
Introducere 


1. Precizări introductive 

În această lucrare sunt prezentate şi analizate critic diferite aspecte importante ale unor 
concepţii etice antice, anume cele specifice lui Aristotel, buddhismului, lui Epicur şi 
stoicismului. Aceste concepţii sunt abordate din perspectiva a patru repere majore ale 
moralei (antice): fericirea, suferința, plăcerea şi „indiferența” — fiecare dintre ele având o 
importanţă mai mare sau mai mică în cadrul celor patru viziuni etice, alături de alte aspecte 
ale moralei cum sunt cele de „bine” şi „rău”, „virtute” şi „viciu”, „folos” şi „armonie” etc. 

Nu am avut în vedere, în mod direct, realizarea unei „prezentări de manual” (a vieții 
autorului, a operei în ansamblu, a viziunii lui morale...), ci am urmărit mai mult o abordare 
critică a textelor etice supuse analizei. Această critică a presupus însă, în mod evident, şi o 
prezentare prealabilă cât mai corectă şi mai fidelă a poziției criticate — prezentare pe care 
am preferat să o realizez, de obicei, prin alegerea unor citate din operele autorilor vizaţi 
sau/ şi a unor citate din alţi autori care le-au prezentat/ analizat primilor doctrina şi, mai rar, 
prin prezentarea „rezumată” a acestei poziții. De asemenea, anumite aspecte biografice au 
fost menţionate, atunci când ele s-au dovedit a avea o oarecare relevanță pentru (Şi în 
legătură cu) ideile susţinute de un autor sau altul. 

O astfel de „prezentare de manual” a fost făcută, cu mai mult sau mai puţin succes, de 
foarte mulți autori până în prezent — însă „aspectul critic” pe care îl putem găsi în aceste 
„prezentări” a fost şi este, de cele mai multe ori, superficial şi grăbit... sau chiar este evitat, 
aproape în întregime, cu o maximă „delicateţe”... De multe ori însă, „munca de cercetare” 
este mult mai potrivită „criticii” decât „reproducerii” (didactice) a spuselor unui autor sau 
altuia. Progresul (atât cât este posibil în filosofie) se face, la fel ca în ştiinţă, mai ales prin 
corectarea erorilor şi nu prin re-prezentarea lor relativ necritică... 

(Bergson: „Pentru a repeta, pentru a imita, pentru a te încrede, este suficient să te laşi 
în voia lucrurilor; căci doar critica necesită efort. ”!) 

(Teodor Vidam: „Simularea, imitația, mimetismul, ajută la conservare, la imaginea a 


ceea ce vrea să pară cineva, dar nu la o înfăptuire de ordin creativ. 2) 


1 Bergson, Henri, 1992, Cele două surse ale moralei şi religiei, Editura Institutul European, Iaşi, p. 134. 
2 Vidam, Teodor, 2007, Dimensiuni ale eticii comunicării şi mass-media, Editura Casa Cărţii de Ştiinţă, 
Cluj-Napoca, p. 21. 

Dată fiind întinderea subiectelor abordate, am insistat mai mult pe o bibliografie 
„primară” decât pe una „secundară”... De altfel, o parcurgere „completă” a unei bibliografii 
legate de etica lui Aristotel, Buddha, a lui Epicur sau a stoicilor ar fi destul de dificil de 
realizat, într-un timp rezonabil, dată fiind mărimea considerabilă a acesteia... 

Acestea fiind spuse, se prea poate ca anumite critici făcute acestor autori să semene cu 
critici formulate şi de alții (lucru uneori subliniat prin citate elocvente — anume, atunci 
când ele mi-au fost cunoscute) şi este posibil şi ca anumite critici să fie chiar originale, 
aducând un plus de lumină în înlăturarea greşelilor de percepţie şi raționament specifice 
anticilor luaţi în considerare. 

Sunt prezentate, pe cât e cu putinţă, „vorbele autorului” sub forma unor citate şi, foarte 
rar, a unor reformulări, din grija de a nu i le „denatura” în cursul demersului critic şi pentru 
a crea astfel posibilitatea unei „analize pe text” cât mai exacte şi mai detaliate. 

O parcurgere a citatelor selectate, în cele mai multe cazuri, îl poate familiariza relativ 
bine pe cititor cu poziţia autorului studiat, atât din prisma propriei sale opere, cât şi din 
prisma altor cercetători ai operei sale, care au prezentat în sinteză anumite aspecte ale 
acesteia. 

Am încercat deci, pe cât posibil, să identific punctele principale ale unui „sistem etic” şi 
să le analizez cât mai detaliat corespondenţa lor posibilă cu realitatea evidenţei, posibilele 
contradicții, coerenţa internă, claritatea exprimării şi profunzimea expunerii. 

Vechimea textelor abordate şi, uneori, lipsa unor surse mai complete de documentare 
asupra operei unor autori, precum şi problemele legate de traducere pot ridica numeroase 
dificultăţi de înţelegere şi interpretare, dar, în această lucrare, nu mi-am propus să aflu „ce 
a vrut să spună autorul” atunci când nu e prea clar „ceea ce el a spus”, ci doar să analizez 
critic textul lui (respectiv alte texte scrise în relaţie cu acest text), în forma (sau formele) în 
care el a ajuns să-mi fie cunoscut... 

Şi de multe ori, oricât de bine intenţionat aş fi fost, am putut constata, în textele 
studiate, o mare doză de incoerență, neclaritate, utopie, contradicţie, aberaţie şi 
superficialitate... 

În ce priveşte „stilul critic” abordat, am preferat o abordare vie, dinamică şi „implicată” 
unei abordări seci şi uscate, concesive şi nepăsătoare... fără însă a pierde din vedere o 


oarecare detaşare şi obiectivitate mereu necesare unei analize „critice constructive”... 

(Ortega Y Gasset: [...] „intenția mea e să sugerez că starea de spirit în care trebuie să 
se facă filosofie este libertatea minţii în care obişnuim să ne jucăm şi nu patetismul 


neliniştit care ne cuprinde când simţim că trăim profund. "*) 


2. Scopurile cercetării 

Printre scopurile propuse în cercetarea temei abordate s-au aflat şi următoarele: 

— identificarea şi analiza critică a principalelor elemente constitutive ale doctrinelor 
etice cercetate; 

— evidenţierea critică a viziunii pe care Aristotel a avut-o asupra fericirii, Buddha şi 
buddhiştii asupra suferinței, Epicur asupra plăcerii şi stoicii asupra „indiferenţei” (față de 
cele considerate de ei ca fiind „indiferente”); 

— identificarea unora din sursele de inspirație şi influență care au acționat asupra 
autorilor cercetaţi; 

— evidenţierea unor erori de judecată şi percepţie prezente în textele cercetate şi 
corectarea lor; observarea unor incoerențe şi denunţarea lor; constatarea unor tratări 
superficiale şi înlăturarea lor printr-o privire mai de profunzime a temelor considerate spre 


analiză. 


3. Tema de cercetare 

Tema aleasă spre cercetare, deşi se concentrează pe modul cum vedeau unii autori antici 
„fericirea”, „suferinţa” sau „plăcerea”, este de maximă actualitate, pentru că în domeniul 
moralei practice fericirea şi suferinţa, respectiv plăcerea şi durerea constituie unele din 
reperele cele mai demne de luat în considerare (alături de altele precum funcționalitatea, 
utilitatea, armonia, corectitudinea, dreptatea, libertatea etc.) în aprecierea şi diferenţierea 
„binelui” de „rău” şi a „virtuţilor” de „vicii”... 

Ea este de actualitate şi pentru că o parte din confuziile, incoerenţele şi „ezitările” 
filosofice legate de aceste noţiuni de bază ale moralei mai sunt încă „propagate” în mediul 
filosofic, de prea multe ori, fără o analiză critică adecvată, ducând astfel la unele confuzii 
morale (prezente) inutile şi la întrebări etice (prezente) care denotă doar o privire 


superficială acordată fenomenului eticii şi moralei practice şi practicabile... 


3 Gasset, Jose Ortega Y, 1999, Idei şi credinţe, Editura Ştiinţifică, Bucureşti, p. 77. 

(Bergson: [...] „nu există moralitate completă fără de reflecţie, analiză, discuţii cu 


ceilalți şi cu tine însuţi. ”®) 


Interesul pentru tema tratată în acestă lucrare este dat şi de faptul că am publicat în 2005 
cartea Sistemul psihic, republicată sub o formă uşor modificată în 2009 cu titlul Erica 
Armoniei în care este prezentată o privire destul de clară şi de coerentă asupra rolului pe 
care „fericirea” şi „plăcerea”, respectiv „durerea” („,fizică”) şi „suferinţa” („psihică”) îl 
joacă în semnalizarea unui proces de refacere/ restaurare a unei funcționari optime, 
respectiv în semnalizarea unor disfuncționalități prezente în funcționarea psihică, corporală 
şi socială a omului. 

Multe din observațiile făcute în prezenta lucrare asupra acestor repere majore ale 
moralei îşi găsesc o tratare mai largă în cartea Etica Armoniei pe care cititorul interesat este 
invitat să o lectureze pentru o mai bună lămurire asupra legăturilor evidente pe care 
semnalele psihice specifice unor emoții „negative”, respectiv „pozitive”, observate ca 
reprezentând o stare de suferință (agitaţie, nelinişte, stres, nefericire, tristeţe etc.), respectiv 
de fericire (elan, entuziasm, veselie, mulţumire, încântare etc.) o au cu anumite 
raționamente „greşite”, respectiv „corecte” şi cu acțiunile „rele”, respectiv „bune” legate 


de ele... 


4. Despre necesitatea demersului critic în ştiinţă şi filosofie 


4.1 Particularul şi generalul 

În ştiinţă pentru a arăta valoarea de adevăr a unei afirmaţii/ teorii cu pretenţii de 
aplicabilitate universală (ca de exemplu: „toate lebedele sunt albe” sau „orice virtute/ 
fericire/ plăcere/ utilitate/ datorie/ lege/ libertate e „bună” (întotdeauna şi din orice punct de 
vedere)”) nu trebuie să căutăm să găsim şi să confirmăm toate cazurile particulare cuprinse 
într-o afirmaţie care generalizează, pentru că acest lucru este de cele mai multe ori, dacă nu 
imposibil, cel puţin foarte greu de realizat datorită consumului mare de timp şi de resurse 
pe care îl implică. Este destul dacă prezentăm un număr suficient de cazuri, pe baza unor 
eşantioane statistic reprezentative, care să ne confirme teoria şi mai ales dacă nefiind 


dogmatici în legătură cu conţinutul ei, suntem mereu dispuşi şi dornici să căutăm şi să 


4 Bergson, Henri, 1992, Cele două surse ale moralei şi religiei, Editura Institutul European, Iaşi, p. 100. 

găsim acele cazuri care ar putea să infirme teoria propusă (sau să-i limiteze aria de 
aplicabilitate/ cuprindere). 

Adică, observarea a zeci, sute şi chiar mii de cazuri particulare care confirmă o teorie 
generală nu este suficientă pentru a ne convinge de adevărul ei absolut (această observare 
ne poate arăta doar existenţa unui adevăr relativ cu o mai mare sau mai mică probabilitate 
de manifestare)... Dar este suficientă observarea unui singur caz, bine documentat, care o 
infirmă, pentru a arăta că ea nu este adevărată (e suficient să găsim o singură „lebădă 
neagră” pentru a demonstra că propoziţia „toate lebedele sunt albe” este falsă, respectiv să 
găsim o singură virtute/ fericire/ plăcere/ utilitate/ datorie/ lege/ libertate care e în mod 
evident „rea” (la un moment dat, dintr-un punct sau altul de vedere) pentru a arăta că 
afirmația „orice virtute/ fericire/ plăcere/ utilitate/ datorie/ lege/ libertate e „bună” 
(întotdeauna şi din orice punct de vedere)” este falsă.) 

Demersul esențial specific omului de ştiinţă sau filosofului nu este deci acela de a căuta 
să se auto-înşele pe sine alegând din mulțimea „probelor” care îi stau la dispoziție doar pe 
acelea care confirmă teoria/ afirmația sa (sau a altuia) şi ignorându-le pe cele contrare 
acesteia... El este dator să caute în mod sincer probe care să infirme o teorie sau alta (adică 
să fie cât mai critic cu acea teorie) şi dacă găseşte una singură, acea teorie generalizatoare 
poate fi considerată ca fiind invalidată. 

(Popper: [...] „dacă nu suntem critici la adresa teoriilor vom găsi întotdeauna ceea ce 
dorim: dacă vom căuta confirmări, le vom găsi şi vom evita să vedem, iar atunci nu vom 
găsi orice ar putea dăuna teoriei noastre favorite. "*) 

Teoriile morale antice (respectiv diferite aspecte ale lor) propuse de diferiți filosofi nu 
pot fi considerate ca fiind valide, dacă găsim şi un singur caz care le infirmă în mod vădit. 
Afirmațiile unora despre virtute, plăcere, fericire, suferință etc. (de exemplu, cele care văd 
în virtute doar o „medie/ mijloc”, cele care consideră „suferinţa” ca find ceva de eliminat 
complet şi definitiv sub orice formă a ei, cele care consideră „plăcerea” ca fiind singurul 
criteriu posibil de orientare morală sau care consideră „indiferența faţă de indiferente” ca 
fiind o specie „virtuoasă” de comportament moral) pot fi arătate, în cele mai multe cazuri, 
ca fiind false prin indicarea clară a unor cazuri particulare care infirmă teoria lor 


generalizatoare. 


5 Popper, Karl R., 1996, Mizeria istoricismului, Editura All, Bucureşti, p. 96. 

Teoriile morale şi afirmaţiile cu conţinut moral formulate de autorii tratați în această 
lucrare (Aristotel, Buddha şi buddhiştii, Epicur şi stoicii) sunt deci prelucrate critic cu 
scopul de a li se identifica valoarea de adevăr, de cele mai multe ori, subliniindu-li-se 
neajunsurile şi neconcordanțele pe care acestea le au în raport cu realitatea specifică 
evidenţei empirice şi raționale (logice). 

Doar acest examen critic sever ne poate ajuta „să despărțim grâul de neghină” şi să 
facem paşi serioşi în aprecierea la justa valoare a „înţelepciunii” anticilor şi a conceptelor 
şi realităților caracteristice unor repere majore ale eticii cum sunt cele specifice „fericirii”, 


„suferinţei” şi „plăcerii”. 
+) 5 


4.2 Etica şi „ştiinţa pozitivă” 

Atitudinea ştiinţifică presupune atenție maximă la detalii, abordare critică desprinsă de 
orice element mitic, „metafizic” şi „supranatural”, efectuarea de experimente riguroase 
prin care să fie testate ipotezele emise, căutarea activă a unor cazuri de infirmare a 
acestora, aplicarea practică a rezultatelor cercetării... 

(John Stuart Mill: „Elementul practic trebuie în speță să nu fie niciodată pierdut din 
vedere şi să fie folosit ca test pentru a judeca valoarea potrivită a măsurilor orientate 
către înfrângerea dificultăţilor. ”®) 

Cercetarea serioasă în domeniul moralei nu poate fi desprinsă de caracteristicile 
specifice „ştiinţei pozitive”. Ea nu trebuie să se piardă în speculații rupte de realitate sau, 
chiar mai grav, aflate în contradicție cu evidența. 

(D.D. Roşca: „Condiţie absolut indispensabilă a funcționării şi existenței rațiunii fiind 
existența concretă a datelor diverse. Rațiunea ia doar naştere exercitându-se tocmai 
asupra concretului dat. ””) 

Mulţi vorbesc de „înțelepciunea filosofilor antici” în condiţiile în care sunt suficiente 
dovezi care ne arată lipsa lor de „înţelepciune” în foarte multe domenii — ei vorbesc despre 
mulți dintre „gânditori antici” considerându-i „filosofi”, adică „iubitori de înţelepciune”, 
când ei de fapt, în foarte multe cazuri şi de foarte multe ori, sunt doar iubitori de confuzie, 


superficialitate, incoerență, contradicție şi neadevăr. 


6 Mill, John Stuart, 1996, Despre libertate, Editura Eminescu, Bucureşti, p. 202. 
7 Roşca, D. D., 2010, Existența tragică, Editura Grinta, Cluj-Napoca, p. 86. 

(Ortega Y Gasset: „,Deziluzia este fecundă şi poartă întotdeauna în sine un principiu de 
eliberare. Este o deşteptare amară, dar deşteptare. 5) 

Înţelepciunea antică este de foarte multe ori doar o joacă copilărească de-a 
înțelepciunea, doar o încercare de multe ori ridicolă de imitare a înțelepciunii, iar 
entuziasmul infantil de ridicare în slăvi a acestei „înțelepciuni” a anticilor, pe care unii îl 
afişează, de multe ori nu ne arată decât că mintea admiratorilor este şi ea blocată în tot felul 
de confuzii şi contradicții similare cu ale acelora pe care ei îi admiră, aproape în mod 
necondiţionat... 

Teoriile morale antice au fost create într-un context cultural, social, ecologic, religios, 
istoric, ştiinţific, artistic, politic şi „moral” specific „lumii antice” şi astfel de multe ori au 
fost influențate de greşelile de apreciere a realităţii făcute de toți anticii (sau doar de 


majoritatea lor) în aceste domenii. 


4.3 „Critica neiertătoare” 

Critica care infirmă o teorie/ afirmaţie/ propoziție generalizatoare nu este obligată să 
pună o altă teorie în locul celei pe care ea o dovedeşte ca fiind eronată. Observațiile 
empirice şi argumentele raționale care arată că o teorie este falsă trebuie să fie adevărate, 
dar ele nu trebuie să fie întotdeauna suficient de „complete” încât să poată să conducă la 
constituirea unei teorii alternative celei criticate. 

Cu alte cuvinte, ştiinţa preţuieşte foarte mult şi „critica de dragul criticii” şi nu doar 
„critica constructivă”, pentru că ea ne ajută uneori chiar foarte mult să separăm adevărul de 
fals şi aparența de realitate — şi aceeaşi preţuire ar trebui să o arate şi filosofia acestei critici 
acerbe, acide, necruțătoare, dacă vrea să fie ceva mai mult decât o „istorie a filosofiei” sau 
decât o „istorie a aberaţiilor filosofice”. 

(John Stuart Mill: „Acest spirit critic, de controversă, atât de indispensabil, dar atât de 
anevoie de căpătat, atunci când lipseşte într-o societate, mi se pare o nenorocire, şi o 
absurditate să-l respingem, atunci când ni se oferă în mod spontan. "*) 

Critica corectă şi neiertătoare ne ajută să nu ne amăgim singuri cu false teorii, respectiv 


să nu ne înşelăm singuri că am fi găsit sau că susţinem o teorie explicativă corectă a unui 


8 Gasset, Jose Ortega Y, 1999, Idei şi credințe, Editura Ştiinţifică, Bucureşti, p. 85. 
9 Mill, John Stuart, 1996, Despre libertate, Editura Eminescu, Bucureşti, p. 91. 

aspect sau altuia al realităţii, mai ales în condiţiile în care această critică scoate la iveală 
nenumărate probe empirice şi argumente logice care infirmă acea teorie. 

Prin urmare, progresul în căutarea şi găsirea adevărului este nedezlipit de critică şi 
critica este nedezlipită de căutarea lui sinceră şi de găsirea lui — chiar dacă nu într-o formă 
absolută, ci doar într-o formă relativă (dar mult mai probabilă şi realistă decât altele) şi 


chiar dacă nu în mod „definitiv”, ci doar până la „proba contrarie”... 


4.4 Probleme de traducere, reformulare şi interpretare 

Această critică nu este însă suficient să fie una superficială, grăbită, expeditivă — ea 
trebuie dezvoltată pe larg, în profunzime, cu atenţie la detalii, fără grabă şi într-o manieră 
cât mai complexă pentru a-şi putea produce cât mai bine efectul ei curativ, efectul de 
înlăturare temeinică a erorilor pe care ea le constată în aprecierea pe care unii sau alții o au 
asupra diferitelor aspecte ale realităţii. 

Şi pentru că în filosofie avem de-a face cu afirmaţii şi negaţii destul de sensibile spre 
denaturare, uneori chiar şi la cea mai mică încercare de alterare a lor prin rezumare sau 
reformulare, este bine să folosim citate cât mai exacte şi cât mai reprezentative pentru 
ideea supusă criticii pentru a nu falsifica poziţia criticată şi pentru a permite o analiză 
critică cât mai detaliată a lor. 

De multe ori reformularea unor argumente prin rezumarea sau prin „explicarea” lor („pe 
înțelesul celor care n-o pricep”) nu face decât să denatureze şi să modifice, uneori în mod 
esenţial, conţinutul originar, pe care pretinde că-l expune în mod fidel. 

Înainte de a purcede la demersul critic este deci important să ne asigurăm că înţelegem 
şi că redăm cât mai fidel ideea sau teoria supusă criticii şi acest lucru îl putem face cel mai 
bine, de cele mai multe ori, doar prin citarea exactă a poziției criticate. 

Acolo unde există, „problemele de traduce”, în mod evident, pot face ca acest deziderat 
să fie destul de dificil de atins, traducerea fiind de cele mai multe ori deja o problemă de 
„interpretare”. 

Această problemă poate fi oarecum depăşită prin consultarea mai multor traduceri 
alternative şi a mai multor interpretări a acestor traduceri sau a textelor originale, respectiv 
prin consultarea şi redarea şi a altor afirmaţii făcute de autorul cercetat în legătură cu 
subiectul tratat (care pot să confirme sau să infirme o anumită „interpretare”), pentru a ne 


asigura că redăm cât mai fidel posibil poziţia pe care urmează să o criticăm. 

De multe ori este cazul că această „poziţie” este relativ confuză şi chiar contradictorie — 
iar acest lucru poate fi revelat cel mai bine prin identificarea şi redarea unor citate 
elocvente care evidențiază această stare de confuzie şi neclaritate pe care poate să o aibă un 
anumit text filosofic. 

Indiferent însă de modul de constituire a unui text, odată creat şi publicat, el poate fi 
supus criticii exact în forma lui de exprimare, pentru că eroarea/ greşeala subliniată de 
critică este tot eroare, fie că este o eroare a autorului tradus, fie că este o eroare a celui care 
l-a tradus, fie a celui care l-a „interpretat” sau „rezumat” — iar erorile/ greşelile trebuie 
subliniate pentru a fi corectate, indiferent de forma sub care se manifestă. 

Când există „probleme de traducere” pot apărea dificultăţi în a identifica „poziția 
autorului”, dar, relativ independent de aceste probleme, de multe ori, a căuta „poziţia 
exactă” pe care un autor antic a avut-o în legătură cu o problemă sau alta pare a fi doar a 
căuta o himeră: lipsa textelor originale în unele cazuri, multiplele procese de copiere şi 
„prelucrare” prin care au trecut textele de-a lungul timpului şi mai ales, acolo unde există, 
exprimările superficiale, incoerente, neclare sau contradictorii fac ca această „poziţie”, de 
foarte multe ori, să fie destul de greu de identificat (şi uneori chiar imposibil). 

De aceea, de cele mai multe ori, nu trebuie să ne lăsăm deloc furaţi de tentația de a 
urmări o astfel de himeră, mai ales în speranţa că vom găsi ceva care să „Justifice” şi să 
„explice” erori evidente de apreciere a realităţii pe care le putem constata în anumite texte 
scrise de (sau despre) un autor „preferat”. 

Este bine astfel, ca uneori, să ne concentrăm critic, nu atât pe un autor, cât pe forma sub 
care ideile atribuite unui autor au ajuns până la noi, deoarece această formă ne influenţează 
sau poate să ne influenţeze, în mod direct, pe noi sau pe alții — şi ea trebuie analizată critic 
pentru a nu permite eventualelor erori care (din diferite motive) sunt prezente în ea să ne 


inducă în eroare, pozând sub forma unor adevăruri. 


4.5 Dezvoltarea „spiritului critic” 

Demersul critic, pe lângă că are o utilitate „exterioară” în identificarea şi corectarea 
erorilor altora, are şi o mare utilitate „interioară” care constă în formarea şi dezvoltarea în 
noi a „spiritului critic” — şi din această perspectivă orice pretext şi orice motiv am avea 
pentru a începe un demers critic asupra unei poziţii teoretice exprimate oral sau în scris 


este un pretext bine venit care trebuie fructificat la maxim. 

Cel care se obişnuieşte cu critica se obişnuieşte cu exigenţa în exprimare şi în gândire. 

(Popper: „Dar pentru ca critica să nu devină vorbărie goală, ea trebuie să fie 
disciplinată. Este foarte important să învăţăm să vorbim şi să scriem pe cât de simplu şi de 
clar posibil. ”®) 

Critica atentă la detaliile unui text nu este chiar deloc de lepădat, chiar dacă au trecut 
zeci de ani, sute de ani sau chiar milenii de la elaborarea lui şi astfel, teoretic (şi uneori şi 
practic), l-au mai abordat critic şi alţii înaintea noastră — mai întâi, pentru că, de obicei, 
majoritatea acestor abordări critice reformulează şi denaturează (uneori în mod intenționat) 
poziţia pe care o critică; apoi, pentru că ele, de cele mai multe ori, sunt superficiale şi 
grăbite şi în cele din urmă, pentru că o critică cât mai atentă la text (şi mai bine distanțată 
de „interpretările” pe care alții le-au făcut acelui text) poate descoperi multe erori şi 
neajunsuri anterior nedescoperite, respectiv insuficient subliniate. 

Iar în măsura în care aceste critici se regăsesc şi la alți cercetători ai teoriilor şi textelor 
respective acest lucru nu poate decât să întărească „puterea de convingere” pe care aceste 
critici pot să o aibă, chiar dacă „argumentul autorităţii” şi al „mulţimii” nu este întotdeauna 


un argument prea convingător în ştiinţă şi în filosofie. 


5. Umorul şi ironia 

Rolul umorului şi al ironiei, al caricaturizării şi ridiculizării, deşi nu este nici esențial şi 
nici obligatoriu pentru un demers critic solid, poate de foarte multe ori să fie unul foarte 
important, deoarece de multe ori această caricaturizare are puterea de a reduce poziția 
analizată la elementele sale esenţiale şi astfel de a înlătura aparențele de seriozitate sub 
care se ascunde, uneori, caracterul ei ridicol, absurd sau aberant. 

(Gavriliu L.: „Plăcerea umoristică este o plăcere eminamente intelectuală, care se 
poate asocia cu o înaltă atitudine de ordin moral. ””) 

O glumă are de multe ori puterea de a arăta slăbiciunile de argumentare ale unei poziții 
în mod mult mai clar decât ar putea să o facă o expunere „serioasă” a motivelor de 
infirmare a acelei poziţii. În plus este evident că unei glume, de multe ori, cel mai potrivit 


este să 1 se răspundă doar cu o altă glumă... 


10 Popper, Karl R., 1996, Mizeria istoricismului, Editura All, Bucureşti, p. XXI. 
11 Gavriliu, Leonard, 1996, Mic tratat de sofistică, Editura IRI, p. 168. 

(Codoban: [...] „istoria filosofiei autentice este şi istoria unor succesive recuperări şi 
salvări ale principiului ei ironic. ””) 

Faptul că pe seama unei teorii/ afirmaţii/ poziții se pot face glume nu e însă mereu un 
motiv serios de a infirma acea teorie, deoarece gluma, de multe ori caricaturizând, reduce 
şi reformulează, uneori în mod intenționat eronat, poziția pe care o caricaturizează. 

Însă dacă gluma şi ironia cu pricina vine după o expunere elaborată a unor motive 
serioase de infirmare a unei afirmaţii/ teorii/ poziții reproduse prin citarea textului în care 
ea este expusă, atunci ea nu face decât să rezume „cu stil” neajunsurile şi erorile cuprinse 
în acea afirmaţie/ teorie. (Expresia „cine râde la urmă râde mai bine” poate avea relevanță 
şi în acest sens.) 

(Gavriliu L.: „În cele din urmă, însă, înțelegem întrucâtva că jubilația noastră în faţa 
capacității de demascare a unui demers logic ilicit este o jubilaţie a intelectului triumfător. 
Acela care râde, prin faptul însuşi că râde, se identifică cu o inteligenţă superioară, care 
înfrânge înşelăciunea şi îi aplică o binemeritată sancțiune. "> 

Umorul şi ironia mai au şi avantajul că permit o tratare „neîncordată” a unui subiect şi o 
detensionare a unei posibile „prea mari seriozități”, făcând astfel mult mai uşoară darea la 
o parte a multor presupoziţii de adevăr bazate în fapt, uneori, doar pe „argumentul 
autorității” şi al „mulţimii” şi nu pe probe evidente şi pe argumente corecte din punct de 


vedere logic... 


12 Codoban, Aurel, 2005, Filosofia ca gen literar, Editura Idea Design & Print, Cluj-Napoca, p. 85. 
13 Gavriliu, Leonard, 1996, Mic tratat de sofistică, Editura IRI, p. 170. 

Fericirea la Aristotel 


1. Introducere 


1.1 Precizare introductivă 

În această lucrare sunt folosite uneori ca procedee de analiză filosofică metode relativ 
consacrate cum ar fi: ironia-curios-filosofică, cinismul-temperat (filosofic), scepticismul- 
nuanțat (filosofic), relativismul-relativ-obiectivat (filosofic), realismul-rațional-empiric şi 
critica bine-dispusă filosofic (oarecum hedonistă), precum şi critica „supărată” (filosofic) 
pe derapajele unora de la bunul-simţ şi de la datele evidenţei. Adică toată abordarea este 
strict filosofică, chiar dacă unii (cum ar veni Aristotel), din exces de zel, au vrut să scoată 
(printre altele) jocul (relativului) şi divertismentul (realului), bucuria (copilăriei) şi 
frumuseţea (empatiei), munca (răsplătită) şi cultivarea (pământului) din aria de cuprindere 
a „fericirii” şi chiar dacă alţii (cum ar veni (teoretic şi doar uneori) Aristotel) au vrut să 
elimine „exagerarea” (ironică, netemătoare, jovială) din cuprinsul abordării „virtuoase” a 
faptelor (specifice, de exemplu, şi interpretării unui text filosofic) prin reducerea forţată a 


tuturor „virtuţilor” la „cumpătarea-mijlocie” (care de multe ori numai cumpătare nu este). 


1.2 Rezumat 

Fericirea pentru Aristotel se reduce, oarecum, la „fericirea lui Aristotel”. 

Adică, pe de o parte, el restrânge (de multe ori) relativ arbitrar (destul de drastic) sensul 
normal/ obişnuit/ comun (pentru vremea sa) al cuvântului eudaimonia (fericire, respectiv: 
succes, bogăţie, sănătate, noroc, plăcere, onoare, bunăstare, stare de bine etc.) la un singur 
sens relativ îngust şi destul de confuz precizat — anume, la „fericirea înțeleptului” — care, 
deşi se învârte preponderent în jurul „raţiunii/ cugetării” (de parcă ceilalți oameni nu ar 
raționa şi nu ar cugeta), în cele din urmă, chiar şi Aristotel recunoaşte că de fapt 
eudaimonia înţeleptului nu se reduce doar la „cugetare”. (Astfel o bună parte din discursul 
său reduce multiplele sensuri ale „fericirii” la unul singur, doar pentru a recunoaşte până la 


urmă că reducerea aceasta nu este întemeiată.) 

Pe de altă parte, „fericirea” pentru Aristotel nu e fericirea oricărui „om”, ci doar a 
aceluia care are şi calitatea de cetăţean al unei cetăţi (în sensul lui restrâns specific vremii — 
sens care exclude agricultorii, meşteşugarii, negustorii, salariaţii, femeile şi sclavii — adică 
majoritatea locuitorilor unei cetăţi), deoarece el crede că doar „cetăţeanul” poate avea 
acces la „virtute” şi astfel la „fericire”. 

Dar şi „virtutea” cetățeanului propusă de Aristotel este una foarte restrânsă — în ea nu au 
loc, de exemplu, cetățenii care se dedau la jocuri şi divertisment, cei care comportându-se 
cu măsură aleg uneori extremele, cei care sunt „lipsiți de teamă”, cei „ironici”, cei 
„lăudăroşi”, cei „calmi” etc. — adică, majoritatea cetăţenilor vremii lui. 

Copiii nu sunt nici ei „fericiți”. Prin urmare, mai rămâne să fie fericit (în sensul pe care 
Aristotel insistă (de cele mai multe ori) că ar trebui să-l aibă acest termen) doar el şi alți 
câțiva ca el (asta doar în cazul în care el se considera fericit — ceea ce nu este evident din 
text). 

Datorită acestor reducționisme putem deci spune că „fericirea” pentru Aristotel e doar 
„fericirea lui Aristotel” (şi poate nici măcar aceea). De cele mai multe ori cuvântul fericire 
(eudaimonia) e rupt relativ brutal de sensurile sale obişnuite, doar pentru a fi lăsat să 


plutească relativ nedeterminat în aerul confuz şi neclar al „eticii” lui Aristotel. 


1.3 Contextualizare 

„Fericirea” asupra căreia Aristotel insistă deci foarte mult este cea pe care am putea să o 
numim „fericirea înţeleptului” — „fericire” la care acesta e mai îndreptățit decât alții, 
fiindcă, zice Aristotel, „înţeleptul” dă prioritate raţiunii față de celelalte părți constitutive 
ale sale, deoarece aceasta ar fi, din perspectiva lui, partea cea mai reprezentativă pentru om 
şi cea mai „bună” din el. 

Acest „reducționism psihic” nu înţelege însă prea bine faptul că raţiunea poate fi şi 
greşită, că intelectul poate judeca şi eronat (şi deci, că, în general, raţionarea nu este chiar 
aşa de „raţională” pe cât ar vrea să creadă unii); că el nu funcționează în vid, ci în relație 
strânsă cu emoția, senzația, memoria, imaginația, intuiţia, instinctul... şi că s-ar putea să fie 
şi alte elemente constitutive cel puțin la fel de importante şi de reprezentative pentru 
umanitate ca şi rațiunea (/ gândirea/ cugetarea), ca de exemplu, comunicarea prin cuvinte 
(făcută posibilă de corzile vocale), manipularea complexă a elementelor mediului 


înconjurător cu ajutorul membrele superioare constituite astfel încât permit această 

„manipulare” precum şi folosirea uneltelor, emotivitatea foarte complexă legată de o 
mimică facială foarte dezvoltată şi de o capacitate empatică mărită modelată de 
caracteristici ale omului cum ar fi copilăria prelungită (care, printre altele, favorizează într- 
o oarecare măsură apariția şi dezvoltarea căsătoriilor monogame şi a legăturilor profunde 
de familie) şi relațiile sociale complexe specifice animalelor care trăiesc în grupuri foarte 
mari. 

Despre Anaxagora, Diogenes ne spune că „EI a fost discipolul lui Anaximene şi cel 
dintâi care a pus rațiunea peste materie. Cartea sa, care e scrisă plăcut şi cu măreție, 
începe cu cuvintele următoare: „Toate lucrurile erau amestecate la un loc; pe urmă a 
venit rațiunea şi le-a pus în rânduială. ””* 

Lucrurile umane (individuale şi sociale) nu sunt puse în ordine doar de „raţiune”, ci de 
multe alte cauze (nevoia, instinctul, dorința, voința, experiența, experimentul, observația, 
senzația, memoria, emoția, intuiţia etc.), iar lucrurile naturale nu funcţionează chiar aşa 
„rațional” (planificat, intenționat, ordonat) cum ar putea să creadă unii. Adică, este evident 
că „rațiunea” este neputincioasă fără senzaţie, fără instinct, fără emoție, fără memorie, fără 
imaginaţie etc. Toate acestea funcționează bine doar în cadrul unui întreg organic 
armonizat în care fiecare element are rolurile sale bine precizate, fără de care tot întregul se 
prăbuşeşte în ruine. 

Parmenide ţinea şi el (exagerat de mult) la rațiune: „Mai susținea că sufletul şi rațiunea 
sunt unul şi acelaşi lucru”? [...] „El consideră raţiunea drept criteriu al adevărului şi 
declară senzațiile nesigure. "* 

Vedem deci că această atitudine de reducere a „sufletului” (/ minţii/ psihicului) doar la 
rațiune/ intelect era o prejudecată destul de răspândită printre filosofii greci. 

Aristotel nu este prea departe de mentalitatea vremii sale nici în tratarea virtuţii ca 
medie/ mijloc (ca ceva care se fereşte de extreme) pornind în acest sens de la o maximă a 
antichității greceşti care spunea că totul trebuie făcut cu măsură. 

Acest dicton (uņôév ăyav (meden ágan) — „nimic în exces”) era înscris pe frontonul 
templului lui Apollo de la Delfi, fiind foarte cunoscut în acele timpuri. Astfel Diogenes ne 


spune despre Solon că „Se zice că el ar fi spus cuvintele: „Nimic prea mult. ”.”” Iar despre 


14 Laertios, Diogenes, 1997, Despre viețile şi doctrinele filosofilor, Editura Polirom, laşi, p. 95. 
15 Ibidem, p. 291. 

16 Ibidem. 

17 Ibidem, p. 78. 


21 


Radu Lucian Alexandru 


Socrate, Diogenes ne povesteşte că „Fiind întrebat în ce constă virtutea unui tânăr, 
răspunse: „În a nu depăşi măsura în nimic. ”"!5. Aceeaşi grijă de a nu „exagera” o găsim şi 
la Aristip din Cyrene: „Fiicei sale Arete îi dădea cel mai bun sfat, învățând-o să 
disprețuiască lipsa de măsură." 

Conformismul la „înţelepciunea” vremii se vede şi în tipurile de virtuți principale pe 
care le consideră Aristotel spre analiză — care sunt în mare aceleaşi cu „cele patru virtuți 
3320 


cardinale recunoscute în epocă — înțelepciune, curaj, stăpânire de sine, dreptate” şi cu 


cele recunoscute de Platon: „Virtutea desăvârşită e de patru feluri: 1) cuminţenia, 2) 


3321 


dreptatea, 3) curajul, 4) cumpătarea.”' — dar şi din modul cum el tratează „virtutea” 


diferitelor categorii sociale (agricultori, negustori, sclavi, salariați, cetățeni etc.). 


2. Aspecte ale eticii lui Aristotel 


2.1 Scopul şi scopurile 

„Existând însă multe acțiuni, arte şi ştiinţe, există şi multe scopuri. Scopul artei 
medicale este sănătatea, cel al construcţiei de corăbii, corabia; cel al strategiei, biruinţa; 
cel al artei economice bogăţia." 

„Dacă există deci un scop al acţiunii pe care îl vrem pentru el însuşi, iar celelalte 
numai de dragul acestuia, şi dacă nu alegem toate pentru altceva — căci de altminteri 
aceasta ar merge la infinit şi vrerea omenească ar fi goală şi zadarnică — atunci e vădit că 
un atare scop trebuie să fie binele şi cel mai mare bine. "* 

Orice acţiune are (implicit sau explicit) mai multe scopuri — nu doar unul: de exemplu, 
cel ce profesează „arta medicală” poate să urmărească prin profesia sa vindecarea bolii, 
întărirea sănătăţii, prevenţia bolii, alinarea suferinței, cercetarea medicală, faima de a fi 
doctor, bogăţia ce vine de aici, „corabia” ce şi-o poate cumpăra cu banii din practicarea 


acestei arte (care în practică duce nu doar la sănătate — ci din neglijență sau necunoaştere, 


sau chiar din reavoință poate duce uneori chiar la boală şi la moarte). „Arta medicală” e 


18 Ibidem, p. 101. 

19 Ibidem, p. 110. 

20 Ross, David, 1998, Aristotel, Editura Humanitas, Bucureşti, p. 194. 

21 Laertios, Diogenes, 1997, Despre viețile şi doctrinele filosofilor, Editura Polirom, Iaşi, pp. 145-146. 
22 Aristotel, 2007, Etica nicomahică, Editura Antet XX Press, Filipeştii de Târg, p. 18 (10943). 

23 Ibidem. 

neutră față de scopurile pentru care e folosită — ea nu e un om să judece la ce va folosi, ci 
doar o mulţime de cunoştinţe medicale adunate laolaltă de cei ce se ocupă cu „medicina”. 

Acelaşi lucru este valabil şi pentru cel care construieşte corăbii: scopul său nu este să 
construiască o corabie de dragul corabiei, ci de dragul avantajelor pe care le poate obţine 
din această activitate: bani, hrană, posibilitatea de a naviga pe mare, de a face comerţ, de a 
pescui, de a transporta călători etc. Arta economică în mâinile unora urmăreşte bogăţia, în 
ale altora satisfacerea nevoilor şi dorințelor, în ale unora fericirea şi plăcerea lumească, iar 
în ale altora datoria față de renumele familiei ş.a.m.d. (şi fiecare din aceste scopuri este la 
rândul lui condiționat (implicit sau explicit) de urmărirea altor scopuri directe şi indirecte). 

Viziunea aşa zis „teleologică” e doar o poveste fără conţinut, dacă nu ia în considerare, 
pe de o parte, pluralitatea scopurilor posibile şi reale pentru una şi aceeaşi acţiune şi, pe de 
altă parte, inter-relaționarea acestor scopuri — condiționarea lor de urmărirea altor scopuri. 
(În lumea umană, scopul unic, de urmărit în sine şi doar pentru sine, nu este decât o 
ficțiune „teleologică” produsă de nişte minţi care cercetează extrem de superficial 
realitățile specifice „ţelurilor”.) 

Iar faptul că în alegerea scopurilor s-ar „merge la infinit” nu înseamnă nicidecum că din 
această cauză „vrerea omenească ar fi goală şi zadarnică”, ci chiar dimpotrivă — tocmai 
pentru că scopurile sunt multiple şi decurg unele din altele (prin satisfaceri parțiale şi 
temporare a unor dorinţe aflate în continuă mişcare) „vrerea omenească” e „plină de 
sensuri” şi astfel ea este mereu o sursă de variaţie, de noutate, de schimbare şi de 
transformare. 

Deoarece orice scop presupune pentru propunerea şi atingerea lui existenţa întregii 
realități, orice scop implică „infinitul” (realităţii) — acest infinit este însă „redus” (prin 
senzație şi judecată inevitabil local-temporal-subiectivă) la „finitul” specific câtorva 
scopuri mai vădite pentru conştiinţă, dorință şi voinţă la un moment dat. 

Alegerea scopurilor în mod relativ la alte scopuri (implicite sau explicite) nu face viaţa 
omului „goală şi zadarnică” — ci tocmai ea este cea care o face posibilă şi o împlineşte. 

Deşi pe de o parte, privită din perspectiva factorilor relativ infiniți implicați de 
manifestarea ei, alegerea omenească cuprinde în ea infinitul şi „merge la infinit”, din 
perspectiva duratei vieţii umane această alegere nu poate însă „merge la infinit”, pentru că 


viața omului este finită. 


23 


Radu Lucian Alexandru 


Ea nu merge „în gol infinit şi prin gol infinit” la infinit — ci ea purcede prin cuprins finit 
şi prin conţinuturi relativ finite şi prin finit (explicit, imediat), şi prin infinit (implicit, 
integrator). Viaţa omului este o viaţă „practică” şi „imediată” — fiind trăită în aici şi acum — 
şi astfel ea este plină de scopuri temporare şi locale, dorite, atinse şi trăite, de multe ori, 


tocmai pentru „vremelnicia” şi „relativitatea” lor. 


2.2 Binele 

Doar cine nu înțelege „vrerea omenească” poate susține că ea, în toate cazurile, 
urmăreşte doar binele şi încă cel mai mare bine, fiindcă, printre altele, este evident că unii 
oameni urmăresc (uneori) în mod intenţionat răul (violenţa, furtul, înşelăciunea, crima). În 
acest caz ei zic că îşi urmăresc binele lor prin urmărirea răului altuia (natura, în cadrul 
căreia „leul” sau „omul” ucide fără regrete „mielul”, ne arată că „binele” unora este răul 
altora). 

Pentru Bias din Priene era vizibilă şi această natură rea a oamenilor (chiar dacă o 


333324 


exagera puţin): „Dictonul lui este: „Cei mai mulți dintre oameni sunt răi. — de aceea, 


zice el, „să iubim ca şi cum va trebui mai târziu să urâm căci cei mai mulți dintre oameni 
sunt răi. ”” 

„Vrerea omenească” nu vrea binele „în general”, ci binele pe care ea îl consideră ca 
fiind „bun” (ea poate urmări răul din neştiință, de exemplu, fiindcă îl confundă cu un bine) 
şi nu-şi vrea neapărat „cel mai mare bine”, ci de cele mai multe ori ea vrea doar „binele” 
care se nimereşte să-i fie „la îndemână” (care uneori înseamnă de fapt chiar „răul” său sau 
al altor fiinţe). (În acest sens, tot exagerând puţin, dar arătând şi el spre un oarecare adevăr, 
Anacharsis Scitul „spunea că piața este un loc delimitat unde oamenii se înşeală şi se 
păcălesc unii pe alții. 2%) 

Binele este bun „în genere” doar atunci când nu capătă conţinut — iar când o face devine 
doar un bine relativ. De aceea, a spune că omul vrea binele (în general) e doar a spune că el 
vrea ceva... 

Scopurile pentru „vrerea omenească” sunt cuprinse în „sfera binelui” — dar aceasta se 


intersectează în mod necesar cu utilul şi cu plăcutul, cu doritul şi cu necesarul, cu 


divertismentul şi cu jocul, cu frumosul şi cu libertatea, cu puterea şi cunoaşterea, cu 


24 Laertios, Diogenes, 1997, Despre viețile şi doctrinele filosofilor, Editura Polirom, laşi, p. 84. 
25 Ibidem, p. 84. 
26 Ibidem, p. 89. 

adevărul şi cu dreptatea ş.a.m.d. Sau altfel spus, „binele” nu se poate defini, cum cred unii, 
doar prin referire la el însuşi — nimeni nu vrea „binele” de „dragul binelui”, ci de dragul 
efectelor (materiale sau „spirituale”) pe care el le aşteaptă (explicit şi/ sau implicit) de la 


facerea sau primirea lui. 


2.3 Individ şi comunitate 

Aristotel pune binele comunității deasupra binelui individual: „Căci, deşi acest bine 
este acelaşi pentru individ şi comunitate, totuşi lucru mai mare şi mai perfect trebuie să fie 
a întemeia şi păstra binele comunităţii." 

De multe ori însă binele nu este acelaşi pentru individ şi comunitate — de exemplu, în 
războaie unii indivizi sunt sacrificați nu pentru binele lor, ci pentru binele comunității. Şi 
de multe ori el nu este considerat acelaşi nici de la individ la individ şi nici de la 
comunitate la comunitate. De exemplu, sclavia era un bine pentru un stăpân (ca Aristotel), 
dar nu era chiar aşa un mare bine pentru cel ajuns sclav (la Aristotel sau la alții). De 
asemenea, de multe ori, „bunăstarea” („binele”) unui stat se bazează pe subjugarea şi 
exploatarea altui stat, iar „binele” unei categorii sociale (de exemplu, „binele” „cetăţenilor” 
atenieni) se bazează (se baza) pe exploatarea fără regrete şi fără scrupule a muncii altor 
categorii sociale (de exemplu, a agricultorilor, negustorilor, meşteşugarilor, sclavilor etc.). 

De aceea reducerea „binelui suprem” la binele unei comunități oarecare (de exemplu, la 
binele grecilor în detrimentul binelui „barbarilor”) sau al unui individ oarecare (de 
exemplu, la binele unui „înțelept” oarecare în detrimentul binelui „ne-înţelepților”), sau a 
unei categorii sociale oarecare (de exemplu, la binele „cetăţeniilor-jurați-membrii-ai- 
adunării-publice” în detrimentul binelui tuturor celorlalți locuitori ai unui stat) nu poate să 
ducă decât la tribalisme („filosofice”) grosolane, la egoism-tiranic-prădător şi la mentalități 
de haită („„înţeleaptă”). 

Apoi, punerea binelui comunităţii deasupra celui individual duce, de multe ori, doar la 
abuzuri, din partea organelor de conducere ale statului, făcute asupra celorlalți cetăţeni: 


> 


„În afirmaţia lui Aristotel că „toți cetățenii aparţin Statului”, cititorul poate întrevedea 


germenii vocii totalitarismului. Poate Aristotel a iubit libertatea, dar nu a iubit-o destul. 


Statul său este extrem de autoritar. "% 


27 Aristotel, 2007, Etica nicomahică, Editura Antet XX Press, Filipeştii de Târg, p. 19 (1094b). 
28 Barnes, Jonathan, 1996, Aristotel, Editura Humanitas, Bucureşti, p. 128. 

2.4 Plăcerea 

Despre „binele suprem/ absolut” Aristotel zice uneori că e fericirea alteori că este 
plăcerea: 

„Și faptul că toate, animal şi om, cer şi râvnesc plăcere, e un semn că ea este într-un 


29 Ceea ce evită însă cel mai mult natura este doar 


anumit sens binele suprem.” 
neplăcerea şi ceea ce doreşte ea cel mai mult, plăcerea. ”* Dar Aristotel nu e prea hotărât 
(ba e plăcerea, ba nu e...): „Pentru faptul în sfârşit că plăcerea nu este bunul suprem ne 
arată că ea nu este ţintă şi sfârşit, ci o anumită devenire şi ivire. ”” 

Ea se pare totuşi că nu e devenire (ba e devenire, ba nu e...): „Se vede de aici că 
plăcerea este considerată pe nedrept ca o mişcare sau o devenire"? 

Virtutea este însă legată de plăcere: „Noi am spus desigur înainte că cel virtuos este 
plăcut şi folositor în acelaşi timp." La fel e şi dorinţa: „Dorim doar ceea ce procură 


plăcere şi fugim de ceea ce e dureros. ”” 


2.5 Fericirea 

[...] „ca scop final absolut şi ca absolut desăvârşit e considerat ceea ce totdeauna e 
voit pentru sine şi niciodată pentru altceva. O astfel de însuşire pare să aibă însă înainte 
de toate fericirea. Pe ea o vrem totdeauna pentru sine, niciodată pentru altceva, pe când 
onoarea, plăcerea, inteligența [...] le mai vrem şi de dragul fericirii, convinşi fiind că vom 
deveni chiar prin ele părtaşi la fericire. Fericirea însă nimeni nu o vrea de dragul acelor 
bunuri şi în general de dragul nici unui alt lucru. ”” 

E adevărat că „fericirea” doar pare să aibă însuşirea de mai sus, pentru că în realitatea 
relaționată în care trăieşte ființa complexă numită om a dori ceva „pentru sine” e a-l dori 
(ŞI) pentru altceva. 

A zice că „fericirea nu e dorită de dragul onoarei, plăcerii şi inteligenței (sau a altor 
factori ce-i determină manifestarea) e ca şi cum ai zice, de exemplu, că o casă e dorită doar 
„de dragul casei”, nu „de dragul” fundaţiei, pereților, geamurilor, uşilor şi acoperişului — 


ceea ce nu e adevărat — ea e dorită (ca şi casă) pentru fiecare din componentele ei, deoarece 


29 Aristotel, 2007, Etica nicomahică, Editura Antet XX Press, Filipeştii de Târg, p. 154 (1153b). 
30 Ibidem, p. 163 (1157b). 

31 Ibidem, p. 151 (1152b). 

32 Ibidem, p. 203 (1174b). 

33 Ibidem, p. 165 (1158a). 

34 Ibidem, p. 198 (1172a). 

35 Ibidem, p. 25 (1097b). 

fără aceste componente casa nu mai există. La fel — dacă scoatem din „fericire” plăcerea, 
bucuria, „onoarea”, „inteligenţa”, sănătatea, bogăţia, norocul ş.a.m.d., nu mai rămâne în ea 
nimic — nici de dorit, nici de experimentat. 

Dacă „fericirea” nu ar fi dorită „în general de dragul nici unui alt lucru”, ar însemna că 
ea nu ar avea nici un scop în afara ei (că fericirea e bună doar, aşa, „ca să fim noi fericiţi”, 
fără nici un (alt) motiv). Şi ar mai însemna că dacă ea ar putea fi atinsă chiar când suntem 
bolnavi, ignoranţi, slabi, săraci, nemâncaţi, izolați, disprețuiți, dezonorați etc., respectiv 
când facem „răul” (greşim, minţim, înşelăm etc.), ea ar fi totuşi un lucru bun pentru noi 
(chiar aşa, total desprinsă de contextul în care apare şi de „dragostea de orice alt lucru” în 
afara ei) — exact cum o doresc, de exemplu, drogaţii care o ating prin intermediul 
drogurilor — fapt ce însă, de multe ori, le „distruge viața” (pervertirea funcționalități sale în 
cazul sus menţionat ne arată chiar acest lucru — anume că are şi ea un rol oarecare în 
funcționarea optimă a organismului uman). 

Dacă sub influenţa unor droguri (alcool, ciuperci, opiu etc.) cineva obține o „stare de 
fericire” care însă îl face neatent la ce e în jurul său şi suferă un accident — mai e de dorit, 
în aceste circumstanţe, „fericirea” pentru ea însăşi (dacă ea duce, într-un termen mai scurt 
sau mai lung, la suferință)? 

„Fericirea” care pune în pericol supraviețuirea, reproducerea, dezvoltarea, dăinuirea 
echilibrată a ființei umane îşi pierde rolul ei natural (încetează să mai fie o fericire şi se 
transformă în nenorocire) — lucru ce arată că chiar de pare că ea e de dorit în sine, la o 
privire mai profundă asupra ei se poate vedea că de fapt ea e de dorit pentru acțiunile cu 
care se însoţeşte (ce duc la propăşirea şi extinderea vieţii: hrănire, adăpostire de intemperii, 
prevederea pericolelor, reproducerea speciei, depăşirea obstacolelor etc.). 

Fericirea nu a apărut în funcționarea psihicului uman doar aşa de dragul ca să fie şi în el 
ceva de dorit în sine, „pentru nimic altceva”, ci joacă şi ea un rol specific în manifestarea 
armonioasă a ființei umane. Caracteristicile ei — faptul că apare doar în anumite 
circumstanţe şi doar pentru scurt timp — ar trebui să sugereze celor care o analizează cu 
atenție că poate are şi ea ceva roluri de jucat în vederea a altceva decât ea. Şi dacă ne 
gândim cam care ar putea să fie rolul „durerii” în organism, am putea deduce şi care e rolul 
„plăcerii”, şi dacă am cugeta puţin la rolul „suferinţei psihice” (agitaţie, nelinişte, stres, 
„stare de rău”), am descoperi şi care e rolul „fericirii” (bună-dispoziţie, linişte, relaxare, 


„stare de bine”) — fiindcă e evident că acestea acționează în perechi — acolo unde „durerea” 

şi „suferința” împing spre acţiunea care păstrează viața în stare de funcționare optimă şi o 
fac capabilă de reproducere şi dezvoltare, „plăcerea” şi „fericirea” o atrag în aceeaşi 
direcție. Omul „este convins” să facă „ce trebuie” şi prin „ameninţări” şi „pedepse” 


durere, suferință) şi prin „atracție” şi „răsplată” (plăcere, fericire). 
5 bi] 5 9 2 


2.6 Virtutea 
Definiţiile „fericirii” care nu o leagă de susținerea vieții armonioase, de refacerea ei şi 


de dezvoltarea ei optimă, ci o lasă în aer, ca fiind „cel mai mare bine” sau „activitate 


x37 


virtuoasă” — adică cele care definesc fericirea ca fiind binele şi binele ca fiind virtutea, doar 
pentru ca apoi să definească, în cerc vicios, virtutea ca fiind binele şi binele ca fiind 


fericirea, nu pot să ducă nicăieri, decât la „învârtire în jurul cozii”. 


Pentru Aristotel „fericirea este binele cel mai înalt", apoi „binele uman este 


”?37 iar virtutea, uneori, este activitatea specifică 


activitatea sufletului potrivită cu virtutea 
omului care face binele (,, Tot în Etica l-am definit pe omul virtuos: omul care prin virtutea 
sa, nu ia drept bine decât binele absolut"), iar alteori, ce să vezi, nu ne interesează exact 
ce este: „noi nu considerăm virtutea pentru a şti ce este ea, ci pentru a deveni virtuoşi "**. 

O întrebare totuşi se pune de la sine aici: dacă nu ştii ce este virtutea, cum vei şti când ai 
devenit virtuos? lar dacă (din pură întâmplare) ai devenit totuşi virtuos şi încă nu ştii ce 
este virtutea — asta trebuie că e de-a dreptul hazliu... 

Totuşi, cu chiu cu vai, câteva indicii despre ce crede el că este virtutea ne dă şi Aristotel: 

„Un habitus lăudabil se numeşte însă virtute.” (Lat. habitus se poate traduce prin: 
constituţie, caracter, fire, fel de a fi, stare, dispoziție (habituală/ obişnuită) respectiv prin: 
aspect exterior, înfăţişare, îmbrăcăminte.) 


3341 


[...] „virtutea ţinteşte spre mijloc” „Prin urmare, virtutea este un mijloc, deoarece 


ține de esenţa ei să fintească la ceea ce-i la mijloc”? 


„Virtutea este deci un habitus al alegerii, care ţine mijlocul stabilit pentru noi şi e 


determinat de rațiune şi anume aşa cum obişnuieşte să-l determine un om inteligent. ”” 


36 Aristotel, 2007, Etica nicomahică, Editura Antet XX Press, Filipeştii de Târg, p. 25 (1097b). 
37 Ibidem, p. 26 (1098a). 

38 Aristotel, 2009, Politica, Editura Antet, Filipeştii de Târg, p. 106 (IV, XII, 4). 

39 Aristotel, 2007, Etica nicomahică, Editura Antet XX Press, Filipeştii de Târg, p. 38 (1103b). 
40 Ibidem, p. 36 (1103a). 

41 Ibidem, p. 44 (1106b). 

42 Ibidem. 

43 Ibidem, p. 44 (1107a). 

Deci virtutea este o stare (dispoziţie (habituală)) lăudabilă (a caracterului) de a alege 
„mijlocul raţional” („media raţională”) la fel ca un om inteligent/ înţelept... Ceea ce 
înseamnă că noi, ca să aflăm ce e virtutea, trebuie să întrebăm omul înțelept (sau să fim 
înţelepţi) — atâta doar că el e înțelept, „bineînţeles”, doar dacă e „virtuos” ceea ce ne duce 
în cerc vicios... 

Şi apoi sunt tot felul de „stări lăudabile medii/ mijlocii” promovate de rațiunea 
înțelepților unei epoci care ulterior se dovedesc a nu fi nici lăudabile, nici „medii”, nici 
raționale şi nici „înţelepte” (a se vedea în acest sens „atitudinea medie” determinată de 
Aristotel ca fiind „virtuoasă” vizavi de sclavi, de femei, de negustori etc.). La această 
posibilitate evidentă de recomandare greşită se mai adaugă şi faptul, la fel de evident, că în 
fiecare epocă sunt mai mulți „înțelepți” care justifică „stări (/dispoziţii habituale) 
lăudabile” diferite şi uneori chiar contradictorii — astfel încât, de multe ori, acolo unde unul 
vede un mijloc sau o măsură justă altul vede o exagerare, o lipsă, o măsură relativă sau 
ceva indiferent (a se vedea în acest sens chiar şcolile filosofice din antichitatea greacă: 


stoicii, cirenaicii, sofiştii, cinicii, scepticii etc.). 


2.7 Mijlocul 

Dacă eliminăm astfel referinţele la „raţiunea omului înțelept”, ne rămâne deci ca sigur 
doar faptul că ea este un „mijloc/ medie” între două extreme — dar nu întotdeauna, căci ne 
spune Aristotel mai departe, „virtutea” este o perfecţiune, o destoinicie — şi acestea evident, 
probabil, nu or fi „destoinicia de mijloc” şi „perfecțiunea de la mijloc” sau perfecțiunea 
„medie”: „Aici e de spus că orice virtute sau destoinicie face, pe de o parte, perfect chiar 
subiectul de care e legată, pe de altă parte dă operei lui perfecțiune” [|...] „Tot aşa 
destoinicia calului face ca el însuşi să fie bun, şi să alerge bine, să poarte bine călărețul şi 
să se fină bine în faţa dușmanului. ”** 

După definițiile de mai sus („„mijloc” plus „perfecțiune”) rezultă că virtutea/ destoinicia/ 
perfecțiunea calului ar fi să „țintească mereu doar mijlocul” (drumului) şi să nu cumva să 
alerge bine, ci doar mijlociu (nici prea repede, dar nici prea încet) — nici să dea cu călărețul 
de pământ, dar nici să-l țină prea confortabil în spate... 

După astfel de definiţii ale virtuţii/ perfecțiunii/ destoiniciei probabil atletul care aleargă 


cel mai repede (la olimpiadă) nu e prea virtuos, deoarece aleargă „prea repede” (adică, 


44 Aristotel, 2007, Etica nicomahică, Editura Antet XX Press, Filipeştii de Târg, p. 43 (1106a). 

orice „om înțelept” ar vedea că el cam exagerează cu alergarea, că nu e „cumpătat” în 
alergare) şi deci premiul pentru „alergare virtuoasă” ar trebui dat celui care trece linia de 
sosire pe la mijlocul grupului de alergători (pentru că el, ca un om înţelept ce este, a ştiut să 
păstreze „mijlocul” şi să nu „exagereze” alergând prea repede sau prea încet). La fel, 
cântăreţul care cântă prea bine este probabil cam vicios, deoarece nu ştie să ţină „mijlocul/ 
media” („după rațiune, aşa cum este el/ ea determinat/ă de un om înţelept”) — cel mai bun 
cântăreţ, cântărețul virtuos este deci cel care cântă nici prea bine, nici prea rău — cântărețul 
care nu exagerează cu cântatul... 

„Starea („dispoziţia habituală”) lăudabilă” de a sta la mijloc şi de a urmări mijlocul/ 
media (fără a exagera) are însă un nume destul de precis — se numeşte „mediocritate” nu 
„virtute” — sau cel mult virtutea omului mediocru, virtutea celui care nu gândeşte singur şi 
aşteaptă să vadă ce alege „ca medie” pentru el omul „înţelept”, ca apoi să încerce să-l imite 


(având însă o mare grijă să nu cumva să iasă şi el din greşeală în evidenţă cu ceva)... 


2.8 Moralul şi intelectualul 

Poate ne lămureşte totuşi Aristotel ce e cu „virtutea-mijloc”, dacă ne dă nişte exemple 
de virtute (nu luate după definițiile lui cam „aeriene”, ci din tradiția morală respectată de 
contemporanii săi): „Dintre virtuți numim pe unele dianoetice sau virtuți ale intelectului, 
pe celelalte virtuți le numim etice sau morale. Virtuţi intelectuale sunt înțelepciunea, 
inteligența şi prudenţa, virtuţi morale dărnicia şi cumpătarea. ”® 

Împărţirea de mai sus este relativ arbitrară: de exemplu, de ce nu ar fi „prudenţa” o 
virtute „morală” mai degrabă decât una „intelectuală”? Şi apoi „virtuțile morale” sunt de 
fapt şi ele tot virtuţi ale intelectului/ raţiunii omului că doar el nu le-o gândi pe acestea cu 
„morala” — „cumpătarea” şi „dărnicia” sunt tot virtuţi intelectuale — ale intelectului, pentru 
că el le judecă şi el le stabileşte conținutul. Şi în cele din urmă virtuțile intelectuale nu sunt 
morale? Înţelepciunea nu este morală? Prudenţa este amorală? Inteligența (ca virtute) este 
imorală?... 

În plus, de exemplu, cel care are „virtutea înțelepciunii” nu are automat şi virtutea 
„cumpătării”? Poate fi înțeleptul necumpătat sau cel cumpătat neînţelept? 

Nici diferențierea dintre „învăţătură” şi „obişnuință” nu ajută mai mult la diferențierea 


„moralului” de „intelectual”: „Dacă prin urmare, virtutea este îndoită, o virtute 


45 Aristotel, 2007, Etica nicomahică, Editura Antet XX Press, Filipeştii de Târg, p. 36 (1103a). 

intelectuală şi o virtute etică, cea dintâi se iveşte şi creşte în primul rând prin învăţătură şi 
are de aceea nevoie de experiență şi timp, cea etică însă o dobândim prin obişnuinţă, de 
unde a primit şi numele ”* 

Învățătura se dobândeşte şi ea prin „obişnuință”, iar obişnuința pentru a se forma are şi 
ea nevoie de experiență şi timp — şi este şi ea o învăţătură, pentru că e învățată. Prin 
urmare, şi din acestă perspectivă (învăţare — obişnuință), diferenţierea în virtute 


intelectuală şi morală este relativ superficială, cam grăbită şi relativ arbitrară. 


2.9 Cumpătarea şi vitejia 
După ce decretează că „virtutea” este un mijloc (o măsură/ medie între prea mult şi prea 


puţin) Aristotel ne spune că „cumpătarea şi vitejia pier printr-un prea mult şi prea puţin, 


2347 


se păstrează însă prin ceva mijlociu potrivit.”” şi adaugă: „la cumpătare şi vitejie nu 


există un prea mult şi prea puţin ”®. 

Nu este? Cum nu este? E mai puțin cumpătat (adică oarecum „necumpătat”), mediu- 
cumpătat şi foarte cumpătat! Şi bineînțeles cel virtuos, după Aristotel, nu ar fi cel foarte 
cumpătat (că exagerează prin cumpătare), ci doar cel „mediocru-cumpătat”, care are, după 
vorba „înțelepților”, „măsură” în cumpătare. 

Şi la fel este cu cel „puţin-viteaz” (cu o vitejie mai mică), cu cel „viteaz pe jumătate” 
(care e viteaz după cum zice „înţeleptul”) şi cu cel foarte viteaz (cel deplin în vitejie) — 
câştigătorul la „virtute” ar părea astfel a fi, după Aristotel, „viteazul” cu măsură. Dar nu e 
chiar aşa — deoarece până la urmă se pare că viteazul este de fapt un tâmpit: 

„Prin urmare, se va numi viteaz în înţeles propriu acela care în faţa unei morţi 
glorioase şi a tot ce apropie deodată de moarte, deci mai ales în război şi luptă, este fără 


teamă şi neclintit. "* 


„In ce priveşte pe cei care greşesc aici prin exagerare acela ce o face prin lipsă de 


teamă nu are un nume propriu” [...] „el va fi însă aşa ceva ca un nebun sau tâmpit, dacă 


nu se teme de nimic” 


biel sey 


Deci „viteaz în înțeles propriu” este cel „fără teamă” — adică „lipsit de teamă” — iar cel 


Heei 


„lipsit de teamă” este un tâmpit — concluzie logică: „viteazul este un tâmpit” şi vitejia (una 


46 Ibidem, p. 37 (11033). 
47 Ibidem, p. 39 (11043). 
48 Ibidem, p. 45 (1107a). 
49 Ibidem, p. 63 (1115a). 
50 Ibidem, p. 64 (1115b). 

din virtuțile morale admise de Aristotel) este de fapt pentru el (ce-i drept doar uneori) o 
mare tâmpenie... (lată, printre altele, unde ajungi, dacă opui, precum Aristotel, fricii 
„încrederea” şi nu „lipsa fricii” — adică vitejia/ curajul (pe de o parte) şi prudenţa/ 


prevederea (pe de altă parte) — aşa cum e normal). 


2.10 „Înţelepciunea de mijloc” 

([...] „urmează în mod necesar că viața cea mai înțeleaptă va fi aceea care ține această 
linie de mijloc, mulțumindu-se totdeauna cu poziția aceasta mijlocie, pe care fiecare este 
în stare să o ajungă. ””) 

Înțeleptul este şi el astfel, teoretic, de trei feluri: mai puţin înţelept (un fel de începător 
în ale înţelepciunii), înțeleptul-medie (care nu ştie nici multe, nici puţine — ci doar câteva şi 
bune) şi cel mai înţelept, „foarte-înţeleptul” (cel care „exagerează" cu înţelepciunea şi „nu 
ştie să păstreze măsura” în înţelepciune) — virtuos fiind (după cei ce nu ştiu să vadă decât 
„mijlocul”) doar înțeleptul mediocru (care ştie una şi bună — că virtutea e numai o medie şi 
basta...). 

(„virtutea este numai o medie între două extreme ””) 

Dreptatea poate fi şi ea de trei feluri: mai puțină dreptate (dreptatea redusă: doar uneori 
şi doar pentru unii), „dreptatea-medie” şi „dreptatea-exagerare” (dreptatea „lipsită de 
măsură” a celui care e „prea drept” — care vrea să facă dreptate întotdeauna şi tuturor — cel 
care respectă mereu cu strictețe legea dreaptă în spiritul şi în litera ei şi se bate mereu 
pentru crearea şi respectarea dreptăţii)... 

Apoi când se întrec în virtute, după „normele lui Aristotel”, inteligența-redusă, 
inteligența-medie şi inteligența genială evident câştigă inteligenţa-medie (pentru că ea stă 
cuminte la locul ei şi nu exagerează cu inteligența). 

(„ar în general am putea spune că schema trinitară a viciilor şi virtuților este greşită; 
fiecare virtute are doar un viciu opus ei; opusul cumpătării este necumpătarea, cel al 
generozităţii, meschinăria; mândriei proprii îi este opusă lipsa respectului de sine, bunei 


dispoziţii — proasta dispoziţie, dreptăţii — nedreptatea. ””) 


51 Aristotel, 2009, Politica, Editura Antet, Filipeştii de Târg, p. 146 (VI, IX, 2). 
52 Ibidem. 
53 Ross, David, 1998, Aristotel, Editura Humanitas, Bucureşti, p. 197. 

2.11 „Stările lăudabile mijlocii recomandate de un înţelept” 

„Stări (dispoziţii habituale (/ obişnuite)/ feluri de a fi) lăudabile care fintesc” spre un 
mijloc” sunt foarte multe lucruri care nu pot fi considerate neapărat virtuţi — de exemplu, 
trasul cu arcul la țintă (spre mijlocul țintei, „după rațiune”, aşa cum recomandă un „arcaş 
înțelept”) este o „dispoziție habituală lăudabilă” (de unii) care „ţinteşte spre un mijloc”, dar 
nu e neapărat nici virtute-destoinicie-perfecțiune şi nu e neapărat nici o virtute „morală” şi/ 
sau „intelectuală” — mai întâi, pentru că arcaşul s-ar putea să nu nimerească mijlocul 
(țintei) oricât s-ar strădui, chiar dacă are „obişnuinţa” cu pricina şi ascultă de instructorul 
„înțelept” (din această perspectivă, „țintirea spre un mijloc” ar trebui înlocuită cu 
„nimerirea/ atingerea mijlocului țintei”)... şi apoi, pentru că „ţinta” vizată de arcaş (cu 
„mijlocul” ei specific) s-ar putea să fie o victimă a unui comportament nedrept sau vicios 
al arcaşului (chiar dacă „înţeleptul” ce ghidează tragerea (după rațiunea lui) ar putea să 
creadă altceva). 

Şi mai sunt tot felul de alte „dispoziţii habituale” „lăudabile” (de unii) care ţintesc spre 
„mijloc” şi spre „„medie”, fără a genera, în mod necesar, „acţiuni virtuoase”... — ca de 
exemplu, cea specifică omului beat care ținteşte mijlocul drumului ca să nu cadă în şanţ — 
care deşi e uneori „de lăudat” (nu beţia, ci „obişnuinţa” celui beat de a „ţinti” spre mijlocul 
drumului, pentru a evita șanțul) şi respectiv, e în acord cu ce recomandă uneori raţiunea 
„înțeleptului” căruia îi place să bea „cu măsură” (ajungând astfel, nici prea beat (să nu se 
mai poată mişca), dar nici prea treaz...), totuşi, datorită faptului că, de multe ori, în ciuda 
eforturilor sale „Lăudabile” de a „ţinti” mijlocul drumului, beţivul nimereşte de obicei prin 
şanţ... şi respectiv, faptului că mergând pe mijlocul drumului ar putea să provoace vreun 
accident... această „obişnuinţă” „lăudabilă”, a unui beţiv oarecare, de a „ţinti” mijlocul 
drumului, ne ajută să vedem, odată în plus, că „țintirea lăudabilă” a unui „mijloc”, potrivită 
cu rațiunea unui „înţelept” oarecare, de foarte multe ori, nu doar că nu este o „virtute”, ci 
poate fi considerată chiar un viciu („de procedură” înţeleaptă...). 

În aceeaşi categorie a „dispoziţiilor habituale lăudabile ce ţintesc mijlocul” s-ar mai 
putea înscrie şi alte „activități raționale” pe care le-ar putea recomanda, la o adică, un 
oarecare „înţelept”, ca de exemplu: scrisul doar pe mijlocul unui caiet (ca să fie uşor vizibil 


şi ca să nu trebuiască ulterior să exagerăm cu scrisul unor notițe adăugate şi înghesuite în 


54 [...] „virtutea ţinteşte spre mijloc” — Aristotel, 2007, Etica nicomahică, Editura Antet XX Press, Filipeştii 
de Târg, p. 44 (1106b). 

susul sau în josul paginii); cititul doar de pe mijlocul paginilor unei cărți (ca să nu ne 
obosim ochii, ca să o citim mai repede şi ca să nu ne pierdem vremea cu „detalii inutile”); 
somnul din mijlocul zilei (necesar „odihnei de frumuseţe”) sau din mijlocul unui chef (cu 
capul pe masă, necesar unei oarecare refaceri după ce am dansat prea mult); vânzarea 
merelor doar din mijlocul grămezii de mere (ca să menţinem corpul în activitate şi să nu-l 
învăţăm cu lenea de a lua doar de deasupra grămezii) şi de ce nu... chiar băutul apei doar 
din mijlocul paharului (cu paiul), zborul cu avionul doar pe la „mijlocul cerului” (fără 
aterizare şi fără decolare — ca să nu ajungem la „extreme”), eliminarea din politică a 
omenilor scunzi şi a celor prea înalți (pe motiv că nu sunt reprezentativi pentru media de 
înălțime a populației) ş.a.m.d. 

Ceea ce nu vrea să înțeleagă Aristotel este că binele/ virtutea nu este întotdeauna o 
„medie”/ „mijloc” — că el/ ea poate fi uneori un „mijloc”, dar poate fi şi o „extremă” — sau 
altfel spus, că pentru funcționarea optimă a unui întreg, de cele mai multe ori, „extremele” 
sale sunt cel puţin la fel de importante ca şi „mijlocul” său — de exemplu, „extremele” 
corpului (capul, mâinile şi picioarele) sunt cel puţin la fel de importante ca şi „mijlocul” 
corpului. lar precizarea lui Aristotel că „media” aceasta e relativă la circumstanţe nu ajută 
prea mult, deoarece este evident că de multe ori nu de medii relative avem nevoie, ci chiar 
de „extreme”... 

Mijlocul/ media nu se suprapune întotdeauna peste bine/ virtute — fiindcă binele/ 
virtutea uneori e mijloc, alteori e margine, alteori e întreg (şi mijloc, şi extreme) şi uneori e 
o proporție exactă (care nu e o medie, nici margine, nici întreg) — cei vechi când ziceau 
„totul cu măsură” ziceau cu măsură potrivită circumstanţei (care poate fi o extremă, o 
medie, o proporție, un întreg) şi nu limitau „măsura” la „medie/ mijloc”... 

Putem spune, deci, că reducerea tuturor virtuţilor la o medie (chiar şi relativă) nu poate 
fi decât o exagerare a lui Aristotel, pornind de la o oarecare proastă înţelegere a maximelor 


morale ale vremii sale... 


34 


Fericirea la Aristotel 


2.12 „Părţile psihicului” 

Aristotel împarte „fenomenele psihice” în trei categorii: afecte, facultăți şi habitus 
(stare, caracter, fire, dispoziţie (habituală), fel de a fi): „Deoarece există trei feluri de 
fenomene psihice: afecte, facultăți şi acele însuşiri statornice pe care le numim habitus, 
virtutea trebuie să fie unul din acestea trei. Ca afecte considerăm: pofia, mânia, frica, 
nădejdea, invidia, bucuria, dragostea, ura, dorul, gelozia, mila, în general tot ce e legat de 
plăcere şi durere, ca facultăți ceea ce ne face sensibili pentru aceste sentimente, ceea ce 
ne face de exemplu capabili să simțim mânie sau durere, sau milă; ca habitus, în sfârşit, 
ceea ce face să ne purtăm potrivit sau nepotrivit în privința afectelor, cum ne purtăm de 
exemplu nepotrivit cu privire la mânie, este prea puternică sau prea slabă, potrivit însă, 
dacă ține mijlocul nimerit, şi asemănător se prezintă lucrurile pentru celelalte afecte. ”” 

„Dacă virtuțile nu sunt deci nici afecte, nici facultăţi, nu rămâne decât că sunt un 
habitus. ”” 

Tot ce e în psihic e intercondiționat în funcționare de activitatea specifică afectelor 
(emotiilor, sentimentelor), facultăților psihice (de exemplu, facultatea de a simți emoții sau 
de a judeca, de a alege, de a memora, de a conştientiza, de a percepe etc.) şi a „însuşirilor 
statornice numite habitus ” (stare/ caracter/ dispoziție (habituală)/ mod de a fi) — şi de aceea 
mai ales o activitate complexă cum e cea implicată de manifestarea unei „virtuţi” (de 
exemplu, cumpătare, dărnicie, prudență, curaj) implică deopotrivă participarea 
concomitentă şi a „afectelor”, şi a „facultăților”, şi a „însuşirilor statornice” (exprimare 
care e cam prost aleasă, deoarece şi „facultățile”, şi „afectele” sunt, privite mai cu atenţie, 
„însuşiri statornice” ale omului). 

A reduce manifestările specifice „virtuţii” doar la una din cele trei părți menţionate (la 
„habitus”) este doar a nu o înţelege cu claritate (pentru manifestarea virtuții cumpărării 
avem nevoie şi de ghidarea plăcerii şi durerii, şi de percepție, şi de conştiinţă, şi de 
judecată, şi de amintiri, şi de instinct etc. — pentru manifestarea unei virtuți cum este 
„cumpătarea” se pune în mişcare tot psihicul cu toate forţele lui — cum face de altfel şi 
pentru celelalte activităţi ale sale). 

Fiecare „virtute” are înglobată în ea manifestarea concomitentă a unor emoţii, a unor 


raționamente care le însoțesc şi a unor acțiuni specifice (ca să nu mai pomenim de 


55 Aristotel, 2007, Etica nicomahică, Editura Antet XX Press, Filipeştii de Târg, p. 42 (1105b). 
56 Ibidem, p. 42 (11063). 


35 


Radu Lucian Alexandru 


(re)activarea unor alegeri specifice, a unor diferențieri specifice, amintiri specifice etc.) — 
de exemplu, pentru fenomenul numit „curaj” avem o emoție specifică (o stare emoţională 
specifică curajului), o anumită modalitate de a raţiona (raționamente specifice celui 
curajos) şi acțiuni specifice curajului (ca să nu mai vorbim de amintiri asociate stărilor 
anterioare în care am fost curajoşi, de imaginaţii specifice pentru ce vom dobândi curajoşi 
fiind etc.). 

A elimina din „virtute” „afectele” („tot ce e legat de plăcere şi durere”) şi „facultăţile” 
(„ceea ce ne face sensibili pentru aceste sentimente”: conştiinţă, discernământ, percepție, 
judecată etc.) înseamnă a elimina cea mai mare parte din ființa ei. Iar a o identifica doar cu 
un „habitus”, adică, cu „ceea ce [ne] face să ne purtăm potrivit sau nepotrivit în privinţa 
afectelor”, înseamnă doar a nu înţelege că ceea ce ne face să ne purtăm potrivit față de 
afecte sunt, pe de o parte, tocmai facultățile (memoria, discernământul, percepția, rațiunea 
etc.) şi, pe de altă parte, diferitele aspecte ale psihicului produse de aceste facultăți (pe 
lângă afecte/ emoţii/ sentimente): amintiri, alegeri, percepții, raționamente, instincte, 
intuiţii, dorinţe etc. 

(Nu este deci foarte clar ce înțelege aici Aristotel prin „stări/ dispoziții habituale/ 
habitus”, deoarece nu ne spune exact „ce anume ne face să ne purtăm potrivit” față de 
afecte şi nu ne dă nici exemple, cum a dat în cazul afectelor — decât dacă înţelege prin 
„habitus” virtuţi (de care ne dă exemple), dar atunci se învârte superficial în cerc vicios 
spunând că „virtuţile” sunt un fel de „habitus” şi „habitus-urile” sunt uneori „virtuţi”. Apoi 
dacă pentru el psihicul se împarte doar în cele trei părți menţionate, atunci „habitus” ar 
trebui să cuprindă în mod necesar tot restul aspectelor psihice în afară de „facultăți” şi 
„afecte”, adică, de exemplu: amintiri, proiecții, proiecte, judecăţi, alegeri, percepții, 
raționamente, instincte, intuiții, dorințe etc. — ceea ce nu reiese în mod clar din expunerea 
lui — iar dacă prin habitus se înţelege „fel/ mod de a fi” („fire”) sau caracter, problema 
rămâne la fel de confuză, deoarece „felul de a fi” al cuiva, respectiv „caracterul” lui, 
cuprinde toate trăsăturile psihice relativ stabile care se manifestă în comportamentul său 
specific” — adică, printre altele, inclusiv „facultăţile” şi „afectele”.) 

Oricum, chiar potrivit distincțiilor făcute de Aristotel între afecte, facultăți şi habitus, 


virtutea este şi „afect” — dacă afectul este, aşa cum zice el, ceea ce, în general, e „legat de 


57 „CARACTER, caractere, s.n. 1. Totalitatea trăsăturilor psihice esenţiale şi stabile ale omului, care se 
manifestă în modul specific de a se comporta al acestuia” — [DN] Dicţionar de neologisme, 1986, Florin 
Marcu şi Constant Maneca, Editura Academiei, Bucureşti. 


36 


Fericirea la Aristotel 


plăcere şi durere”, deoarece tot el ne spune că „virtutea etică are a face cu plăceri şi 


3358 


dureri. ™™ „Dar cum de tot ce facem şi îndurăm e legată plăcerea şi durerea virtutea se va 


mişca în jurul plăcerii şi durerii. ”” 

Apoi, unele din afectele listate de Aristotel ca atare (dragoste, bucurie, milă, nădejde) 
sunt considerate de mulți ca fiind virtuți — ceea ce arată întrepătrunderea strânsă cel puțin 
dintre „afecte” şi „habitus”. 

lar dacă mânia, după Aristotel, nu trebuie să fie nici prea tare, nici prea slabă (ci doar 
medie) şi la fel stau lucrurile cu celelalte afecte, atunci e de căutat o invidie medie, o frică 
medie, o ură medie (nici prea puternică, nici prea slabă)? Nu pare deloc credibilă această 
abordare: mânia, frica, invidia şi ura nu sunt stări de dorit (nici slabe, nici tari şi nici medii 
ca intensitate) — ele sunt de evitat pe de-a-ntregul — şi, prin urmare, virtuțile opuse lor (de 
exemplu, calmul, curajul, bunăvoința şi iubirea) sunt mereu de dorit (fie că sunt mai slabe, 
mai puternice sau medii ca intensitate de manifestare) — lucru recunoscut de altfel (uneori) 
chiar de Aristotel: 

„Dar nu orice acțiune sau orice afect cuprinde un mijloc, deoarece atât multe afecte, 
ca răutatea, neruşinarea şi invidia, precum şi multe acţiuni ca adulterul, furtul şi 


omuciderea, cuprind în sine, chiar după numele lor, răutatea. ”® 


2.13 Mânia, vitejia, adevărul 

Deşi recunoşte el însuşi cele de mai sus, tot nu se poate abţine de la a căuta, de exemplu, 
„mijlocul” mâniei — pentru ca să-l găsească nu în mânia medie/ mijlocie, cum era de 
aşteptat, ci fix în „blândeţe”: „Și la mânie există o exagerare, o lipsă şi un mijloc. Cum 
însă graiul aproape că nu are nici un nume pentru aceasta, vom numi pe omul care ţine 
mijlocul blând şi apoi mijlocul blândeţe. Dintre extreme să se cheme acela care are un 
prea mult furios şi greşeala lui furie, cine are un prea puțin, să se cheme lipsit de mânie şi 
prea puţinul lipsă de mânie. ”” 
Se pare deci, că Aristotel era un pic coleric şi că pentru el lipsa de mânie (calmul) pare 


să fie un viciu. Omul virtuos al lui Aristotel trebuie să țină „mânia de mijloc” şi să fie 


mereu cel puţin mediu-mânios. Totuşi, de ce s-ar numi mânia aceasta medie „blândeţe”, nu 


58 Aristotel, 2007, Etica nicomahică, Editura Antet XX Press, Filipeştii de Târg, p. 39 (11043). 
59 Ibidem. 

60 Ibidem, p. 44 (1107a). 

61 Ibidem, p. 46 (11083). 

pare chiar deloc evident... (când pune blândeţea între calm şi furie, Aristotel sare exact 
peste mânie). 

Cu un astfel de stil de identificare a mijlocului — cam orice poate fi mijlocul a orice. De 
exemplu, vitejia stă, pentru Aristotel, la mijloc între frică şi încredere (nu se ştie însă exact 
de ce nu ar fi în loc de încredere, de exemplu, „convingere”... sau „credință”, sau 
„speranță”, sau „îndrăzneală” etc...). Apoi, după el, una din extreme ar trebui să fie o 
„exagerare” şi cealaltă o „lipsă” — ori „încrederea” (normală, obişnuită) nu pare a fi nici o 
„exagerare”, nici o „lipsă”. 

„Tot aşa există la acțiuni o exagerare, o lipsă şi un mijloc. Virtutea se află deci în 
câmpul afectelor şi acțiunilor, unde exagerarea e greşită şi lipsa e dojenită, mijlocul însă 
dobândeşte laudă şi nimereşte ceea ce-i potrivit. ”* 

„mijlocul este în toate lăudabil, extremele însă nu sunt nici potrivite, nici de lăudat, ci 
sunt de dojenilt. ”® 

Aristotel continuă deci cu exagerările lui mijlocii — căci ce poate fi mai exagerat decât 
să spui că „mijlocul” (în general) e în toate lăudabil, iar „extremele” sunt întotdeauna de 
dojenit? 

În exemplele de mai sus „calmul” şi „încrederea” ar fi întotdeauna de dojenit (după 
părerea „înțeleaptă” a lui Aristotel). Şi tot după părerea lui, ar trebui probabil să fie 
întotdeauna „dojenite” începutul şi sfârşitul unei piese de teatru (şi prețuit doar mijlocul 
ei), ar fi de dojenit răul, dar şi binele (şi prețuit doar „ce stă la mijloc între bine şi rău”), ar 
trebui dojenit urâtul, dar şi frumosul (şi prețuit doar „ce nu e nici frumos, nici urât”) 
ş.a.m.d. — adică, pe ansamblu, această filosofie este total „aeriană” (făcând eforturi serioase 
să plutească relativ confuză între pământ şi cer, lăudând „aerul” şi dojenind şi „pământul”, 
ŞI „cerul”). 

„Cu privire la adevăr, cel ce ocupă mijlocul să se cheme sincer şi mijlocul sinceritate. 
Deformarea de partea prea multului să se cheme lăudăroşenie şi cel ce o posedă lăudăros, 
cea de partea prea puținului ironie sau neştiință prefăcută, persoana să se numească 
ironică. ”” 

Asocierile de mai sus sunt un pic cam forțate: cel care spune prea multe adevăruri se 


numeşte lăudăros (pentru că exagerează cu adevărul)? Cel care spune prea puține adevăruri 


62 Ibidem, p. 44 (1106b). 
63 Ibidem, p. 46 (1108a). 
64 Ibidem, p. 47 (1108a). 

se numeşte ironic? (De multe ori ironia poate spune mai multe adevăruri decât 
lăudăroşenia...) lar cel sincer este cel care spune adevăruri nici multe, nici puține? Adică 
cel care nu exagerează cu adevărul e „sincer”? (Când îi ceri cuiva să fie sincer, de obicei, 
nu asta îi ceri — să se ascundă după coadă — ci tocmai dimpotrivă: să spună adevărul până la 
capăt, atât cât e, mult, puţin sau mijlociu). 

Oricum, e destul de ciudată „deformarea de partea prea multului”, în cazul adevărului — 
în căutarea şi în comunicarea lui, oare este „de lăudat” adevărul spus doar pe jumătate? 
Oare nu trebuie să căutăm mereu „adevărul-adevărat”, descoperit şi spus cât mai corect şi 
complet cu putinţă? (Spre deosebire de Aristotel, Antistene, de exemplu, ştia să aprecieze 
cel puțin unul din avantajele „adevărului spus în faţă”, fără ocolişuri: „Fii atent la ceea ce 
spun duşmanii, căci, ei, cei dintâi, îți descoperă greşelile. "*) 

lar cel care minte, având o lipsă totală de adevăr, cum se numeşte? Aristotel nu ne 
spune. Dar toată lumea („în afară de el”) ştie: „mincinos” — şi viciul lui înşelarea/ 
minciuna. Virtutea opusă evident sinceritatea — a spune adevărul. 

Virtuţile se opun viciilor — cumpătarea necumpătării, dreptatea nedreptății etc., dar 
viciile nu au doar două forme (opuse) de manifestare, ci ele pot lua nenumărate forme — de 
exemplu, sunt nenumărate forme de „nedreptate” care considerate, de exemplu, din 
perspectiva exagerării, pot exagera în plus, în minus, dar pot exagera şi în media/ măsura 
pe care o susţin, precum şi în egalitate (în „mijlocul” propus) — de exemplu, prin răsplătirea 
unui grup de muncitori după randamentul lor mediu şi nu după rezultatele fiecăruia (astfel, 
cei care muncesc mai puţin se vor bucura că primesc mai mult decât merită, iar cei care 


muncesc mai mult vor fi nedreptățiți primind mai puţin decât merită). 


2.14 Cumpătarea în general şi cumpătarea ca mijloc/ medie 

În cazul cumpătării şi necumpătării e aceeași situaţie... Doar că, în acest caz special, 
virtutea (cumpătării) pare, uneori, mult mai uşor de acceptat ca fiind o medie între un prea 
mult şi un prea puţin... 

În cazul particular al cumpătării, este uneori justă identificarea ei cu o medie. Dar acest 
lucru nu este valabil întotdeauna nici măcar în cazul cumpătării — a fi cumpătat (în general) 


înseamnă a face o acțiune cu măsura potrivită (mai mică, mai mare sau mijlocie, după caz) 


65 Laertios, Diogenes, 1997, Despre viețile şi doctrinele filosofilor, Editura Polirom, laşi, p. 196. 

şi nu a alege mereu „doar mijlocul” — obsesia „mijlocului”, dacă este purtată peste tot, nu 
mai este cumpătare, ci se transformă în necumpătare. 

Greşeala pe care o face deci Aristotel este mai întâi că el reduce cumpătarea la 
cumpătarea ca medie/ mijloc (eliminând din ea puţinul şi multul — care pot fi forme la fel 
de legitime ale cumpătării — bineînţeles în circumstanţe potrivite). Apoi, în al doilea rând, 
el confundă o formă particulară (cumpătarea-medie) a unei virtuţi (cumpătarea) cu toate 
virtuțile (fiecare cu specificul lor). Adică el, conştient sau inconştient, pare să considere 
orice formă de virtute ca o formă de cumpătare-medie. Din această perspectivă putem chiar 
considera că diferitele virtuţi pe care el le analizează în Etica nicomahică se reduc de fapt 
la una singură — cea specifică cumpătării-mijlocii (iar de aici i se trag toate dificultățile în 
analizarea coerentă a celorlalte virtuţi). 

De fapt atunci când a împărțit virtuțile în intelectuale şi morale el chiar a redus virtuțile 
morale doar la două relativ înrudite: cumpătarea şi dărnicia/ generozitatea. 

„Căci cum s-a spus, darnic este cine împarte după măsura averii sale şi la locul 
potrivit. Cine greşeşte aici prin exagerare e un risipitor. "% 

Dărnicia poate fi „risipitoare” sau „zgârcită”, fără însă ca pentru aceasta să înceteze a 
mai fi dărnicie. lar redusă la o dărnicie-cumpătată ea devine mai mult o cumpătare decât o 
dărnicie. Astfel putem vedea clar, în acest caz, cum reduce Aristotel, de exemplu, virtutea 
dărniciei la virtutea cumpătării-medie, pretinzând, evident în mod neîntemeiat, că dărnicia 
pentru a fi dărnicie ar trebui să fie cumpătată-mijlociu (când de fapt singura ei condiție este 
dăruirea — de puţin, de mediu, de mult sau de cât mai mult cu putinţă a ceea ce poţi dărui: 


vorbe bune, sfaturi, învățături, muncă, bani, sprijin material etc.). 


Aceeaşi tentativă de reducere la cumpătare-mijlocie o încearcă el cu mai toate virtuțile 
pe care le analizează şi astfel el le condiționează acestora calitatea de virtuţi de 
transformarea lor în cumpătare de tip mijloc/ medie. 

La fel însă ca în cazul dărniciei şi sinceritatea, de exemplu, rămâne sinceritate, chiar 
dacă e puţină, mijlocie sau multă — fiind totuşi cu atât mai bună cu cât e mai adaptată 
circumstanțelor (uneori e nevoie de mai puţină, alteori de mai multă sinceritate). Oricum, a 
fi sincer, e înainte de toate a spune adevărul — şi chiar dacă acest adevăr e spus printr-o 


ironie sau printr-o laudă, sau doar printr-o constatare relativ neimplicată emoțional, tot 


66 Aristotel, 2007, Etica nicomahică, Editura Antet XX Press, Filipeştii de Târg, p. 75 (1120b). 

adevăr rămâne, iar acţiunea prin care el e spus tot sinceritate se numeşte (indiferent de 
cantitatea ei). Aristotel şi-a pus însă şablonul cumpătării ca medie şi peste sinceritate şi 
astfel vrea să o reducă doar la o formă de cumpătare-mijlocie. 

La fel procedează şi cu vitejia/ curajul şi cu „blândeţea” — încearcă pe cât îi stă în 
putinţă să le reducă acestora sfera lor legitimă de cuprindere şi să le înghesuie în şablonul 
cumpătării-mijlocii. Dar este evident că vitejia rămâne vitejie/ curaj, chiar dacă se 
confruntă cu un pericol mai mare, mai mic sau doar cu unul mijlociu şi dacă în fața lor ea 
nu simte frică. Apoi, blândeţea este evident că nu e o formă de mânie (medie sau de alt fel) 
şi nici mânia o formă de blândeţe (bunătate)... 

Privirea tuturor virtuţilor prin „ochelarii colorați” ai cumpătării-mijlocii deformează 


înțelegerea manifestării lor reale. 


2.15 Dreptatea şi egalitatea 

Aristotel ne spune că „va fi drept cine ascultă de legi şi e prieten al egalității” 
„Aceasta, ilegalitatea sau inegalitatea, cuprinde orice nedreptate şi e comună oricărei 
nedreptăţi. ”® 

„Egalul este însă mijlocul între ceva prea mare şi ceva prea mic după proporția 
aritmetică. ”®” 

Evident că „egalul” nu este „mijlocul” — el nu se află doar la mijloc — căci şi cele mici 
pot fi egale între ele, şi cele mari pot fi egale între ele, şi la fel şi cele mijlocii — vedem din 
nou aici o tentativă a lui Aristotel de a reduce şi dreptatea la cumpătare-mijlocie folosind 
medierea „egalității” redusă la medie. 

lar nedreptatea nu se reduce la ilegalitate şi inegalitate. Mai întâi că pot fi nedreptăți 
care nu încalcă nici o lege, de exemplu, pentru că nu este încă o lege în statul respectiv pe 
care să o încalce — acest lucru însă nu înseamnă că ele nu sunt nedreptăți. Apoi nedreptățile 
se pot face chiar prin intermediul legii — mai precis prin legi nedrepte, caz în care a nu 
respecta aceste legi poate fi un act de dreptate, chiar dacă el e pedepsit de lege (cel care 
ascultă de o lege nedreaptă nu este un om drept). 


Cât despre egalitate — evident nici ea nu e tot una cu dreptatea — uneori e justă 


egalitatea, alteori e justă inegalitatea. 


67 Aristotel, 2007, Etica nicomahică, Editura Antet XX Press, Filipeştii de Târg, p. 96 (1129b). 
68 Ibidem. 
69 Ibidem, p. 102 (1132a). 

2.16 Alegerea 

Vorbind de alegerea virtuoasă „care ţine mijlocul/ media” Aristotel ne spune că 
„Mijlocul este cel între un habitus greşit din două puncte de vedere, cel al exagerării şi cel 
al lipsei; ea mai este însă mijloc şi întrucât găseşte şi alege în afecte şi acțiuni mijlocul, pe 
când greşelile în această privință stau în faptul că măsura dreaptă nu e atinsă sau e 
întrecută. ”” 

Oare alegerea de care vorbeşte Aristotel găseşte mijlocul în interiorul unuia şi aceluiaşi 
afect (cum pare că zice mai sus când spune că virtutea „alege în afecte”) sau în „mijlocul/ 
media” unor afecte/ emoţii distincte (adică alege „in afecte” sau „între afecte”)? 

Dacă alege „în afecte”, adică în interiorul, să zicem, al afectelor/ emoţiilor specifice 
„viciilor” (ca de exemplu: mânie, frică, invidie, gelozie, ură, tristeţe, rea-voinţă), nu va găsi 
în ele decât tot un viciu (indiferent că se uită la extremele sau la mijlocul lor), iar în 
interiorul afectelor/ emoţiilor specifice virtuţilor (ca de exemplu: calm, blândeţe, curaj, 
bunătate, iubire, bucurie, dragoste, milă), în mod similar, nu va găsi de ales decât 
manifestări emoționale ale virtuţii (exprimate cu o mai mare sau mai mică intensitate). 

Iar când alege „intre afecte/ emoţii” are de ales între cele specifice viciilor şi respectiv 
cele specifice virtuţilor (indiferent de intensitatea lor de manifestare). 

Dacă afectul abordat sub perspectiva unui prea mult, prea puţin sau a ceva mediu este, 
de exemplu, „teama”, mijlocul lui nu poate fi decât tot o formă de teamă. Iar a susține că 
vitejia este o formă de teamă/ frică este a nu înţelege că vitejia/ curajul este un cu totul alt 
afect decât teama/ frica, distinct şi opus acestuia (prin manifestare afectivă specifică şi prin 
efecte specifice). 

Sau dacă afectul „măsurat? este mânia, mijlocul ei nu poate fi decât tot o formă de 
mânie. A susţine că „blândeţea” e o formă a afectului numit „mânie” este a nu (mai) şti 
despre ce vorbeşti. 

Dacă afectul „măsurat” este „sinceritatea” (rostirea adevărului), extremele lui nu pot fi 
decât forme ale sincerităţii — deci şi cele propuse de Aristotel, adică „lăudăroşenia” (Prea 
sincer? Prea mult adevăr?) şi „ironia” (Prea puţin sincer? Prea puțin adevăr?) ar trebui să 
fie tot forme ale afectului specific sincerității — una trebuind să fie sinceritatea maximă 
(„lăudăroşenia”) şi cealaltă sinceritatea minimă („jironia”), iar la mijloc stând nu 


„sinceritatea-pur-şi-simplu”, ci sinceritatea-medie. Deci dacă „sinceritatea” în general e o 


70 Ibidem, p. 44 (1107a). 


42 


Fericirea la Aristotel 


formă de virtute, atunci toate formele ei de manifestare (toate formele de sinceritate) sunt 
virtuți şi nu vicii. Viciul este doar a nu fi sincer, a minţi, a înşela. 

Prea multă sinceritate are însă numele de naivitate şi inocență (precum cea specifică 
copiilor) şi nicidecum „lăudăroşenie” (care după cum ştim este mai prietenă cu minciuna 
decât cu adevărul — prin exagerarea meritelor proprii şi prin prezentarea lor neconformă cu 
realitatea şi adevărul) — adică „lăudăroşenia” nu este chiar o formă de „sinceritate”. Iar 
ironia este o formă uşoară de batjocură nu de „sinceritate” (decât, poate, dacă e o 
„batjocură sinceră”...). 

Tot aşa, dacă afectul „măsurat” este „dărnicia/ generozitatea”, extremele acestui afect nu 
pot fi decât tot forme de generozitate (mai multă generozitate sau mai puțină generozitate). 
Dar a susține că afectul specific „zgârceniei” (avariţiei, lipsei de generozitate) e tot una cu 
afectul specific „generozităţii” este a merge un pic prea departe, iar afectul specific 
risipirii/ împrăştierii nechibzuite nu se suprapune decât întâmplător peste a dărui altora 
(fiind mai specific urmăririi necontrolate a poftelor şi patimilor proprii). 

Deci dacă alegerea este de făcut în interiorul unuia şi aceluiaşi afect (cum sugerează pe 
alocuri Aristotel), afectele specifice virtuţilor vor rămâne virtuoase indiferent de extremele 
sau media lor de manifestare — iar în afectele (emoţiile) specifice viciilor nu vor putea fi 
găsite (nici în medie, nici la extreme) aspecte virtuoase. 

Doar cel care are tendinţa să confunde afectele (emoţiile/ sentimentele) unele cu altele 
(şi să treacă oarecum „alandala” de la una la alta) poate identifica „virtutea” cu alegerea 
unui „mijloc” dintr-un afect (emoție) oarecare (mai ales dacă afectul respectiv este unul 
specific viciilor). 

Adică: fie alegerea se face în interiorului aceluiaşi afect, legat, de exemplu, de un viciu 
(precum frică, mânie, tristețe, lăcomie, nesinceritate etc.), respectiv de o virtute (de 
exemplu: curaj, calm, bucurie, cumpătare, sinceritate etc.) şi astfel se alege un viciu 
mijlociu şi o virtute mijlocie, fie alegerea se face între afecte diferite (specifice, pe de o 
parte virtuților, pe de altă parte viciilor — adică, de exemplu, între frică şi curaj, între mânie 
şi calm, între lăcomie şi cumpătare, între nesinceritate şi sinceritate) şi atunci se alege unul 
din ele și nu media lor (nu afectul care este asociat în acelaşi timp şi cu virtutea, şi cu 
viciul — adică ceva care este în acelaşi timp şi sub acelaşi raport „şi plăcere, şi durere”, „şi 
suferință, şi fericire”, adică la „mijloc” între ele — pentru că un astfel de „afect mixt” în 


care sunt împletite spre confuzie totală, în acelaşi timp şi sub acelaşi raport, două afecte 

distincte şi opuse, întâlnite undeva „la mijloc”, nu există) — şi oricum, nu aceasta este 
natura virtuţii (să fie însoțită de afecte/ emoţii amestecate în degringoladă, fără distincție 
între cele „plăcute” şi cele „dureroase”). 

Aristotel nu este deci foarte clar în ce priveşte natura acestei alegeri (din interiorul unui 
afect şi/ sau între afecte distincte). 

Deşi uneori ne spune că alegerea în interiorul aceluiaşi afect (de exemplu, cel specific 
cumpătării sau vitejiei, sau cele specifice pentru răutate, neruşinare şi invidie — conform 
Etica nicomahică, 1107a), în ce priveşte mai multul, mai puţinul şi mijlocul lui, nu este 
posibilă (fiind însă evident că această alegere este nu doar posibilă, ci chiar foarte 
răspândită în rândul celor ce caută şi aleg intensitatea afectelor/ emoţiilor pe care vor să le 
simtă), alteori practică el însuşi această alegere (de exemplu, în ce priveşte „mânia”, 
„sinceritatea (rostirea adevărului)” şi „teama” cu mai multul, mai puţinul şi media lor). 

Iar în ceea ce priveşte alegerea între afecte distincte el o practică uneori şi pe aceasta — 
dar de o manieră destul de confuză şi de încurcată. Astfel uneori el compară intensitățile 
diferite ale unui afect între ele sau cu o anumită intensitate a altui afect, ca să aleagă 
(uneori după bunul lui plac) fie pe un al doilea afect (decât cel în interiorul căruia are loc 
variația cantitativă), fie pe unul din cele două comparate relativ arbitrar (în ceea ce priveşte 
intensitățile lor specifice), fie pe un al treilea afect distinct de ele (adică fie „compară 
câteva pere (mai mari, mai mici) între ele şi apoi alege un măr”, fie „compară câteva pere 
cu un măr şi alege mărul”, fie „compară merele cu perele şi alege prunele”). De exemplu, 
compară „zgârcenia” cu „risipa? doar ca să aleagă „dărnicia”... sau compară afectele 
specifice „lăudăroşeniei” cu cele specifice „ironiei” doar ca să aleagă „sinceritatea”, sau 
compară „calmul” (lipsa de mânie) cu „furia” şi alege „blândeţea” (sau „frica” cu 
„încrederea” şi alege „vitejia”)... Astfel el „calculează” uneori tot felul de „„medii” între 
„mere, pere şi prune” şi se laudă apoi că a găsit media „merelor”... 

Uneori deci, alegerea lui Aristotel nu este între un mai mult, mai puţin şi o medie a ceva 
anume (X) — ci ea este între un mai mult a ceva (Y), un mai puţin al altceva (Z) şi eventual 
o medie a unui al treilea lucru (X) — de exemplu, un mai mult al actului de a (te) lăuda 
(lăudăroşenia), un mai puțin al actului de a batjocori (ironia) şi o medie a actului de a 
spune adevărul („„măsurată” şi aleasă în mod „sincer-mediu”, fără a „exagera cu adevărul”) 


sau, de exemplu, se pune „în balanță” un mai mult al actului de a te mânia (furia) cu actul 

de a fi calm/ liniştit/ relaxat (lipsit de mânie) şi cu a avea bunătate (căldură sufletească, 
blândeţe). 

„Virtutea? nu alege mijlocul diferitelor grupuleţe de afecte sau mijlocul „grămezii” 
afectelor (locul unde se strâng „afectele de mijloc”). Ea atrage prin manifestarea sa acele 
afecte specifice „stării/ senzaţiei de bine” (plăcerii, fericirii şi „stării de armonie/ 
normalitate” (de relaxare, de linişte, de mulțumire...) opuse acelor afecte/ emoţii care se 
însoțesc cu durerea şi cu suferința (agitația, neliniştea, stresul, frământarea etc.), adică evită 
extrema răului (viciului) şi caută extrema binelui (virtuţii) şi nu urmăreşte nicidecum vreo 
„medie/ mijloc” nici între aceste extreme, nici între afectele lor specifice, nici în cadrul 
afectelor specifice viciului şi nici măcar în cadrul celor specifice virtuţii (în cadrul cărora 
uneori poate alege „mijlocul”, iar alteori „extremele”). 

A alege măsura dreaptă/ justă nu e tot una cu a alege mijlocul/ media. Una e una şi alta e 
alta. Măsura justă poate fi o medie, dar la fel de bine ea poate fi şi o măsură maximă 


X9 


(extremă, „exagerată”) — şi astfel nu mai poate fi întrecută — sau alteori poate fi o „măsură 


minimă” — care alege puţinul — sau chiar o „„măsură” care alege lipsa a ceva anume (de 
exemplu, a viciului). 

Iar habitus-ul specific cumpătării/ sincerităţii/ curajului nu e tot una cu habitus-ul (felul 
de a fi) specific necumpătării/ minciunii/ fricii ca să se poată spune că ele amândouă sunt 
extreme ale unuia şi aceluiaşi habitus (fel de a fi), cel puţin nu în acelaşi timp şi sub acelaşi 
raport — şi chiar dacă în habitusul-virtute sau în habitusul-viciu este un mai mult, un mijloc 
şi un mai puțin, aceasta nu înseamnă că datorită acestei manifestări cantitative variabile ele 
îşi schimbă calitatea lor specifică de virtute sau viciu. (A compara calitatea unui habitus 


(fel de a fi) — adică a virtuţii — cu cantitățile specifice unui alt habitus — adică viciului (cu 


mai multul, mai puţinul sau media lui) — e doar „a compara mere cu pere...) 


2.17 Puţinul şi lipsa 

De multe ori Aristotel confundă „puţinul” cu „lipsa”. Media lui pare a fi calculată între 
mai puţin şi mai mult, dar de fapt, de multe ori, „mai puținul” afectului „X”, teoretic 
propus ca reper pentru calculul mediei, dispare fiind înlocuit cu lipsa afectului „X” (cu un 
alt afect) făcând astfel calculul „mediei/ mijlocului” imposibil de efectuat. E ca şi cum 
pentru a afla unde e „mijlocul unui drum” Aristotel ia ca reper, pe de o parte, „marginea lui 


din stânga” şi, pe de altă parte, „lipsa drumului” — altceva decât drumul cu pricina — de 

exemplu, un alt drum din depărtate considerat relativ aleator fie în ce priveşte marginea sa 
stângă, fie cea dreaptă, fie în legătură cu linia lui de mijloc. Adică el stabileşte „mijlocul 
unui drum” fără a ține seama nici de „marginea lui dreaptă” şi nici de „mijlocul” situat 
între „marginile” sale — rezultând astfel o „„medie/ mijloc” între „marginea stângă a unui 
drum” şi un alt „drum” luat în calcul — adică, ceva care ne scoate cu totul de pe drumul 
„măsurat” şi ne trimite în mijlocul câmpului „să batem câmpii”... 

Lipsa a ceva (mânie, ruşine, sinceritate) nu e deci acelaşi lucru cu prezenţa acelui ceva 
într-o cantitate (cu o intensitate) cât de mică — lipsa mâniei nu e mânie, lipsa ruşinii nu e 
ruşine, lipsa sincerităţii nu e sinceritate — lipsa unui afect/ emoție nu e o formă a acelui 
afect, ci e un alt afect (când un afect dispare (lipseşte) un altul îi ia locul). Astfel „mai 
puţinul” sau „mai multul” dintr-un afect specific viciului nu e un afect specific virtuții 
(acestea se exclud unele pe altele) şi nici afectul (emoţia/ sentimentul) care însoţeşte 


„puţinul” sau „mai multul” manifestării unei virtuţi nu este un afect specific unui viciu. 


2.18 Alegerea morală şi virtuositatea 

Alegerea morală de bază (cea specifică alegerii între virtute şi viciu) nu se face deci 
între intensități (cantități) specifice unuia şi aceluiaşi afect (emoţie/ sentiment), ci între 
afecte diferite şi opuse în ceea ce priveşte relația lor cu plăcerea/ fericirea (unele (cele 
specifice virtuţii) se grupează în jurul plăcerii/ fericirii/ „stării de armonie/ normalitate”, iar 
celelalte (corespunzătoare viciilor) în jurul durerii/ suferinţei). 

Iar după ce se face alegerea morală de bază (principală) se poate face şi alegerea morală 
secundară care constă în a alege intensitatea („cantitatea”) cu care se va manifesta o virtute 
sau alta. 

Aristotel vrea deci să lege virtuositatea unui afect (calitatea lui de a se însoţi cu virtutea) 
de intensitatea manifestării lui (de cantitatea acestuia — mult, puțin, mediu) fără însă a 
sesiza că aceasta nu depinde de manifestările sale cantitative (la fel cum un om rămâne om, 
chiar dacă e „scund”, „mediu” sau „înalt”), ci doar de păstrarea calităţii/ esenței sale 
specifice (media înălțimii umane este la fel de „umană” ca şi extremele pe baza căreia este 
ea calculată). 

El vrea deci să lege virtuositatea unui afect (/ unei emoţii) doar de intensitatea medie a 
manifestării lui (/ ei) „cantitative” fără a observa că aceasta este la fel de specifică (în 


esenţa ei calitativă) şi extremelor ei de manifestare. 

Afectele specifice viciului sunt deci alte afecte decât cele specifice virtuţii şi chiar dacă 
în fiecare caz ele au o plajă mai mare sau mai mică de variație a intensității lor, această 
variaţie (,„cantitativă”) nu le schimbă „calitatea” lor specifică. Oricine poate vedea la o 
analiză mai atentă a lor că ele sunt distincte şi opuse (ca ziua şi noaptea, ca lumina şi 
întunericul, ca plăcerea şi durerea), iar identitatea lor esenţială nu este modificată de 
variaţia intensității lor interioare şi nu e legată de vreo medie a acestei intensități (la fel 
cum ziua-lumină este zi şi dimineaţa, şi la amiază, şi după-amiaza şi la fel cum noaptea 
este noapte şi imediat după ce se întunecă, şi la miezul nopţii, şi înainte de apropierea 
răsăritului soarelui). 

Mijlocul propus ca fiind definitoriu pentru definirea (calităţii/ identităţii/ esenței) virtuţii 
de către Aristotel este deci doar un mijloc identitar fictiv (iluzoriu, imaginar) — el nu e de 
găsit nici în mijlocul unui afect specific virtuţii, nici în cel specific viciului — şi nici în 
mijlocul sau media obținută prin „măsurarea” minimelor, maximelor (şi mediilor) unor 
afecte distincte (adică nici în afecte şi nici între afecte) — identitatea virtuţii se defineşte 
(printre altele) prin manifestarea (puţină, medie sau multă) specifică afectului virtuții 
considerat în întregul său caracteristic şi acestei identități i se opune cea specifică viciului 
(cu variațiile sale corespunzătoare). 

Alegerea dintre virtute şi viciu (în ansamblul ei) nu implică deci nici (doar) o medie a 
virtuţii (o virtute-medie), nici (doar) o medie a viciului (un viciu-de-mijloc), nici o medie 
între virtute şi viciu (o virtute-viciu) şi nici o medie între ceva care nu este nici virtute şi 
nici viciu — ea implică doar considerarea opoziţiei „naturale” existente între cele două, a 
efectelor (senzitive, afective, raționale, acționale, societale etc.) opuse cu care ele se 
însoțesc şi alegerea între aceste efecte — specifice prezenţei virtuţii şi lipsei viciului (în 
legătură cu aspectul moral luat în calcul la un moment dat), respectiv prezenţei viciului şi 


absenței virtuţii. 


2.19 „Culmea mijlocie/ medie” 

Prin urmare, „virtutea” nu este un „mijloc/ medie” nici după „substanţa” ei (identitară) 
şi nici după „conceptul” ei. Cuvântul grec apet (arete) se traduce prin virtute (având şi 
sensul de bunătate, excelenţă, bărbăţie, vitejie, eroism, valoare, caracter, reputaţie, glorie, 
faimă). Cuvântul virtute (care potrivit DEX poate avea sensuri precum cele de calitate, 


perfecţiune, forță morală, idealism etic) provine din lat. virtus — virtute, calitate, valoare, 

merit, cinste, bărbăție, vitejie — care vine de la rădăcina lat. vir — bărbat, erou, luptător — şi 
astfel se poate vedea limpede că „mijlocul” şi „media” nu se încadrează prea uşor în 
„conceptul” virtuţii („greceşti”, „româneşti” şi „latine”). 

Aristotel însă avea o „virtute” a lui la care ținea foarte mult — „virtutea-de-mijloc”: 

„De aceea virtutea este mijloc după substanța ei şi după conceptul ei esenţial; întrucât 
ea este însă lucrul cel mai bun şi săvârşeşte toate bine, ea este o culme. ”” 

„Culmea-adevărată” nu este un mijloc sau o medie. Ea nu are deasupra ei un „mai mult” 
decât ea, că dacă ar avea, nu ar mai fi o „culme” — iar „culmea mijlocie” nu e chiar o culme 
(cel puţin nu în raport cu un „mai mult” decât ea). 

Prin definiție „mai multul” este prins în noțiunea de culme şi de aceea media (/ 
mijlocul) şi culmea de cele mai multe ori se exclud reciproc, iar când se întâlnesc nu 
rezultă decât o „culme medie” (mediocră) întrecută cu mult de „culmile extreme” 
(adevăratele culmi) — de exemplu, culmea muntelui este o extremă, nu un mijloc — ea nu e 
situată la mijlocul muntelui, ci în punctul lui cel mai înalt — adică unde el are cea mai mare 
(/ „multă”) înălțime (iar „culmea-mijlocie” — culmea aflată la mijlocul înălțimii unui munte 
nu este culmea lui cea mai înaltă, nu e desăvârşirea/ apogeul/ înălțimea sa maximă (adică 
„virtutea” sa maximă), ci doar o „culme mediocră” a sa). 

Culmea, vârful, apogeul (punctul culminat — aflat la nivelul maximal) este un „maxim” 
(un cel mai mult) şi nu o medie sau un mijloc (nici mult, nici puţin). 

„Culmea culmilor” e astfel faptul că „culmea” lui Aristotel nu este „culmea culmilor” — 
adică culmea-culme-pe-bune (vârful — partea cea mai înaltă a unui munte sau deal), ci este 
doar una din „culmile” de pe la mijlocul dealului/ muntelui (adică „culmea-mediocrităţii” 


cu „virtutea” ei aferentă)... 


71 Aristotel, 2007, Etica nicomahică, Editura Antet XX Press, Filipeştii de Târg, p. 44 (1107a). 

3. „Nefericiţii” lui Aristotel 


3.1 Copiii 

Pornind de la reducerea grăbită a „fericirii” şi „virtuţii” doar la sfera „cetăţeanului” 
specific unor cetăți greceşti antice („cel care este jurat şi membru al adunării publice”) 
Aristotel face apoi tot felul de afirmaţii pripite, ca de exemplu: 

„Arta politică n-are nici o străduință mai mare decât de a pune pe cetățeni în posesia 
unor anumite însuşiri; anume de a-i face virtuoşi şi capabili şi dispuşi să făptiască 
binele. ” [...] „Şi din aceeaşi cauză nici copilul nu este fericit, deoarece din pricina vârstei 
el încă nu este în stare să fie activ în modul amintit, iar dacă uneori copiii sunt numiţi 
totuşi aşa, aceasta se spune în nădejdea că ei vor deveni în urmă. Căci pentru fericire se 
cere, cum s-a spus, virtute perfectă şi o viaţă plină. ”” 

Deoarece nu doar „cetăţenii” vizaţi de Aristotel sunt locuitorii unui stat, „arta politică” 
(a conducerii „polisului” ca întreg) trebuie să aibă grijă să îndemne (prin legi şi prin alte 
mijloace) toți locuitorii ei la făptuirea binelui — deci inclusiv pe copii şi mai ales pe copii, 
pentru că oamenii îşi formează (prin „învăţătură” şi „obişnuință”) anumite deprinderi 
virtuoase sau vicioase, după caz, mai ales în timpul copilăriei şi adolescenţei. De aceea, a 
zice că un copil nu poate avea o activitate virtuoasă sau că el nu poate face binele este doar 
a nu înțelege prea bine natura acestor realități — e doar a nu ţine seama de faptul că pentru 
fiecare vârstă a omului există o anumită „viață plină” specifică, cu „virtuţile” ei aferente. 

Şi apoi dacă nici copiii nu au voie să fie fericiți decât aşa „verbal” şi „în nădejdea că vor 
fi fericiți când vor creşte mari” — ne putem întreba, pe bună dreptate, dacă, după 
„definițiile” lui Aristotel, este cineva fericit? Pentru că cine dintre oameni se poate lăuda că 
deţine o „virtute perfectă”? (În afară de vreun „fericit” care nu prea ştie pe ce lume 
trăieşte.) 

Diogenes ne povesteşte despre Pittacos că: „Unui foceean care spunea că trebuie să 
căutăm un om vrednic îi adresă aceste cuvinte: „,Dacă-l cauţi cu prea multă grijă, nu-l vei 
găsi niciodată. ” ”” 

Poate că Aristotel ar fi putut să înveţe, de la Pittacos, că cel ce caută „omul virtuos/ 


fericit/ bun” („omul vrednic”) cu „prea multă grijă”, nu-l va găsi niciodată... 


72 Aristotel, 2007, Etica nicomahică, Editura Antet XX Press, Filipeştii de Târg, p. 30 (1099b — 1100a). 
73 Laertios, Diogenes, 1997, Despre viețile şi doctrinele filosofilor, Editura Polirom, laşi, p. 81. 

Viaţa nu este non-stop „plină de fericire” şi nici nu trebuie să fie — adică, fericirea este 
(ca şi plăcerea) o stare temporară a psihicului (legată de împlinirea (armonioasă) temporară 
(şi uneori parțială) a unor dorinţe sau nevoi, respectiv de adaptarea corectă la schimbările 
inerente existenţei), dar acest lucru nu o face, cu nimic, mai puțin demnă de a fi numită 
„fericire” — la fel cum o plăcere care apare doar din când în când rămâne plăcere, chiar 
dacă nu este continuă şi nici „plină” (toată plăcerea posibilă). 

La fel cum o plăcere este plăcere, chiar dacă nu este „plăcerea perfectă” (orice ar mai fi 
şi aceasta), tot aşa, o stare de fericire oarecare (a copiilor, femeilor sau sclavilor etc.) este o 
stare de fericire, chiar dacă nu e „fericirea perfectă” şi nici nu e legată de „virtutea 
perfectă” (orice ar mai fi şi ea), ci doar de o virtute oarecare — şi chiar dacă nu e legată de 
„binele absolut (perfect)”, ci doar de un bine oarecare. 

(„Să numim fericit pe acela care e activ în conformitate cu virtutea desăvârşită şi e în 
acelaşi timp bine înzestrat cu bunuri exterioare şi aceasta nu numai un timp Scurt, ci o 
viață întreagă plină. ”*) 

Fericit este cel care e fericit — la un moment dat, dintr-un anumit punct de vedere — şi nu 
cel care nu este niciodată „nefericit”, sub o formă sau alta (nu cel „care este fericit 
nonstop”, din orice punct de vedere), la fel cum sătul este cel care s-a săturat, la un 
moment dat, hrănindu-se cu ceva anume şi nu cel care nu este niciodată flămând (nu cel 
care este sătul, în raport cu orice tip de hrană, tot timpul — nu cel „care este sătul nonstop” 
— care nu are, nu a avut şi nu va avea niciodată senzaţia de foame...)... şi la fel cum împlinit 
este cel care este împlinit la un moment dat în ceva anume şi nu cel care este împlinit, în 
toate împlinirile imaginabile, tot timpul... şi la fel cum un pahar plin este paharul care este 
plin la un moment dat cu ceva anume şi nu paharul care este plin tot timpul cu absolut 
orice se poate turna într-un pahar... 

Nesesizarea caracterului temporar (respectiv, relativ) al fericirii (/ plăcerii) nu poate să 
ducă decât la o înţelegere total eronată a rolului ei în funcționarea întregului existențial 


uman. 


74 Aristotel, 2007, Etica nicomahică, Editura Antet XX Press, Filipeştii de Târg, p. 32 (1101a). 

3.2 Glumeţii, cheflii şi jucătorii 

„Fericirea nu stă deci în distracții, nu în joc şi glumă. Ar fi doar absurd dacă menirea 
noastră ultimă ar fi joc şi glumă şi dacă necazul şi suferința unei vieţi întregi ar avea ca 
țintă numai jocul. ”” 

Neînţelegerea naturii fericirii (caracterului ei temporar, relativ şi parțial) şi ridicarea ei 
într-o zonă abstractă, ca fiind singurul lucru „de dorit în sine”, îl face pe Aristotel să nu mai 
vadă nici măcar evidența imediată. E clar că viața nu constă doar din joc, distracție şi 
glumă, dar acesta nu e un motiv pentru ca cei care se joacă, glumesc şi se distrează să nu 
fie fericiți în circumstanţe specifice. 

Fericirea nu vine doar din joc şi distracție, dar acestea sunt o sursă importantă pentru 
fericire şi ar fi absurd ca viaţa să nu aibă printre ţintele sale (alături de multe altele) jocul, 
gluma şi distracţia. 

Lui Aristotel nu-i place însă distracţia, ci doar munca serioasă (nu e capabil să vadă 
joaca din muncă şi distracțiile ei specifice — deşi chiar şi pe vremea lui munca unora 
(dramaturgi, actori, muzicanți, poeți etc.) consta în a-i distra pe alţii): „Şi mai pare că viața 
fericită e o viaţă virtuoasă. Aceasta însă este o viaţă de muncă serioasă, nu de joc vesel. 
Seriozitatea o numim doar mai bună decât gluma şi veselia; şi activitatea părții mai bune 
şi a omului mai bun, o numim totdeauna de asemenea serioasă. ”* 

În general vorbind „seriozitatea” nu e mai „bună” decât „veselia” şi nici „veselia” decât 
„seriozitatea” (deşi în particular, în funcție de timp şi context, una poate fi mai „bună” 
decât alta, din anumite puncte de vedere specifice) — fiecare din ele îşi au locul lor bine 
stabilit în cadrul manifestărilor atitudinale caracteristice vieții umane şi între ele e bine să 
se instituie mereu un echilibru dinamic cât mai armonios. 

Apoi de ce nu ar fi posibilă „munca veselă” şi „veselia muncitoare”? A fi tot mereu 
„serios” şi a nu şti ce e joaca, gluma şi veselia e mai degrabă o reţetă pentru nefericire 
decât pentru fericire. A exclude veselia, bucuria, buna-dispoziţie dintre efectele „virtuţii” 


înseamnă doar a nu o cunoaşte cu adevărat pe aceasta... 


75 Ibidem, p. 209 (1176b). 
76 Ibidem, (1177a). 

3.3 Femeile 

După Aristotel femeia trebuie să se supună bărbatului, fiindcă acesta e mai tare decât ea: 
„Apoi, masculul faţă de femelă este mai puternic, iar cealaltă mai plăpândă; cel dintâi 
domină, cealaltă se supune.” Apoi ea trebuie să se supună, fiindcă e cam prostuță 
sărmana şi are gândirea un pic cam „indecisă”: „Căci sclavul n-are deloc puterea de a 
judeca, femeia o are, însă nedecisă, copilul de asemenea, însă imperfectă. ”” [...] „Tot aşa 
stau lucrurile cu virtuțile morale: trebuie să admitem că, desigur, toți au o parte din ele, 
însă nu toți în acelaşi mod, ci fiecare numai într-atâta cât se cere pentru sarcina sa. ”” 

Aşadar, femeia nu poate fi „cetăţean” şi, prin urmare, rămâne şi ea străină de „virtute” şi 
„fericire”, dar gândindu-se Aristotel puţin mai bine a ajuns la concluzia că parcă un pic de 
virtute tot ar trebui să aibă şi ea, dar nu prea multă („să nu i se urce la cap”), ci doar 
suficientă „pentru sarcina sa”. 

La fel stau treburile şi cu sclavii: „Și fiindcă am stabilit că sclavul este folositor pentru 
cele necesare, este vădit că el n-are nevoie decât de puțină virtute, şi anume numai de 
atâta cât să nu-şi părăsească treburile fie din neînfrânare, fie din lene." 

„Virtutea” sclavilor constă deci din a asculta de stăpân şi a nu-şi părăsi treburile pe care 


acesta îi obligă să le facă. E curios totuşi cum ar putea să facă sclavul cele de mai sus, 


dacă, aşa cum zice Aristotel, el „n-are deloc puterea de a judeca”... 


3.4 Sclavii 

Aristotel este de părere că „sclavul este un instrument însuflețit, cum instrumentul e un 
sclav neînsuflețit.” După el „uneltele însă sunt parte însuflețite, parte neînsuflețite, 
bunăoară cârma cârmaciului este neinsuflețită, iar vâslaşul său, o unealtă însuflețită — 


3382 


căci orice lucrător trebuie pus în clasa uneltelor pentru meşteşuguri. ”* , iar „sclavul este 


un bun însuflețit şi orice slugă este ca o unealtă înaintea altor unelte. ”” 
Coborârea unor întregi categorii de oameni la statutul de simple unelte, punerea 
„lucrătorilor” în clasa uneltelor, nu are cum să fie o atitudine demnă de un om înţelept, cum 


se vrea a fi Aristotel — în plus, o asemenea atitudine poate oricând, destul de lesnicios, să 


77 Aristotel, 2009, Politica, Editura Antet, Filipeştii de Târg, p. 8 (|, H, 12). 

78 Ibidem, p. 20 (|, V, 6). 

79 Ibidem, (|, V, 7). 

80 Ibidem, p. 21 (|, V, 9). 

81 Aristotel, 2007, Etica nicomahică, Editura Antet XX Press, Filipeştii de Târg, p. 172 (1161b). 
82 Aristotel, 2009, Politica, Editura Antet, Filipeştii de Târg, p. 7 (|, II, 4). 

83 Ibidem. 

pună şi filosoful/ înțeleptul, atât de drag lui Aristotel, în clasa lucrătorilor (pentru că 
evident şi el lucrează într-un anumit fel şi are şi el „meşteşugul” lui) şi filosofarea/ 
cugetarea în clasa uneltelor pentru un meşteşug oarecare — şi apoi prin extensie, s-ar fi 
putut trezi Aristotel, ca la o privire mai profundă asupra vorbelor pe care le-a scos pe gură, 
să realizeze că omul nu este de fapt un animal politic/ social, ci un animal-unealtă (pentru 
alte animale-uncaltă). 

Aşadar, pentru Aristotel, majoritatea oamenilor din vremea lui (toţi care „lucrau”) erau 
simple unelte, ba încă mai mult de atât unii din ei erau simple „bunuri” (însufleţite). Ce 
morală şi ce etică se putea astfel naşte dintr-o asemenea atitudine? Evident doar una de 
haită prădător-exploatatoare cum e cea promovată de Aristotel — în care o minoritate redusă 
specifică „cetăţenilor-administratori-publici” exploatau după bunul lor plac toți ceilalți 
locuitori ai unei cetăți pentru simplul motiv (suficient însă pentru Aristotel) că ei purtau 
armele şi altfel erau mai tari decât restul. O pseudo-etică care promovează brutal dreptul- 
forței în dauna forţei-dreptului. (,, Corpul politic nu trebuie compus decât din cetăţeni 
înarmați. *%) 

După Diogenes, Solon ar fi spus că „legile seamănă cu pânza de păianjen; cade într- 
însa ceva mai uşor şi slab, ea ţine; pe când un lucru mai mare o sparge şi trece printr- 
însa. ”” Stagiritul pare să fie de acord cu el: „Slăbiciunea reclamă totdeauna egalitate şi 
justiție; forţei nu-i pasă deloc de ele. ”* 

Aristotel se pare că este unul din primii ideologi ai sclavagismului. Pentru el anumiţi 
oameni sunt sclavi din natură. O minimă interogaţie filosofică despre evenimentele care 
duc la sclavie i-ar fi arătat însă şi lui că „natura” nu are mai nimic de-a face cu asta — una 
din cauzele cele mai importante ale sclaviei fiind doar răutatea umană transformată 
„magic” în „virtute cetățenească” de nişte ființe umanoide lipsite de compasiune şi respect 
serios pentru viață, libertate şi adevăr. Şi nici nu trebuia să gândească prea profund ca să 
vadă cât de eronat judeca sclavia — era suficient să mediteze la păţania lui Platon, 
profesorul său, care pentru scurt timp a ajuns şi el sclav. 

Îți trebuie o minte foarte redusă ca să afirmi că anumiţi oameni, ajunşi prin forța 
împrejurărilor sclavi, îşi pierd astfel, cumva magic, calitatea de oameni şi devin „unelte” şi 


simple „bunuri” (cum ar fi mobila din casă): „Care este, aşadar, natura şi rostul sclavului, 


84 Ibidem, p. 151 (VI, X, 8). 
85 Laertios, Diogenes, 1997, Despre viețile şi doctrinele filosofilor, Editura Polirom, laşi, p. 77. 
86 Aristotel, 2009, Politica, Editura Antet, Filipeştii de Târg, p. 164 (VII, I, 14). 

reiese clar din acestea. Anume, acel om care din natură nu este al său, ci al altui om, este 
prin natura lui sclav. Însă cine este al altui om, este ca un bun al aceluia, iar un bun este o 
unealtă practică, cu existenţa sa proprie. ”’” 

Cu toată pseudo-înțelepciunea lui sclavagistă şi cu toată pseudo-virtutea lui mijlocie, 
Aristotel se pare că nu vede nici măcar diferenţa dintre un om şi o vită: „Jar folosul 
sclavilor se deosebeşte puţin de acela al vitelor, căci şi unii şi altele ne dau cu corpul lor 
ajutorul pentru cele necesare vieții. ”’’ 

Şi ne explică apoi şi ce e „virtutea” dreptății pentru el: „S-a arătat că din natură unii 
sunt liberi şi alții sclavi şi că este folositor şi drept ca aceştia să fie sclavi. ” 

Folositor şi drept pentru cine? Pentru animalul umanoid numit pompos „stăpân” şi 
„cetăţean” care se împăunează cu o pseudo-înţelepciune care să-i justifice abuzurile 
„virtuoase”? 

[...] „totdeauna biruința implică oarecare superioritate, aşa că se pare că violența nu 
este fără oarecare forță morală" [...] 

Cei care vor să-i găsească scuze lui Aristotel pentru această eroare majoră de gândire 
afirmând că zicea şi el cele de mai sus doar pentru că pe antici nu 1-a dus capul mai mult se 
înşeală, deoarece chiar el depune mărturie că este la curent cu opinii ale unora care se opun 
sclaviei considerând-o nedreaptă, doar că el le dezaprobă: „unii socotesc că dreptatea este 
bunăvoința (care exclude sclavia), iar alţii că este drept ca cel mai puternic să 
stăpânească" [...] 

Barbarismul sclavagist este chiar ridicat la rang de „ştiință” de către „înţeleptul” 
Aristotel: „știința stăpânului constă în a şti să se folosească de sclavi. ” [...] „Ştiinţa de a 
câştiga (sclavi) este însă deosebită de celelalte două, ea nu este decât arta de a purta 


război la timp şi în mod util (ori arta de a întocmi o vânătoare de oameni). ”” 


In rezumat pentru „înțeleptul” Aristotel o anumită categorie de oameni nu prea sunt 
oameni — ci sunt sclavi „din natură”, „unelte însuflețite”, simple „bunuri” şi un fel de 
„vite” care nu au „puterea de a judeca”. Este evident însă că aceşti oameni nu sunt „sclavi 


din natură”, ci sunt forţaţi să devină sclavi sub ameninţarea sabiei de unii „oameni de 


87 Ibidem, p. 7 (1, II, 7). 

88 Ibidem, p. 9 (1, II, 14). 

89 Ibidem, (1, I, 17). 

90 Ibidem, pp. 9-10 (L II, 17). 
91 Ibidem, p. 11 (1 II, 23). 

ştiinţă” decăzuţi din umanitatea lor prin purtarea de războaie de înrobire animalică şi prin 
practicarea „artei” bestialice a „vânătorii de oameni”. Ei nu sunt nici „unelte” şi nici 
„bunuri” însuflețite decât în măsura în care orice alt om este o „unealtă” şi un „bun 
însuflețit” (pentru cei care aleg să-l trateze ca atare), iar „vită care nu judecă” nu este nici 
măcar acela care (din diferite motive) nu e capabil sau nu vrea să distingă prea bine între o 
„vită” şi un „om”. 

„Virtutea” lui Aristotel (cel puţin în legătură cu acest subiect) ne apare astfel ca fiind 
doar „virtutea” animalului de pradă, a animalului violent care caută să oblige pe alţii să 
muncească în locul lui, prin forță sau prin înşelăciune: 

„Cât despre cei care trebuie să-l cultive [pământul], dacă avem putinţa să alegem, 
trebuie să luăm mai ales sclavi şi să avem grijă să nu fie toţi de acelaşi neam şi, mai ales, 
să nu fie războinici. Cu aceste condiții, ei vor fi foarte buni să-şi facă munca lor şi nu se 


vor gândi nicidecum să se răzvrătească. ”” 


3.5 Muncitorii salariaţi, agricultorii, meşteşugarii şi negustorii 

Parcă mai mult ca la alţii „fericirea” pentru Aristotel este deci doar „fericirea” lui 
Aristotel. El exclude cu maxim tupeu de la fericire pe restul oamenilor: pe negustori, pe 
agricultori, pe sclavi (cu alte cuvinte, pe cei care muncesc: munca pentru el nu era o 
„virtute”), pe femei, pe copii, pe cetăţenii neinteresaţi de filosofie/ „înţelepciune” (care, 
oricât ar părea de ciudat pentru unii, trebuie că formau majoritatea cetățenilor unei cetăți — 
a se vedea în acest sens şi „condamnarea lui Socrate”) şi nici de „cugetare” sau 
„contemplare”, aşa, „în genere” („cugetare de dragul cugetării”), de cugetare aeriană lipsită 
de urmări practice şi desprinsă de realitatea empirică. 

După părerea lui Aristotel „aproape tot poporul” (,, Masa aproape întreagă a poporului 
alcătuindu-se din patru clase principale: agricultorii, meseriaşii, salariaţii, negustorii ”” 
[...]) era exclus de la „virtute” şi „fericire” — cu alte cuvinte, după părerea lui, peste 90 la 
sută din locuitorii unei cetăți nu puteau fi nici „virtuoşi” şi nici „fericiţi”. 

Dar dacă în cetatea „înțeleptului” Aristotel „masa aproape întreagă a poporului” este 
exclusă de la virtute şi fericire, ce ne spune acest lucru despre ce înțelegea el prin „virtute” 


şi „fericire”? Ne spune că, în principal, Aristotel fie nu înţelegea prea bine cuprinsul 


92 Ibidem, p. 102 (IV, IX, 9). 
93 Ibidem, p. 170 (VII, IV, 3). 

acestor realități, fie îl înțelegea, dar totuşi se încăpățâna prosteşte să reducă acest cuprins 
real al lor la o sferă restrânsă artificial doar la o mică parte din întinderea lor de 
manifestare... 

„Toate îndeletnicirile putând a se deosebi în liberale şi servile, tinerimea va învăţa, 
printre lucrurile utile, pe acelea ce nu vor tinde să facă meşteşugari din aceia care le 
practică. Se numesc îndeletniciri de meseriaş toate îndeletnicirile, artă ori ştiinţă, care 
sunt cu totul inutile pentru a deprinde corpul, sufletul sau mintea unui om liber cu faptele 
virtuţii. Se dă de asemenea acelaşi nume tuturor meseriilor care pot deforma corpul şi 
tuturor muncilor care au un salariu drept plată; căci ele iau orice activitate şi înălţare 
gândirii. ** 

Citatul de mai sus e pe principiul „munca îndobitoceşte” sau: „Doar proştii muncesc!”. 
Dar e chiar mai grav de atât. Pe lângă dispreţuirea evidentă a muncii (salariate) pe motivul 
că sărmana „nu înalță gândirea” Aristotel pretinde nici mai mult, nici mai puțin, decât că 
„faptele virtuţii” nu au nimic de a face cu meşteşugarii, meseriaşii şi salariaţii (el se pare că 
nu s-a gândit că pot fi „munci de cercetare” — adică munci salariate în care se gândeşte 
„înălțător”: cercetător, profesor, „înţelept” etc.). După el îndeletnicirile specifice 
meşteşugarilor şi muncitorilor (salariați) „sunt cu totul inutile” în a deprinde omul cu 
„faptele virtuţii”. (Oare după Aristotel sunt virtuoşi doar cei care muncesc pe gratis? Sau 
doar cei care nu muncesc deloc? — Meşteşugarii „se vede clar” că nu sunt deprinşi cu 
„faptele virtuţii”...) 

Aristotel credea că „virtutea” se poate însuşi doar de cei care au „timp liber” — şi anume, 
doar de „cetăţeni” — şi cum „fericirea”, pentru el, „este nedespărțită de virtute” e clar că, 
după mintea lui, doar aceştia puteau fi „fericiţi”. În guvernământul „perfect”, pe care îl 
caută Aristotel pentru republica lui „perfectă”, numai cei care se ocupă cu „afacerile 
publice” pot fi virtuoşi, iar „vicioşii” aceştia de muncitori, sclavi, negustori, agricultori se 
ocupă doar cu activităţi „decăzute” şi „contrare virtuţii” (prin urmare, sărmanii nu au cum 
să fie fericiți, după părerea „înţeleptului”): 

„Guvernământul perfect pe care-l căutăm este tocmai acela care asigură corpului 
social cea mai mare parte de fericire. Or, fericirea, am zis că este nedespărțită de virtute; 
astfel în această republică perfectă, unde virtutea cetăţenilor va fi reală, în toată puterea 


cuvântului, iar nu numai relativ la un sistem dat, ei se vor abține cu îngrijire de la orice 


94 Ibidem, p. 118 (V, II, 1). 

profesiune mecanică, de la orice speculație mercantilă, munci decăzute şi contrare virtuţii. 
Nu se vor deda nici agriculturii; trebuie timp liber pentru a-şi însuşi virtutea şi pentru a se 
ocupa cu afacerile publice. ”” 

Aşadar, potrivit mentalității antice a lui Aristotel, doar cei ce se ocupă în mod direct cu 
afacerile publice (magistrații, membrii adunării legislative, soldații, sacerdoții etc.) pot fi 
cetățeni ai statului şi doar ei au dreptul la „fericire” şi „virtute”... 

Pentru el „cetatea” şi „statul”, respectiv „corpul social” se reduce la „cetăţenii-juraţi- 
membrii-ai-adunării-publice”: „Mai rămâne clasa oștenilor şi clasa care chibzuieşte 
despre treburile statului şi judecă procesele. Aceste două elemente, mai ales, se pare că 
trebuie să constituie în mod esenţial cetatea. ”” 

(„Limba n-are un termen unic pentru a exprima ideea de jurat şi de membru al 
adunării publice; pentru a preciza această idee aleg termenul de „magistratură generală” 
şi numesc cetățeni pe toți aceia care iau parte la ea. ””) 

Deci, după Aristotel, oamenii care efectiv muncesc într-o cetate (într-un stat), adică 
meseriaşii, negustorii, agricultorii, muncitorii salariaţi, nu au dreptul la „fericire” şi nici la 
„virtute”: 

„Meseriaşii nu trebuie să aibă drepturi cetăţeneşti şi tot astfel nici o altă clasă a cărei 
menire nu constă în pregătirea pentru virtute, cum rezultă din principiul de la care am 
pornit. Căci fericirea e în chip necesar inseparabilă de virtute iar pe un stat îl socotim 
fericit nu numai cu privire la o parte a lui, ci cu privire la toți cetățenii. Dacă deci 
proprietăţile trebuie să fie în mâna acestora, atunci reiese în chip necesar că plugarii 
trebuie să fie sau sclavi, sau barbari, sau străini domiciliați. ”* 

Prin urmare, pentru Aristotel, fericirea e „inseparabilă de virtute”, atâta doar că unii (ca 
de exemplu, meseriaşii, negustorii, sclavii, plugarii) nu au „menirea” de a se pregăti pentru 
virtute — şi prin urmare, ei nu pot fi fericiți. Aşadar, statul lui Aristotel nu are în grijă 
„fericirea” „muncitorilor” care îl ţin în funcțiune, ci doar a „administratorilor” treburilor 
publice (numiţi, doar ei, „cetăţeni”). E cam tristă „fericirea” acestui stat, dacă marea masă 
a locuitorilor săi nu au dreptul la „fericire” — ci doar minoritatea care îi conduce politic. 


„Dar Constituţia desăvârşită nu va admite niciodată pe meseriaş printre cetățeni. ”” 


95 Aristotel, 2009, Politica, Editura Antet, Filipeştii de Târg, p. 99 (IV, VIII, 2). 
96 Ibidem, (IV, VII, 3). 

97 Ibidem, p. 55 (II, |, 5). 

98 Ibidem, pp. 99-100 (IV, VIII, 5). 

99 Ibidem, p. 61 (II, II, 2). 

[...] „4 munci pentru lucrurile necesare vieții pentru persoana unui om înseamnă a fi 
sclav; a munci pentru public înseamnă a fi lucrător şi zilier. ””” 

Deci „a munci pentru lucrurile necesare vieţii” nu e o activitate demnă de nasul unui 
„cetăţean”, că el trebuie să aibă „timp liber”, ca să-şi însuşească „virtutea”... 

După ce excludea aproape tot poporul de la fericire, mai rămâneau astfel, după 
„analizele profunde” ale Stagiritului, o mână de cetăţeni-tirani care să-i exploateze pe 
restul, care trebuiau să caute a fi „virtuoşi” şi „fericiţi”. Problema este că pentru Aristotel 
aceasta însemna ca ei să fie „înţelepţi” şi să se ocupe doar cu „cugetatul” — ceea ce evident 
marea lor majoritate nu făceau. 

Şi atunci mai rămâneau să poată fi „virtuoşi” şi „fericiți” vreo 4-5 înţelepţi” 
contemporani cu el şi discipolii lor. Dar discipolii nu erau înţelepţi, erau doar discipoli... 
Aşa că mai rămâneau să fie „virtuoşi” şi „fericiţi” doar el şi ceilalţi 4-5 „înţelepți”. Însă din 
critica mascată sau directă făcută de Aristotel doctrinelor susţinute în şcolile conduse de 
„înțelepţii” concurenţi se pare că după părerea lui aceşti înţelepţi nu erau chiar aşa de 
înţelepţi. Aşa că din tot poporul am rămas doar cu „înțeleptul” Aristotel, care doar el ştia 
(uneori) ce este virtutea şi fericirea. 

Prin urmare, se pare că fericirea pentru Aristotel era doar „fericirea lui Aristotel”, care 


dacă ar fi să o analizăm după cum o descrie — „doar muncă serioasă şi iar muncă serioasă”, 


fără pic de veselie, joacă şi divertisment — nu pare să fie o prea mare fericire... 


4. Rațiunea, cugetarea, contemplarea, intelectul şi înțeleptul 

Aristotel era de părere că „Intelectul sau rațiunea este anume elementul cel mai 
excelent în noi, iar obiectele rațiunii sunt la rândul lor, cele mai excelente în tot câmpul 
cunoaşterii. "0! 

Continuând afirmațiile de mai sus unii ar putea susține că în om creierul este elementul 
„cel mai excelent” şi că, de exemplu, inima şi plămânii, ochii şi urechile, mâinile şi 
picioarele nu sunt chiar aşa de „excelente”... Dar ce ar face creierul (cu toată „excelenţa” 
lui) în lipsa celorlalte componente ale corpului uman?... 

Rațiunea nu e ruptă de psihic (emoţii, sentimente, percepții, memorie etc.), iar psihicul 


nu e rupt de trup — de abia luate împreună şi lucrând în armonie ele dau „excelenţa” omului 


100 /bidem, p. 61 (IL, IMI, 3). 
101 Aristotel, 2007, Etica nicomahică, Editura Antet XX Press, Filipeştii de Târg, p. 210 (1177a). 

(într-un domeniu sau altul). De aceea percepţia, memoria, emotivitatea, instinctul, intuiţia, 
dorinţa, voinţa, imaginația sunt cel puţin la fel de „excelente” ca şi raţiunea, atât în ceea ce 
priveşte importanţa lor pentru înțelegerea obiectelor, ființelor şi fenomenelor prezente în 
„câmpul cunoaşterii”, cât şi în ceea ce priveşte însemnătatea lor pentru buna funcționare în 
cadrul altor „câmpuri” de manifestare ale ființei umane — doar conlucrarea armonioasă a 
tuturor acestor componente psihice între ele şi cu alte elemente ale fiinţei umane (spre 
integrarea şi manifestarea optimă în cadrul sistemelor ecologice şi sociale din care ea face 
parte) poate duce la obținerea „excelenţei umane” în diferite domenii de activitate. 

„Ceea ce-i este unei ființe specific din natură spre deosebire de altele, este pentru 
dânsa şi elementul cel mai bun şi mai plăcut. Prin urmare, aceasta este pentru om viața 
după rațiune, dacă de altminteri rațiunea este cel mai mult omul. Aşadar această viaţă 
este şi cea mai fericită. "2 

Chiar dacă o ființă oarecare are un element specific doar ei care din întâmplare este şi 
„cel mai bun” şi „cel mai plăcut” element considerat de ea ca atare (respectiv elementul 
care îi procură la un moment dat „cea mai mare fericire”), asta nu înseamnă că alte 
elemente ale ei nu-i pot procura plăcere sau fericire (că ea nu are şi alte elemente „bune” 
(respectiv „la fel de bune” sau chiar „mai bune”) în ea...). 

Dacă dintre toate mâncărurile este un anumit fel de mâncare care îi face mai multă 
plăcere decât altele, la un moment dat, aceasta nu înseamnă nici că ar trebui să mănânce 
doar acel fel de mâncare şi nimic altceva şi nici că alte tipuri de mâncare nu-i pot procura 
plăcere. Tot aşa, dacă dintre elementele unei ființe unele îi procură la un moment dat o mai 
mare plăcere, respectiv fericire, decât altele, acest lucru nu înseamnă nici că în ea nu ar 
putea fi şi alte elemente care să-i procure plăcere, respectiv fericire şi nici că ea ar trebui să 
folosească non-stop şi în exclusivitate doar elementul ei „cel mai bun”. 

Apoi oamenii au păreri diferite în ceea ce priveşte identitatea celui mai bun element din 
ei (considerat ca atare la un moment dat) — unii zic percepție şi caută mai ales călătoria, 
alții zic dorință şi caută mai ales plăcerea, alții zic emoție şi caută mai ales iubirea, alții zic 
rațiune şi caută mai ales cunoaşterea, alții zic voinţă şi caută mai ales perfecționarea, alții 
zic trup armonios şi caută mai ales sportul, alţii zic voce şi caută mai ales cântarea, alţii zic 
comunicare şi caută mai ales politica, alții zic memorie şi caută mai ales istoria, alții zic 


imaginaţie şi caută mai ales arta, alţii zic introspecție şi caută mai ales meditaţia, alții zic 


102 Aristotel, 2007, Etica nicomahică, Editura Antet XX Press, Filipeştii de Târg, p. 211 (1178a). 

observaţie şi experiment şi caută mai ales cercetarea ştiinţifică, alţii zic intuiţie şi caută mai 
ales spiritualitatea ş.a.m.d. 

Aristotel, de altfel, uneori recunoaşte că oamenii au păreri diferite despre ce este 
„fericirea” la un moment dat pentru ei: „Dar despre ce ar fi să fie fericirea, asupra acestei 
întrebări părerile sunt deosebite, mulțimea explicând-o cu totul altfel decât înţelepții. Unii 
declară că e ceva palpabil şi vizibil ca plăcerea, bogăția şi onoarea, alții că e altceva, 
uneori şi aceiaşi oameni odată aşa şi altă dată altfel: bolnavul că e sănătatea, săracul că 
e bogăția, şi cine îşi simte neştiința admiră pe cei ce expun lucruri care întrec puterea lui 
de pricepere. "5 

Omul nu trăieşte doar în rațiune, doar în emoție, doar în memorie, doar în comunicare, 
doar în imaginație ş.a.m.d. — el trăieşte concomitent în toate acestea — şi e normal ca 
fericirea lui să-i vină de la fiecare din ele în parte, dar e şi mai normal ca aceasta să-i vină 
de la toate împreună aflate în conlucrare optim-armonioasă. 

Caracteristică omului nu este doar raţiunea lui specifică (este evident că şi alte animale 
au dezvoltate facultăți similare raţiunii, discernământului, judecății într-un anumit grad 
specific), ci şi capacitatea de a vorbi, de a avea mâini cu care poate apuca şi modifica mai 
uşor mediul înconjurător, capacitatea lui de a construi şi de a folosi unelte (bazată pe 
observaţie, pe imitație, pe imaginație, pe descoperiri întâmplătoare, pe impulsurile date de 
dorință etc.) etc. 

Unele din cele de mai sus se regăsesc într-o oarecare măsură şi la alte animale, doar că 
la om ele sunt mult mai dezvoltate decât la ele — ceea ce-i specific deci omului este o 
dezvoltarea mai pregnantă a mai multor caracteristici (de comunicare prin semne şi sunete, 
mersul biped, a capacităţii de mânuire a elementelor din mediul înconjurător, de folosire a 
uneltelor, construcţia de „adăposturi”, interacțiunea socială etc.). 

Reducerea omului doar la rațiune este în cel mai bun caz doar o exagerare grosieră care 
nu înțelege că raţiunea este doar o parte dintr-un întreg mai cuprinzător în care fiecare 
element îşi are locul său bine precizat şi foarte important. 

Apoi ceea ce-i specific unei fiinţe din natură nu-i întotdeauna pentru ea nici cel mai bun 
element al ei şi nici neapărat cel mai plăcut. De exemplu, coada păunului nu e neapărat cel 
mai bun element al lui (că nici nu mănâncă cu ea, nici nu bea apă, ba chiar îl încurcă 


oarecum când trebuie să fugă de prădători — chiar dacă pentru păuniţă coada lui ar putea 


103 Ibidem, p. 20 (1095a). 

uneori să fie plăcută). Sau, de exemplu, găina (față de alte păsări), ca o particularitate 
specifică ei, are aripi cu care nu zboară — ceea ce nu-i neapărat cel mai bun element al ei şi 
poate nici cel mai plăcut; sau ea este domesticită (la fel ca alte păsări de casă) şi deşi acest 
lucru îl face pe om să-i dea de mâncare, el e responsabil şi de moartea ei violentă. 

A identifica deci sfera de cuprindere a rațiunii/ cugetării cu sfera fericirii, aşa cum face 
uneori Aristotel, nu poate fi decât o eroare grosolană de percepţie şi judecată — o reducere 
grăbită a întregului numit om la o parte a lui — cugetarea — şi o reducere la fel de grăbită a 
tuturor izvoarelor „fericirii” (înţeleasă uneori de Aristotel ca bunăstare a întregului sistem 
uman) la cugetare în genere (indiferentă la corectitudinea cugetării, la claritatea ei, la 
utilitatea ei ş.a.m.d.): „Cât se întinde deci cugetarea atâta se întinde şi fericirea, iar 
ființelor cărora li se atribuie cugetarea şi contemplarea într-un grad mai mare, li se 
atribuie şi fericirea într-un grad mai mare, nu prin accident, ci chiar în temeiul cugetării, 
care îşi are valoarea şi demnitatea în sine însăşi. Aşadar fericirea este cugetare." 

Deşi pentru Aristotel „fericirea” este legată în primul rând de cugetare, ea este totuşi 
legată (uneori) şi de integrarea armonioasă a elementelor naturale, individuale şi sociale — 
adică, până la urmă, uneori, el vede „fericirea” ca fiind legată nu doar de cugetare, ci şi ca 
reprezentând o bunăstare de ansamblu a omului, bunăstare care îi defineşte funcționarea 
armonioasă a tuturor componentelor lui — ceea ce arată că, în ciuda preamăririi rațiunii şi 
„excelenţei” ei, „fericirea” de ansamblu a omului (din mai multe puncte de vedere, mai 
corect ar fi fost să o numească pe aceasta cu un termen diferit (ca de exemplu, „stare/ 
senzație de bine”1%) decât cel de „fericire”, ca să o distingă mai bine de fericirea procurată 
uneori de activitatea cugetării) este un produs al acţiunii mai multor factori: ,, Cel fericit 
însă, om fiind, va trebui să trăiască şi în condiții bune exterioare. Căci natura nu-şi este 
sieşi suficientă pentru gândire; căci pentru aceasta e nevoie şi de sănătate trupească, de 
hrană şi de toate celelalte ce sunt necesare pentru trebuinţele vieţii. "1% 

[...] „foloasele de care se poate bucura omul se împart în trei clase: foloase care sunt 
în afara lui, foloasele corpului, foloasele sufletului şi că fericirea constă în reunirea 


tuturor acestor bunuri." 


104 Aristotel, 2007, Etica nicomahică, Editura Antet XX Press, Filipeştii de Târg, pp. 213-214 (1178b). 

105 Pentru sublinierea unei distincţii posibile (şi, de cele mai multe ori, necesare) între „fericire” şi „starea de 
bine” a se vedea cap. „Plăcerea lui Epicur”, subcapitolele 5.3 „Starea de bine” şi 5.6 Cele trei „semnale”, 
precum şi cap. „Concluzii”, subcapitolele 3. „Etica Armoniei” şi 4. Binele şi răul. „Starea/ senzaţia de 
bine” şi „starea/ senzaţia de rău”. 

106 Aristotel, 2007, Etica nicomahică, Editura Antet XX Press, Filipeştii de Târg, p. 214 (1178b). 

107 Aristotel, 2009, Politica, Editura Antet, Filipeştii de Târg, p. 86 (IV, I, 2). 

5. Eudaimonia 

David Ross precizează despre cuvântul „eudaimonie” că „La origine, adjectivul 
corespunzător însemna „vegheat de un geniu bun”, dar în greaca comună cuvântul 
desemna doar norocul, şansa, deseori cu referire la prosperitatea exterioară. "5 

Jonathan Barnes ne spune următoarele despre înțelesul cuvintelor arete (virtute) şi 
eudaimonia (fericire): „Cât despre arete, cuvântul înseamnă ceva asemănător noţiunii de 


3 32109 


„bunătate, „„generozitate” sau „desăvârşire , iar „a fi „eudaimon” înseamnă a 


prospera, a avea o viață împlinită, astfel că legătura dintre eudaimonia şi „fericire ” este 
şi aici indirectă. ””’ 

„Eudaimonia” (eu5opovia) se poate traduce pe lângă „fericire” şi cu „beatitudine” (fr. 
béatitude, en. bliss) sau cu „extaz”. Cuvântul „beatitudine” (stare de fericire deplină; 
euforie; extaz — conform DEX) provine din francezul béatitude, respectiv din lat. beatitudo 
(fericire, bogăţie) şi lat. beatus (fericit, mulţumit, încântat, bogat, prosper, îmbelşugat, 
copios, fastuos, preţios, norocos). 

În greaca actuală cuvântul curent pentru fericire (fr. bonheur, en. happiness) este 
efiychia (evrvyio), pentru virtute este arete (apern), iar pentru beatitudine este eudaimonia 
(eUSawoviot). 

Însă cuvântul „beatitudine” (conform etimologiei latine) se suprapune în cea mai mare 
parte peste cel de „fericire” (cele două cuvinte fiind sinonime). Eudaimonia este deci bine 
tradus prin fericire — deoarece acest cuvânt face trimitere directă la sensurile de 
beatitudine, euforie, extaz, bucurie, noroc, prosperitate, bogăţie, succes, mulţumire, 
împlinire. 

De aceea, restrângerea definiţiei eudaimoniei (fericirii) doar la succes şi prosperitate — 
excluzând din ea celelalte sensuri — este exagerată: 

„Totuşi, teza principală din Etici nu este aceea că fericirea ar fi o activitate 
intelectuală, ci faptul că activitatea intelectuală desăvârşită constituie reuşita prosperității 
umane. Marii titani ai istoriei nu au fost oameni fericiţi, dar au fost cu toții acoperiți de 


succes — au prosperat şi au dobândit eudaimonia. "" 


108 Ross, David, 1998, Aristotel, Editura Humanitas, Bucureşti, p. 183. 

109 Barnes, Jonathan, 1996, Aristotel, Editura Humanitas, Bucureşti, pp. 121-122. 
110 Ibidem, p. 122. 

111 Ibidem, p. 124. 

Barnes exagerează chiar grosolan aici. Cum adică marii titani ai istoriei nu au fost 
fericiţi? Nu or fi fost ei fericiți non-stop (cum nici un om nu e), dar sigur au avut şi ei 
clipele şi momentele lor de fericire (mai dese sau mai puțin dese, mai durabile sau mai 
restrânse). Apoi a despărți cu forţa succesul şi prosperitatea de fericire este doar a te 
preface că nu ştii ce este fericirea şi care sunt o parte din cauzele ei — de exemplu: succesul 
şi prosperitatea — care pot să însemne sănătate, noroc, circumstanţe favorabile, siguranță 
locativă, previzibilitate socială, activităţi de joacă plăcută şi de deconectare, odihnă tihnită 


şi suficientă, muncă plină de satisfacţii, recunoaştere comunitară, dezvoltare personală etc. 


6. Concluzii 
Omul se reduce în viziunea lui Aristotel (de prea multe ori) „doar la Aristotel”, respectiv 
la „filosoful”/ „înţeleptul” aşa cum el îl concepe — astfel că dacă pentru Protagoras „Omul 


este măsura tuturor lucrurilor”? 


„se pare că pentru Aristotel „filosoful (Aristotel) este 
măsura tuturor lucrurilor” — ceea ce în principiu nu ar fi un lucru rău, dacă pornind de la 
măsurătorile sale ar mai vedea şi altceva decât propria lui lume şi nu ar exclude astfel din 
„umanitate” (refuzându-le dreptul la virtute şi fericire) pe restul omenilor (agricultori, 
negustori, femei, copii, sclavi etc.), fiecare la rândul lor cu „măsurile” lor specifice. 

„Metrodoros din Chios, care declara că nu ştie nimic, nici chiar faptul că nu ştie 
nimic.” a fost, se pare, puţin mai realist decât Aristotel, în aprecierea importanţei 
„fabuloase” a „înțelepciunii antice” — „înţelepciune” care la Aristotel este de multe ori 
superficială, contradictorie, confuză, sclavagistă, misogină, elitistă, grăbită în exagerări şi 
generalizări, în reduceri neîntemeiate, în susținerea unor cercuri vicioase şi a unor împărțiri 
nejustificate, oarecum lipsită de viziune istorică (în timp ce elevul său Alexandru construia 
un imperiu, el nu putea să depăşească politic nici măcar zidurile oraşului-cetate), precum şi 
de empatie cu cei „nefericiți de soartă” şi uneori chiar ridicolă sau absurdă: 

„Descrierea generală a lumii dată de Aristotel este complet discreditată. Cea mai mare 
parte din explicaţiile sale acum sunt considerate false. Multe dintre conceptele pe care le 
folosea el par a fi simpliste şi inadecvate; unele idei ale sale par de-a dreptul absurde. ””* 
Istoria „înţelepciunii” (ştiinţei, filosofiei, politicii, economiei, artei, tehnicii) ne învaţă 


că niciodată puţină umilință/ smerenie nu-i strică chiar deloc „înțeleptului” — şi mai mult 
5 5 bă 5 


112 Laertios, Diogenes, 1997, Despre viețile şi doctrinele filosofilor, Editura Polirom, laşi, p. 299. 
113 Ibidem, p. 301. 
114 Barnes, Jonathan, 1996, Aristotel, Editura Humanitas, București, p. 109. 

chiar: că el nu este chiar aşa de înţelept pe cât se crede... Şi nici nu este „buricul lumii” (cu 
toată „înţelepciunea” lui reală sau imaginară). 

Aşadar, pentru Aristotel, de cele mai multe ori, fericirea (eudaimonia) este ceva care nu 
are mai nimic de-a face cu viața umană reală, ci e ceva existent oarecum doar în imaginația 
lui etică”. 

„Fericirea” (ca bunăstare de ansamblu a omului), pentru el, nu este (decât uneori) ceea 
ce ea este, a fost şi va fi, pentru mai toată lumea: o stare de bine, de bună-dispoziţie, de 
împlinire relativă, de pace şi relaxare — adică ea nu este o simtire afectivă, ci ea devine nici 
mai mult, nici mai puțin, decât „cugetare”. 

Aristotel face deci ceea ce pe alocuri nu recomandă să se facă — adică exagerează (în 
principal prin a lega „fericirea” de un prea puţin — doar cugetare şi nimic altceva). El 
confundă deci cauzele cu efectele — anume confundă cauza „cugetare” cu un efect legat 
uneori de ea (anume „ fericirea” — nu întotdeauna cugetarea este fericită/ fericire!) şi apoi 
confundă generalul cu particularul, anume confundă una din cauzele posibile ale „fericirii” 
(„cugetarea”) cu toate cauzele „fericirii” (pentru că aşa cum chiar însuşi Aristotel 
recunoaşte, deşi cu foarte puţină tragere de inimă şi doar în contradicție cu restul 
discursului său unilateral dezvoltat despre „fericire”, mai trebuie câte ceva pe lângă 
„cugetare” ca omul să fie „fericit”). 

Aceste condiţii cumulative necesare pentru obținerea „fericirii” de ansamblu a omului 
(hrănirea corespunzătoare, percepția plăcută, siguranța existenței, previzibilitatea 
evenimentelor, sprijinul societăţii, sănătatea trupului etc.) ne arată că, împotriva a ceea ce 
susține Aristotel, „fericirea nu este un bun în sine” — ci este şi ea (ca orice altceva) relativă 
la ceva şi astfel bună pentru ceva, altceva decât ea. 

La o privire atentă se poate vedea că „fericirea” (bucuria, entuziasmul, buna-dispoziţie, 
elanul) este un semnal psihic!!5 care indică omului că s-a angajat pe un drum relativ corect 
de satisfacere a nevoilor sale fundamentale, iar „starea/ senzaţia de bine”! 
(corespunzătoare unei bunăstări de ansamblu a omului) face trimitere, pe de o parte, la 
„fericire” şi/ sau la „plăcere” şi, pe de altă parte, la „starea/ senzația de armonie/ 


normalitate” (care îi indică celui care o simte că se află într-o stare de relativă armonie). 


115 A se vedea pentru dezvoltarea acestei idei Radu, Lucian Alexandru, 2009, Etica Armoniei, Editura G 
LINE, Cluj-Napoca, cap. „Emoţiile ca semnale”. 

116 Pentru mai multe precizări legate de distincţia dintre „fericire” şi „starea de bine” a se vedea cap. 
„Plăcerea lui Epicur”, subcapitolele 5.3 „Starea de bine” şi 5.6 Cele trei „semnale”. 

0. Abstract 

„Povestea” buddhistă „a suferinţei şi a stingerii ei” continuă să constituie fundamentul 
din care derivă teoria şi practica buddhistă. Cele Patru Nobile Adevăruri au ca şi temă 
centrală „suferința” şi par să pretindă că aceasta este peste tot şi chiar că ea este o boală de 
care buddhistul trebuie să se vindece pe deplin. În acest capitol am arătat (pentru unii 
buddhişti şi pentru alţii) că, în mod evident, suferința nu este peste tot şi că ea nu este o 
boală — ba chiar mai mult, că ea are un rol destul de precis stabilit în menţinerea 
funcționalității normale a organismului psihofizic uman. 

1. „Adevărul despre suferință” 

Unele din tezele cele mai importante ale filosofiei buddhiste sunt enunțate sub forma 
celor Patru Nobile Adevăruri, care au ca temă centrală „suferința”. Textele atribuite lui 
Buddha în care se enunţă aceste teze sunt astfel construite încât permit foarte multe discuţii 
legate de valabilitatea „adevărurilor” enunțate de ele. 

Şi mai mult decât oricare poate fi supus unei astfel de critici chiar primul „adevăr” care 
„constată”, nici mai mult, nici mai puţin decât, că „totul este suferință”. Astfel, nu se arată 
în el că suferinţa/ durerea este şi ea prezentă alături de fericire/ plăcere şi alături de 
„normalitate” (nici suferinţă/ durere, nici fericire/ plăcere) prin viaţă, ci că chiar fericirea 
este suferință, chiar normalitatea (vieţii) este suferință. Ni se spune astfel în textul 
Majjhima-Nikaya, 1, 141: 

„Care este, o bhikkhu, Nobilul Adevăr despre suferință? Naşterea este suferinţă, 
bătrânețea este suferinţă, boala este suferință, moartea este suferinţă. A fi unit cu ce-ţi este 
neplăcut este suferință, a fi despărțit de ce-ţi este drag înseamnă suferinţă. Pe scurt, orice 
atingere cu cele cinci agregate de stări corporale (skandha) implică suferinţă. ” 

Cele cinci agregate sau alcătuiri (pancakkhanda), ne spune Michael Carrithers, sunt 


următoarele: „Prima „alcătuire ” este materialitatea, care include obiectele fizice, trupul 


117 Conform traducerii lui Walter Fotescu redată în lucrarea „Dhammapada - Temeiurile Legii”, 2001, 
Editura Herald, Bucureşti, p. 169. 

E] 


şi organele de simţ. Celelalte patru „alcătuiri” sunt senzaţia, percepţia, impulsurile şi 
conştiinţa. În cadrul acestor „alcătuiri ”, în acest proces, este cuprins tot ce ţine de individ 
şi experiența sa.””? Prin urmare, el echivalează propoziţia „orice atingere cu cele cinci 
agregate de stări corporale (skandha) implică suferință” cu formularea următoare: „Pe 
scurt toate laturile experienţei făcute în cuget şi în trup ... sunt suferinţă. ””? 

Această implantare a suferinței peste tot (unde ea este şi unde ea nu este) nu o putem 
vedea decât ca ceea ce este: o simplă exagerare „mistică” a lui Buddha care astfel vedem 
că nu se „trezeşte” din suferință cum ar fi vrut, ci dimpotrivă: se „cufundă” total în ea. 
Obsesia lui legată de înţelegerea „problemei” suferinței pare astfel că i-a generat în psihic o 
stare „paranoică” care începe să vadă „suferința” peste tot. 

După modelul acesta „paranoic” de percepție a lumii, Buddha „constată” că şi fericirea 


este suferință!” 


„că şi plăcerea este suferință („Er tu, Brute? ”), extazul este suferință şi 
orice altceva este „suferință” (de exemplu, completăm noi, caprele, iepuraşii, căţeluşii, luna 


plină, copacii ş.a.m.d.) — tot ce „ating” cele „cinci agregate” implică suferință! 


2. „Dukkha” 
NU e aşa, vor zice unii — termenul „dukkha” poate fi tradus şi prin suferință, dar şi prin 


„nelinişte, nemulțumire, mâhnire”"?! 


— şi atunci totul este în „nelinişte, nemulţumire”, 
pentru că se schimbă, pentru că se află în mişcare. 

Aha! Acum pare un pic mai clar: după ce s-a „trezit” (din somnul său cu vise mitice sub 
copaci „religioşi” (ficus religiosa)) Buddha a descoperit „apa caldă” — anume că în lume 
există „suferință/ nelinişte”, fără însă a fi capabil să facă distincţie (era încă „somnoros” 
imediat după „trezire”) între suferinţă şi cauzele ei — în exemplul dat de el „a nu dobândi 
ceea ce doreşti” e în cel mai bun caz una din cauzele (indirecte) ale suferinței, dar nu 
suferința însăşi! 

Şi la fel e cu celelalte exemple date la „somnolență”: naşterea poate fi cauza unor 


suferințe/ dureri/ nelinişti, dar ea nu este suferință! („Probabil de aceea şi folosim două 


cuvinte diferite pentru a le denota! ...”) 


118 Carrithers, Michael, 1996, Buddha, Editura Humanitas, Bucureşti, p. 85. 

119 Ibidem, p. 81. 

120 „Diferitele forme de fericire sau chiar anumite stări spirituale obținute prin meditaţie sunt descrise ca 
fiind dukkha.” — conform Eliade, Mircea, 1999, Istoria credințelor şi ideilor religioase, Editura Univers 
Enciclopedic, Bucureşti, p. 291. 

121 Conform Carrithers, Michael, 1996, Buddha, Editura Humanitas, Bucureşti, p. 81. 

Paradoxul acesta al confuziei „nelimitate” a suferinței cu orice altceva, după „trezirea” 
sa greoaie, ne apare într-o altă lumină, dacă înţelegem că omul acesta (ni se spune că) avea 
de mic probleme în a percepe şi cele mai banale existenţe — capacitatea lui de a gândi încet, 
„rumegător”, „autismul” său este „confirmat” şi de povestirea aceea buddhistă care vrea să 
pretindă că el a aflat de „boală, bătrâneţe şi moarte” doar la 29 de ani, când ar fi ieşit din 
palat — de parcă el sau soțiile sale, sau părinţii săi etc. nu s-au lovit niciodată când „se 
jucau” sau „se plimbau”, nu s-a îmbolnăvit niciodată de nimic (până atunci), de parcă 
Gautama era „înapoiat mental” încât să nu constate/ ştie până la 29 de ani că mama sa a 
murit la naşterea lui, că tatăl său a îmbătrânit „de când era el mic” ş.a.m.d. 

Astfel potrivit acestor mituri pentru „adormiţi” Buddha a trebuit „sărmanul” să aştepte 
până la 35 de ani ca să înţeleagă şi el o banalitate a vieții — anume că în viaţă este (şi) 


suferință! 


3. „Diagnosticul” şi „tratamentul” 

Oricum, după ce se „trezeşte” din „autismul” său Buddha se face... medic 
(„paranoic”?)! „Adevărurile” lui, ni se spune, ,,... sunt formulate după modelul unui 
diagnostic medical în care se arată: boala, cauzele bolii, dacă e vindecabilă sau nu, şi 
tratamentul bolii. Boala este „suferința ” (dukkha) ... Primul Înalt Adevăr spune că boala 
există cu adevărat — ea este suferinţa, iar adevărul acesta este Adevărul Suferinţei. "1 

Totuşi spre lauda lui Buddha cum am văzut mai sus el nu zice acolo că suferinţa e o 
boală, ci doar că „boala este suferință”. Dar percepţia aceasta se datorează probabil 
gândirii logice aplicată în locuri nepotrivite (dacă A este B, atunci şi B este A). 

Dacă suferinţa ar fi o boală, precum „pojarul” sau „gripa porcină”, ar însemna că ea nu 
are nici o utilitate în funcționarea normală a organismului — ori acest lucru este evident 
neadevărat — ea (suferinţa/ durerea) joacă un rol foarte important în menţinerea sănătății 
psiho-fizice a organismului uman. 

Ea nu e o boală, ci e semnalul (alarma) care ne anunţă că suferim de o boală!* — ea nu e 
duşmanul care atacă o cetate, ci străjerul din cetate care dă alarma când duşmanul se 


apropie (sau intră în cetate) — iar a nu face distincția aceasta elementară nu poate fi decât o 


dovadă de „somnolență” după trezire”. 


122 Carrithers, Michael, 1996, Buddha, Editura Humanitas, Bucureşti, p. 79. 
123 A se vedea pentru dezvoltarea acestui subiect şi Radu, Lucian Alexandru, 2009, Etica Armoniei, Editura 
G LINE, Cluj-Napoca, cap. „Emoţiile ca semnale”, p. 2.24. 


67 


Radu Lucian Alexandru 


Apoi dacă „suferința” este o boală şi „naşterea” este o „boală”, atunci şi viaţa (ce reiese 
din naştere) este o „boală” care trebuie „vindecată/ tratată” de aceşti „somnambuli” 
(buddhişti?)! 

Cu ce o tratează ei deci? — Cu „„moartea”, cu Nirvana (cu ,„Extincția”!!! — precum „în a 
stinge o lumânare/ un foc”). — „Ciudată” medicină, nu am ce zice (se poate însă, că pe 
acolo, pe la ei, nu au auzit încă de „Jurământul lui Hippocrate”!)... 

„Procesul trăirii este comparat cu arderea unui foc ... Tratamentul constă în stingerea 
(nirvana) focului... 12 

A „vindeca” viaţa prin „uciderea” ei e într-adevăr o soluție demnă doar de un medic 
„paranoic” nu de unul sănătos la cap! Merge sărmanul „bolnav închipuit” (cum să numim 
altfel pe cineva bolnav de „viaţă”?) la medic să „se vindece” şi acesta îi recomandă 
„sinuciderea” (/ stingerea „focului din el”’)!!?? 

„Nu există foc precum pofta, nici păcat precum ura, nici suferinţă precum existența 
corporală, nici fericire mai mare decât Extincţia. "1 

„Medicina” aceasta buddhistă pare astfel să fi „descoperit” un fel de panaceu (de leac 
universal bun la toate bolile): „— Te dor „dinţii”?... — Da!... — E din cauză că există suferinţă 
şi îți doreşti ceva! Dar nu te impacienta, „există o soluție” (să nu te mai doară „dinții”) — 
anume să nu-ți mai doreşti nimic (nici măcar să nu te mai doară „dinţii”) şi să ajungi la 
„Extincţie”...” 

Acum e drept că „moartea le vindecă pe toate”, dar nici chiar aşa! (Să-ţi doreşti să „te 
vindeci” prin ea de boli închipuite cum este „existența corporală”/ viaţa, că chipurile astfel 
vei ajunge la „cea mai mare fericire”...). 

De când şi pentru cine e „extincția” cea mai mare fericire? 

Problema nu este că există suferință/ durere în „existența corporală” — dimpotrivă 
aceasta e chiar o binecuvântare pentru viaţă — o ajută să supraviețuiască în continuare prin 
faptul că îi semnalează prompt atunci când vieţuirea sa îi este pusă în pericol (de agenți 
patogeni, de boală, de ameninţări naturale — frig, furtună etc.) — iar ei (vieţii) nu-i rămâne 
decât să elimine (sau să se depărteze) de aceste amenințări şi suferința dispare pentru 
moment „din peisaj” (până când apare următoarea ameninţare pe care ne-o va semnala la 


fel de prompt pentru a lua măsuri împotriva e1). 


124 Zimmer, Heinrich, 1997, Filozofiile Indiei, Editura Humanitas, Bucureşti, p. 316 supra. 
125 Dhammapada - Temeiurile Legii, 2001, Editura Herald, Bucureşti, p. 136 (aforismul 202). 

A vrea să elimini „suferința” ca fenomen psiho-fizic (cu scopuri bine delimitate şi 


precise) nu e o dovadă de înțelepciune, ci una de lipsă a ei. 


4. Dorinţa 

Ni se spune astfel de către „înţelepciunea” buddhistă: „Deoarece suferința este 
generată de dorinţă, distrugerea dorinței atrage în mod logic dispariția suferinţei. "1% 

E evident pentru oricine că suferinţa nu este generată în mod necesar de dorință/ sete/ 
poftă — de orice dorință/ sete/ poftă, ci doar de acelea dintre ele care odată întreținute/ 
satisfăcute duc la distrugerea armoniei (sănătății/ normalității) organismului individual şi 
social (distrugeri care ne sunt semnalate prompt de suferință/ durere pentru a afla de ele şi 
a lua măsuri împotriva lor). 

Suferinţa nu e generată de satisfacerea setei sau a foamei, sau a nevoii de confort termic, 
de siguranță etc., ci de refuzul „nerodului” (buddhist sau de altă natură) de a le satisface pe 
acestea în mod armonios (în cantitatea cerută, la calitatea necesară şi la timpul potrivit 
satisfacerii lor). lar distrugerea/ ignorarea dorinţei/ setei/ poftei nu duce la dispariția 
suferinței, ci dimpotrivă: la mărirea ei (în primă instanță) şi în cele din urmă la distrugerea 
vieţii — cel care nu-şi astâmpără „setea” (nu bea apă), nu-şi satisface „poftele? (nu 
mănâncă), prin faptul, de exemplu, că nu-şi mai doreşte să se mişte (de sub un „copac” sau 


altul pentru a şi le satisface) moare în cele din urmă. 


Doar pentru logica sinucigaşilor, a disperaţilor, a depresivilor, satisfacerea dorințelor şi 
necesităților pentru întreținerea vieţii este o „boală” de care vor să scape: 
„Foamea este cea mai rea dintre boli; existența corporală este cea mai rea dintre 


suferinţe. 


Suntem de acord că ,„... este întotdeauna fericit cel ce nu are de-a face cu nerozii "1%, 
dar cum să-l numim pe individul care a proferat pe gură afirmațiile de mai sus despre 
foame şi, respectiv, despre „existenţa corporală”? Într-adevăr „nerod” este un cuvânt care i 
se potriveşte de minune! 


Şi „nerodul” acesta ne mai spune (pe „principiul” „nu mai mânca că oricum ţi se face 


foame după aceea, nu mai bea apă că apoi o să-ți fie din nou sete” ş.a.m.d.) şi următoarele: 


126 Dhammapada - Temeiurile Legii, 2001, Editura Herald, Bucureşti, p. 171. 
127 Ibidem, p. 137 (aforismul 203). 
128 Ibidem, p. 138 (aforismul 206). 


69 


Radu Lucian Alexandru 


„Prin urmare, nu îndrăgi nimic, căci este dureros să fi despărţit de ce-ţi este drag. Nu 
există legături pentru cel care nu îndrăgeşte nimic şi nu urăşte nimic. "2 

Greşit domnule „nerod”: el are legături cu indiferența şi nesimțirea, cu „împietrirea 
inimii” sale, cu incapacitatea sa patologică (înnăscută sau dobândită) de a simţi, de a 


299: 


empatiza, de „a trăi” (prin empatie) durerile/ suferințele (respectiv fericirile/ plăcerile) 
altora şi astfel a se implica activ în diminuarea/ alungarea cauzelor lor (respectiv a 
participa „cu bucurie” la „împlinirile” lor). 

Legăturile celui care nu îndrăgeşte nimic şi nu urăşte nimic sunt evidente cu spitalele de 
psihiatrie (secţia depresivi cronici) şi mai ales cu „mormântul” pe care se grăbeşte să şi-l 
sape încă în viață fiind pentru a se „îngropa” în el ca un „ne-rod” ce este (ca cineva în care 
viaţa nu rodeşte, în care ea nu prinde rod). 

Ni se spune astfel în aforismele 212-216 din Dhammapada'* că din atracţie/ afecţiune/ 
ataşament/ dorință/ nesaţ se iveşte grija şi frica şi că „cel eliberat” de atracție/ afecţiune/ 
ataşament/ dorinţă/ nesaţ „nu cunoaşte grija” şi „atunci de ce să-i fie frică”? 

lată că îi spunem noi: să-i fie frică că „a murit”, că a devenit un „mort viu” (un „cadavru 
ambulant”), o „fantomă” nefericită a ceea ce ar fi putut să fie, o „umbră” de om care pare 
că are viață, dar de fapt nu mai are. „Viaţa” lui nu mai e decât o iluzie jalnică care se 
autoamăgeşte că nu mai are atracţie/ afecţiune/ ataşament/ dorinţă/ nesaţ când de fapt ea 
colcăie de astfel de „aspecte” (foarte bine refulate însă uneori în inconştientul/ 
subconştientul său) orientate spre „normalitățile” vieţii sau spre „proiecţii” buddhiste ale 
lor — dharma, karma, samsara, nirvana, vidul etc. 

Apoi „cel eliberat” de atracție/ afecţiune/ ataşament/ dorință/ nesaț cunoaşte şi grija: 
grija de a se menţine „eliberat” de acestea, grija de a respinge/ ignora (în loc să atragă/ 
dezvolte/ trăiască), grija de a nu se ataşa (frica de ataşament, de relații relativ durabile, de 
legături relativ stabile, frica de iubire şi dăruire iubitoare), grija de a nu dori (frica de 
dorinţă, ca şi corolar al fricii sale de eşec), grija de a fi tot timpul „sătul” — opus nesaţului — 
frica de neîmplinire, de imperfecţiune, de parțialitate — cu alte cuvinte frica de viaţă — frica 
de a trăi (ca un om „neeliberat” din îmbrăţişarea vieţii, pentru că (încă) este în viață). 

Această „indiferenţă”, „nesimțire”, lipsă de „afecțiune” tinde să ducă inevitabil la 


mărirea suferinței din societate prin tolerarea răului: „/n mod tradițional, budiştii sunt 


129 Ibidem, pp. 141-142 (aforismul 211). 
130 Ibidem, pp. 142-143. 

„liniștiți ” din punct de vedere social şi politic sau „supuşi ”, mereu pregătiți să coexiste cu 


cele mai crude regimuri." 


Ni se spune apoi în al doilea „Nobil Adevăr”: „Care este, o bhikkhu, Nobilul Adevăr 
despre originea suferinţei? Dorinţa este cauza care duce la reînnoirea existenţei, dorința 
condiționată de plăcere şi desfătarea simţurilor, care-şi caută împlinirea când ici, când 
colo, dorința senzuală, dorința de existenţă şi dorința de anihilare a existenţei. "1? 

În acest „adevăr” ni se comunică, după cum vedem, care este cauza care duce la 
„reînnoirea existenței” şi nu care este cauza care duce la suferință. „Adevărul Naşterii 
Suferinţei” nu ne explică care este cauza suferinţei, ci doar de ce (eventual) odată născută 
viața, ea se află în continuă mişcare şi transformare (aşa cum îi şade bine unei vieţi 
iubitoare de viaţă şi nu de moarte: stagnare, nemişcare, înțepenire, descompunere). 

Apoi putem înţelege că dorința senzuală (de plăcere sexuală) duce uneori la „reînnoirea 
existenţei” (la apariţia unei noi vieți), dar ce nu înțelegem este cum ar putea să ducă la 
„reînnoirea existenței” dorinţa de anihilare a ei. 

Aici e ori una, ori alta — doar dacă evident „individul” posedat de dorinţele senzuale 
amintite nu e „soţ” de „călugăriţă” (mantis religiosa) sau nu e membru al unor altor specii 
de vieţuitoare care „se sacrifică” pentru generațiile următoare. Oricum şi în cazul lor — nu 
dorința de anihilare duce la „reînnoirea vieţii”, ci dorinţa de existență („prin urmaşi”) face 
asta — altfel ei ar putea să se „anihileze” şi înainte să se apropie de îndeletnicirile cele 
„senzuale” — şi astfel să le reuşească pe bune „dorinţa de anihilare a existenţei” speciei lor! 

O altă posibilă formulare a acestui „adevăr” este următoarea: „Acesta este, o călugări, 
Adevărul Naşterii Suferinţei. Doar setea sau apriga dorinţă [tanha] dau naştere existenţei 
repetate, doar ele sunt înlănţuite de poftele pătimaşe, doar ele caută plăceri noi, când într- 
un loc, când în altul, adică setea pentru plăcerile simţurilor, setea de existenţă, setea de 
nonexistenţă ”.1%5 
Dacă „setea de nonexistenţă” (/ „dorinţa de anihilare a existenţei”) în „logica” buddhistă 


duce la existenţă, atunci cu siguranţă, în aceeaşi „logică”, setea de bine duce la rău şi setea 
59 5 


de trezire/ iluminare duce (sau a dus cel puțin într-un caz „oarecare”) la adormire/ tâmpire 


131 Snelling, John, 1997, Elemente de Budism, Editura RAO, Bucureşti, p. 65. 
132 Dhammapada - Temeiurile Legii, 2001, Editura Herald, Bucureşti, p. 170. 
133 Conform Carrithers, Michael, 1996, Buddha, Editura Humanitas, Bucureşti, p. 89. 

mentală! Plus că în „logica clasică” putem afirma cu mult mai mare întemeiere exact 
contrariul: anume că existenţa dă naştere la dorință (la dorinţa celui existent!). 

Apoi trebuie să observăm că doar un „cerşetor” buddhist ar putea crede că e capabil ca 
în loc să caute plăceri noi „când într-un loc, când în altul”, să nu mai caute nici un fel de 
plăceri „nici într-un loc, nici în altul” şi în loc să aibă sete pentru plăcerile simţurilor să 


aibă sete pentru plăcerile ne-simţurilor („ne-simţirilor”)! 


5. „Reincarnarea” 

„Iluminatul” Buddha îşi „vede” „vieţile anterioare” (în timp ce visează, sub copacul său, 
visul „trezirii” sale), dar nu pare a fi capabil să înţeleagă că „dovezile” sale pentru probarea 
existenţei „vieților anterioare” nu sunt decât simple vise sub copaci, simple experienţe 
onirice care nu dovedesc existența reîncarnării, ci doar existența visării! 

Trezirea sa pare astfel să fie o „trezire indiană clasică”, adică una pe jumătate făcută, 
pentru că el nu se dovedeşte a fi capabil să depăşească iluzia „reîncarnării” aruncată peste 
capetele neatente ale indienilor de către cuceritorii arieni, prin clasa lor de „brahmani” şi 
„regi” „divini”, pentru a justifica pueril (cu vise de adormit copii) statutul lor privilegiat în 
societate şi condamnarea nativilor/ supuşilor la a-i sluji ca şi „sclavi”, pe motiv că ar fi 
greşit „în vieţile anterioare”, precum şi păcălirea lor cu promisiunea unor „reîncarnări 
viitoare în regi” dacă sunt cuminţi şi execută cu maximă supunere ordinele stăpânilor. 

E drept ca Buddha, aşa pe „jumătate trezit” cum era, a făcut nişte paşi înainte spre 
ieşirea din această iluzie „a vieților anterioare” — prin dezaprobarea castelor bazate pe 
naştere şi prin afirmarea că nu există suflete care să transmigreze, dar nu a putut merge 
până la capăt, spre a ieşi din „iluzia indiană” a „samsarei”. Nu a putut înţelege nici măcar 
el că dacă nu există „vacă” care să intre şi să iasă din grajdul X sau Y, atunci nu există nici 
o „intrare-ieşire „samsarică” a vacii din grajduri”! (în funcţie de meritele sale 
„văcăreşti”)... 

Dar ce să-i faci, e greu cu logica (mai ales pentru iubitorii de paradoxuri gratuite). 

Şi chiar dacă putem înțelege „reîncarnarea” ca fiind doar un simplu mit, care, aşa cum 


33135 


ne sugerează Lucian Blaga, simbolizează o „sete de viață infinită” ™, nu putem să nu 


134 ,„ Negând realitatea „„Sinelui ” (nairatmya) se ajunge la acest paradox: o doctrină care exaltă importanța 
faptei şi a „fructului” ei, răsplata faptei, neagă agentul „cel ce consumă fructul” — conform Eliade, 
Mircea, 1999, Istoria credințelor şi ideilor religioase, Editura Univers Enciclopedic, Bucureşti, p. 293. 

135 „Setea de viaţă e nelimitată: mitul reîncarnării este poate, în cele din urmă, expresia setei de viață ce nu 
cunoaşte limite. ” — conform Blaga, Lucian, 1994, Curs de filosofia religiei, Editura Fronde, Alba Iulia, p. 

arătăm că perpetuarea acestui mit are consecințe dintre cele mai nefericite în societatea 
indiană (cea mai importantă fiind „justificarea” segregării pe caste a acestei societăți cu 


consecinţele de rigoare). 


6. Nirvana 

Al treilea „adevăr” ne spune apoi că suferinţa încetează dacă dorinţa încetează. Oare se 
gândea şi aici Buddha la sex? — E probabil, pentru că se pare că „stătuse pe sec” timp de 
vreo şase ani, după ce îşi părăsise „brusc” familia şi copilul nou născut ca să „cutreiere prin 
păduri” în căutare de „treziri” pe sub copaci: „Care este, o bhikkhu'*, Nobilul Adevăr 
despre încetarea suferinţei? Este stingerea cu desăvârşire şi încetarea dorinței, renunțarea 
şi abandonarea ei, eliberarea şi detaşarea de ea." 

După „înţelepciunea” lui Buddha, prin urmare, cel care renunţă la orice dorință (de 
exemplu, de hidratare, de hrănire, de mişcare etc.?) scapă de suferință? Mai greşit de atât 
nu putea să o nimerească nici dacă era în continuare „adormit” (sub copacul lui): — situația 
se prezintă exact pe dos: de abia dacă, nefericitul cerşetor (bhikkhu), va crede în afirmaţiile 
lui Buddha şi apoi va şi reuşi cumva (nu ne putem imagina cum, cu excepția că s-ar 
sinucide fizic) să scape de orice dorință, de abia atunci va vedea el ce e aceea suferință/ 


durere (specifică foamei, setei, nemişcării, înțepenirii etc.). 


Soluţia insinuată deci pentru scăparea de „suferinţă” (pentru „nerozii” şi „cerşetorii” 
care vor să scape de ea) este „sinuciderea” psihică (şi până la urmă fizică) venită din 
„indiferență” şi „depresie” (din lipsa de dorinţă): 

„Sfârşitul drumului este asemuit în cele dintâi scrieri stingerii unei lumânări, atunci 
când aceasta nu mai are combustibil care să o menţină aprinsă. Aceasta este Nirvana. 

Identificarea cu un sine a încetat; într-adevăr, toate impulsurile de a exista ca persoană 
— sau de a exista în vreun fel — au încetat. "155 

Astfel, această „nirvană” (extincţie) este tot una cu moartea — doar ignoranţii pot crede 
că poate exista „viaţă fără dorință” (fără voință/ gândire/ acţiune îndreptată spre susținerea 


şi dezvoltarea continuă a vieţii) şi „tinerețe fără desfătarea simţurilor” şi fără satisfacerea 


39. 
136 Bhikkhu (în pāli) respectiv bhikşu (în sanskrită) se traduce prin „călugăr budist”, dar literal „bhikșu” 
înseamnă „cerşetor” — cineva care trăieşte din cerşit (din ce îi dau alţii). 
137 Dhammapada - Temeiurile Legii, 2001, Editura Herald, Bucureşti, p. 171. 
138 Snelling, John, 1997, Elemente de Budism, Editura RAO, Bucureşti, pp. 87-88. 

„poftelor” şi „plăcerilor” (senzuale sau de altă natură). Doar disperaţii şi depresivii nu 
înțeleg acest lucru — şi astfel încearcă „ca bezmeticii” să se „sinucidă psihic” (să nu mai 
aibă nici o dorinţă) fără să se sinucidă şi fizic: 

„Este discutabil dacă persoanele cu adevărat „neegoiste ” care nu au nici urmă de ego, 
pot trăi. Desigur, ne putem lipsi de identificarea cu ego-ul şi ne putem deschide 
transegoticului, dar mă întreb dacă ego-ul poate dispărea vreodată complet, atâta timp cât 


organismul psihofizic trăieşte pe pământ — sau dacă este într-adevăr de dorit aşa ceva." 


7. „iSuferinţa trupească şi cea sufletească” 

În aceste „Nobile Adevăruri” (arătate, după cum am văzut, a fi mai mult nişte „nobile 
semi-adevăruri” sau pe alocuri chiar minciuni) am putut constata că toată suferința e băgată 
de-a valma „în ecuaţia” mântuirii. 

În abordări ulterioare se încearcă totuşi a se face o distincţie între suferința trupească şi 
suferința „sufletească” (mentală): 

„— Spune-mi, Nagasena, cel ce nu mai renaşte este încercat de senzaţii de durere? 

— De unele da, de altele nu. 

— Care sunt acestea? 

— Poate fi încercat de suferinţe trupeşti, dar nu sufleteşti. 

— De ce? 

— Deoarece cauza, condițiile suferințelor trupeşti nu a dispărut, în timp ce cauza celor 
sufleteşti a dispărut. "1 

La fel însă cum în cazul suferințelor „trupeşti” cauza lor nu a dispărut decât parţial — 
anume cu privire la acele cauze ale lor pe care noi le putem evita la voinţă şi nu a dispărut 
cu privire la acele cauze ale lor pe care nu le putem evita (pentru că nu țin de dorința/ fapta 
noastră sau nu ţin doar de ea) la fel este şi cu cele „sufleteşti”. 

Neliniştea, agitația, stresul, suferința psihică apar atunci când susţinem în psihic 
„raționamente greşite”!*! (care, printre altele, duc imediat sau pot duce în perspectivă la 


amenințarea (existenței armonioase a) propriei vieţi, respectiv a „comunității” din care 


facem parte). Cauzele apariţiei şi existenței acestor „raționamente greşite” în propriul 
5 5 bă 5 


139 Ibidem, p. 202. 

140 Milinda- Panha sau Întrebările Regelui Milinda, 1993, Editura Institutul European, Iaşi, p. 81. 

141 A se vedea pentru mai buna înțelegere a „raționamentelor greşite” Radu, Lucian Alexandru, 2009, Etica 
Armoniei, Ed. G LINE, Cluj-Napoca, cap. „Ce înseamnă de fapt că un raționament este greşit?”, p. 2.22. 

psihic sunt, multe din ele, relativ independente de voința noastră — sunt învăţate „fără 


discernământ” încă din copilărie şi stocate în subconștient!” 


aşteptând prilejuri potrivite 
pentru a se manifesta relativ automat, sunt preluate din „neatenţie” din societate şi tot astfel 
sunt lăsate să se manifeste prin noi, sunt cauzate şi întreținute de cunoaşterea noastră 
parțială a lumii. 

Aceste cauze (şi mai ales cunoaşterea parțială a funcționării mecanismelor lumii şi 
vieţii) se mențin şi după ce sesizăm legătura dintre „suferința psihică” şi existenţa unui 
raționament greşit în propriul psihic (până la corectarea acelui raționament greşit, respectiv 
până la apariţia (indiferent de voinţa noastră (din cauzele amintite mai sus şi din alte cauze) 
a) altor raționamente greşite în propriul psihic). Prin urmare, la fel ca şi în cazul 
suferințelor trupeşti şi în cazul celor „sufleteşti” avem de-a face şi cu cauze pe care le 
putem evita (ținând de voinţa noastră) şi cu cauze pe care nu le putem evita momentan 
(pentru că nu ţin exclusiv de voinţa/ dorința noastră). 

Aşadar, pentru că gândirea noastră nu este strict a „noastră”, ci este în marea ei 
majoritate mereu cauzată/ influențată din/ de exterior (prin factori de limbă, cultură, 
cunoaştere, tradiție, „filosofie de viață” etc.), niciodată cauzele suferinţei noastre 
„sufleteşti” nu pot fi în totalitate eliminate (deşi e drept că pot fi diminuate într-o destul de 
mare măsură, dacă diminuarea lor se corelează şi cu diminuarea cauzelor suferințelor 
„trupeşti” şi „sociale”). 

Dar, cum am mai tot spus, nu suferinţa este cea care trebuie eliminată, ci doar cauzele 
„răului” pe care apariția ei în noi ni le semnalează. Astfel, a spera sau a dori ca în cineva să 
nu mai apară semnalul „suferinţei sufleteşti” e a-ți dori ca acel nefericit să ajungă în stadiul 
în care nu mai poate sesiza apariția în sine a unor raționamente greşite (la fel cum cineva 
lipsit de capacitatea de a simţi durere fizică nu mai sesizează când „îşi bagă mâna în foc” 
cu consecințele de rigoare), a unor raționamente care îl fac să realizeze acțiuni care duc la 
distrugerea/ dezarmonizarea/ îmbolnăvirea vieții proprii. 

A dori să scapi „total” de suferinţă (fizică sau psihică) este a dori să te sinucizi, a dori să 
renunți la informațiile care te fac capabil să lupti împotriva factorilor care îți amenință 


viaţa (în armonie) şi astfel a te predestina la pierderea acesteia!*. 


142 Ibidem, cap. „Legătura conştient-subconştient”, p. 2.17 şi cap. „Automatismele psihice”, p. 2.19. 
143 A se vedea pentru dezvoltarea acestei idei şi Radu, Lucian Alexandru, 2004, Călătorie prin Conştiinţă, 
Editura Mega, Cluj-Napoca, cap. „Viaţă fără suferință”, pp. 55-61. 

Cei care doresc să scape „total” de suferință (şi se pare că unii!“ chiar vor aşa ceva) 
sunt, astfel, asemănători conducerii unei armate care doreşte să „scape” de „spionii” săi şi 
de soldaţii proprii care pot să „simtă durerea” — şi care astfel sfârşeşte învinsă, pentru că e 
incapabilă să sesizeze prezența duşmanului (şi acesta o poate lovi mereu cum vrea şi când 
vrea el) şi pentru că (astfel) nu simte nevoia să se apere de loviturile acestuia, fiindcă ele 
nu mai produc durere/ suferință soldaților săi (dar mai e învinsă şi mai ales pentru că ea nu 
vrea să lupte, ca să nu aibă „grija? unei posibile înfrângeri sau „dorința” unei posibile 
victorii, sau vreo „afecţiune” pentru rudele căzute sub sabia duşmanului ş.a.m.d.). 

Şi mai sunt şi „tupeişti” aceşti „doritori de sinucideri psihice fără moarte fizică ataşată”: 

„Toţi neghiobii neconvertiți se lasă pradă plăcerilor, se ataşează simțurilor şi 
obiectelor sensibile. Ei se lasă duşi de curent. Ei nu se pot elibera de naştere, de 
bătrâneţe, de moarte şi de suferinţă. ""* 

„Neghiobii” convertiți, observăm însă noi, se vede treabă că încearcă („ca neghiobii”) 
să nu aibă nici o plăcere (lucru nu doar imposibil, dar şi stupid); încă îşi folosesc simţurile 
(văz, auz etc. — ce surpriză!), pentru că sunt ataşaţi de ele (şi nu pot supravieţui fără ele) şi 
de obiectele lor — şi cu toate acestea nici unul din aceşti „neghiobi” convertiți nu a scăpat 
vreodată, după „convertire”, de naştere (propria lui naştere), de bătrâneţe (decât dacă a 
murit de tânăr), de moarte şi nici de suferinţă — şi asta cu „neghiobul” lor şef în frunte! 

Se vede astfel clar din biografia lui Buddha (atâta cât a mai rămas nemitizată) că cel 
care a insinuat (/ pretins) că se poate scăpa de boală şi moarte, ca forme ale suferinţei, prin 
parcurgerea unui proces de „iluminare”/ „vindecare” „oarecare” nu a scăpat de ele, cu toate 
„teoriile” şi „practicile” sale „copăcistice” (descoperite sub un copac): 

„Cauza morții a fost otrăvirea cu nişte alimente care mai întâi l-au îmbolnăvit, 
făcându-l să sângereze şi să sufere — ceea ce el a îndurat cu acel curaj ce îl 
caracteriza. 1% 

În plus nu a reuşit să înlăture durerea nici din cei ce îl urmau, pentru că la moartea lui 


„În toate cele şase Direcţii a fost simțită şi exprimată o mare durere...” 


144 „— Care este scopul pentru care aţi părăsit lumea laică? Care este pentru voi țelul final? 
— Să înceteze suferința prezentă şi să nu se mai nască alta: iată scopul retragerii noastre din lume. 
Nibbana absolută: iată țelul nostru final.” — conform Milinda-Panha sau Întrebările Regelui Milinda, 
1993, Editura Institutul European, Iaşi, p. 65. 

145 Milinda- Panha sau Întrebările Regelui Milinda, 1993, Editura Institutul European, laşi, p. 107. 

146 Snelling, John, 1997, Elemente de Budism, Editura RAO, Bucureşti, p. 34. 

147 Ibidem, p. 34. 

Pentru cineva care pretindea că a descoperit „cum să nu te mai doară” e de mirare acest 
efect „pervers” — „în toate cele şase direcţii”! Te-ai fi aşteptat ca măcar în cazul lui, 
„durerea” cu pricina să nu mai fie sau măcar să fie un pic mai mică (să nu fie aşa „mare” şi 


în „atâtea direcții”!). 


8. „Calea cu opt braţe” 
Al patrulea „Nobil Adevăr” ne spune cum putem „scăpa” de suferinţă — anume prin 
urmarea „Căii cu Opt Braţe/ Trepte” formată din trei componente majore: moralitatea 


(vorbire corectă!“ 


„ acțiune corectă şi mijloace corecte de trai); „înțelepciunea” (înţelegerea 
corectă şi gândirea corectă) şi „„meditaţia” (efort corect, atenţie corectă şi concentrare 
corectă): 

„Astfel, vorbim despre un model de formare morală alcătuit din trei părți constând în 
practicarea virtuților şi evitarea viciilor, practicarea  meditaţiei şi dezvoltarea 
înțelepciunii. "1% 

Virtuţiile promovate de buddhism sunt bunătatea, compasiunea (subliniată mai ales de 
buddhismul Mahayana, cu idealul său de Bodhisatva) şi stăpânirea de sine!“ cu un accent 
deosebit pus asupra non-violenţei şi non-uciderii, pe a nu face rău nici unei ființe vii (de 
unde şi recomandarea vegetarianismului!5!), pe a nu minţi, a nu fura şi a nu consuma 
substanţe care perturbă mintea (cum ar fi alcoolul sau drogurile)”. 

Multe din aceste recomandări (clasice pentru multe din religiile indiene) au într-adevăr 
„darul” de a înlătura multe din cauzele care fac să apară suferinţa în individ şi societate 
(dar ele nu pot înlătura suferinţa ca şi instrument cu rol precis în armonizarea psiho-fizică a 
individului). Atâta doar că ele nu trebuie să fie absolutizate. De exemplu, ni se spune că 


„vorbirea corectă” ar fi una prin care nu minţi (indiferent de circumstanţe), nu bârfeşti, nu 


linguşeşti — ar fi una care urmăreşte unitatea, armonia, moderaţia, claritatea!*. 


148 „... toate cele opt aspecte sunt prefixate de atributul samma, atribut care într-o primă aproximaţie poate 
fi tradus ca însemnând drept, corect, potrivit, clar sau sănătos ...” — Cristian, Flaviu, 1999, Mesajul lui 


Buddha, Editura Dacia, Cluj-Napoca, p. 51. 

149 Singer, Peter, (editor), 2006, Tratat de etică, Editura Polirom, laşi, cap. Etica budistă (autor Padmasiri de 
Silva), p. 87. 

150 Conform ibidem, p. 89. 

151 „Buddha condamnă chinuirea, rănirea sau uciderea conştientă a animalelor” — Singer, Peter, (editor), 
2006, Tratat de etică, Editura Polirom, laşi, p. 93. 

152 Conform şi ibidem, p. 93. 

153 Conform Cristian, Flaviu, 1999, Mesajul lui Buddha, Editura Dacia, Cluj-Napoca, pp. 59-60. 

Vedem însă că chiar în sânul tradiției buddhiste, aceste recomandări nu sunt prea 
preţuite, de exemplu, de maeştrii buddhismului zen care nu ezită să folosească pentru 
scopuri „iluminatorii” tot felul de „şocuri” (lovituri fizice, vorbe dure, lipsite de 
„moderaţie”, întrebări şi formulări fără o „claritate” evidentă etc.) ceea ce ne arată că 
„vorbirea corectă” e mai mult apreciată ca atare în funcție de circumstanţe (şi nu de nişte 
repere absolute). 

Apoi, în ce priveşte „înţelegerea corectă/ clară” ni se spune că: 

„A vedea realitatea aşa cum este ea cu adevărat implică înțelegerea ei în acord cu cele 
trei caracteristici ale vieţii descrise de Buddha: 1) existența suferinței (dukkha); 2) 
impermanența (anitya) şi 3) insubstanțialitatea eului (anatman). ””* 

Trebuie să observăm totuşi că această „înțelegere corectă” e mai mult o „înţelegere 
parțială”, fiind evident că „în viață” există suferință/ durere, dar există şi plăcere/ fericire, 
şi „normalitate”/ „armonie”; că există schimbare/ impermanenţă, dar există şi o grămadă de 
aspecte relativ stabile/ neschimbate/ „permanente” (atât în natură, cât şi în societate, cât şi 
în individ — cel puţin pentru o anumită perioadă de timp), că există o anumită 
„insubstanţialitate” a „eului”, dar există şi o „substanţialitate” a lui (care îl face să nu se 


comporte total haotic, imprevizibil, „spontan”). 


9. Concluzii 


155 care refuză 


Dacă am face o paralelă cu parabola buddhistă a omului rănit de săgeată 
să 1 se scoată săgeata şi să-i fie tratată rana până nu află toate detaliile posibile despre 
săgeată (din ce copac e făcută, de către cine etc.) şi despre cel care a lansat-o, în anumite 
aspecte, buddhismul pare a se face vinovat de exagerarea contrară: vrea să vindece şi rănile 
inexistente (văzând suferinţă, „boală”, „răni” peste tot, chiar şi acolo unde evident ele nu 
sunt) sau chiar mai rău: ignoră şi „omul rănit”, şi „rana”, şi „săgeata” pe motiv că sunt 
„impermanente” şi „insubstanțiale”: „,/călugărul] nu făureşte în cuget şi nici nu doreşte să 
creeze vreo stare a cugetului sau a trupului şi nici curmarea unei asemenea Stări. 


Nedorind astfel nimic pe lume, el nu aspiră la nimic... "1% 


154 Cristian, Flaviu, 1999, Mesajul lui Buddha, Editura Dacia, Cluj-Napoca, pp. 55-56. 

155 Redată, de exemplu, în Gheorghe, Liviu (editor), 1995, Buddha, Lumina unei căi spirituale, Editura 
RAM, Bucureşti, pp. 80-84. 

156 Citat din Majjhima Nikaya, vol. III, p. 244, conform Carrithers, Michael, Buddha, 1996, Editura 
Humanitas, Bucureşti, pp. 102-103. 

Acest „stil nihilist” de gândire tinde astfel să nege chiar şi necesitatea scoaterii „săgeţii” 
şi a vindecării „rănii”: „Cea care se numeşte suprema şi desăvăârşita înţelepciune ştie că în 
realitate nu e nimic de realizat." 

Se tinde astfel spre o stare în care nu se mai fac nici cele mai elementare distincții — mai 
precis, se refuză realizarea unor astfel de distincții (necesare, de exemplu, funcționării unei 
„căi” de „eliberare” de „suferință”): „,... nu există diferenţă între fiinţele vii şi Iluminați, 
sau între samsara şi Nirvana, sau între iluzie şi Iluminare (Bodhi). "5 

Chiar dacă ar putea să le pară unora că povestea cu „suferința” şi cu „stingerea” ei este 
doar pentru începătorii în ale buddhismului — pentru a-i „momi” cu ea spre experimentarea 
unei realități „vide” (sunyata), a unei realități care transcende discursul conceptual — ea 
continuă să fie un cadru fundamental din care derivă teoria şi practica buddhistă. 

Iar buna punere în ordine a acestui cadru, cu siguranţă, nu le strică nici măcar celor care 


„percep” „Vidul” (/ „Nirvana”/ „Iluminarea”), fie ei buddhişti sau de altă orientare 


„filosofică”. 


157 Huang Po, 2002, Shin - Mintea Universală, Editura Herald, Bucureşti, p. 60. Ideea că „nu e nimic de 
realizat” e reluată iar şi iar (de exemplu, la pag. 21, 30, 43...). 
158 Ibidem, p. 32. 

Plăcerea lui Epicur 


1. Universul 


1.1 „Nimic”, „ceva” şi „orice” 

Epicur (în Scrisoare către Herodotos): „În primul rând, nimic nu se naşte din neant, 
căci altfel orice s-ar putea naşte din orice, fără să fie nevoie de semințe. lar dacă ceea ce 
devine invizibil piere şi devine neant, toate lucrurile ar fi pierit, întrucât acel ceva în care 
se risipesc nu există; şi universul era totdeauna aşa cum este acum şi va dăinui la fel în 
viitor. Căci pe lângă univers nu există nimic care să pătrundă în el şi să aducă 
schimbare. ””” 

Nu se înţelege exact cum deduce Epicur că dacă ceva s-ar putea naşte din „nimic”, 
atunci „orice s-ar putea naşte din orice”... El probabil vrea să spună că dacă „desfiinţăm” 
legea cauzalității (adică existența cauzelor pentru apariția şi manifestarea a ceva anume) în 
ceea ce priveşte „primele ființe/ existenţe”, atunci ar trebui să o desființăm şi în ceea ce 
priveşte „următoarele fiinţe/ existenţe” generate de acestea (/ relaționate cauzal cu acestea). 

Deducţia lui Epicur, fiind exprimată însă în forma de mai sus, nu este consistentă logic. 
De exemplu, dacă o vacă s-ar putea naşte din nimic (/ neant/ neființă), acest lucru nu ar 
implica în mod necesar faptul că o vacă s-ar putea naşte din orice... „Nimic” nu este acelaşi 
lucru cu „orice”, ci sunt chiar opuse. Prin urmare, ceea ce s-ar putea naşte din „nimic” 
(văzut, de exemplu, ca fiind cu totul altceva decât „orice”) nu se mai poate naşte din 
„orice” (ci doar din „nimic”). 

Deci dacă „ceva” (inclus în „orice”) s-ar naşte, prin absurd, din „nimic” (înţeles aici ca 
fiind ceea ce nu există în nici un fel), acest „ceva” nu s-ar mai putea naşte din „orice” şi 
deci, în acest caz, nu ar mai fi valabilă propoziţia „orice s-ar putea naşte din orice” — 
deoarece un „ceva” (de exemplu, „vaca” menţionată) nu s-ar mai putea naşte din „orice” 


din moment ce el (/ ea) s-ar fi născut deja din „nimic” — doar dacă „orice” cuprinde în el şi 


159 Laertios, Diogenes, 1997, Despre viețile şi doctrinele filosofilor, Editura Polirom, laşi, p. 322 (X, 38 - 
39). 

„nimicul”, caz în care ar fi şi „nimicul” „ceva” (o existență cuprinsă în „orice”) şi atunci ar 
putea să nască şi el (teoretic) „ceva” (chiar dacă nu neapărat o „vacă”)... 

Poate o variantă un pic mai bună ar fi fost ca Epicur să zică că „dacă ceva se poate naşte 
din nimic, atunci orice se poate naşte din nimic”. Dar şi în acest caz forțarea logicii este 
evidentă: dacă „ceva” (X) s-a născut din altceva (Y), nu rezultă de nicăieri că orice altceva 
(A, B, C...) se poate naşte din acel altceva (Y). 

Că „ceva? se naşte din „altceva” (de exemplu, din „nimic”) nu poate fi decât o 
constatare privind geneza acelui ceva (şi nu a altceva decât el, şi nici a „orice”). Prin 
urmare, din faptul că „ceva s-ar naşte din altceva” (de exemplu, „fiinţa” din „neființă”) nu 
rezultă, în nici un fel, că „orice s-ar putea naşte din orice” (adică, de exemplu, că orice 
„fiinţă” se poate naşte din orice „ființă”)... 

Apoi, zice Epicur, că dacă ceva „piere şi devine neant, toate lucrurile ar fi pierit”. Asta e 
ca şi cum ai zice că dacă cineva/ ceva (de exemplu, o „vacă hedonistă”) piere şi moare, 
toate existenţele/ lucrurile (/ „vacile hedoniste”) ar fi murit/ pierit... 

De cele mai multe ori, faptul că „ceva păţeşte ceva” (de exemplu, „piere şi devine 
neant”), dacă acel „ceva” nu se referă la efectele unei legi naturale (cum ar fi, de exemplu, 
legea gravitației), faptul că el „păţeşte ceva” nu înseamnă în mod necesar nici că toate 
lucrurile păţesc în prezent exact acelaşi lucru (că, de exemplu, „pier”, chiar în clipa de față, 
cu toate, în „neant”), nici că toate ar fi păţit în trecut acest lucru (că, de exemplu, pe de o 
parte, în prezent nu mai există nimic, pentru că toate au pierit deja în neant; sau că, pe de 
altă parte, în prezent nu mai există absolut nimic din ce a existat ieri) şi nici că vor păţi în 
viitorul mai apropiat sau mai îndepărtat acest lucru (nu înseamnă că, de exemplu, toate vor 
„pieri în neant” mâine sau săptămâna viitoare)... „Ceva” nu e „totul”... Şi trecutul nu este 
nici prezent şi nici viitor... 

Astfel procesul de „pieire spre neant” a tuturor „lucrurilor”, în cazul că ar fi real, s-ar 
putea să dureze ceva vreme până să le „nimicească” pe toate — şi chiar să reuşească acest 
lucru cândva în viitor — doar că acest fapt nu implică nicicum concluzia că ele ar fi pierit 
deja până azi (viitorul nu trebuie confundat cu trecutul). 

„Viitorul” nu are de ce să fie „trecut”, dacă nu s-a întâmplat încă... Plus că dacă ceva 
păţeşte ceva azi — de exemplu, dacă ceva „piere şi devine neant” (în prezent), de aici nu 


putem nicicum concluziona că „toate lucrurile ar fi pierit” (ieri) — că dacă ar fi pierit (ieri), 

nu mai aveau cum să piară (Şi) azi (decât dacă şi-ar fi făcut un obicei din a pieri zilnic în 
„neant” şi apoi a reveni în ziua următoare înapoi)... 

Iar faptul că ceva „s-ar risipi în ceva care nu există” nu este nici pe departe un argument 
pentru a susține că „toate lucrurile ar fi pierit”, ci tocmai din contră — dacă ceva „s-ar risipi 
în ceva care nu există”, ele nu s-ar mai risipi deloc (că nu prea au cum să se risipească prin 
ceva care nu există) şi, prin urmare, nici un lucru „nu ar mai fi pierit” (că nu ar avea în ce 
să piară)... ci toate ar fi rămas la fel — adică „nerisipite” — sau s-ar fi „risipit” în „ceva” 
(care înainte de risipire „nu exista”, dar care există după ea) şi astfel componentele lor s-ar 
fi „transformat” în „altceva”... 

ŞI ajungem astfel la faptul evident, că, în ciuda părerii lui Epicur, universul se schimbă 
mereu şi că astfel „el nu a fost totdeauna aşa cum este” (azi) şi nu va dăinui „la fel” în 
viitor, ci „în alt fel” (adică „schimbat”). 

Faptul că teoretic am defini „universul” ca fiind „tot ce există” implică în mod automat 
faptul că nu ar mai fi nimic („existent”), în afara lui, care „să-l schimbe” — dar nici nu are 
nevoie de acest „exterior inexistent” ca şi cauză a schimbării lui, deoarece schimbarea este 


(şi acest lucru îl vede toată lumea) deja în interiorul lui... 


1.2 „Atomii” şi „corpurile compuse” 

Epicur (în Scrisoare către Herodotos): [...] „unele corpuri sunt compuse, altele sunt 
elementele din care-s făcute aceste corpuri. Aceste elemente sunt insecabile şi 
neschimbătoare, dacă trebuie ca lucrurile să nu piară în neființă; atomii sunt destul de tari 
ca să reziste când lucrurile compuse se desfac, din cauză că sunt de natura plinului şi nu 
pot fi risipite nicăieri şi nicicum. Deci este necesar ca principiile lucrurilor să fie 
insecabile şi elementele naturale ale corpurilor. "!% 

Majoritatea „corpurilor compuse” sunt „făcute” din alte „corpuri compuse” care sunt 
elemente ale lor. O parte din aceste „elemente compuse” pot să existe cu mult mai mult 
decât „mulțimile funcţional-organizate de elemente compuse” pe care ele le formează, fără 
însă ca aceasta să însemne în mod necesar că ele însele nu ar putea fi la rândul lor, în 


condiții specifice, descompuse în elementele lor componente (a se vedea în acest sens 


„elementele” componente ale „atomului modern” din fizică) — prin urmare, majoritatea 


160 Laertios, Diogenes, 1997, Despre viețile şi doctrinele filosofilor, Editura Polirom, Iaşi, p. 322 (X, 40 - 
41). 

elementelor din care sunt compuse „corpurile compuse” sunt la rândul lor compuse şi 
astfel pot fi divizate/ risipite/ dizolvate la rândul lor — şi chiar dacă durata de viaţă a acestor 
elemente compuse (mult mai simple decât „corpurile compuse” pe care le pot forma) poate 
fi foarte lungă, nu înseamnă că ea este „infinită”... 

Apoi, de ce ar trebui „ca lucrurile să nu piară în neființă”? Majoritatea lucrurilor 
compuse, evident, „pier în neființă” atunci când se descompun în elementele din care sunt 
compuse, deoarece ele ca şi „lucruri/ corpuri compuse” cu o identitate funcțională şi 
organizațională specifică, pier din lume şi ies din existență, în raport cu „identitatea lor 
funțială integral-funcțional-organizatorică” specifică... Şi dacă e evident că ele se pot 
descompune/ diviza, că ele pier în „neființă”, de ce nu ar fi la fel de evident că majoritatea 
elementelor compuse din care ele sunt formate pot fi şi ele, la rândul lor, descompuse, 
pierind astfel în „neființă” în raport cu identitatea lor compusă, singura lor identitate reală 
(„întregul/ sistemul” se formează din părți, dar „identitatea” lui e dată în mod esenţial de 
modul cum aceste părți interacționează structural şi funcțional în maniera specifică acelui 
„întreg/ sistem”, iar odată ce această „identitate integrală/ sistemică” e distrusă, acel 
„întreg/ sistem” căreia ea îi corespunde „piere în neființă”, chiar dacă părțile din care el a 
fost format continuă să existe sub o formă sau alta în alte „întreguri/ sisteme”...). 

Aşadar, chiar dacă sunt anumite elemente „destul de tari ca să reziste când lucrurile 
compuse se desfac”, aceste elemente nu sunt în mod necesar insecabile (de netăiat — care 
nu pot fi tăiate — din lat. secare — a tăia), respectiv indivizibile (gr. atomos — indivizibil) — 
ci doar suficient de rezistente (/ „tari”) încât să reziste după ce „lucrurile compuse” pe care 
ele le formau se desfac, pentru a intra în componenţa altor „lucruri compuse”, pentru 
perioada de timp (mai lungă sau mai scurtă) pentru care ele vor rezista fără să fie 
descompuse, divizate, risipite, dizolvate, la rândul lor. 

„Natura plinului/ solidului” este deci o natură relativă la perioada de timp cât acea 
„natură” poate rezista a fi „plină/ solidă”, adică cât timp nu este „golită”, respectiv „de- 
solidizată” sau „divizată/ descompusă” la rândul ei... 

Apoi dacă „atomii” cu pricina chiar ar fi „neschimbători” din toate punctele de vedere 
(de exemplu, şi în relaţie cu poziţia lor în spațiu şi în timp), nu ar mai putea exista 
„corpurile compuse” pe care ei să le formeze, care evident sunt aflate în mişcare/ relație, 
formând o structură identitară mişcătoare şi relaționată (aflată în schimbare), formată din 


elemente „schimbătoare” (mişcătoare, relaționate, integrate schimbării). 

Prin urmare, „principiile lucrurilor”, respectiv „primele începuturi ale lucrurilor” 
(considerate astfel în raport cu „timpuri” şi „lucruri” specifice) sunt în marea lor majoritate 
„divizibile” la rândul lor, nefiind „entități corporale (elemente corporale/ naturale) 
indivizibile”, ci doar foarte greu divizibile, respectiv mai greu sau mai uşor divizibile 
(dintr-un punct sau altul de vedere). Cât despre acele elemente care la un moment dat nu 
pot fi divizate sau nu sunt divizate (de natură, de tehnologie sau de rațiunea umană), ele 
„sunt” „indivizibile” doar până la proba contrarie... Şi la fel e şi cu „infinitatea” 


„universului” — el „este” „infinit” doar până la proba contrarie... 


1.3 Infinitul 

Epicur (în Scrisoare către Herodotos): „Universul e infinit, căci ceea ce-i finit are o 
extremitate, iar extremitatea unui lucru se înțelege în raport cu altul deosebit de el, < dar 
universul nu este considerat în raport cu altceva >. De aceea, neavând extremitate, nu are 
nici limită şi deoarece n-are limită, va fi infinit. "9 

Argumentaţia de mai sus este de genul „inorogul e un cal cu corn în frunte, deoarece 
calul cu corn în frunte e un inorog” — adică e circulară: „universul e infinit, pentru că nu 
are limită/ extremitate (în raport cu altceva diferit de el) şi nu are limită/ extremitate (în 
raport cu altceva diferit de el), pentru că e infinit”... 

Ea porneşte de la o definiţie care nu se bazează pe evidenţă — definirea universului ca 
fiind acel lucru care „nu este considerat în raport cu altceva” nu poate porni de la evidența 
în jurul nostru a nici unui astfel de lucru — deoarece aici toate sunt în raport cu altceva şi 
pot fi considerate în raport cu altceva... În plus „universul” (înţeles, de exemplu, ca fiind 
„suma lucrurilor”) este considerat în raport cu altceva (decât el) — anume cu elementele lui 
componente... în relaţie cu care el este limitat — suma unor lucruri/ elemente componente 
finite nu poate fi infinită — ci „finită” exact de numărul şi natura elementelor care compun 
această sumă... (ceea ce pare a fi „foarte mult” sau „imens de mult” ca sumă nu e 
nicidecum „infinit”, ci doar „foarte mult” în raport cu ceva „mai puţin”...). 

O altă traducere posibilă a textului lui Epicur ar fi următoarea: „Suma lucrurilor este 
infinită. Deoarece ceea ce este finit are o extremitate şi extremitatea a orice este 


diferențiată numai prin comparaţie cu altceva. Dar suma lucrurilor nu este diferențiată 


161 Laertios, Diogenes, 1997, Despre vieţile şi doctrinele filosofilor, Editura Polirom, Iaşi, pp. 322-323 (X, 
41). 

prin comparaţie cu nimic altceva: deci, din moment ce nu are nici o extremitate, nu are 
nici o limită; şi deoarece nu are nici o limită, trebuie să fie nelimitată sau infinită." [...] 

„Suma (tuturor) lucrurilor” este diferențiată de o altă „sumă” prin comparaţie cu ceva — 
de exemplu, cu lucrurile din care este alcătuită această sumă — şi prin comparație cu 
diferite „sume ale câtorva lucruri”... Deci, dacă „ceea ce este finit” (respectiv, ceea ce „are 
o extremitate”) este diferențiat „prin comparaţie cu altceva” (cu alt finit (/ altă extremitate), 
respectiv cu un ipotetic „infinit” din care finitul cu pricina face parte), tot aşa, şi ceea ce ar 
fi teoretic „infinit” este diferențiat de „finit” prin comparație cu acest finit, care este, 
„teoretic”, „altceva” decât el... A diferenția sau a nu diferenţia prin comparație cu „altceva” 
nu este deci un criteriu serios de a arăta că acel lucru este finit sau infinit, deoarece în 
ambele cazuri aceste calităţi sunt considerate ca atare prin comparaţie cu „altceva” (decât 
ele)... 

Apoi, ceea ce, prin absurd, „nu este considerat în raport cu altceva” (/ „diferențiat prin 
comparaţie cu altceva”) nu e totuşi în mod necesar infinit, ci se poate, la fel de bine, să fie 
finit şi limitat, chiar dacă „nu e considerat/ diferențiat în raport/ comparaţie cu altceva” (el 
ar putea fi, de exemplu, un „finit fără comparaţie şi fără raport cu altceva” la fel de absurd 
ca şi un „infinit fără comparație sau raport cu altceva”)... 

Adică lipsa de „comparaţie” şi de „raport” (a ceva cu altceva — de exemplu, a finitului 
cu infinitul sau a infinitului cu finitul) există doar în imaginația celor lipsiţi de imaginaţie 
şi foarte puţin atenți la lumea „comparaţiilor” şi „raporturilor/ relațiilor” peste tot prezente 
(inclusiv în ipotetica „infinitate” a lumii). 

„Universul/ Suma lucrurilor”, zice deci Epicur, e „infinit” şi fără „extremitate”, pentru 
că el „nu este considerat în raport cu altceva”... Absolut orice discurs însă, deci şi discursul 
despre ceva numit „univers”, e „considerat în raport cu altceva”... Faptul că ceva nu este 
considerat (de către cineva) ca fiind în raport cu ceva (sau altceva) nu este un argument 
serios că el chiar nu este în raport cu acel ceva/ altceva. Opinia despre ceva trebuie 
diferențiată de existenţa acelui ceva, care pentru a fi dovedită, trebuie să fie percepută în 
mod direct sau indirect (şi nu „considerată” independent de „percepţia interioară şi 


exterioară”). 


162 "Again, the sum of things is infinite. For what is finite has an extremity, and the extremity of anything is 
discerned only by comparison with something else. Now the sum of things is not discerned by comparison 
with anything else: hence, since it has no extremity, it has no limit; and, since it has no limit, it must be 
unlimited or infinite." — Laertios, Diogenes, 1925, Lives of the Eminent Philosophers, Loeb Classical Library, 
X, 41 (— sursa: https://en.wikisource.org/wiki/Lives_of the Eminent Philosophers/Book_X). 

Faptul că ceva nu ar avea, în mod teoretic, nici o legătură/ raport/ relație cu ceva 
deosebit de el nu înseamnă în mod necesar că el nu are o limită/ extremitate. 

Extremitatea/ marginea nu este doar „exterioară” — ea poate fi şi „interioară” — 
„extremitatea unui lucru” nu se înţelege doar în legătură cu altul deosebit de el. Limitele/ 
marginile/ extremitățile pot fi diferențiate şi în legătură/ relație cu „interiorul” acelui lucru, 


delimitându-l pe acesta. 


1.4 Corpurile şi vidul 

Iar că „extremitatea unui lucru”/ corp nu se înţelege doar „în raport cu altul deosebit de 
el” e arătată chiar de Epicur o propoziţie mai sus, când împarte universul în corpuri şi vid/ 
spațiu/ loc. Adică limitele corpurilor nu sunt delimitate doar în raport cu interiorul lor sau 
doar în raport cu alte corpuri, ci şi de spaţiul/ „vidul”/ locul în care există aceste corpuri, 
care e ceva deosebit de lucrul/ corpul care se mişcă prin el — deşi nu e foarte clar, dacă nu e 
şi el la rândul lui un corp/ lucru „mai fin”, prin care se mişcă alte lucruri/ corpuri mai 
„grosiere” (la fel cum se mişcă peştii prin apă, fără ca apa să fie „vidă” de „corpuri”/ 
componente specifice). 

[...] „universul consistă din corpuri şi din vid.” ® 

„Dacă n-ar fi vidul şi spaţiul, pe care le mai numim şi natură impalpabilă, corpurile n- 
ar avea nimic în care să existe şi prin care să se mişte aşa cum vedem clar că se mişcă. ""%* 

E clar că „corpurile” se pot mişca şi prin alte „corpuri” („palpabile” sau „impalpabile”, 
„vizibile” sau „invizibile”) şi că deci ele ar avea totuşi ceva „în care să existe şi prin care să 
se mişte” chiar şi în lipsa ipotetică a „spațiului/ vidului” considerat ca fiind ceva cu totul 
diferit de un „corp/ lucru” — locul/ spaţiul mişcării unui „corp” poate fi şi un alt „corp”, iar 
ceea ce pentru unii pare a fi vid/ gol, de fapt, se poate dovedi a fi destul de „plin”... 

Apoi faptul că ceva (de exemplu, „universul”) nu ar avea, ipotetic, un „raport cu 
altceva” („deosebit de el”) ne-ar arăta doar că el e „închis în el” şi nu că el nu ar avea nici o 
limită... — ba chiar dimpotrivă: ne-ar putea arăta, de exemplu, că el e „limitat” de faptul că 


nu are nici un „raport cu altceva deosebit de el”... sau altfel spus, că ar fi limitat să aibă 


„raporturi” doar cu el însuşi... 


163 Laertios, Diogenes, 1997, Despre viețile şi doctrinele filosofilor, Editura Polirom, Iaşi, p. 322 (X, 39). 
164 Ibidem (X, 40). 

1.5 „Surse de inspiraţie” 

Pierre Hadot: „Epicur propune o explicaţie a lumii care împrumută mult din teoriile 
„naturaliste” ale presocraticilor, în mod special din aceea a lui Democrit""* [...] 

Cicero: [...] „eu îl consider şi pe Epicur elev al lui Democrit, anume chiar în domeniul 
fizicii. EI face unele modificări, chiar multe dacă vrei, dar în majoritatea cazurilor şi în 
cele mai însemnate el reproduce opiniile lui Democrit. "1% 

Ion Banu: „După Epicur, sistemul atomist e singurul în măsură să procure o imagine 
autentică, izbăvitoare, asupra lumii. Pe linia lui Leucip şi Democrit, el afirmă caracterul 
necreat şi imperisabil al naturii, structura ei atomică legată de existența vidului, 
infinitatea spaţiului şi timpului, existența unui număr infinit de lumi, constituirea lor din 


vârtejuri inițiale de atomi. "9 


1.6 Cerul şi pământul 

Diogenes, despre Epicur: „/Este evident deci că el consideră că şi lumile sunt 
pieritoare, după cum părțile lor sunt supuse schimbării. În altă parte spune că pământul 
pluteşte pe aer]. "1% 

Din „epistola despre fenomenele cereşti” a lui Epicur către Pythocles aflăm 
următoarele: „O lume este o parte înconjurată de cer, care conţine stele şi pământ şi toate 
cele ce se văd, rupte din infinit şi având un sfârşit [terminându-se într-un înveliş care 
poate fi rar sau compact, un înveliş a cărui risipire va aduce distrugerea a tot ce se află 
înăuntru], care poate să se învârtească sau să stea pe loc, să fie rotund sau triunghiular 


sau poate avea orice alt contur. "1% 


„Mărimea soarelui şi a stelelor relativ la noi este exact aşa de mare pe cât pare." 


Cicero: „Fiindcă Democrit este un erudit şi cunoaşte bine geometria, consideră că 


165 Hadot, Pierre, 1997, Ce este filosofia antică?, Editura Polirom, laşi, p. 146. 

166 Cicero, 1983, Despre supremul bine şi supremul rău, Editura Ştiinţifică şi Enciclopedică, Bucureşti, p. 
151 (IV, 13). 

167 Banu, Ion, 1980, Filosofia elenismului ca etică, Editura ştiinţifică şi enciclopedică, Bucureşti, p. 32. 

168 Laertios, Diogenes, 1997, Despre viețile şi doctrinele filosofilor, Editura Polirom, laşi, p. 329 (X, 72). 

169 Ibidem, p. 332 (X, 88). 

170 "The size of the sun and the remaining stars relatively to us is just as great as it appears. [This he states 
in the eleventh book "On Nature." For, says he, if it had diminished in size on account of the distance, it 
would much more have diminished its brightness; for indeed there is no distance more proportionate to 
this diminution of size than is the distance at which the brightness begins to diminish.] But in itself and 
actually it may be a little larger or a little smaller, or precisely as great as it is seen to be." — Laertios, 
Diogenes, 1925, Lives of the Eminent Philosophers, Loeb Classical Library, X, 91 (— sursa: 
https://en.wikisource.org/wiki/Lives_of the Eminent Philosophers/Book_X). 

soarele este mare; Epicur socoteşte că soarele are un diametru de aproximativ un picior, 
adică este atât de mare cât pare, eventual ceva mai mic." 

Iată şi alte opinii despre cer şi stele ale lui Epicur: 

„Răsăritul şi apusul Soarelui, Lunii şi celorlalte stele se pot produce prin aprindere şi 
stingere”? [...] 

„Mişcările lor se pot datora rotației întregului cer sau cerul poate fi în repaus şi ele 
singure să se învârtească, în virtutea rotirii căpătate la început la naşterea lumii, spre 
răsărit... "5 

Şi iată şi părerea sa despre cauzele cutremurelor: „Cutremurele de pământ se pot 
produce prin închiderea vântului în pământ şi prin faptul că-i amestecat cu mici bucăţi de 


pământ şi apoi, pus în continuă mişcare, făcând astfel să se cutremure pământul. ””” 


2. Zeii 

(„Tânărul” din Banchetul lui Kierkegaard: [...] „a spune că un lucru fără sens e un 
lucru fără sens nu e ridicol; în timp ce a spune că acelaşi lucru fără sens ar explica totul, 
la scară universală, iată ce găsesc grotesc. ”””) 

Halucinațiile „cereşti” specifice majorității grecilor antici sunt bine exemplificate prin 
discursul lui Socrate din Phaidros: „lată-l pe Zeus marele stăpân din ceruri, cum, 
mânându-şi carul înaripat deschide drumul, orânduind totul şi purtând tuturor de grijă. În 
urma lui vine armata de zei şi daimoni, aşezaţi pe unsprezece cete. Singură Hestia rămâne 
în sălaşul cel zeiesc. Ceilalţi zei doisprezece la număr, rânduiți să conducă cetele, merg în 
fruntea lor, fiecare la locul ce i-a fost încredinţat. Câte privelişti, şi ce minunate, şi ce 
cortegii străbat cerul când preafericiţii zei se pornesc la drum, împlinind fiecare fapta ce-i 
revine!” 

Epicur nu se raliază în întregime unui astfel de discurs (,, Singurul lucru de evitat este 


explicația mitică; şi este uşor de evitat, dacă urmăm cu consecvență fenomenele şi 


interpretăm cum trebuie semnele privitoare la lucrurile neevidente. ”), dar nici nu se 


171 Cicero, 1983, Despre supremul bine şi supremul rău, Editura Ştiinţifică şi Enciclopedică, Bucureşti, p. 
48 (I, 20). 

172 Laertios, Diogenes, 1997, Despre viețile şi doctrinele filosofilor, Editura Polirom, Iaşi, p. 333 (X, 92). 

173 Ibidem. 

174 Ibidem, p. 335 (X, 105). 

175 Kierkegaard, Sören, 1997, Banchetul (In vino veritas), Editura Universal Dalsi, Bucureşti, p. 60. 

176 Platon, 1993, Phaidros, Editura Humanitas, Bucureşti, pp. 85-86 (Phaidros, 246 e - 247 a). 

177 Laertios, Diogenes, 1997, Despre viețile şi doctrinele filosofilor, Editura Polirom, laşi, p. 335 (X, 104). 

distanțează de el suficient de mult încât să ne convingă că z(m)eii lui erau cu totul diferiți 
de cei ai semenilor săi. 

Epicur (în Scrisoare către Menoiceus): „Mai întâi să crezi că zeul este o vietate 
nemuritoare şi fericită, la fel ca ideea globală pe care o au majoritatea oamenilor despre 
divinitate." 

„Zeii există cu adevărat şi cunoaşterea lor este evidentă, dar nu sunt aşa cum crede 
mulțimea” [...] 

Oare ce s-a întâmplat aici cu îndemnul lui Epicur de a evita „explicația mitică” 
(conform Despre viețile şi doctrinele filosofilor, X, 104)? Şi de unde e aşa de evident că 
există o „vietate” numită „zeu” care este „nemuritoare şi fericită”? 

Nota 346 de la pag. 585 din Despre viețile şi doctrinele filosofilor ne explică că ei sunt 
percepuți în vise şi că de aceea ei trebuie să existe: „Epicur afirmă că toate senzațiile sunt 
adevărate, atât vedeniile nebunilor, cât şi visele celor ce dorm "0. 

Dar, dacă prin absurd, ar fi aşa (şi tot ce am visa ar exista şi în realitatea stării de veghe), 
atunci de ce să nu fie zeii exact aşa cum crede mulțimea care îi „vede” ca atare în vise? 
Anume, interferând în treburile cotidiene ale oamenilor, luptându-se între ei, fiind 
răzbunători, făcând bine, dar şi rău, uneori fiind ucişi de alţi zei, alteori suferind... — sau 
mişcând stelele, provocând fulgerele, tunetele, ploaia, cutremurele etc.... „Explicaţia 
mitică” nu prea explică nimic fie că ea se referă la z(m)eii mulțimii sau la z(m)eii „elitei”... 

Epicur: „Cele ce spun oamenii despre zei nu sunt anticipaţii, ci presupuneri false; aşa 
explică ei că celor ticăloşi le vin cele mai mari rele, din mânia zeilor, iar celor buni, cele 
mai mari fericiri şi că zeii sunt totdeauna stăpâniți de propriile lor calități şi le plac 
oamenii la fel ca ei”*! [...] 

Presupunerea că tot ce există în vis ar trebui să existe şi în realitatea extra-onirică ignoră 
multiplele deosebiri dintre aceste două trăiri umane, fiind o abordare infantilă care nu poate 
să ducă decât la aprobarea „existenţei adevărate şi evidente” a tuturor „z(m)eilor-verzi-pe- 
pereţi” şi a altor vietăți fantastice („nemuritoare şi fericite”) pe care i-ar putea visa sau 


închipui cineva la un moment dat — adică e doar o condiție sigură de „a bate câmpii” prin 


tot felul de „arături onirice”... 


178 Ibidem, p. 339 (X, 123). 
179 Ibidem, p. 339 (X, 123). 
180 Ibidem, p. 585. 

181 Ibidem, p. 339 (X, 124). 

Epicur: „Cu adevărat ar fi mai bine să acceptăm legendele despre zei, decât să ne 
plecăm sub jugul destinului, cum vor filosofii naturalişti. Căci mitul prezintă speranţa 
deşartă că ne putem salva dacă cinstim zeii, pe când necesitatea naturaliştilor e surdă la 
orice rugăciuni. "12 

Cât de „înțelept” ar fi omul care ar pune printre condițiile pentru o viaţă fericită 
„speranţa deşartă” specifică credinţei în z(m)ei? Sau mai degrabă, cât de „dezorientat” este 
el, dacă îşi caută o „salvare” în afara „necesităţii naturaliştilor” specifică naturii reale (nu 
imaginare) şi legilor ei efective (nu dezirabile)? Şi cât de mare îi este de fapt „frica lui de 
moarte” (în ciuda unor „mantre” contrare) şi frica de „răsplata” după moarte „dată” lui de 
către z(m)eii chemaţi, prin „cinstire” şi „rugăciuni”, să-l „salveze” ?... 

(on Banu, despre Epicur: „4m văzut că, în virtutea atomismului, se neagă zeilor orice 
sarcină, fie cosmică, fie social-umană. Totuşi, surprinzător, existenţa lor nu e negată, sunt 
dați înțeleptului ca model de perfecţiune, pietatea e recomandată zelos. 1%) 

(U. G. Krishnamurti: „Eu nu sunt unul dintre sfinții voştri care spun: „Eu îmi plec 
capul, veniți şi plecați capul odată cu mine. ” Toate acestea sunt o formă de nebunie. ""5* 

„Mintea umană are multe invenţii distructive în cont. Cea mai distructivă şi cea care 
te-a corupt pe tine este invenția lui Dumnezeu. 1%) 

După ce ne-a explicat cum stă treaba cu „cetele zeilor” Socrate, din Phaidros, ţine să ne 
informeze şi în legătură cu ce se spune despre cum cred unii că au apărut greieri: 

„Se spune că a fost o vreme pe când greierii erau oameni, oameni de felul celor care 
existau înainte de a fi apărut Muzele. Ci născându-se Muzele şi, o dată cu ele, cântecul, 
unii dintre oamenii de atunci s-au lăsat prinşi până într-atâta de patima cântării, încât, 
nemaioprindu-se o clipă, ei au uitat să mai mănânce şi să bea, şi se stinseră fără măcar să 
fi băgat de seamă. Dintre aceştia se născu apoi neamul greierilor. "1% 

Oare Socrate credea şi el în ce „se spune” despre „originea greierilor”? Oare credea şi el 
că „neamul greierilor” s-a născut din „oameni cântăreţi” care „au uitat să mai mănânce”?... 


Şi a văzut el oare, cu ochii lui, cum zburau toţi z(m)eii prin cer, lăsând-o în urmă doar pe 


sărmana Hestia?... 


182 Ibidem, p. 341 (X, 134). 

183 Banu, Ion, 1980, Filosofia elenismului ca etică, Editura ştiinţifică şi enciclopedică, Bucureşti, p. 73. 
184 Krishnamurti, U. G., 2010, Mintea e un mit, Editura Herald, Bucureşti, p. 50. 

185 Ibidem, p. 104. 

186 Platon, 1993, Phaidros, Editura Humanitas, Bucureşti, pp. 109-110 (Phaidros, 259 b-c). 

(Spinoza: „Dar, precum am zis, cu cât oamenii cunosc mai puţin natura, cu atât mai 
uşor îşi pot forma ficțiuni, precum Sunt: pomi care vorbesc, oameni care se pot într-un 
moment transforma în pietre sau izvoare, fantome care se ivesc în oglinzi, din nimic se 
naşte ceva şi zeii se pot transforma în animale sau oameni şi un număr infinit de născociri 
asemănătoare. ”!*7) 

Climatul infantil al discursului socratic despre zei se vede şi în părerea despre „divin”, 
care este, prin calitățile atribuite, un fel de „Moş Crăciun” al lui Socrate: 

„Iar divinul este frumos, înțelept, bun şi în toate celelalte chipuri la fel de minunate. "5 

(Bergson: ,„ Este umilitor pentru inteligența umană spectacolul a ceea ce au fost şi sunt 
încă unele religii. Ce mai țesătură de aberaţii! 

Poate să spună mult şi bine experiența că „este fals”, iar raționamentul: „este 


absurd”, căci umanitatea se va crampona cu atât mai mult de absurditate, de eroare. De- 


ar rămâne măcar aici! Dar am văzut religii ce prescriu imoralitatea, impun crima! 1%) 


3. Sufletul 

Epicur: [...] „sufletul este un lucru corporal alcătuit din particule fine, împrăştiate în 
toată masa corpului nostru, foarte asemănător vântului, având un amestec de căldură, în 
unele privințe semănând cu vântul, în altele cu căldura. ” '* 

Dacă prin „suflet” se înțelege „raţiune”, respectiv „minte” („psihic”), este destul de 
evident că acesta nu e chiar aşa de împrăştiat prin „toată masa corpului nostru” (ci e legat 
de acea parte a corpului numită „creier”)... Dacă se înțelege prin el „sistem nervos”, acesta 
este însă oarecum „împrăştiat în toată masa corpului nostru”... 

Epicur: [...] „când întregul agregat al corpului este distrus, sufletul se risipeşte şi el şi 
nu mai are aceleaşi facultăți de mai înainte şi nici aceleaşi mişcări, din care cauză nu mai 


posedă nici facultatea de percepţie senzorială" 


187 Spinoza, 2009, Tratat despre îndreptarea intelectului, Editura Antet XX Press, Filipeştii de Târg, p. 39. 
188 Platon, 1993, Phaidros, Editura Humanitas, Bucureşti, p. 85 (Phaidros, 246 e). 

189 Bergson, Henri, 1992, Cele două surse ale moralei şi religiei, Editura Institutul European, Iaşi, p. 104. 
190 Laertios, Diogenes, 1997, Despre viețile şi doctrinele filosofilor, Editura Polirom, Iaşi, p. 327 (X, 63). 
191 Ibidem (X, 65). 

4. Moartea 


4.1 Moartea altora 

Comte-Sponville: „Poziţia lui Epicur față de moarte se exprimă în formula: „Moartea 
nu înseamnă nimic pentru noi.” De ce? Pentru că nimic nu există pentru noi decât în 
senzație; or cel care este mort nu mai simte nimic. Eu şi moartea mea nu ne vom întâlni 
niciodată. De ce ar trebui să mă tem de ea? Atâta timp cât sunt în viață, moartea, prin 
definiţie, nu este prezentă; iar când este prezentă, nu mai sunt eu... 

Înţelepciunea epicuriană este o înţelepciune a vieţii, bazată pe ideea simplă şi plină de 
forță că moartea înseamnă neantul. Să-ţi fie frică de moarte înseamnă deci, să-ți fie frică 
de nimic — ceea ce, pentru Epicur, reprezintă absurditatea însăşi." 

Conceptul „moarte” nu cuprinde doar „moartea lui Epicur”, ci şi moartea celor din jurul 
lui, pe care el o putea constata „prin senzaţie” — moarte cu care el se putea astfel „întâlni” 
şi care încetează să mai fie „nimic”. Argumentul adus pentru a nu se teme de propria lui 
moarte, chiar dacă ar fi fost corect, nu era deci valabil pentru a nu se teme de moartea celor 
din Jur... şi prin urmare, „moartea” tot însemna ceva pentru el... 

„Atâta timp cât era în viață” moartea unora din jurul său era prezentă „prin definiție”, ca 
să-i indice „în linii mari” cam cum se putea ajunge la moarte (prin boală, bătrâneţe, 
accident, crimă, înfometare etc.) şi la propria lui moarte — şi dacă e adevărat că nu trebuia 
să se „teamă de moarte”, asta nu însemna că nu trebuia să fie prevăzător şi atent în a-i evita 
cauzele ei subliniate de „moartea celorlalți” (care era pentru el „ceva”, mai mult decât 


„nimic”, mai ales dacă era vorba de moartea unor rude sau a unor prieteni). 


4.2 „Teama de moarte” 

Dacă cuvântul „teamă” din expresia „teamă de moarte” era folosită de Epicur într-un 
sens similar precum cel din „teamă de boală, de accident, de rănire etc.” — adică, cu sensul 
de precauţie, alertă, atenție faţă de acţiunea unor factori care pot fi vătămători pentru noi, 
atunci lipsa unei astfel de „temeri”/ „atenţii”/ precauţii faţă de factorii cauzatori de moarte 


nu ar fi putut să-l ducă pe Epicur prea departe în viaţă. 


192 Comte-Sponville, André; Delumeau, Jean; Farge, Arlette, 2007, Cea mai frumoasă istorie a fericirii, 
Grupul editorial ART, Bucureşti, p. 28. 

Se pare deci că teoretic lui nu-i era „teamă” de moarte, dar îi era totuşi „teamă” să nu 
cumva să moară practic — să nu se întâlnească cu factorii declanşatori ai morții — printre 
alții, de exemplu, nesatisfacerea dorințelor „naturale” şi „necesare”. 

Şi atunci ne întrebăm: dacă „moartea” ar fi fost „nimic” pentru Epicur, de ce recomanda 
el satisfacerea dorințelor de a mânca, de a bea... Oare nu pentru a evita cât mai mult 
întâlnirea cu „nimicul” şi cu „neantul” (cu care chipurile el nu se putea „întâlni”)? 

Ce mai însemna pentru el că nu simte „teamă” pentru propria moartea, dacă asta nu 
însemna în acelaşi timp şi o lipsă de „teamă” față de factorii cauzatori ai morții 
(înfometarea etc.)? 

E ca şi cum cineva ar zice că lui nu îi este „teamă” de moartea prin înfometare, dar îi e 
„teamă” de înfometare... De ce îi e „teamă” de înfometare? Nu şi din cauza morţii pe care o 
înfometare prelungită o poate aduce? 

E ca şi cum cineva ar zice că nu-i este „teamă” de moartea prin boală, dar îi e „teamă” 
de boală... De ce îi e „teamă” de boală? Nu şi pentru că uneori aceasta îi poate aduce 
„ceva” nedorit? — Anume moartea... 

Cauzele morții pot fi percepute, iar moartea este „ceva” — ea este şi o încetare definitivă 
a manifestării senzaţiilor — omul se „întâlneşte” însă, temporar şi ciclic, în somnul profund 
fără vise, cu o „încetare/ privare/ întrerupere” senzorială specifică şi astfel poate să-şi facă 
o „idee” cam ce ar putea însemna încetarea definitivă a oricărei senzaţii. 

Apoi pentru cel care are senzaţii (pentru cel viu) încetarea definitivă a oricărei senzații 
(moartea) nu vine „dintr-o dată”, ci e precedată, de foarte multe ori, de senzațiile dureroase 
care însoțesc manifestarea unor cauze posibile ale morţii (boala, lovitura etc.), senzaţii de 
care ar fi bine să se „teamă” (adică să fie atent la ele) şi să se ferească de ele, dacă mai vrea 
să aibă senzaţii (plăcute) cu care să se întâlnească... 

„Moartea” e un fenomen foarte complex, cu foarte multe implicații (perceptive, fizice, 
afective, sociale etc.), iar cei care o reduc la „nimic” nu dau dovadă decât de o privire 
superficială şi de o „înţelegere” la fel de superficială a diferitelor ei aspecte de manifestare. 

Apoi, dacă Epicur „nu s-ar fi întâlnit niciodată” cu moartea lui, ar mai fi trăit şi astăzi, 


ceea ce ştim că nu e cazul... 

4.3 „Privaţia de senzaţie” şi somnul 

(Dintr-o anumită perspectivă „argumentul” lui Epicur e de genul următor: „Cel care 
doarme în somn profund nu mai simte (aproape) „nimic”, or dacă nu simte (aproape) 
„nimic” cât doarme profund, înseamnă că el nu se poate întâlni cu somnul profund şi nu 
trebuie să-i fie „teamă” să adoarmă (în locuri şi timpuri nepotrivite).”) 

Epicur (în Scrisoare către Menoiceus): ,„ Obişnuieşte-te să crezi că moartea nu are nici 
o legătură cu noi, căci orice bine şi rău se află în senzaţie, iar moartea este privaţia de 
senzaţie”*: [...] 

„Moartea” are o grămadă de legături cu oamenii — odată că ea e experimentată în 
legătură cu moartea altor oameni (şi acest lucru se află în „senzaţia”/ „simţirea” celor care 
o percep); şi apoi că „binele” şi „răul” nu se află doar în „senzaţie”/ „percepţie”, ci şi în 
„rațiune”/ „cugetare”, unde şi „moartea” se poate manifesta, ca şi prezenţă conceptuală, 
înainte de experimentarea directă a propriei morți. Deci „moartea”, pe de o parte, nu este 
doar „moartea” celui care se gândeşte la ea (ci şi a altora) şi, pe de altă parte, ea nu este 
doar „privaţia de senzație”, ci şi o prezență senzorială şi conceptuală destul de bine 
definită, încât un om cu instincte de viață sănătoase să încerce să evite legăturile reale şi 
evidente care ar putea să-l apropie de experimentarea propriei „morți”. 

Se mai pot aminti aici numeroase alte aspecte care fac din moarte „ceva” mai degrabă 
decât „nimic”, respectiv care evidențiază diferitele legături pe care ea le are cu omul, 
printre care implicaţiile ei familiale, economice, politice, religioase, istorice, culturale, 
genetice, ecologice ş.a.m.d. 

Prin urmare, din foarte multe puncte de vedere, „moartea este ceva” pentru oameni — 
ceva cu mult mai mult decât „nimicul” în care credea (sau încerca să se obişnuiască a 
crede) Epicur când susținea că moartea era nimic pentru el (ceva cu care el nu ar avea nici 


o legătură). 


În ce priveşte „privarea de senzaţie” invocată de Epicur, s-ar mai putea ridica 
următoarea „problemă”: „Cine este „privat de senzaţie”? — Că doar cel care este mort nu 
mai are senzație ca să fie privat de ea — iar cel care este viu, atâta timp cât e viu, are o 
oarecare senzație, iar când apare „privarea de senzație” ea nu mai e experimentată de 


nimeni”... 


193 Laertios, Diogenes, 1997, Despre viețile şi doctrinele filosofilor, Editura Polirom, laşi, p. 339 (X, 124). 

Aici pare a fi un paradox — dar nu este. Situaţia este paradoxală doar dacă rupem 
artificial „senzaţia” unui individ (pe diferite planuri/ niveluri ale ei) de „senzația” ca şi 
fenomen general, specifică unei specii sau chiar vieții în întregul ei. Astfel înțeleasă, un 
anumit tip de „senzație? sau o anumită „senzație” încetează şi o alta apare — dar acest 
proces de modificare a „senzaţiilor” apare mereu în viața individului atât în starea de 
veghe, cât mai ales la trecerea dintre starea de veghe sau vis spre cea de somn profund — şi 
ea apare de asemenea în viața unei familii, a unei comunităţi, a unei specii şi a vieții 
senzitive în general (văzută la nivel celular, molecular, genetic, neuronal, organic, 
individual, comunitar, ecologic, planetar, cosmic etc. sub aspectele ei chimice, fizice, 
geografice, istorice, energetice, materiale, informaționale ş.a.m.d.). 

Moartea nu poate fi redusă doar la „privaţia de senzație”, fiindcă atunci cel care este 
„privat de senzații”, de exemplu, sub forma specifică „privării senzoriale” existente în 
timpul „somnului profund fără vise” sau al unei stări de „comă”, ar trebui să fie considerat 
„mort” ceea ce ştim că nu e cazul — somnul nu e „„moarte”, chiar dacă poate avea unele 


asemănări cu ea... 


4.4 Moartea şi naşterea 

Un „argument” similar cu cel a lui Epicur ar putea fi „întors pe dos” şi ar putea fi adus 
pentru „a arăta” că „omul nu are nici o legătură cu propria lui naştere” — perioada de 
dinainte de apariţia „vieţii sale senzitive” fiind, dintr-o anumită perspectivă, o „privare de 
senzaţie”, „naşterea” — înțeleasă ca „apariţia senzaţiei” — ar putea susține cineva, nu a putut 
fi experimentată, pentru că lipsea „senzaţia” cu care să poată fi experimentată „prima 
senzație”, şi prin urmare, un „argument” asemănător cu cel al lui Epicur i-ar fi putut 
„arăta” nu doar că „naşterea” sa era nimic pentru el şi că el nu avea nici o legătură cu 
propria lui naştere, dar dus la extrem acest „argument” i-ar fi „arătat” că naşterea lui nici 
măcar nu a existat (pentru el — deoarece el nu s-a „întâlnit” niciodată cu ea). 

Ceea ce ne arătă că „argumentul” lui Epicur, pe de o parte, nu face distincțiile necesare 
între ceea ce există şi ceea ce credem noi despre ceea ce există, între „senzaţie” şi 
„cugetare” şi între el şi ceilalți... şi, pe de altă parte, nu face apropierile necesare între 
aspecte aparent total diferite, dar în esenţă comportând multiple legături de trecere dinspre 
una spre alta prin diferite „stadii intermediare” existente, de exemplu, între „senzație” şi 


„privarea de senzație” (care poate fi gândită la nivel celular, la nivel organic, la nivel 

funcțional, la nivel de memorie, la nivel de cogniţie, la nivel emoţional, la nivel individual, 
la nivel de specie, la nivel genetic, la nivel cultural, la nivel instinctiv, la nivel intuitiv etc.) 
— adică, ceea ce pe un anumit nivel pare a fi (sau chiar este) o discontinuitate/ ruptură, pe 
alt nivel al fiinţei apare ca fiind (sau chiar este) o continuitate/ legătură. De exemplu, 
înainte de „prima senzație” a nou-născutului se află „senzaţiile” fetusului, ale embrionului, 
ale celulelor sexuale, dar se află şi o grămadă de alte „senzaţii”, specifice lanţului de viață 
caracteristic unei specii, care sunt înmagazinate în ADN sub formă de informaţii genetice 
moştenite ce determină în mod decisiv posibilităţile senzoriale şi cognitive ale ființei care 
urmează să se nască. 

Dacă înțelegem individul ca o parte ruptă din întreg şi izolată de el — nu înţelegem nimic 
din individ — el nu există în afara contextului în care se manifestă, care îi precedă 
„existența” şi care îi urmează acestei „existențe”, aparent brusc apărută şi tot atât de brusc 
dispărută de pe „scena lumii”, dar în realitate foarte îndelung pregătită şi „repetată” înainte 
de „urcarea pe scenă” şi uneori la fel de îndelung urmată de „consecinţele” produse asupra 
existenţelor influențate (la nivel genetic, cultural, istoric etc.) prin „manifestarea” pe care 


el a avut-o în timpul „vieţii” „sale”... 


4.5 „Idei plăcute”? 

Epicur: [...] „o justă înțelegere a faptului că moartea nu are nici o legătură cu noi face 
să fie plăcută ideea că viața are un sfârşit.” 

În ciuda afirmațiilor de mai sus moartea lui Epicur (sfârşitul vieţii lui) nu pare să fi fost 
o bucurie pentru el (şi o experiență „plăcută”), pentru că atunci ar fi căutat să se sinucidă 
(în virtutea căutării „plăcerii”), ceea ce nu a făcut... Şi nici „ideea că viaţa are un sfârşit” nu 
se poate să fi fost o idee chiar aşa de plăcută pentru el, că atunci l-ar fi îndemnat la fapta 
„plăcută” corespunzătoare ei... 

ŞI apoi cum putea să-i vină lui Epicur vreo plăcere din ceva care „nu avea” nici o 
legătură cu el (şi, prin urmare, nu avea nici vreo „legătură de plăcere” cu el)? 

Dacă moartea sa proprie i-ar fi fost indiferentă lui Epicur pe motiv că ea nu se afla (când 
el cugeta la ea — ceea ce, în paranteză fie spus, ne arată că ea se afla măcar în cugetarea lui, 
fiind „simţită” cu această cugetare, prin „conceptul” ei specific) „în legătură” cu „senzaţia/ 


simţirea” lui „ne-cugetătoare”, atunci, cu adevărat, nu ar fi făcut nimic ca să evite 


194 Laertios, Diogenes, 1997, Despre viețile şi doctrinele filosofilor, Editura Polirom, laşi, p. 339 (X, 124). 

„întâlnirea” cu ea (de exemplu, prin foamete, accident, boală etc.) şi ar fi murit destul de 
curând. 

Dar din fericire pentru el, chiar dacă el credea, în mod evident eronat, că moartea lui 
„nu era” (cât el era viu) în „senzaţia” lui (dintr-un punct sau altul de vedere: cognitiv, 
imaginativ, emoțional etc.), „perspectiva morţii” era prezentă în „senzaţia” lui (mai ales 
când „avea senzația” că este şi el muritor) şi îl făcea să aleagă şi să ia decizii „de viaţă şi de 
moarte” în funcţie de ea (omul are puterea de a anticipa, de a prevedea viitorul, pornind de 
la datele prezentului — ceea ce face ca acest „viitor” să aibă o mare legătură cu el, şi să fie 
ceva pentru el, mai ales când anticiparea consecinţelor viitoare ale unor acțiuni îl ajută să 


evite, pe cât posibil, boala, accidentul, înfometarea prelungită sau moartea). 


4.6 Perspectiva propriei morţi 

Înțelegerea realităţii acestei „perspective a morţii”, respectiv a acestei „anticipări a 
consecinţelor viitoare” ale faptelor noastre, ne arată că foarte multe lucruri şi aspecte ale 
realităţii (cele nocive, primejdioase, „rele”, „vicioase” etc.) pot şi trebuie să fie evitate încă 
înainte de a avea vreun contact direct cu ele, deoarece, de multe ori, în momentul 
contactului direct şi imediat s-ar putea deja să fie prea târziu să ne mai putem feri de 
efectele lor nedorite. 

Tot astfel, deşi, la un moment dat, Epicur nu sesiza direct propria lui moarte („fiindcă 
încă nu era mort”), el o sesiza indirect (o intuia, observa moartea altora, o putea cunoaşte 
conceptual etc.) şi astfel sesiza foarte clar că „moartea” are o mare legătură cu el şi că 
trebuie „să fie cuminte”, dacă nu vrea să o întâlnească printr-o „indiferență” nejustificată 
sau prin vreo „bucurie” „necrofilă” faţă de „ideea” ei... 

Deci „„moartea” se află în senzație/ simțire (sub forme ale ei (sau direct legate de ea) 
cum ar fi: moartea celorlalți, „cauzele morţii”, „procesul morții”) şi, prin urmare, oamenii 
au „legături” (senzoriale, conceptuale, intuitive, instinctive) cu ea — ba mai mult: se pare că 
chiar şi Epicur a avut o legătură cu ea din moment ce nu a murit din cauza indiferenței față 
de ea şi nici din cauza „bucuriei” date de „ideea” ei — şi din moment ce totuşi a murit şi el 
de „ceva” — că de „nimic” sau din cauza „nimicului”, sau din cauza a ceva „care nu avea 


chiar nici o legătură cu el”, nu a murit nimeni până acum... 
3: 

4.7 (Ne)întâlnirea cu moartea şi nemurirea 

Epicur (în Scrisoare către Menoiceus): „De aceea, moartea, cel mai înfricoşător dintre 
rele, nu are nici o legătură cu noi, dat fiind că atât cât existăm noi moartea nu există, iar 
când vine ea, noi nu mai existăm. ”” 

Argumentul de mai sus este practic, în esenţa lui, şi un (prost) argument pentru 
„nemurire”, pentru că el susţine că „cel care există nu se poate întâlni cu moartea, pentru că 
ea nu ar exista cât timp el există”... Deci, ar zice acest pseudo-argument, cât timp existentul 
există el e nemuritor, pentru că moartea nu există pentru el... 

Aici vedem ridicolul şi slăbiciunea unui atare argument — pentru că înţelegem că 
moartea sub o formă sau alta există şi în timpul existenţei, ea nefiind o realitate sau un 
proces brusc care durează o fracțiune de secundă (care apare fulgerător din neant şi dispare 
la fel de fulgerător în neant), ci un proces îndelungat „pregătit” încă înainte de naştere şi 
care se desfăşoară şi în timpul vieţii (putem pomeni aici naşterea şi moartea celulelor, care 
este continuă de-a lungul vieții, respectiv, bolile, procesul de îmbătrânire şi alți factori 
cauzatori de moarte care se manifestă în timpul existenței) şi chiar după „declararea/ 
constatarea/ experimentarea” morții”. Moartea nu este o „moarte-în-sine” care nu are 
absolut nici o legătură cu viaţa/ existenţa — ea este o „moarte relativă” care are foarte multe 


legături cu cel care există (fie ele senzitive, cognitive, celulare, genetice, ecologice etc.). 


4.8 Existenţa morţii 

Deci chiar dacă, prin absurd, „moartea” nu ar exista sub numeroasele ei forme în 
interiorul vieţii şi înainte de „moartea finală” (ca „proces al morţii”, care se finalizează cu 
o „moarte” sau alta), tot ar exista factorii cauzatori de moarte — şi astfel, chiar dacă Epicur 
nu se „temea” de „„moarte” sau nu „sesiza” moartea, deoarece în imaginaţia lui superficială 
ea nu exista „pentru el”, el tot se „temea” de (alt)ceva, respectiv putea să simtă în senzație 
(alt)ceva — anume (de) „factorii cauzatori ai morţii” — ceea ce din punct de vedere practic 
(al acţiunilor făcute pentru a evita moartea) e aproape tot una cu „teama” de moarte sau cu 
„simţirea” „legăturii” cu „moartea”. 

Adică, chiar dacă „teoretic” moartea nu ar fi avut nici o legătură cu el, cauzele ei directe 
aveau o mare legătură cu el, iar marea problemă a unei judecăţi etice sănătoase nu este atât 


„moartea” (în manieră abstractă), cât „cauzele (şi urmările) ei”. Dar în esenţă e aproape tot 


195 Laertios, Diogenes, 1997, Despre viețile şi doctrinele filosofilor, Editura Polirom, laşi, p. 339 (X, 125). 

una — moartea nu poate fi dezlipită forțat de factorii cauzali care o produc şi nici aceştia de 
moarte. lar cine experimentează moartea experimentează şi cauzele ei şi cine simte cauzele 
ei o va simţi (cândva) şi pe ea... 

E ciudat apoi că Epicur zice „noi” (moartea „nu are nici o legătură cu noi”) fără a sesiza 
totuşi că atât timp cât el a existat, a existat pentru el şi moartea altor oameni (din jurul lui) 
ŞI, prin urmare, prin acestă moarte „colaterală”, moartea a putut stabili o legătură destul de 
trainică cu Epicur, la nivel senzorial (în cuvântul „noi” e cuprinsă ideea de „alţii” şi legată 
de ea poate fi constată, uneori în mod direct, alteori indirect, moartea lor — prin urmare, la 
nivel de „noi, moartea are o mare legătură cu „noi”, pentru că ea se manifestă printre 
„noi”...). 

Adică: dacă atât timp cât Epicur exista, moartea nu ar fi existat printre ei (cei din 
antichitate), mai întâi, ar fi fost menționat evenimentul în istorie ca un miracol 
nemaipomenit, şi apoi, dacă atât timp cât Epicur exista, „Moartea” nu putea să existe, el şi 
toată antichitatea ar fi în viață până în ziua de azi, din moment ce ea sărmana nu putea să se 
„coboare” prin Grecia şi prin alte zone din cauza existenței lui Epicur, care excludea în 
mod absolut existenţa ei. Apoi chiar dacă, „prin miracol”, „Moartea” ar fi reuşit cumva să 
existe chiar cât timp Epicur exista şi ar fi venit pe la el când el nu era pe acasă (sau nu mai 
„exista” prin Grecia), atunci ea nu l-ar mai fi găsit şi nu l-ar mai fi întâlnit (că existenţele 
lor, în credința lui Epicur, nu puteau să se întâlnească una cu alta, pentru că nu aveau nici o 
„legătură” una cu alta) şi astfel Epicur ar fi scăpat de moarte şi ne povestea chiar azi 
minunea prin care existența lui a exclus, întotdeauna, existența concomitentă în el sau 
lângă el a morții... 

Ambele ipoteze ale lui Epicur sunt absurde — dacă ar fi fost adevărate, el ar mai fi trăit şi 
azi şi poate ne-ar fi povestit cum a trişat el (legătura cu) moartea prin sofismele sale... 

Epicur zice „cât existăm noi moartea nu există, iar când vine ea, noi nu mai existăm” — 
când de fapt mai corect ar fi fost să zică „în cea mai mare parte a timpului cât exist eu, 
Epicur (adică pentru aproape toată viața), „moartea” mea nu există, dar când ea va veni (în 
existență) eu voi înceta să exist (imediat după ce ea va începe să existe), iar în acest 
„moment” de întâlnire existenţa mea şi existența morții mele se vor suprapune, rezultând, 
mai întâi existenţa specifică lui Epicur „aproape mort” şi apoi existența specifică lui Epicur 


mort”. 

Adică „corectura” trebuie să precizeze că „moartea” de care vorbeşte Epicur nu este 
moartea în genere, ci doar moartea care are legătură cu el personal, şi nici măcar această 
moarte în ansamblul ei (legată, de exemplu, de moartea unora din celulele sale 
individuale), ci doar acel tip de moarte care constă în încetarea definitivă a funcționării (nu 
doar senzoriale, ci şi organice, acționale, cognitive etc. a) întregului psihic-corporal pe care 
el îl numea Epicur, şi nici măcar această moarte în întregimea ei (adică a tuturor 
componentelor sale corporale şi psihice deodată), deoarece unele procese interne şi 
elemente componente mai pot dura o vreme după „„moartea” „lui” (după declararea 
„instalării morţii”, în conformitate cu un criteriu sau altul de apreciere a momentului când 
poate fi „declarată moartea” cuiva)... 

Apoi trebuie corectată opoziţia relativ artificială pusă de Epicur între „existență” şi 
„moarte” — când de fapt adevărata opoziţie este între „existenţă” şi „non-existență”. 

„Moarte” şi „non-existență” nu e întotdeauna acelaşi lucru — de exemplu, când un 
„corp” moare nu înseamnă că el dispare brusc şi magic din existenţă — ci el continuă să 
existe ca şi „corp mort” — sau altfel spus, ca şi corp pentru care întregul său funcțional 
specific a încetat să mai funcţioneze din cauza unor leziuni mortale aduse unora dintre 
componentele sale esențiale (fără funcționarea cărora întregul corporal nu mai poate 
funcționa). Astfel moartea specifică „corpului mort” există concomitent cu existenţa acelui 
„corp mort”, arătându-ne că moartea şi existența nu se exclud în mod necesar — „corpul 
mort” există şi este şi „mort” în acelaşi timp, de exemplu, judecat fiind din perspectiva 
senzorială specifică unui observator a acestui corp. 

Tot aşa corpul unei ființe există înainte de moartea ei, dar există pentru o vreme şi după 
moartea ei — corpul ei deci se întâlneşte cu moartea sa şi o experimentează. 

Moartea este un fenomen complex care nu poate fi redus la non-existență, pentru că el 


există şi produce efecte directe şi evidente în existenţă. 


4.9 Încetarea definitivă a funcţionării unui întreg/ sistem existenţial 

Ea este deci mai curând schimbarea unei forme specifice unui ansamblu existențial şi 
înlocuirea ei cu o altă formă — de exemplu, înlocuirea formei organizate funcţional, la 
nivelului unui întreg armonios coordonat, cu forma specifică unui întreg anarhic, aflat în 
dezorganizare şi descompunere — ambele „forme” fiind în mod evident forme ale 


existenţei, fiindcă ele există, chiar dacă nu concomitent... 

Expresia mai corectă, din această perspectivă, ar fi nu că ceva „„moare” sau că încetează 
să existe, ci că acel ceva se strică „de tot” şi îşi încetează definitiv funcționarea, în forma sa 
(integrală/ sistemică) optimă, specifică, de funcţionare. 

Considerată din acest punct de vedere, formularea lui Epicur (legată de relația dintre 
„existenţă” şi „moarte”) ar putea fi corectată astfel: „Cât avem o anumită formă 
funcțională, bine organizată şi armonios coordonată existăm ca întreg funcțional, iar 
dezorganizarea, disfuncționalitatea, stricăciunea, anarhia nu există ca trăsături globale în 
acest întreg — când însă această disfuncționalitate se instalează (din cauză că anumite părți 
corporale esenţiale nu mai pot (din diferite motive) să participe la susținerea funcționalității 
întregului) nu mai existăm ca „întreg funcțional”, dar existăm ca „întreg disfuncțional” 
aflat în proces imediat de descompunere şi degradare, parţială sau totală.” 

Sau altfel spus: „Un proces/ întreg/ sistem există pentru o vreme şi este funcțional (din 
anumite puncte de vedere) — adică trăieşte şi este sănătos — până când se întâlneşte cu 
anumite cauze care îi afectează grav funcţionalitatea (adică cu factori cauzatori de moarte, 
precum boli, accidente etc.), apoi există pentru o vreme ca proces/ întreg/ sistem 
disfuncțional/ bolnav/ „aflat pe moarte” (din aceleaşi puncte de vedere) după care existenţa 
sa, cu identitatea sa sistemică/ integrală specifică încetează să se mai manifeste („„moare”) 
în cadrul unui proces specific de distrugere şi degradare treptată a funcționalității sale 
integrale (prin „procesul specific morții” sale)”. 

Observăm aici cum funcționalul se întâlneşte direct cu cauzele disfuncționalității după 
care devine nefuncțional — cauzele disfuncționalității fac deci trecerea de la funcționalitate 


la disfuncţionalitate — tot aşa cum „cauzele morţii” fac trecerea de la „viaţă” la „moarte”. 


4.10 Cauzele morţii 

Şi aşa cum, de exemplu, un robot funcțional nu poate fi în acelaşi timp şi funcțional şi 
nefuncțional (în acelaşi timp şi din acelaşi punct de vedere), dar funcțional fiind se poate 
întâlni şi poate experimenta senzorial cauze care pot duce la disfuncționalitatea sa totală — 
tot aşa, „viaţa” din om, în întregul ei, nu poate fi considerată că există şi că nu există (în 
acelaşi timp şi din acelaşi punct de vedere), dar, în viaţă fiind, omul se poate întâlni cu 
cauze ce-i pot produce „moartea” (din punctul de vedere specific din care el a fost 


considerat anterior ca fiind „în viață”). 

Aceste „cauze ale morții” fac legătura dintre „viaţă” şi „moarte” la fel cum cauzele 
„stricării” unui robot fac legătura dintre funcționalitatea şi disfuncționalitatea sa. 

Şi aşa cum robotul care vrea să rămână funcțional poate şi trebuie să evite cauzele unei 
posibile disfuncționalități doar dacă consideră că „stricarea” sa poate avea o legătură cu el 
şi poate reprezenta ceva pentru el (ceva indezirabil), tot aşa, omul care vrea să rămână în 
viaţă poate şi trebuie să evite cauzele morţii doar dacă consideră că „moartea” sa poate 
avea o legătură cu el (prin factorii care, îndeobşte, fac legătura dintre „viață” şi „moarte”) 
şi poate reprezenta ceva pentru el (ceva de evitat). (Observăm deci că factorii care 
determină moartea cuiva există, respectiv pot exista, cât timp el există, şi tocmai de aceea 


trebuie ca el să evite pe cât posibil întâlnirea cu ei...) 


4.11 Legătură şi simţire 

Epicur (în Maxime fundamentale): „2. Moartea nu are nici o legătură cu noi, căci 
trupul, după ce s-a risipit în elementele lui, nu mai are simţire şi ceea ce nu are simţire nu 
are nici o legătură cu noi. "1% 

A susţine că „ceea ce nu are simţire nu are nici o legătură cu noi” (sau că este „nimic” 
pentru noi) înseamnă doar a susține o absurditate — sunt o grămadă de lucruri care nu au 
„simţire” (pietre, munţi, ape etc.) şi care au evident o mare legătură cu noi, fiind uneori 
ceva destul de important pentru noi. 

Apoi, mai sus, se pare că Epicur susţine că după moarte „el” „nu mai are nici o legătură 
senzorială cu ceva”, pentru că nu mai simte nimic, dar problema nu este ceea ce simte după 
ce moare despre „moarte” (respectiv, în viziunea lui, despre „ceea ce nu se mai simte după 
ce nu mai simţi”), ci ceea ce el simte în legătură cu ea, şi mai ales cu cauzele ei posibile, în 


timp ce el e capabil de simtire, în viaţă fiind. 


4.12 Experimentarea începutului „procesului morții” 

În acest sens, de exemplu, înțelegând moartea nu doar ca „încetarea senzaţiilor” (pentru 
că astfel ea nu se diferențiază prea bine de somnul profund fără vise cu „încetarea 
senzorială” care îi este specifică acestuia), ci şi ca încetarea funcțiilor vitale (de exemplu, 
încetarea bătăilor inimii şi a mişcării plămânilor) putem constata că uneori începutul 


„procesului morţii” poate fi experimentat senzorial în timp ce se produce, deoarece creierul 


196 Laertios, Diogenes, 1997, Despre viețile şi doctrinele filosofilor, Editura Polirom, laşi, p. 342 (X, 139). 

mai poate funcționa câteva secunde sau zeci de secunde şi după încetarea bătăilor inimii şi 
a mişcării plămânilor. 

Oricum am considera expresia „moartea” (aşa în general) „nu are nici o legătură cu 
noi”, respectiv, „moartea” (în general) „este nimic pentru noi”, ea nu poate fi susținută 
decât de cineva care nu este prea atent la modul de manifestare al fenomenului numit 


„moarte” şi la legăturile multiple pe care el le are cu „viaţa”. 


4.13 „Omul care nu cere neapărat să trăiască” 

Epicur (în Scrisoare către Menoiceus): „ Omul înțelept nici nu cere neapărat să trăiască 
viața, nici nu se teme de încetarea ei.” [...] „nu socoteşte încetarea vieții ca un rău." 

„Omul înţelept” care „nu cere neapărat să trăiască” şi care nu ia măsuri pentru evitarea 
„încetării vieţii” (printre altele, fiindcă „nu se teme de încetarea ei”), deoarece „nu 
socoteşte încetarea vieţii ca un rău”, nu are cum să trăiască prea mult, fiind evident că el nu 
preţuieşte viaţa, ci aceasta îi este cel mult „indiferentă”. 

Fiindcă el nu vede un bine în viaţă şi un rău în moarte scoate morala şi din viaţă, şi din 
moarte — dar face acest demers doar în mod teoretic, deoarece în mod practic face tot ce 
este necesar (tot ce e de neapărată trebuință) ca să trăiască: el „neapărat? respiră, 
„neapărat” bea apă, „neapărat” mănâncă, „neapărat” se fereşte de accidente, pericole, 
intemperii etc. — evită pe cât poate conflictele, războaiele, foametea (printre altele, evitând 
să facă „politică” şi căutând să se îngrijească de „averea sa” etc.) — văzându-se astfel cât se 
poate de clar (din faptele lui) că el „cere neapărat să trăiască viața” şi că el, în practică, 
consideră viaţa ca fiind un bine şi încetarea ei un rău — un rău pe care caută să-l evite prin 
fapte evident rupte de „teoria lui” nu prea înţeleaptă... 

Oricum, nici măcar Epicur nu prea credea că „încetarea vieții” nu era un „rău”; 

„Și mai rău gândeşte acela care spune c-ar fi fost mai bine să nu ne fi născut şi odată 
născuţi să trecem cât mai degrabă prin porțile lui Hades. Dacă într-adevăr el e convins de 
ceea ce spune, de ce nu părăseşte viața? I-ar fi uşor să facă acest lucru, dacă ar fi convins 
cu tărie. Dacă vorbeşte numai în râs, vorbele lui sunt nesăbuite în lucruri care nu admit 


33199 
gluma. 


197 Laertios, Diogenes, 1997, Despre viețile şi doctrinele filosofilor, Editura Polirom, laşi, p. 340 (X, 126). 
198 Ibidem. 
199 Ibidem (X, 126-127). 

Dacă e bine că Epicur s-a născut şi odată născut nu a trecut „cât mai degrabă prin porțile 
lui Hades”, atunci înseamnă că „viaţa e bună” şi „încetarea” ei este până la urmă un „rău” 
ceea ce ne arată că Epicur nu prea voia să fie „înţelept” şi astfel „să nu socotească” (după 
propriile lui vorbe) „încetarea vieții ca un rău” (ci să socotească această „încetare” ca fiind 
un „bine”)... 

Apoi, prostul (a se citi „înţeleptul” lui Epicur) care „nu cere neapărat să trăiască” şi care 
„nu socoteşte încetarea vieţii ca un rău” „Dacă într-adevăr el e convins de ceea ce spune, 
de ce nu părăseşte viața? I-ar fi uşor să facă acest lucru, dacă ar fi convins cu tărie. ” 

Cel care „nu cere neapărat să trăiască” nu prea are cum să trăiască, pentru că viaţa cere 
de la el acțiuni pe care el trebuie neapărat să le facă, dacă vrea neapărat să trăiască... lar 
dacă nu vrea neapărat să trăiască, atunci nu va face neapărat aceste acțiuni „pro viaţă” şi 
atunci, mai devreme sau mai târziu, „neapărat” va muri, din lipsa efectuării unor acţiuni 
proprii specifice, neapărat necesare pentru ca el să trăiască. 

Indiferenta faţă de „binele vieții” este un „rău” pentru ea — a susţine că „nu vrei neapărat 
să trăieşti” e tot una cu a susține că nu vrei neapărat să mănânci, să bei apă, să te fereşti de 
furtună, de frig, de căldură dogoritoare etc. şi că dacă se întâmplă „să-ţi pice în gură” 
mâncare şi apă e bine, dacă nu e la fel de bine, pentru că tu nu vrei „neapărat să trăieşti”... 

Aceasta nu e cale de înţelepciune, ci e doar cale de „animalizare nesimţită” şi de 
„indiferență deziderativă imposibilă”... — Cine pe cine minte când zice, atunci când îi este 
foarte foame, că el nu vrea neapărat să mănânce; sau când îi este foarte sete, că el nu vrea 
neapărat să bea apă; sau când tremură de frig din toate încheieturile, că el nu vrea neapărat 
căldură? Cine?... (A... ştim:... vreun nebun (cu tendinţe sinucigaşe) şi Epicur — dar se pare 
că el „vorbeşte numai în râs” şi „vorbele lui sunt nesăbuite în lucruri care nu admit 
gluma”...) 

Epicur: „Cunoaşterea sigură a acestor lucruri ştie să raporteze orice preferinţă şi 
aversiune la asigurarea sănătăţii trupului şi a liniştii spiritului, deoarece acesta este 
scopul unei vieţi fericite. "2 

Oare ce motiv ar avea „omul înțelept” care, după Epicur, „nu cere neapărat să trăiască 
viaţa” şi care „nu socoteşte încetarea vieţii ca un rău” să vrea să trăiască o „viaţă fericită”? 

Dacă el chiar „nu cere neapărat să trăiască viaţa”, cu atât mai puţin va „cere” el „să 


trăiască „neapărat” viața fericită... Acest „nu cere neapărat să trăiască viaţa” e cale sigură 


200 Laertios, Diogenes, 1997, Despre viețile şi doctrinele filosofilor, Editura Polirom, laşi, p. 340 (X, 128). 

spre a nu asigura „în mod neapărat” „sănătatea trupului şi liniştea spiritului”... Apoi cel 
care „nu socotește încetarea vieții ca un rău” în mod necesar ar trebui să nu socotească nici 
încetarea „sănătății trupului” sau a „liniştii spiritului” ca un rău — ba chiar „viaţa nefericită” 
i-ar apărea acestuia cu necesitate ca nefiind un „rău”... 

Cel care nu cere neapărat nimic (nici să moară, nici să trăiască) nu vrea neapărat nici să 


fie fericit sau nefericit... 


4.14 „Legături cu moartea” 

Prin urmare, „moartea” avea o seamă de „legături” evidente cu Epicur (legături prin 
care ea era „ceva” pentru el, altceva decât „nimic”, şi datorită cărora el putea să simtă/ 
sesizeze existența şi modul ei de manifestare), ca de exemplu: moartea altora, „întâlnirea 
cu moartea” (faptul că omul e muritor), „perspectiva morţii”, „cauzele morţii”, „procesul 
morții”, experimentarea începutului „procesului morții”, înfăptuirea în mod „neapărat” a 
unor acțiuni pentru păstrarea vieții şi evitarea morţii sale, datorită considerării ei practice 
ca fiind un „rău”. 

Confuziile lui Epicur, în legătură cu „„moartea”, sunt date, printre altele, de confuzia 
dintre „non-existenţă” şi „„moarte”, dintre „privarea de senzaţie” şi „moarte”, dintre 
„existenţa unei legături cu ceva” şi „dotarea cu senzaţie/ sensibilitate a acelui ceva”, dintre 
existența unei legături şi sesizarea/ simţirea acelei legături (există multe legături pe care, 
din diferite motive, noi nu le sesizăm la un moment dat), dintre „încetarea senzaţiilor” şi 
încetarea unor „funcţii organice vitale” (ca de exemplu, a bătăilor inimii) şi dintre o 
simplitate teoretică specifică „morții” şi realitatea extrem de complexă specifică 


„procesului morţii”... 

5. Plăcerea şi fericirea 


5.1 Plăcerea lui Aristip 

Dacă în ce priveşte concepția sa „atomică” asupra lumii, Epicur îi este puternic 
îndatorat lui Democrit, în legătură cu viziunea sa despre plăcere el este puternic îndatorat 
lui Aristip din Cyrene (~ 435 — ~ 356 î.e.n): 

F. Copleston: „Și Aristip şi Epicur au văzut în plăcere sensul vieţii, iar în ambele şcoli 
atenţia este îndreptată către viitor, către chibzuire, către o „măsură ” în ce priveşte 
plăcerile şi durerile. "2! 

Aristip susținea, în acord cu morala timpului, „măsura” (în plăcere) şi urmărirea 
interesului şi folosului în judecarea şi justificarea virtuţii: 

[...] „cel mai bun lucru e să te stăpâneşti şi să nu cedezi plăcerilor, iar nicidecum să nu 
uzezi de fel de ele." 

„Se mai spune că Aristip, fiind întrebat ce lucruri ar trebui să înveţe copiii aleşi, 
răspunse: „Acelea care le vor folosi când vor fi mari.” "5 

„Prudenţa, spun ei, e un bun, deşi n-o dorim pentru ea însăşi, ci din pricina urmărilor 
ei; legăm prietenie din motive interesate, întocmai cum prețuim o parte a corpului atâta 
timp cât o folosim ">" [...] 

Virtutea are, pentru el, mai mult de a face cu „obiceiul şi convenția” decât cu „natura”: 

„[93] De asemenea, susțineau că nimic nu e drept, cinstit sau josnic de la natură, ci 
numai prin convenţie şi obicei. "25 

E drept că sentimentele de cinste sau de dreptate pot fi influențate în manifestarea lor de 
către convenţie şi de obicei, dar în acestea este ceva mult mai puternic decât convenția şi 
obiceiul, ceva instinctiv, ceva cu care ne naştem, ceva care permite o intuiţie directă a ceea 
ce e drept şi cinstit, semnalizată de „conştiinţa morală”, uneori în opoziţie cu „convențiile 
şi obiceiurile” morale ale timpului şi locului. 

Această „intuiție? nu vine din neant, ci este evident o moştenire specifică unei 


raționalități şi simţiri morale cu care ființa umană, definită în esența ei prin caracterul ei 


201 Copleston, Frederick, 2008, Istoria filosofiei I Grecia şi Roma, Editura ALL, Bucureşti, p. 367. 

202 Laertios, Diogenes, 1997, Despre vieţile şi doctrinele filosofilor, Editura Polirom, Iaşi, p. 110 (II, VIII, 
75). 

203 Ibidem, p. 111 CI, VIII, 80). 

204 Ibidem, p. 114 (I, VIII, 91). 

205 Ibidem (II, VIII, 93). 

social, se naşte (la fel cum se naşte cu capacitatea de a simţi durerea şi plăcerea, şi nu 
trebuie „să le înveţe” pe acestea, şi nici nu poate să le modifice modul lor caracteristic de 
manifestare (legat de legi senzoriale specifice) după simpla voinţă sau prin „convenţie şi 
obicei”)... 

Există deci un echilibru dinamic între factorii înnăscuți ai moralității şi cei dobânditți 
prin „convenţie”, în care însă primatul, în ceea ce priveşte simțământul moral interior îl 
joacă factorii înnăscuți, scoşi în evidență de „conştiinţa morală” (/„vocea conştiinţei”), 
factori care însă pot fi „ignorați” uneori într-o oarecare măsură... 

Cinstea şi dreptatea ca simțăminte morale interne nu se reduc la „convenție şi obicei”, 
deşi definirea lor socială „oficială” poate opera uneori o astfel de reducere forțată a lor. 
Această reducere nu reflectă însă complexitatea cauzelor (interioare şi exterioare, psihice, 


corporale, sociale, ecologice şi cosmologice) care influențează manifestarea lor specifică... 


Dacă în anumite locuri, conform lui Diogenes Laertios, cirenaicii susțineau (împotriva 
evidenţei) că toate plăcerile sunt la fel, în alte locuri ei vedeau o oarecare diferenţă între 
ele: 

„[87] o plăcere nu se deosebeşte de altă plăcere, nici nu există o plăcere mai plăcută 
decât alta. "2% 

„Totuşi, ei susțin că plăcerile trupeşti sunt mult superioare celor sufleteşti şi că durerile 
corpului sunt mai rele decât cele ale sufletului. "2 

Faptul că omul e capabil să simtă mai multe feluri de plăceri, că el le poate deosebi pe 
acestea unele de altele, că o plăcere anume poate avea diferite intensității de manifestare şi 
că anumite plăceri („trupeşti” şi/ sau „sufleteşti”) sunt mai plăcute decât altele (dintr-un 
punct oarecare de vedere/ simţire/ apreciere şi în funcţie de contextul în care sunt 


experimentate şi/ sau judecate) este de domeniul evidenţei şi doar un „aerian” ar putea să 


susțină contrariul... 


206 Laertios, Diogenes, 1997, Despre vieţile şi doctrinele filosofilor, Editura Polirom, Iaşi, p. 113 (H, VII, 
87). 
207 Ibidem, p. 114 (II, VII, 90). 

5.2 „Suma tuturor plăcerilor” 

Pentru cirenaici plăcerea era dorită „pentru ea însăşi”, iar fericirea era o „sumă a 
plăcerilor”: 

„[88] Plăcerea particulară o dorim pentru ea însăşi, în timp ce fericirea este dorită nu 
pentru ea ci pentru plăcerile particulare. "5 

„Scopul nostru este plăcerea particulară, în timp ce fericirea este suma totală a tuturor 
plăcerilor particulare, în care sunt cuprinse atât plăcerile trecute, cât şi cele viitoare. "2 

Nimic nu este (de) dorit doar pentru „el însuşi” — nici măcar plăcerea — are şi ea 
utilitatea ei bine precizată în funcționarea armonioasă a organismului, iar dacă această 
utilitate/ funcționalitate este perturbată, de exemplu, prin pervertirea semnalului de plăcere, 
datorită intervenției unor droguri sau a alcoolului, sau altor substanțe, atunci „prezenţa 
plăcută a plăcerii” poate să ducă la accidente şi la alte necazuri corporale, caz în care se 
vede clar că nu este de dorit în sine... Nimic nu este de dorit în sine... Totul se leagă cu 
totul din care face parte organică şi funcționarea optimă a întregului numit om presupune 
funcționarea optimă a tuturor părților sale (raționale, emoționale, senzitive, acționale etc.). 

Fericirea înțeleasă ca „sumă totală a tuturor plăcerilor particulare” este o himeră, iar o 
himeră şi mai mare este a cuprinde în această sumă „atât plăcerile trecute, cât şi cele 
viitoare” — mai întâi, pentru că este evident că există şi „fericiri particulare” legate de 
aspecte particulare bine precizate în timp şi în spaţiu — şi apoi, pentru că „fericirea” se 
simte în prezent şi se leagă cu „plăcerile” prezente, ajutând fiinţa să se orienteze în timpul 
prezent față de factorii care există acum... 

O fericire care stă să „adune” plăceri trecute poate fi fericirea unei amintiri plăcute, iar 
una care „adună” „plăceri viitoare” poate fi fericirea unei speranţe plăcute, dar şi amintirea, 
şi speranța, resimțite ca fiind „plăcute” sau „fericite”, sunt simțite „acum” — adică în 
prezent — şi sunt simțite doar cât rămân în acest prezent al simţirii. Dacă ele ies din câmpul 
conştiinţei, fiind înlocuite de alte senzații prezente, atunci şi „fericirea? specifică 


senzaţiilor lăsate în urmă dispare (temporar) odată cu ele... 


208 Ibidem, p. 113 (I, VIII, 88). 
209 Ibidem (II, VIII, 87). 

5.3 „Starea de bine” 

Prin natura şi prin funcţia ei „fericirea” (starea/ senzaţia de fericire/ bucurie/ elan/ 
entuziasm/ veselie/ iubire/ împlinire/ satisfacție/ mulţumire ş.a.m.d.) este şi trebuie să fie 
temporară şi locală (în relație cu anumiţi factori generatori specifici) — a urmări o „fericire” 
continuă şi „universal” manifestată (adică legată concomitent şi neîntrerupt de toate 
procesele posibile specifice „psihicului”) sau vreo sumă fictivă a unor plăceri „trecute şi 
viitoare” este doar a nu înţelege exact care este rolul „fericirii” şi al „plăcerii” în ființă... 

Asta nu înseamnă însă că oamenii nu pot resimţi şi o „fericire” sau o „plăcere” „de 
ansamblu” la un moment dat, o stare care însă ar putea fi numită, mai bine şi mai degrabă, 
„stare/ senzaţie de bine” (stare de „bună funcționalitate”) formată din componentele 
specifice stării/ senzației de plăcere/ fericire legate de anumite aspecte ale ființei şi 
respectiv din cele caracteristice stării/ senzaţiei pe care am putea să o numim de „armonie”/ 
„normalitate” legată de aceleaşi aspecte sau de altele. 

O putem numi stare/ senzaţie de „normalitate” în sensul că ea constituie, în condiții de 
sănătate, starea „obişnuită” în care se găseşte de obicei ființa umană (pe un anumit aspect 
funcțional al ei) — starea de „durere”/ „suferință” şi cea de „plăcere”/ „fericire” având o 
durată mult mai redusă de manifestare în raport cu ea — fără ca acest lucru să însemne că 
apariția lor (a durerii/ suferinței şi plăcerii/ fericirii), în condiții specifice, nu ar fi 
„normală”... 

O putem numi stare/ senzație de „armonie” pentru a arăta, că atât timp cât o simţim, în 
legătură cu un aspect sau altul al ființei, sau pe „ansamblu”, acel aspect/ ansamblu 
funcționează la parametrii optimi, fără a fi deranjat din funcţionare de factori „nocivi”/ 
„distructivi” sau de anumite „neajunsuri”/ „lipsuri” semnalizate de semnalul de „durere”/ 
„suferință” şi fără a se afla într-un proces de refacere a funcționalității sale optime prin 
înlăturarea factorilor „nocivi” şi a „neajunsurilor” (refacere semnalizată de semnalul 
specific senzaţiei de „plăcere”/ „fericire”). 

Indiferent cum alegem să numim această senzaţie care ne informează că, pe moment, 
experimentăm o stare în care se menține funcţionarea la un nivel optim specific, e bine să o 
diferențiem, pe de o parte, de starea/ senzația resimțită când funcționarea optimă este 
deranjată şi, pe de altă parte, de starea/ senzaţia resimțită când această funcționare este 


refăcută prin acţiuni specifice după ce ea a fost deranjată. 

În această stare „armonioasă”, de „normalitate”, nu se simte deci, pe moment, nici vreo 
„durere”/ „suferință” specifică şi nici vreo „plăcere”/ „fericire” particulară în legătură cu 
un anumit aspect funcțional al fiinţei... 

Starea de „plăcere”/ „fericire” şi cea de „armonie”/ „normalitate”, evident, nu se simt în 
acelaşi timp în relaţie cu acelaşi aspect al fiinţei, fiind stări relativ distincte una de alta, cu 
funcții de semnalizare distincte („armonia”/ „normalitatea” semnalizează menținerea unei 
„funcționalități optime”, iar „fericirea”/ „plăcerea”, o acțiune de refacere a acestei 
funcționalități după ce ea a fost „deranjată” de anumiţi factori „nocivi” semnalizați de 
„durere”/ „suferință”)... 

Starea/ senzația pe care o putem numi „stare/ senzaţie de bine” face deci referire, pe de 
o parte, la starea de „armonie”/ „normalitate” şi, pe de altă parte, la starea de „plăcere”, 
respectiv de „fericire” („starea/ senzaţia de rău” fiind legată de starea/ senzația de „durere”, 


respectiv de „suferinţă”)... 


5.4 „Bucuria” lui Democrit 

Diogenes ne spune că pentru Democrit „Scopul vieţii este bucuria, ceea ce nu-i tot una 
cu plăcerea, cum au înţeles unii printr-o interpretare greşită, ci e o stare în care sufletul 
trăieşte calm şi statornic, netulburat de nici o frică sau superstiție sau de vreo altă emoție. 
Această stare el o mai numeşte şi bună dispoziţie şi-i mai dă încă multe alte denumiri. "2" 

Viaţa nu are un singur scop în acțiunile sale — ea are multiple scopuri adaptate timpului 
şi locului în care se manifestă. Ea nu are nici un scop absolut pentru sine, ci doar scopuri 
relative şi relaţionate. Uneori, deci, viața umană îşi poate propune ca şi scop bucuria sau 
liniştea, sau buna-dispoziție — alteori însă ea poate avea ca scop „neliniştea”, tristețea, 
agitația, tulburarea, revoluţia sau chiar proasta-dispoziţie, răzbunarea, lupta, violenţa etc. 

A trăi netulburat de vreo emoție însă este relativ imposibil — omul este scăldat mereu în 
stări emoţionale „pozitive” sau „negative” (bucuria este o emoție, tristețea este o emoție, 
„liniştea” este o emoție, calmul este o emoție, „buna-dispoziţie” este o emoție) — la fel cum 


e asaltat mereu de raționamente/ gânduri „corecte” sau „greşite” (legate de aceste emoții), 


raționamente/ gânduri pe care el nu le poate „elimina” din sine (deşi le poate înlocui pe 


210 Laertios, Diogenes, 1997, Despre vieţile şi doctrinele filosofilor, Editura Polirom, Iaşi, p. 296 (IX, VII, 
45). 

unele cu altele) atât timp cât este în starea de veghe. La fel cum, în starea de veghe, el 
gândeşte/ raționează tot timpul, el şi simte în mod emoţional tot timpul... 

Apoi... bucuria, calmul şi „buna dispoziţie” sunt, dintr-o anumită perspectivă, forme ale 
„plăcerii psihice” (ale „fericirii”) şi deşi manifestarea lor poate prezenta o anumită 
„autonomie” față de „plăcerile corporale”, ele nu sunt chiar independente de acestea, 
deoarece, mai întâi, că psihicul se află şi funcționează într-un corp şi apoi, fiindcă, de 
obicei, nu prea poţi fi într-o „bună-dispoziție” sau „bucuros”, dacă, în acelaşi timp, te 


încearcă nişte „dureri corporale”... 


5.5 „Fericirea” înţeleptului torturat 

Diogenes ne spune despre învăţătura lui Epicur următoarele: „Omul înțelept e fericit 
Chiar când e supus la torturi |...] Când va fi torturat, totuşi, el va geme atunci şi se va 
văita. "21 

Nu ştim exact care ar putea fi motivele „fericirii” unui înțelept torturat, dar probabil că 
el nu se va văita de „fericit” ce va fi şi nici nu va geme de „plăcerea” torturii... 

Epicur (în Scrisoare către Menoiceus): „Astfel trebuie să ne îndeletnicim cu lucrurile 
care ne dau fericirea, căci, dacă o dobândim, avem tot ce ne trebuie iar dacă ne lipseşte, 
toate acțiunile noastre sunt îndreptate spre obținerea ei. "2? 

Fericirea lui Epicur se pare că este legată de studierea filosofiei: „Cel ce spune că 
timpul pentru studierea filosofiei n-a sosit încă sau c-a trecut e asemenea unuia care ar 
spune că timpul fericirii nu-i încă sosit sau că s-a dus. "215 

Omul nu urmăreşte în viaţa sa doar „fericirea” („lui Epicur”) — el mai urmăreşte, de 
exemplu, şi să nu fie supus la „torturi” — şi dacă îşi dobândeşte „fericirea”, dar e supus la 
torturi, nu pare totuşi că ar avea „tot ce îi trebuie”... Parcă i-ar mai lipsi ceva... Exact: să nu 


mai fie supus la torturi! Adică să nu fie „fericit” doar pentru că „studiază filosofia”, ci şi 


din alte motive mai „lumeşti”... 


211 Laertios, Diogenes, 1997, Despre viețile şi doctrinele filosofilor, Editura Polirom, Iaşi, p. 338 (X, 117 - 
118). 

212 Ibidem, p. 339 (X, 122). 

213 Ibidem. 

5.6 Cele trei „semnale” 

Epicur (în Scrisoare către Menoiceus): „Într-adevăr, scopul tuturor acţiunilor noastre 
este să fim liberaţi de suferinţă şi frică” [...] 

„De aceea noi numim plăcerea începutul şi țelul unei vieţi fericite. În adevăr, noi am 
văzut că plăcerea este bunul nostru cel dintâi şi propriu. Pe ea o luăm ca punct de plecare 
al fiecărei alegeri şi al fiecărei aversiuni şi ne întoarcem la ea apreciind orice bun cu 
ajutorul afectelor noastre luate drept criteriu. "25 

„Atunci când spunem că plăcerea este scopul vieţii, nu înțelegem plăcerile vicioşilor 
sau plăcerile ce constau din desfătări senzuale, cum socotesc unii, sau din neştiinţă, 
nepricepere sau din înţelegere greşită, ci prin plăcere înțelegem absența suferinței din 
corp şi a tulburării din suflet. "216 

O fi absența suferinței din corp o formă de „plăcere”, dar nu aceasta este ceea ce 
înțelege mai toată lumea prin „plăcere” — între suferință/ durere şi fericire/ plăcere mai este 
o stare intermediară care nu este neapărat nici „durere”, nici „plăcere” — o stare de 
„normalitate”, de „funcţionare optimă”, de „armonie”. 

Astfel, dacă „durerea” ne anunță când ceva nu este în regulă cu funcționarea 
organismului, iar „plăcerea” că acționăm spre înlăturarea factorilor care au generat apariția 
semnalului de durere, starea de „normalitate”/ „armonie” e atunci când nu simţim nici 
durere, nici plăcere — semn că toate lucrurile funcționează relativ bine şi că deocamdată nu 
trebuie să luăm nici o măsură activă pentru remedierea vreo unui neajuns care ar putea să 
apară pe nivelul/ aspectul ființei în legătură cu care momentan simțim acea stare de 
„normalitate”/ „armonie”. 

De exemplu, când nu simţim nici „durerea” specifică senzației de foame şi nici 
„plăcerea” specifică actului de a mânca ceva „bun”, ne aflăm în această stare de 
„normalitate”/ „armonie”, specifică „nivelului/ aspectului legat de hrănirea” fiinţei noastre. 

Fără această triplă împărțire a semnalelor senzoriale pe care le primim de la organism, 
nu putem înţelege în mod clar acțiunile ce trebuie luate pentru păstrarea unei optime 
funcționalități a propriei fiinţe. 

Prin urmare, dacă „plăcerea” ar fi doar „absenţa suferinţei”, atunci „plăcerea” care este 


„prezenţa plăcerii” ce mai este? 


214 Laertios, Diogenes, 1997, Despre viețile şi doctrinele filosofilor, Editura Polirom, laşi, p. 340 (X, 128). 
215 Ibidem (X, 128-129). 
216 Ibidem, p. 341 (X, 131). 

Şi care dintre aceste două „plăceri” ar fi mai corect să fie numită „plăcere”? 

De exemplu: când simţea oare Epicur plăcerea cu adevărat? — Când era absentă foamea 
din el sau când el (pe lângă că nu mai simţea foamea în exact clipa când simţea „plăcerea”) 
mânca ceva plăcut cu plăcere?... Când simţea el plăcerea? — Când era absentă setea din el 
sau atunci când el consuma o „băutură plăcută” cu „plăcere”?... 

Plăcerea e cu mult mai mult decât doar „absenţa suferinţei” — suferință care, după cum 
toată lumea ştie, nu dispare brusc în neant la manifestarea plăcerii, ci cele două semnale 
lucrează în tandem — cel de suferință reducându-se treptat şi cel de plăcere crescând treptat 
pe măsură ce ne apropiem de satisfacerea deplină (temporar) a unei dorinţe sau necesități... 

De exemplu, în cadrul procesului de hrănire nu ne săturăm cu o singură lingură de supă 
şi chiar dacă simţim plăcere când o înghițim, senzaţia de foame reapare imediat pentru a ne 
indica că mai trebuie să mâncăm ceva până să ne săturăm — până să dispară pentru o vreme 
semnalul de foame (cu „durerea”/ „suferinţa” lui specifică)". 

Plăcerea particulară specifică unui anumit segment de funcționare a organismului nostru 
exclude, în momentul exact al manifestării ei, durerea/ suferința opusă ei (specifică 
aceluiaşi aspect funcțional) şi din acest motiv vorbim întradevăr de o „absenţă a suferinţei/ 
durerii” când vorbim de fericire/ plăcere — dar ea nu se reduce la atât — acestei absenţe i se 
adaugă o senzație plăcută, specifică fericirii/ plăcerii, care constituie o parte extrem de 


importantă a felului de a fi caracteristic fericirii/ plăcerii. 


Uneori, chiar şi Epicur pare să înțeleagă că „plăcerea” nu se reduce doar la „absenţa 
suferinței” — Diogenes: „Tată cuvintele lui Epicur din lucrarea lui Despre alegere: „Lipsa 
de tulburare şi lipsa de suferință sunt plăceri în stare de repaus; bucuria şi veselia se 
învederează în activitatea în mişcare. "215 

Nu este evident de ce la un moment dat cineva aflat în activitate şi mişcare nu ar putea 
să fie totuşi „lipsit de suferință” sau de „tulburare”, chiar dacă acționează... 

Apoi, expresia „plăceri în stare de repaus” nu e o expresie prea fericit aleasă — ea are la 
fel de mult sens cât acela de a vorbi de „dureri în stare de repaus” şi ne-ar putea duce cu 


gândul la tot felul de expresii hazlii precum „plăcere-dormind”, „plăcere-odihnindu-se”, 


217 A se vedea pentru mai multe detalii în acest sens Radu, Lucian Alexandru, 2009, Etica Armoniei, Editura 
G LINE, Cluj-Napoca, capitolele „Sistemul psihic şi doctorul psihicului” şi „Câteva precizări în legătură 
cu actul sexual”. 

218 Laertios, Diogenes, 1997, Despre viețile şi doctrinele filosofilor, Editura Polirom, laşi, p. 342 (X, 136). 

„plăcere-în-vacanță” etc. care mai mult sugerează „lipsa” plăcerii (de la „serviciu”) decât 
prezenţa ei (la „datorie”)... 

Ca să nu existe confuzii e bine să se precizeze şi faptul că doar un nebun ar dori să 
elimine în întregime şi pentru totdeauna „suferința” şi „durerea” din sine, adică să elimine 
funcția semnalizatoare care îi indică când ceva este în neregulă cu propria sa funcționare — 
semnalul de „durere”/ „suferință” trebuie să apară cu maximă promptitudine, tocmai ca să 
ne anunţe de pericolele, distrugerile sau neajunsurile la care suntem expuşi la un moment 
dat şi noi trebuie să luăm imediat act de apariția lui, luând măsurile care se cuvin pentru 
înlăturarea acestor pericole, distrugeri sau neajunsuri, prin acționarea de o manieră 
reparatorie, de normalizare sau de dezvoltare care ne este şi ea imediat semnalizată prin 
recepționarea semnalului de „plăcere”/ „fericire”... 

Dacă deci Epicur înţelege prin „plăcerea” pe care el o socoteşte ca fiind „scopul vieţii” 
absenţa totală şi definitivă a suferinţei din corp — adică ajungerea la un punct în care 
suferința să nu mai apară deloc (să nu mai apară în legătură cu nici o împrejurare „rea” sau 
„nocivă” pentru buna sa funcţionare) — atunci el practic nu-şi doreşte (la fel cum e cazul 
unor buddhişti) decât ceva rău pentru buna sa funcționare. 

Dacă suferința şi durerea nu ar mai apare deloc în organism, indiferent de factorii 
distructivi care ar acționa asupra acestuia, am fi în mare pericol de a ignora acțiunea 
acestor factori şi, prin urmare, de a le permite să-şi continue nestingheriți şi/ sau nesesizați 
distrugerea lor. Dacă, de exemplu, senzația „dureroasă” de foame, sete, frig etc. nu ar mai 
apare deloc în noi, ar dispare semnalul care ne arată că ceva ne lipseşte (de exemplu, hrana, 
apa, confortul termic etc.) şi ne-ar predispune la ignorarea necesităţii efectuării unor acţiuni 
(de hrănire, hidratare, protejare termică etc.) care sunt vitale pentru buna noastră 
funcționare. Şi tot aşa, dacă, prin absurd, „sufletul” („psihicul”) ar ajunge efectiv să nu mai 
fie „tulburat” de absolut nimic (bun sau rău pentru el), el ar ajunge practic incapabil de a se 
mai orienta printre necesităţile esenţiale continuării vieţii şi s-ar apropia cu paşi repezi de 
moarte... 

(Dialog între Torquatus, apărător al doctrinei lui Epicur, şi Cicero: 

„ „Deloc, spuse Torquatus, toţi cei lipsiţi de durere se află într-o stare de plăcere şi 
consider că aceasta este suprema stare de plăcere. ” 


„Consideri deci că împărtăşesc aceeaşi plăcere atât cel care îi amestecă altuia vinul 

îndulcit cu miere, fără a suferi de sete, şi cel însetat care bea vinul? ” "219 


Cicero: „Este vorba de fapt de două sensuri, nu numai de două cuvinte. Unul se referă 
la viaţa lipsită de durere, altul la cea însoțită de plăcere. Voi nu încercați numai să 
desemnaţi două situaţii atât de deosebite cu un singur termen, ceea ce aş putea admite, ci 
vreți totodată să reduceți două situaţii la una singură, ceea ce este imposibil. Epicur, care 
le acceptă pe amândouă, ar fi trebuit să ţină seama de fiecare, ceea ce face de fapt, dar nu 


le-a desemnat cu termeni deosebiți. '2%) 


5.7 „Desfătările senzuale” 

Cât despre afirmaţia că „plăcerea” (care este „scopul vieţii”) nu ar cuprinde în ea 
„plăcerile ce constau din desfătări senzuale”?!, Epicur nu prea este coerent cu sine: 

Diogenes: [...] „în tratatul său Despre scop Epicur se exprimă în aceşti termeni: , Nu 
ştiu cum să concep binele, dacă suprim plăcerile gustului, plăcerile sexuale, plăcerile 
urechii şi ale formelor frumoase.” °” 

În afară de plăcerile pomenite mai sus de către Epicur se pot găsi şi alte plăceri în 
legătură cu care poate fi conceput „binele”, dar plăcerea este doar unul din criteriile 
posibile de apreciere ale „binelui”, alături, de exemplu, de alte criterii, cum ar fi cele 
specifice oricărui „scop bun”, respectiv oricărui „mijloc bun” de folosit pentru atingerea 
unui „scop bun” pe care ni-l propunem să-l atingem la un moment dat... 

În funcţie de scopul propus, dintr-o anumită perspectivă, anumite mijloace sunt mai 
bune decât altele pentru a-l atinge şi deci aceste scopuri şi mijloace posibile ne dau diferite 
criterii după care putem aprecia „binele” specific unei acțiuni. 

Dintr-o perspectivă specifică, orice scop poate fi apreciat ca fiind de fapt şi un mijloc 
pentru atingerea altui scop — şi astfel, orice „scop” şi orice „mijloc”, considerat a fi „bun”, 
poate fi folosit ca şi criteriu de apreciere a „binelui”... 

„Binele” este relativ la criteriile folosite pentru aprecierea acestui bine — ceea ce este 
bine în anumite circumstanţe poate fi rău în altele — tocmai de aceea nu putem să ne 


limităm judecata la un singur criteriu de apreciere a binelui, adică la considerarea unui 


219 Cicero, 1983, Despre supremul bine şi supremul rău, Editura Ştiinţifică şi Enciclopedică, Bucureşti, p. 
74 UI, 17). 

220 Ibidem, p. 76 (II, 20). 

221 În conformitate cu Laertios, Diogenes, 1997, Despre viețile şi doctrinele filosofilor, Editura Polirom, 
Iaşi, p. 341 (X, 131). 

222 Laertios, Diogenes, 1997, Despre viețile şi doctrinele filosofilor, Editura Polirom, laşi, p. 315 (X, 6). 

singur fel de bine, a unui „bine absolut”... — ci trebuie să judecăm mereu binele şi răul în 
funcție de timp şi circumstanţe, fără însă a nega existența unor criterii/ repere majore care 
ne pot jalona judecata — cum ar fi funcționalitatea, armonia, plăcerea, fericirea, utilitatea, 
corectitudinea (de exemplu, prevederea corectă), „raţionalitatea”, supraviețuirea, 
sociabilitatea, simpatia, dezvoltarea, libertatea, dreptatea, iubirea, cunoaşterea, puterea, 
frumuseţea, adevărul etc. 

ŞI chiar insistând pe plăcere pentru aprecierea unui bine relativ bazat pe ea, nu trebuie 
să uităm, pe de o parte, că uneori binele poate fi conceput şi ca opus pe moment unor 
plăceri, de exemplu, în vederea altor plăceri sau a altor avantaje — şi, pe de altă parte, că 
plăcerea nu este un bine în sine, ci este şi ea doar un bine relativ — sau altfel spus, că şi ea e 


„bună” (şi) în vederea a altceva decât ea... 


5.8 Plăcere şi/ sau înţelepciune (/ prudenţă)? 

T. Vidam: „Căci după cum precizează Epicur, plăcerea este principiul şi scopul vieţii 
fericite, ea este în efect, primul din bunurile conforme cu natura, de la ea plecăm pentru a 
accepta sau ocoli lucrurile şi la ea ajungem atunci când o considerăm ca o normă a 
binelui. "2% 

Dacă în unele locuri Epicur consideră „plăcerea” ca fiind „cel mai mare bine” (cea fără 
de care el nu poate concepe binele) şi ca fiind „scopul vieţii”, prin alte locuri cel mai mare 
bine devine „înţelepciunea/ prudenţa”, considerând că pentru ca viaţa să fie plăcută ea 
trebuie să fie mai întâi „înțeleaptă/ prudentă”. 

Epicur (în Scrisoare către Menoiceus): [...] „primul şi cel mai mare bun este 
înțelepciunea. De aceea înțelepciunea este un lucru mai de preț chiar decât filosofia; din 
ea izvorăsc toate celelalte virtuţi, căci ea ne învaţă că nu putem duce o viaţă plăcută, dacă 
nu-i şi o viaţă înțeleaptă, cumsecade şi dreaptă. ””” 

(Ernest Stere: „,Epicureismul a fost şi este încă, adeseori, înțeles ca o doctrină ce ar fi 
proclamat cultul plăcerilor facile şi vulgare. S-a putut vedea însă că în efortul de a 
întemeia conduita morală pe cultivarea plăcerii, Epicur restaurează în cele din urmă toate 


valorile eticii tradiționale: temperanța, justiția, curajul, prietenia... "> 


223 Vidam, Teodor, 1994, Introducere în filosofia moralei, Editura Inter-Tonic, Cluj-Napoca, pp. 13-14. 
224 Laertios, Diogenes, 1997, Despre viețile şi doctrinele filosofilor, Editura Polirom, laşi, p. 341 (X, 132). 
225 Stere, Ernest, 1998, Din istoria doctrinelor morale, Editura Polirom, laşi, p. 120. 

(Alain Caille: „Fără a putea aici aprofunda, să ne limităm la a remarca, de o manieră 
impresionistă, că hedonismul antic comporta cel mai adesea un principiu de autolimitare, 
în vreme ce hedonismul contemporan preferă mai degrabă principiul lui << mereu mai 
mult >>. "220 

Epicur pendulează, relativ nehotărât, între „plăcere” şi „înţelepciune”, lăsând de multe 
ori impresia că nu era prea sigur care din cele două era mai „bună”, care din ele ar fi trebuit 
să constituie „scopul vieţii” şi care din ele ar fi trebuit să primeze în momentul în care ele 
ar fi intrat în conflict (câteodată el a aşezat „plăcerea” pe primul plan, alteori 
„înţelepciunea”). 

Diogenes (despre doctrina lui Epicur): ,„ Ca dovadă că plăcerea este scopul, el dă faptul 
că vietăţile, de îndată ce s-au născut îmbrăţişează plăcerea şi resping durerea şi acestea le 
fac de la natură fără a raţiona. 7 

Dacă tendinţa spre plăcere este „naturală” şi nu are nevoie de „raţiune”, la ce ar mai fi 
atunci bună „înţelepciunea”? Şi dacă „scopul vieţii” ar putea fi atins chiar şi fără „raţiune” 
şi „înţelepciune”, de ce să se mai încurce Epicur cu ele?... 

Oare, uneori, îmbrăţişarea vieţii simple, propusă de Epicur nu este chiar asta — anume 
îmbrățişarea unei vieţi naturale de animal care se mulţumeşte „cu puţin”?... El ar zice 
uneori că nu — că mai trebuie şi „înţelepciune”!... Dar de ce să mai trebuiască şi 
„înțelepciune”, dacă „scopul” poate fi atins chiar şi în absenţa ei (chiar şi de animalele 
„lipsite de rațiune/ înțelepciune”)?... 

„Scopul vieţii” nu este unul singur... Viaţa îşi propune o mulțime de scopuri, între care 
îşi stabileşte priorităţi şi ierarhii relative şi temporare... Viaţa umană poate uneori să-şi 
propună ca şi scop plăcerea, alteori fericirea; uneori virtutea, alteori viciul; uneori 
supraviețuirea, alteori sinuciderea; uneori vindecarea, alteori crima; uneori binele, alteori 
răul... 

De foarte multe ori, scopul vieţii este supraviețuirea şi înmulțirea ei instinctivă sau 
„rațională” — şi pentru a-l atinge este capabilă, de multe ori, să renunţe la multe plăceri şi 
să accepte chiar dureri foarte mari... Faţă de acest scop însă Epicur pare a fi relativ 
indiferent — el zice că „nu vrea neapărat să trăiască” şi nici să se „înmulţească” (se opune 


căsătoriei şi facerii de copii în cazul „omului lui înțelept”) — prin urmare, din această 


226 Caille, Alain, 2000, Critica raţiunii utilitare, Editura Dacia, Cluj-Napoca, p. 72. 
227 Laertios, Diogenes, 1997, Despre viețile şi doctrinele filosofilor, Editura Polirom, laşi, p. 342 (X, 137). 

perspectivă, „înțeleptul lui Epicur” pare să fie chiar mai prost decât un simplu animal care 
îşi „cunoaşte” „scopul” şi îl realizează... 

Aşadar, dacă „plăcerea” ar fi „scopul prim”, atunci omul ar trebui să caute să o obţină 
chiar şi când ea ar intra (de exemplu, prin „plăcerile vicioşilor sau plăcerile ce constau din 
desfătări senzuale”) în conflict cu o oarecare „înţelepciune”... Dacă „înţelepciunea” e pusă 


pe primul loc, atunci „plăcerea” nu mai poate fi „scopul prim al vieţii”... 


5.9 Virtutea şi plăcerea 

Diogenes (despre doctrina lui Epicur): „Alegem virtuțile, de asemenea, din pricina 
plăcerii şi nu de dragul lor, după cum uzăm de medicină în vederea sănătăţii. "2% 

„Virtuţile” le alegem din foarte multe motive: uneori din plăcere, alteori din „obligaţie”, 
uneori de dragul susținerii vieții funcțional armonioase, alteori de dragul evitării unei vieți 
în suferinţă etc. 

Sănătatea nu înseamnă „plăcere continuă”, ci o stare de „echilibru” relativ (de 
„homeostază”, de bună funcționare a organismului) reflectată mai ales de prezența „stării 
de bine”, dar care nu exclude, ci chiar presupune (pentru a asigura posibilitatea menţinerii 
acestei stări de sănătate), apariția promptă (atunci când e cazul) a durerii/ suferinței (de 
exemplu, sub forma unor „dureri” (/ „suferinţe”) cotidiene precum foamea, setea, oboseala 
etc.) care să ne anunțe atunci când această „sănătate” este amenințată într-o măsură mai 
mare sau mai mică — apariţie care apoi e bine (/ e sănătos) să fie urmată, cu aceeaşi 
promptitudine, de procesul de înlăturare (de multe ori, doar temporară) a cauzelor (de 
exemplu, a lipsurilor) indicate de aceste semnale de „alarmă” prin acţiuni specifice (de 
exemplu, de hrănire, hidratare, odihnă etc.), proces însoțit, atât timp cât se manifestă, de 
„plăceri”/ „fericiri” temporare corespunzătoare segmentelor pentru care se realizează 
refacerea funcționării lor armonioase (deranjată temporar, de exemplu, de manifestarea 
unor lipsuri)... 

Diogenes: „Epicur spune că virtutea singură este inseparabilă de plăcere. ” 

Dacă prin faptul că virtutea ar fi inseparabilă de plăcere Epicur înţelege că orice act 


virtuos trebuie în mod necesar să fie însoțit de plăcere şi că nu poate exista plăcere fără 


virtute şi virtute fără plăcere, pentru că „virtutea este inseparabilă de plăcere” şi unde o 


228 Laertios, Diogenes, 1997, Despre viețile şi doctrinele filosofilor, Editura Polirom, laşi, p. 342 (X, 138). 
229 Ibidem. 

găsim pe una o găsim şi pe cealaltă — el doar reduce virtutea la plăcere şi plăcerea la virtute 
şi le confundă pe cele două între ele. S-ar putea da multe exemple de acte considerate 
virtuoase de unii (a te împotrivi unui tiran, a spune un adevăr pe care mai nimeni nu vrea 
să-l audă etc.) care nu doar că nu le-au produs celor care le-au realizat o prea mare 
„plăcere”, ci chiar le-au adus „neplăcere” sau chiar „durere”... Şi tot aşa pot fi date multe 
exemple de „plăceri” care se însoțesc cu acte considerate de mulți ca nefiind chiar aşa de 
virtuoase (alcoolism, prostituție, dependenţă de droguri etc.)... 

Apoi, dacă prin faptul că virtutea ar fi inseparabilă de plăcere, Epicur vrea să spună doar 
că virtutea ar trebui să se „orienteze” după plăcere — şi să o ia în considerare în 
manifestarea sa — ea este datoare să facă acelaşi lucru şi vizavi de durere, şi de alte aspecte 
ale realității precum utilitatea, fericirea, funcționalitatea, prevederea corectă etc. 

Torquatus: „Epicur, care era după părerea voastră dedat plăcerilor, afirmă cu tărie că 
nu există viaţă plăcută dacă nu trăieşti înțelept, cinstit şi drept şi că nu poate exista viaţă 
înțeleaptă, cinstită şi dreaptă, dacă ea nu este plăcută. "2 

Epicur pare să nu înțeleagă prea bine că deşi „în mare” „înțelepciunea” şi „dreptatea” se 
întâlnesc de cele mai multe ori cu „plăcerea” în urmărirea unor scopuri comune (de multe 
ori altele decât obținerea „plăcerii” sau a „înţelepciunii”), această suprapunere de interese 
nu se realizează totuşi întotdeauna („viaţa înțeleaptă” şi „dreaptă” nu este întotdeauna nici 
lipsită de orice durere şi nici trăită doar în plăcere, iar unele „plăceri” ale vieții nu sunt 
întotdeauna „înţelepte” sau „drepte”) şi că atunci când ele intră în conflict, uneori este bine 
ca „plăcerea” să aibă întâietate, iar alteori „înţelepciunea”. 

„Plăcerea” şi „înţelepciunea” sunt doar instanțe relative ale ființei, care permit o 
orientare relativă a ei prin realitate, cu condiţia să fie judecate în funcție de circumstanţe 
cât mai exacte şi după cât mai multe şi mai clare criterii de apreciere, care să permită 
realizarea unei cât mai bune alegeri, în funcție de datele de care dispunem la un moment 
dat. 

Uneori se pare însă că chiar şi adepţii lui Epicur înțeleg că „înţelepciunea” nu este 
„legată” întotdeauna de „plăcere”: 

Torquatus (vorbind despre doctrina lui Epicur): „Dar survin momente în care este 


obligatorie îndeplinirea unor anume îndatoriri sau se impun anumite necesităţi şi trebuie 


230 Cicero, 1983, Despre supremul bine şi supremul rău, Editura Ştiinţifică şi Enciclopedică, Bucureşti, p. 
62 (|, 57). 

refuzate plăcerile şi nu trebuie respinse durerile. Înțeleptul face o astfel de alegere, încât 
respingând anumite plăceri dobândeşte altele mai mari sau suportând anumite dureri evită 


altele mai aspre. "2! 


5.10 Multiplicitatea şi complexitatea 

Epicur (în Maxime fundamentale): „Când plăcerea e prezentă, atât timp cât e 
neîntreruptă, nu există nici durere, nici tristețe, nici amândouă împreună. "2? 

Plăcerea nu e una singură — ci sunt mai multe tipuri de plăceri care nu se pot confunda 
prea uşor una cu alta. De aceea, atunci când o plăcere e prezentă nu e prezentă toată 
plăcerea posibilă (plăcerea în general), ci doar a anumită plăcere particulară. Şi chiar dacă 
durerea particulară opusă ei nu există concomitent cu ea, ea poate exista împreună cu ea, în 
mod alternativ (de exemplu, pe parcursul procesului de satisfacere a unei nevoi — când, de 
exemplu, senzaţia de durere specifică setei, respectiv cea caracteristică plăcerii de a ne 
satisface setea, ne îmbie „împreună”, în mod alternativ, să bem „paharul până la fund” şi să 
nu ne mulțumim doar cu o singură înghițitură). 

Apoi e bine dacă s-ar face o distincție clară între durerea legată de trebuinţele corpului 
(de exemplu, foame, sete, frig etc.) şi „durerea” legată de „suferinţele psihice” (cum ar fi 
tristeţea, mânia, frica, stresul, neliniştea etc.), pentru că astfel înțelegem foarte bine că 
cineva, de exemplu, poate resimţi plăcerea de a mânca şi durerea/ suferinţa de a-i fi sete 
cam în acelaşi timp în care ar simţi, de exemplu, şi durerea provenită de la o lovitură la 
picior, şi „plăcerea”/ fericirea/ bucuria unei amintiri legate de momentul când a jucat fotbal 
şi a marcat un gol sau suferința emoțională specifică unei tristeți/ amărăciuni legate de 
amintirea celui care l-a lovit intenționat în timpul meciului... 

Realitatea manifestării plăcerilor şi durerilor, a suferințelor şi fericirilor, nu e simplistă, 
ci complexă, iar diferitele tipuri de suferinţe/ dureri resimțite, la un moment dat, 
aproximativ în acelaşi timp, trebuie luate pe rând şi rezolvate pe rând... 

(Ernest Stere: [...] „Epicur a substituit unui bine abstract, abia sesizabil de sub vălul 
speculațiilor metafizice, concepția unui bine real, viu, personal, la îndemâna tuturor şi pe 
care nimeni să nu-l poată pune la îndoială. Scopul vieţii e plăcerea — spune Epicur "2 


[...]) 


231 Ibidem, p. 53 (|, 33). 
232 Laertios, Diogenes, 1997, Despre viețile şi doctrinele filosofilor, Editura Polirom, laşi, p. 342 (X, 139). 
233 Stere, Ernest, 1998, Din istoria doctrinelor morale, Editura Polirom, Iaşi, p. 117. 

Pasul făcut de cirenaici şi de epicureici, de a lua serios în considerare plăcerea, în luarea 
deciziilor lor morale, este un pas pe drumul cel bun, dar el nu trebuie absolutizat şi nici 


dogmatizat... 


6. Nevoile şi dorinţele 


6.1 Mâncăruri, onoruri şi statui 

Epicur (în Maxime fundamentale): „29. Dintre dorințele noastre, unele sunt fireşti <şi 
necesare; altele sunt fireşti>, dar nu sunt necesare, iar altele nu sunt nici fireşti, nici 
necesare ci se datorează numai unei păreri iluzorii. [Epicur consideră ca fireşti şi 
necesare dorinţele care suprimă durerea, ca de exemplu, băutura, când suntem însetaţi; pe 
când prin dorințe fireşti, dar nu necesare, el înțelege pe acelea care numai diversifică 
plăcerea, fără să caute să înlăture suferința, ca de exemplu mâncărurile scumpe; prin 
dorințele care nu-s nici fireşti, nici necesare el înțelege cele referitoare la coroane 
onorifice şi la obținerea unei statui]. 95 

Consumarea de „mâncăruri scumpe” (în raport cu altele mai „ieftine”), când diversifică 
plăcerea resimțită atunci când ne hrănim (diversificare care poate veni însă şi din diverse 
mâncăruri ieftine), de obicei, „caută să înlăture şi suferința” specifică foamei — dorința de a 
ne hrăni cu mâncăruri mai scumpe sau mai ieftine, mai diversificate sau mai puțin 
diversificate, are această tendință „ciudată”, nu numai de a căuta o „diversificare a 
plăcerii” (prin diversificarea surselor de hrană, în căutarea multiplelor elemente necesare 
bunei funcționări a organismului), ci şi de a „căuta să înlăture suferinţa” specifică foamei. 

Deci dorinţa aceasta „firească, dar nu necesară” de „mâncăruri scumpe” care uneori 
diversifică plăcerea, odată satisfăcută, în ciuda părerii lui Epicur, mai mereu „înlătură (pe 
moment şi) suferința” specifică foamei... Iar uneori chiar şi cele mai banale surse de hrană 
„firească şi necesară” pot fi foarte scumpe „la vedere” sau „la achiziție” datorită unei 
perioade de secetă prelungită, de exemplu, sau unor războaie etc. 

Diversificarea surselor de hrană este nu doar firească, ci şi necesară pentru un proces 
optim de hrănire, iar „mâncarea mai scumpă”, de multe ori, este şi mai „bună” (cantitativ şi 


calitativ) decât cea „ieftină”... 


234 Laertios, Diogenes, 1997, Despre viețile şi doctrinele filosofilor, Editura Polirom, laşi, p. 344 (X, 149). 

Dorinţa de „coroane onorifice” (de recunoaştere socială a meritului, a acţiunilor bune 
pentru societate, a valorii unui individ în fața unei comunități?), dacă nu este „firească”/ 
„naturală”, cum este? „Nefirească”? (Nu e în „ordinea firii”? E „supranaturală”?)... 
„Nenaturală”? (Atunci cum de apare ea în natura umană?)... 

Ar fi mai firesc ca aceste „coroane onorifice” date pentru recunoaşterea unor merite să 
nu se mai dea? Ar fi mai firesc să nu existe nici un fel de ierarhie valorică în societate? (O 
societate fără valori şi fără ierarhii valorice e „firească şi naturală”?)... Oare, de cele mai 
multe ori, dorinţa de a fi în acord cu valorile (familiale, comunitare, politice, religioase, 
economice, culturale etc. ale) unei societăți şi de a le promova pe acestea (prin acte 
specifice, recunoscute de societate prin „coroane onorifice”) nu este o dorinţă şi firească/ 
naturală (pentru o fiinţă societală cum e omul), şi necesară pentru existenţa acelei societăți? 

După Diogenes, potrivit lui Epicur, înțeleptul „nu va lua parte la viața politică '"* şi 
„Se va desfăta mai mult decât ceilalți oameni la serbările publice. Înțeleptul va ridica 


statui. Li va fi totuna dacă va avea < avere > sau nu. "2% 


Oare participarea la „viaţa politică” nu este ceva „firesc/ natural” şi „necesar” pentru om 
şi pentru societatea umană? Şi oare „serbările publice” nu ţin de multe ori chiar de „viaţa 
politică”? Atunci cum ar putea cineva să ia parte la „serbările (politice) publice” fără a lua 
parte la „viaţa politică”? Şi oare din cauză că la „serbările publice” se serveşte de obicei 
mâncare din care îi place „înțeleptului” — adică mâncare ieftină şi nu prea diversă — el „se 
va desfăta mai mult decât ceilalți oameni” în timpul acestor serbări?... 

Şi dacă „obţinerea de statui” este o activitate care nu este „firească” şi nici „necesară”, 
cum se face că înțeleptul lui Epicur „va ridica statui”? „Ridicarea de statui” este firească şi 
„necesară”, dar „obţinerea” lor nu este? (Oare statuile nu se „obţin” prin „ridicarea” lor de 
către cineva?) 

Iar dacă uneori „ridicarea de statui” (din marmură, piatră, bronz etc.) este destul de greu 
de realizat (datorită muncii necesare), respectiv dacă o „statuie” e greu de procurat 
(datorită costului implicat), înseamnă oare că „înţeleptul” ar trebui să facă, după Epicur, 


ceva „lipsit de valoare reală”? 


235 Laertios, Diogenes, 1997, Despre viețile şi doctrinele filosofilor, Editura Polirom, laşi, p. 338 (X, 119). 
236 Ibidem (X, 120a - 121b). 

6.2 Valoarea 

Epicur (în Scrisoare către Menoiceus): [...] „orice e firesc se procură uşor şi numai ce 
e lipsit de valoare reală e greu de procurat. "2 

Orice animal ştie ceea ce se pare că Epicur nu cunoaşte: anume că nu orice este „firesc/ 
natural” (hrană, apă, confort termic, siguranţă etc.) este întotdeauna uşor de procurat. lar 
dacă prin „lipsit de valoare” el înţelegea bogăţia şi luxul, orice copil de „om bogat”, care 
după ce a trăit în bogăţie şi lux şi-a moştenit averea de la părinţi, putea să-i spună că nu a 
fost chiar aşa de greu de procurat ceea ce Epicur considera ca fiind „lipsit de valoare”... 

„Valoarea” pe care oamenii o ataşează la ceva anume este de cele mai multe ori 
subiectivă — şi astfel fiind, ea este considerată de multe ori chiar pe dos de cum susținea 
Epicur — oamenii au tendinţa de a socoti ceea ce se procură uşor ca fiind oarecum „lipsit de 


valoare” şi ceea ce ei reuşesc să procure după un efort îndelungat ca având o „valoare reală 


pentru ei”. 


6.3 Satisfacere şi insatisfacţie 

În legătură cu dorinţele nenaturale (nefireşti) şi nenecesare, considerate ca atare de către 
Epicur, A. Comte-Sponville, ne spune următoarele: 

„Dorinţele care nu sunt nici naturale, nici necesare — dorinţa de glorie, de bogăţie, de 
putere etc. — sunt nelimitate şi deşarte. Ele antrenează în mod iremediabil insatisfacția: nu 
vom avea niciodată destui bani, destulă putere sau destulă glorie. Aşa se face că, dacă 
dorim bani, putere sau glorie ne condamnăm singuri la insatisfacţie. "> 

Ce s-a întâmplat aici cu „măsura” în „plăcere” clamată de cirenaici şi de Epicur alături 
de întreaga moralitate antică? Oare nu este şi o măsură specifică în „cantitatea” şi 
„calitatea” de „bani”, „glorie” (comunitară, politică, academică, literară etc.) şi „putere” 
(fizică, psihică, materială, financiară etc.)? (O „măsură” în „obţinerea de coroane 
onorifice” şi „a unor statui?) 

Pentru că la un moment dat se poate depăşi o oarecare „„măsură” armonioasă în 
deținerea şi folosirea unor resurse (financiare, de notorietate şi faimă, de putere) aceasta nu 


înseamnă că aceste aspecte ale vieții nu ar fi „naturale”/ „fireşti” sau că ele nu ar fi 


„necesare” funcționării armonioase a vieții sociale... 


237 Ibidem, p. 341 (X, 130). 
238 Comte-Sponville, André; Delumeau, Jean; Farge, Arlette, 2007, Cea mai frumoasă istorie a fericirii, 
Grupul editorial ART, Bucureşti, p. 25. 

Dacă ar fi aşa, atunci şi „nevoile naturale şi necesare” socotite ca atare de Epicur, cum 
sunt, de exemplu, acelea de a „mânca” sau de „a dormi”, ar putea să fie socotite de fapt 
„nenaturale şi nenecesare”, pentru că se poate întrece „măsura” şi în ele (se poate mânca 
prea mult sau prea puţin, se poate dormi prea mult sau prea puţin). Plus că oricât ai mânca 
sau ai dormi ele „antrenează în mod iremediabil insatisfacţia” — şi încă mai dorim să 
mâncăm şi să dormim (şi altădată)... 

Satisfacția specifică unei „dorinţe împlinite” este de obicei temporară şi parțială, dar 
este „satisfacție” nu „insatisfacție” — pentru că cineva nu poate avea „toţi banii din lume” 
nu înseamnă că nu se poate „satisface” şi cu o sumă „modică” care să-l mulțumească pe 
moment... 

Cam toate dorinţele te pot „condamna” la o căutare nesfârşită (inclusiv cele de a mânca 
sau de a bea apă), deoarece marea lor majoritate sunt ciclice, putând fi satisfăcute doar pe 
moment. La fel ca cel care doreşte „bani”, „faimă” şi „bogăţie”, oricine doreşte să 
mănânce, să bea şi să aibă haine se „condamnă” şi la „insatisfacție” şi la „satisfacție” — 


acestea sunt relative (relaționate unui context oarecare) şi trecătoare... 


6.4 Dorinţa sexuală 

„În ceea ce priveşte dorinţele care sunt naturale fără a fi necesare — de pildă, dorinţa 
sexuală, dorinţele estetice sau gastronomice — nu este cazul să renunțăm total la ele; 
trebuie însă să avem grijă să nu devenim sclavii lor. "2% 

Ne îndoim foarte tare că dorința sexuală nu ar fi „necesară” (din vreun punct sau altul 
de vedere — de exemplu, al înmulţiri vieţii umane) sau că „dorinţele gastronomice” sau 
„estetice” nu ar fi nici ele „necesare” — cum am mai arătat — ceea ce mănânci şi cum 
mănânci este la fel de important ca „a mânca” — ba chiar mai mult: „a mânca” presupune în 
identitatea sa cea mai intimă „preferinţele gastronomice” şi „variațiile gastronomice” — 
astfel că dacă „a dori să mănânci” este o dorinţă „necesară”, atunci şi „a dori să mănânci 
ceva” (mai degrabă decât altceva) este o dorință la fel de „necesară” pentru buna 
funcționare a actului specific lui „a mânca”. 


Apoi a spune că „dorința sexuală”, cea „estetică” şi cea „gastronomică” nu sunt 


necesare este doar a nu înţelege, printre altele, cum apare viaţa şi care sunt mecanismele 


239 Comte-Sponville, Andre; Delumeau, Jean; Farge, Arlette, 2007, Cea mai frumoasă istorie a fericirii, 
Grupul editorial ART, Bucureşti, p. 25. 

specifice procesului de reproducere sexuală — a se vedea în acest sens toate aspectele 
specifice „selecţiei naturale” şi „selecției sexuale” (bazată pe criterii „estetice”, 
„gastronomice”, de „putere”, de „faimă”, de „bogăţie” etc.) ce are loc în lumea animală şi 
umană pentru selecția partenerilor sexuali şi pentru buna desfăşurare a procesului de 


reproducere a unei specii... 


6.5 „Supravieţuirea filosofică” 

Cel care îşi reduce, uneori, dorințele doar la minimul necesar pentru a „supraviețui” ne 
arată că poartă în sine o oarecare „frică de a trăi viața” la maxim, cu tot preaplinul ei 
posibil, o frică de „succes” şi de „faimă”, o frică de „public” şi de „judecată publică”, dar 
şi o frică de „insucces”, de eşec — care îl predispune unei atitudini resemnate, ce se 
mulţumeşte cu ce are, chiar dacă are foarte puţin sau „mai nimic”... 

Se pare că „frica de moarte” egalată uneori de Epicur cu „frica de nimic” şi astfel doar 
teoretic scoasă din ecuația vieţii (din moment ce practic Epicur s-a ferit şi a evitat 
întâlnirea cu moartea şi „nimicul” ei pe cât i-a stat în putință — a trăit 71 de ani (341 — 270 
î.e.n.) şi a murit din cauza unor pietre la rinichi şi nu prin sinucidere) este substituită, 
uneori, într-o oarecare măsură, cu „frica de viață” (adică, printre altele, cu „frica” de 
„femeie, căsătorie şi copii” sau cu „frica” de politică, bogăţie, faimă, putere...). 

Dând deci dovadă de o prevedere/ prudenţă „ciudată” faţă de „nimic”, respectiv față de 
„întâlnirea cu nimic” şi încercând astfel să evite „nimicul” morţii, Epicur a ajuns uneori să 
îmbrățişeze „nimicul” vieţii (viaţa trăită pe un minim de actualizare a potențialului ei, viaţa 
care doar „supravieţuieşte”). 

Comte-Sponville: „Singurele dorințe absolut bune sunt dorinţele naturale şi necesare, 
fie că sunt necesare însăşi vieţii (a mânca, a bea), fie bunăstării trupului (a avea haine şi 
un acoperiş), fie bunăstării sufletului, cum se întâmplă cu fericirea (este cazul prieteniei şi 
al filosofiei). "2% 

Dorinţa de „a mânca” nu este prin sine „absolut bună” (calitatea acestei dorinţe de a fi 
„bună” nu este indiferentă față de circumstanțele şi faţă de detaliile de punere a ei în 


practică): depinde foarte mult ce mâncăm, cum mâncăm, când mâncăm, de câte ori şi mai 


240 Comte-Sponville, André; Delumeau, Jean; Farge, Arlette, 2007, Cea mai frumoasă istorie a fericirii, 
Grupul editorial ART, Bucureşti, p. 26. 

ales cât mâncăm... Detaliile fac diferenţa (şi cantitativă, şi calitativă, în raport cu sănătatea 
trupului). 

Împărţirile lui Epicur nu prea sunt nici „naturale” şi nici „necesare” — pentru om „a-şi 
dori să mănânce”, „a-şi dori să mănânce (şi) mâncare scumpă” (nu doar ieftină) şi a-şi dori 
„coroane onorifice” sunt toate trei dorinţe destul de naturale şi de fireşti — aflate în perfect 
acord cu natura sa umană. Şi sunt de asemenea şi dorinţe „necesare”, printre altele, bunei 
sale integrări în societatea umană. 

Şi tot aşa dorinţele de „a mânca, a bea”, de „a avea haine şi un acoperiş”, „dorinţele 
sexuale, estetice şi gastronomice” şi „dorinţele de glorie, de bogăţie şi de putere” sunt toate 
dorinţe fireşti (e firesc ca omul să le aibă — nefiresc ar fi un om care nu are astfel de 
dorinţe) şi naturale (fac parte din natura deziderativă specifică omului). 

Şi sunt de asemenea dorinţe „necesare”, fiecare din ele, pentru ceva — unele pentru 
stricta supravieţuire, altele pentru reproducere, unele pentru sănătate şi funcționare optimă, 
altele pentru joacă şi divertisment, unele pentru buna funcționare a societăţii, altele pentru 
asigurarea unor rezerve pentru „vremuri grele”, unele pentru a ne întări în „putere”, altele 
pentru a ne întări în „cunoaştere”... Pentru împlinirea oricărei dorinţe realiste pe care omul 
o are sunt nişte condiții necesare de îndeplinit pentru atingerea acelei dorințe. 

Epicur reduce toate dorințele/ condițiile „necesare” omului (din diferite puncte de 
vedere — pentru atingerea a diferite dorinţe/ scopuri pe care el şi le propune) doar la cele 
„necesare” lui pentru îndeplinirea unei singure dorinţe — aceea de trăi o viaţă redusă la un 
„minim de supraviețuire filosofică” — pentru împlinirea căreia el consideră că sunt necesare 
să fie împlinite doar dorinţele necesare pentru o supraviețuire oarecum animalică a lui 
(mâncare, apă, ceva haine şi un „adăpost”) şi cele necesare „fericirii” lui „filosofice” 
printre „prieteni” (adică să fie împlinite doar cele necesare pentru a supravieţui, a avea 
prieteni şi a studia „filosofia”). 

În mod practic, nu putem însă reduce toate „dorinţele” pe care poate să le aibă omul 
(sănătate, siguranță, libertate, dreptate, bogăție, putere, confort, recunoaştere socială, 
coordonare politică, familie, urmaşi, creativitate artistică etc.) doar la câteva din dorinţele 
pe care el poate să le aibă uneori. Şi nici nu putem reduce „cu forța” toate dorinţele 
necesare pentru ceva sau altceva doar la dorinţele necesare pentru a „supraviețui filosofic” 


(în maniera specifică modului în care Epicur înțelegea această „supravieţuire filosofică”)... 

A spune că dorinţa de putere, de avuţie sau de glorie nu e „naturală/ firească” şi a spune 
că dorinţa de „a mânca şi a bea” este „naturală/ firească” e doar a nu înţelege că, de obicei, 
„a mânca” şi „a bea” nu sunt activităţi „spontane” (complet izolate de restul activităților 
umane) — „mâncarea nu creşte (doar) în copaci” şi pe „marginea drumului”, ci de cele mai 
multe ori e nevoie de „putere”, de „avuţie” şi de un minim de „recunoaştere socială” a 
muncii depuse şi a unui oarecare drept de proprietate, pentru ca aceasta să poată fi obținută 
şi păstrată sau consumată „în siguranță” (adică, de obicei, trebuie „să se muncească” 
(individual, familial şi social, pe nivele fizice, financiare, politice, economice, culturale etc. 
— adică pe diferite nivele de manifestare a „puterii”, „avuţiei” şi „gloriei”) pentru obţinerea 
ingredientelor necesare „mâncării” (fructe, legume, cereale etc.) şi pentru prepararea lor). 

În plus odată obţinute, elementele hrănitoare trebuie păstrate şi pentru perioade în care 
ele sunt mai greu sau chiar imposibil de obținut (iarnă, secetă, război etc.)... — chiar şi unele 
animalele ştiu acest lucru şi îşi fac „rezerve” de hrană pentru iarnă... Prin urmare, a crea 
„bogăţie” (rezerve de hrană, îmbrăcăminte, unelte etc.) de care să te poţi folosi în „vremuri 
grele şi tulburi” este o activitate cât se poate de „naturală” şi de multe ori chiar foarte 


„necesară” pentru menţinerea şi înflorirea vieţii umane. 
3 5 5 


7. „Neplăcerile” lui Epicur 


7.1 Femeia şi căsătoria 

Epicur nu recomandă căsătoria: „De asemenea, înțeleptul nu se va căsători şi nu va 
avea copii; aşa spune Epicur în cărțile sale: Probleme şi Despre natură. "2 

Probabil că el nu se căsătoreşte, printre altele, deoarece consideră că „relaţia sexuală” 
nu prea aduce „foloase” bune. Şi poate n-o găseşte nici „plăcută”... Şi apoi el nu se prea 
pricepe nici la „discursuri frumoase”... Şi nici nu se poate „îndrăgosti”: 

„Omul înțelept nu va ţine discursuri frumoase. Relaţia sexuală, spun ei, nu aduce 
niciodată un folos; e încă bine dacă n-a adus vătămare. '** 
„Epicurienii nu sunt de părere că omul înţelept se poate îndrăgosti [...] nici că 


dragostea este trimisă de vreun zeu ”®” [...] 


241 Laertios, Diogenes, 1997, Despre viețile şi doctrinele filosofilor, Editura Polirom, laşi, p. 338 (X, 119). 
242 Ibidem (X, 118). 
243 Ibidem. 

Unii ar putea zice că totuşi, cu puţin efort, acest „om înțelept” şi-ar putea depăşi aceste 
trăsături personale nefavorabile căsătoriei, că doar nu ar fi el primul om care s-ar căsători, 
incapabil fiind de a ţine „discursuri frumoase” nevestei sau de a se „îndrăgosti” 
(„nebuneşte”) de ea... Dar dacă nu-i prea place nici măcar relaţia sexuală cu plăcerea 
aferentă (tocmai lui care prin alte părți ridică în slăvi plăcerea!), iar copii nu prea are de 
gând să facă, ce rost mai are să se încurce cu vreo căsătorie sau alta?... La o adică, el ar 
putea trece direct la „curtezane”... 

(Despre Aristip, Diogenes ne spune că „/74/ Cineva îl ținea de rău că trăieşte cu o 
curtezană, iar el îi puse întrebarea: „Este vreo deosebire între a lua o casă în care mai 
înainte a locuit multă lume şi una în care n-a locuit nimeni? ”. Răspunsul fiind „nu ” el 
continuă: „Sau între a te sui într-o corabie în care au călătorit mai înainte zece mii de 


oameni şi una în care n-a călătorit nimeni?” „Nu-i nici o deosebire. ” *7*...) 


Şi pentru că veni vorba de „dragoste”, putem menționa aici, în treacăt, faptul că tema de 
discuţie în Banchetul lui Kierkegaard este „dragostea şi relaţia dintre bărbat şi femeie“, 
temă propusă de personajul Constantin Constantius. Acesta considera femeia ca fiind doar 
o glumă: 

„Și e într-adevăr o glumă faptul de a îndrepta categoria morală spre femeie, ținând-o 
pe aceasta drept țintă a ei, pentru că seriosul nu poate fi niciodată serios când e vorba de 
femeie, ea nefiind altceva decât gluma însăşi. "2% 

„Femeia nu poate fi bine înțeleasă decât privită prin prisma noțiunii de glumă. Unui 
bărbat îi revine rolul de a fi şi de a acționa în mod absolut, de a exprima absolutul. 
Femeia se găseşte în domeniul relativului. Între cele două fiinţe, atât de diferite nu se 
poate exercita nici o interacţiune veritabilă. Această disproporție constituie gluma, intrată 
în lume o dată cu femeia. "2 

Spiritul discursului de mai sus este evident unul glumeţ: este tot atâta „absolut” şi 
„relativ” în femeie pe cât este şi în bărbat — şi chiar dacă între aceste două fiinţe sunt unele 


diferenţe, de cele mai multe ori, aceste diferenţe chiar incită la o „interacţiune veritabilă”... 


244 Laertios, Diogenes, 1997, Despre viețile şi doctrinele filosofilor, Editura Polirom, Iaşi, p. 110 (II, VIII, 
74). 

245 Kierkegaard, Sören, 1997, Banchetul (În vino veritas), Editura Universal Dalsi, Bucureşti, p. 47. 

246 Ibidem, p. 69. 

247 Ibidem, p. 68. 

(Vasile Conta: [...] „imaginația ne face să vedem ceea ce aşteptăm să vedem, în toate 
împrejurările şi-n toate locurile, unde lucrurile de perceput sunt încâlcite, sau fine, 
gingaşe şi greu de prins. 2%) 

Chiar dacă Epicur nu pare să fi considerat femeia o „glumă”, se pare totuşi că 
„dragostea”, „sexul”, „căsătoria” şi „copiii” nu erau aspecte prea „serioase” („plăcute”) 


pentru el (nu erau demne de marea lui „înţelepciune”...). 


7.2 Copiii 

Am văzut că Epicur recomandă ca înțeleptul să nu aibă copii — Rousseau însă, chiar 
dacă zice el că nu a fost făcut pentru societatea civilizată, a avut grijă, spre deosebire de 
Epicur, să facă nu unul, nu doi, ci fix 5 (cinci) copii, pe care apoi nu doar că i-a părăsit, dar 
nu a vrut nici să-i lase în seama mamei şi a familiei acesteia, pe motiv că aceasta i-ar fi 
„răzgâiat”, iar familia ei ar fi făcut din copiii lui nişte „monştri”: 

„Totuşi este neîndoielnic că, mai mult decăt de orice, acest demers mi-a fost dictat de 
dorința de a le evita un destin de o mie de ori mai rău, şi desigur inevitabil pe orice altă 
cale. Puțin mai nepăsător de-aş fi fost față de ce urmau să devină, ar fi trebuit, în situația 
dată, cum nu eram în stare să-i cresc eu însumi, Să-i las în seama mamei lor, care i-ar fi 
răzgăiat, şi a familiei ei, care ar fi scos din ei nişte monştri. La gândul acesta mă cutremur 
şi acuma. "2% 

„Îmi dădusem într-adevăr copiii la Casa Copiilor Găsiţi; mai era nevoie de altceva ca 
să facă din mine un tată denaturat? "2% 

Se pare că mai era nevoie de ceva — nu era suficient doar că i-a abandonat, că i-a dat la 
„Casa Copiilor Găsiţi” (de Rousseau prin casa proprie), mai trebuia ca el să nege chiar că 
ar fi avut vreodată copii: „În timp ce stăteam la masă, fata cea mai mare, care e măritată 
şi gravidă, s-a apucat să mă întrebe, aşa din senin şi privindu-mă cu atenţie, dacă am avut 
vreodată copii. I-am răspuns, roşind până-n vârful urechilor, că această bucurie nu mi-a 
fost hărăzită. "25! 

Între a nu avea copii deloc, cum recomandă Epicur, şi a-i face doar spre a-i abandona, 


cum a procedat Rousseau, „omul înţelept” poate înţelege şi el, ca orice om, pe de o parte, 


248 Conta, Vasile, 2001, Teoria fatalismului, Editura Librom Antet, Bucureşti, p. 79. 

249 Rousseau, Jean-Jacques, 2006, Visările unui hoinar singuratic, Editura Institutul Cultural Român, 
Bucureşti, p. 95. 

250 Ibidem, p. 94. 

251 Ibidem, p. 47. 

necesitatea facerii de copii pentru reproducerea vieții şi, pe de altă parte, necesitatea 


îngrijirii şi îndrumării lor, mai ales de către familie, pe parcursul copilăriei şi adolescenţei 


lor. 


7.3 Politica 

Ion Banu: „Hedonismul Grădinii este egocentric, anticivic; idealul său e o societate 
amicală an-arhică, apolitică"? [...] 

Diogenes ne spune că potrivit lui Epicur, înțeleptul „nu va lua parte la viața 
politică "25, dar că totuşi el ,, Va face curte unui rege dacă va fi nevoie. '2*. 

Pentru cineva care se pare că înțelegea necesitatea încheierii, menținerii şi aplicării unui 
contract/ acord (politic/ social) între oameni pentru a-şi proteja reciproc interesele, această 
respingere a „vieţii politice” este greu de înţeles şi de justificat: 

Epicur (în Maxime fundamentale): „31. Justiția naturală este un contract încheiat între 
oameni cu scopul de a nu se vătăma unii pe alții şi a nu fi vătămaţi de alții. "25 

„33. Nu există o justiţie absolută, ci numai un contract încheiat între oameni, din 
oarecare teritorii, în relaţiile lor reciproce pentru a nu vătăma şi a nu fi vătămați. "2% 

Rousseau, încerca să-şi justifice uneori pornirile sale „anti-civilizație” prin faptul că, 
după părerea sa, el „nu a fost făcut pentru societatea civilizată”: „Concluzia pe care pot s-o 
trag din aceste cugetări este că n-am fost niciodată făcut pentru societatea civilizată, în 
care totul e constrângere, obligaţie, datorie, şi că firea mea independentă m-a făcut 
întotdeauna incapabil de înfrânările necesare celui care vrea să trăiască împreună cu 
oamenii. >" 

Şi astfel, Rousseau prefera, uneori, să viseze (la independenţa sa?) decât să gândească 
(temeiurile profunde ale dependenţei sociale?): [...] „ visarea mă odihneşte şi mă distrage, 
gândirea mă oboseşte şi mă întristează; întotdeauna a gândi a fost pentru mine o 


33258 


îndeletnicire anevoioasă şi lipsită de farmec. ”®? — chiar dacă în alte împrejurări înțelegea 


şi el importanța „contractului social”: 


252 Banu, Ion, 1980, Filosofia elenismului ca etică, Editura științifică şi enciclopedică, Bucureşti, p. 75. 

253 Laertios, Diogenes, 1997, Despre viețile şi doctrinele filosofilor, Editura Polirom, laşi, p. 338 (X, 119). 

254 Ibidem (X, 121b). 

255 Laertios, Diogenes, 1997, Despre viețile şi doctrinele filosofilor, Editura Polirom, laşi, p. 345 (X, 150). 

256 Ibidem. 

257 Rousseau, Jean-Jacques, 2006, Visările unui hoinar singuratic, Editura Institutul Cultural Român, 
Bucureşti, p. 69. 

258 Ibidem, p. 71. 


130 


Plăcerea lui Epicur 


„Din clipa când cineva va spune despre treburile publice „ce-mi pasă”? trebuie să 
socotim statul ca fiind pierdut. "2 

Acestor porniri îndreptate împotriva „vieții politice” sau împotriva „societății civilizate” 
li se poate răspunde, printre altele, că [...] „binele comun e pretutindeni evident şi nu cere 


decât bun-simt ca să fie înţeles. "7% 


8. Înțeleptul 

Diogenes ne transmite că înțeleptul, în viziunea lui Epicur, „Se va îngriji de averea sa 
şi de viitor. Îi va plăcea viaţa la ţară. Va ţine piept loviturilor soartei şi nu-şi va părăsi 
niciodată un prieten. Va acorda numai atâta atenţie reputației sale, cât să nu fie tratat cu 
dispreț. Se va desfăta mai mult decât ceilalți oameni la serbările publice. Înțeleptul va 
ridica statui. Îi va fi totuna dacă va avea < avere > sau nu. "2%! 

Dacă înţeleptului epicurian chiar „îi va fi totuna dacă va avea < avere > sau nu”, 
probabil că îi va fi destul de dificil să se îngrijească cum se cuvine „de averea sa şi de 
viitor”. Cât despre faptul că el „se va desfăta mai mult decât ceilalți oameni la serbările 
publice” probabil că acest lucru se datorează faptului că lui îi plac aceste „serbări publice”, 
chiar dacă zice el că nu prea doreşte să ia parte la „viaţa politică” (evident publică) — ba 
mai mult — această dorință de desfătare suplimentară faţă de ceilalți s-ar putea să fie chiar o 
compensare inconştientă pentru retragerea lui de la participarea la „serbările publice” 
specifice „vieții politice”. 

(on Banu: „La Aristotel, „clasicul, prietenia e subordonată lui „zoon politikon”. La 


Epicur, în elenism, prietenia e un substitut al unui zoon „antipolitic ”. '9%) 


9. Prietenia 
Epicur (în Maxime fundamentale): „27. Dintre toate bunurile pe care ni le pregăteşte 
înțelepciunea, ca să ne asigure fericirea de-a lungul întregii vieţi, cu mult cel mai 


important este dobândirea prieteniei. "9 


259 Rousseau, Jean-Jacques, 2001, Despre contractul social sau Principiile dreptului politic, Editura 
Mondero, Bucureşti, p. 103. 

260 Ibidem, p. 111. 

261 Laertios, Diogenes, 1997, Despre viețile şi doctrinele filosofilor, Editura Polirom, laşi, p. 338 (X, 120a - 
121b). 

262 Banu, Ion, 1980, Filosofia elenismului ca etică, Editura ştiinţifică şi enciclopedică, Bucureşti, p. 73. 

263 Laertios, Diogenes, 1997, Despre viețile şi doctrinele filosofilor, Editura Polirom, laşi, p. 344 (X, 148). 

Diogenes (despre Epicur): „Avem o mulțime de mărturii care să dovedească neintrecuta 
bunăvoință a filosofului nostru faţă de toată lumea" [...] 

[...] „bunătatea faţă de slujitori, dovedită şi de condiţiile testamentului său şi de faptul 
că şi sclavii erau luaţi ca membri ai şcolii, cel mai de seamă dintre ei fiind sus-numitul 
Mys; şi în general, bunăvoința lui față de lumea întreagă. "2% 

Epicur se pare că era prietenos cu toată lumea. Şi e de remarcat umanitatea lui Epicur, 
mai ales în modul cum i-a tratat pe sclavi, spre deosebire de alţii (a se vedea, de exemplu, 


cazul lui Aristotel) care au arătat, uneori, față de ei o atitudine nu tocmai demnă de un 


filosof. 


10. Concluzii 

Epicurianul Philodemos, în Papyrus Herculan, ne spune că: 
„Zeii nu sunt de temut, 

Moartea nu trebuie să ne înfricoşeze, 

Binele e uşor de dobândit 


Răul, uşor de suportat. "7% 


Printre altele, în legătură cu doctrina lui Epicur, se pot observa următoarele: 
„Moartea” este ceva şi Epicur s-a întâlnit cu ea, 

„Zeii” nu-s chiar nimic, dar sunt doar imaginari, 

„binele” nu e mereu chiar aşa uşor de făcut, 


iar „răul”, de multe ori, nu e chiar aşa de uşor de suportat sau de evitat... 


264 Ibidem, p. 315 (X, 9). 
265 Ibidem, p. 315-316 (X, 10). 
266 Hadot, Pierre, 1997, Ce este filosofia antică ?, Editura Polirom, laşi, p. 150. 

0. Precizări introductive 

Gândirea stoică este, în prea multe locuri, neclară, contradictorie, incoerentă, 
superficială şi radicalistă, incapabilă de a sesiza nuanțele reale ale vieții. Este obsedată de 
moarte şi de „indiferenţa” faţă de viață. De multe ori se află în poziţia de a face afirmaţii 
absurde sau de-a dreptul ridicole. Prin urmare, dacă în paginile următoare este tratată 
uneori cu ironie şi umor, această atitudine este generată de faptul că filosofia stoică incită, 
de foarte multe ori, replica umorului filosofic. Iar dacă uneori anumite afirmații stoice sunt 
aspru criticate, această critică este justificată de faptul că acele afirmaţii se află situate 
relativ departe de orice relaţie cu realitatea, iar analiza lor critică poate înlătura o eventuală 
luare în serios a acestor afirmaţii (/ enunţuri/ opinii/ aforisme), care nu ar putea să ducă 
decât la rătăcire mentală şi suferință fizică. 

„Virtutea” (teoretică) propusă de stoici se reduce uneori la viciul „indiferenţei”, al 
nepăsării, al răcelii emoţionale, al ignorării mecanismelor reale de manifestare specifice 
vieţii interioare şi, respectiv, sociale. Deşi se pretinde a fi „în acord cu natura”, singura 
„natură” cu care ea se află în acord este o natură utopică, retrasă spre o imaginație uneori 
fabulatorie prin radicalizare, alteori morbidă prin obsesie, uneori resemnată cu indiferența 
faţă de lume, alteori entuziasmată spre delirul specific credinţei infantile în zei/ zmei... 
Despărțirile făcute de stoici între „bine” şi „rău”, între „interior” şi „exterior”, între „ceea 
ce depinde de noi” şi „ceea ce nu depinde de noi”, între „suflet” şi „trup” etc. sunt de cele 
mai multe ori artificiale şi/ sau superficiale, respectiv de-a dreptul eronate având de-a face 
mai mult cu imaginația stoică decât cu realitatea faptelor — de prea multe ori, stoicii văd 
lumea doar în „alb şi negru”, fiind total orbi la prezenţa copleşitoare a „griului” şi 
„coloratului”. 

E de remarcat însă că „indiferența? pe care ei pretind că o susțin (faţă de cele 
„indiferente”) este, de cele mai multe ori, pur imaginară — iar „preferința” prin care-şi 
scuză uneori „indiferența” ne arată că ei nu ştiau prea bine nici ce este o „preferință”, nici 


ce ar putea la o adică să fie „indiferenţa”. 

„Indiferenţa” lor este deci, de cele mai multe ori, doar pur teoretică (/ verbală) — ea nu 
este mai deloc urmărită în practică (interioară şi exterioară, psihică şi socială), fapt ce 
ridică întrebarea: — Pentru ce mai aveau nevoie de ea? (— Oare doar pentru ca astfel să li se 


vadă cât mai limpede incoerenţa dintre teorie şi practică, respectiv dintre vorbă şi faptă?...) 


1. Virtutea, scopul şi folosul 

Diogenes Laertios ne spune că „Zenon însuşi avea o fire posacă şi acră şi o faţă 
crispată. Era şi foarte frugal şi, sub pretextul economiei, avea o meschinărie de 
barbar. 2% 

Aceste însuşiri ale întemeietorului stoicismului (Zenon din Cition > 334 — 262 î.e.n.) se 
văd de multe ori şi în gândirea lui, care este cam neşlefuită (uneori „barbară” de-a dreptul) 
şi suficient de „posacă” (necomunicativă, nesociabilă, prost dispusă, morocănoasă) şi 
„acră” încât să i se vadă „crisparea” („încleştarea”) pe tot felul de afirmaţii care mai de 
care mai rupte de realitate, cum sunt, de exemplu, cele făcute de el în cartea sa Republica: 

[...] „în Republica prescrie comunitatea femeilor, iar la două sute <de rânduri> 
interzice construirea în cetăți a templelor, a curților de judecată şi a gimnaziilor, iar în 
ceea ce priveşte banii, scrie că nu crede necesar să fie introduşi nici în scopul 
schimburilor comerciale, nici pentru a călători în afară de ţară. '*% 

Probabil că, dorind să înlăture cam toate instituțiile unei societăți, Zenon dorea să se 
întoarcă la un fel de sălbăticie animalică „naturală”, scopul său declarat fiind „viaţa în 
acord cu natura”: „,/87] Zenon, în tratatul său Despre natura omului, indică, cel dintâi, 
drept scop „viaţa în acord cu natura”, ceea ce e acelaşi lucru cu o viaţă virtuoasă, 
virtutea fiind scopul către care ne mână natura. "2% 

Diogenes ne mai spune că „Stoicii cred că primul instinct al animalului este 
autoconservarea, deoarece natura i l-a dat de la început "*[...] de unde s-ar putea deduce 
că „acordul cu natura” pentru animale ar fi să supravieţuiască, deoarece supravieţuirea/ 


autoconservarea ar fi „virtutea” spre care animalele sunt mânate de către natură „de la 


început”. 


267 Laertios, Diogenes, 1997, Despre viețile şi doctrinele filosofilor, Editura Polirom, laşi, p. 222 (VII, 16). 
268 Ibidem, p. 226 (VII, 33). 

269 Ibidem, p. 237 (VII, 87). 

270 Ibidem (VII, 85). 

Se pare însă că omul era un „animal” cu o „natură” mai specială pentru stoici, deoarece 
după ei „scopul” se realiza printr-un acord cu „natura umană” (,,/88] De aceea, scopul 
poate fi definit ca o viaţă în acord cu natura sau, cu alte cuvinte, în acord cu propria 
noastră natură umană, ca şi cu aceea a universului "1[...]) care ar cere „de la început” 
virtute, şi încă nu orice virtute, ci „virtute absolută”, de dorit doar pentru ea însăşi şi pentru 
nimic altceva: 

„Virtutea, susțin ei, este o dispoziție armonioasă, un lucru care merită să fie ales pentru 
el însuşi, nu din speranţă sau teamă sau vreun alt motiv din afară.” 

Ideea că „virtutea” rătăceşte singură prin interiorul stoicului fără a avea nici o legătură 
cu vreun motiv „din afară” este de-a dreptul ridicolă. Virtutea nu este aleasă pentru „ea 
însăşi”, ci pentru că are şi ea un folos (mai ales pe „afară”) şi acest lucru este subliniat, prin 
alte locuri, chiar de stoici (probabil din grija de a se contrazice singuri cu succes): 

„[94] Binele, în general, este lucrul care are un folos şi mai special, este sau identic, 
sau ceva apropiat cu folosul. De aici urmează că binele este virtutea însăşi şi ceea ce 
participă la virtute în aceste trei sensuri, adică: 1) binele ca izvorul din care provine < un 
folos, 2) lucrul, în legătură cu care rezultă un folos > , ca fapta conformă cu virtutea, 3) 
cel prin influența căruia se obține un folos, de exemplu omul bun care participă la 
virtute. "5 

Deci pentru stoici binele este cam tot una cu folosul şi cu virtutea. Ne întrebăm de ce or 
mai fi trei cuvinte distincte în dicționar, dacă au acelaşi sens? Dar tocmai aici este soluția: 
nu au acelaşi sens. De exemplu, folosul (venitul, profitul, avantajul, beneficiul, câştigul — 
conform DEX) poate proveni şi dintr-o activitate „rea” (ca de exemplu: înşelăciunea, 
furtul, violenţa, şantajul etc.), respectiv „vicioasă” (ca de exemplu: „necumpătarea”, riscul 
(renunţarea la prevedere), nedreptatea, frica etc.) şi chiar din tot felul de alte activităţi care 
nu sunt asociate în mod explicit cu virtutea sau cu viciul (ca de exemplu — pot fi trase 
foloase din întâmplare, din noroc etc.). Folosul nu este nici pe departe tot una cu binele şi 
nici cu virtutea. Este însă adevărat că sunt zone de intersecţie în care aceste trei concepte 


ot fi legate unele de altele şi tocmai această relationare ne arată că nici „virtutea”, nici 
5 F $, 


„binele”, nici „folosul” nu sunt de dorit „prin ele însele”, ci mereu în relație cu o 


271 Ibidem (VII, 88). 
272 Ibidem, p. 238 (VII, 89). 
273 Ibidem, p. 239 (VII, 94). 

multitudine de alţi factori care le influențează manifestarea. (Într-o lume _relativă/ 
relaționată nu este loc de absolut, de nerelaţionat...) 

Virtuţile recomandate de stoici sunt cam aceleaşi cu cele recomandate de mai toţi 
filosofii greci: 

„Dintre virtuţi, unele sunt primare, altele, subordonate acestora. Cele primare sunt 
următoarele: înţelepciunea, curajul, justiția şi cumpătarea. Virtuţile subordonate lor sunt: 
mărinimia, înfrânarea, rezistența, prezenţa de spirit, hotărârea bună. 

Ei numesc înţelepciune ştiinţa lucrurilor rele şi bune şi a celor care nu-s nici rele nici 
bune; curajul, cunoaşterea a ceea ce trebuie ales, a lucrurilor de care ar trebui să ne ferim 
şi a celor care sunt indiferente ”?” [...] 

[...] „rezistența, o ştiinţă sau o deprindere care ne arată lucrurile în care trebuie să 
persistăm şi în care nu, precum şi cele care sunt indiferente [...] hotărârea bună, ştiinţa 
prin care vedem ce să facem şi cum să facem, astfel încât acțiunea noastră să fie 
folositoare. "2 

[...] „mărinimia este cunoaşterea sau deprinderea spiritului, care te face să fii 
deasupra a tot ce se întâmplă în mod obişnuit, fie rele, fie bune'*%* [...] 

Putem observa că pentru stoici mai toate virtuțile sunt definite din perspectiva 
„discernământului”, a capacităţii de a diferenţia între bine şi rău. Însă, de multe ori, ei tind 
să radicalizeze „binele” şi „răul” şi să pună aceste aspecte ale realității în nişte poziții 
„absolute” care, de cele mai multe ori, nu se confirmă în realitate. Ceea ce le scapă lor din 
vedere este „relativitatea” binelui şi a răului. 

De altfel, când definesc „înţelepciunea” ca fiind ştiinţa despre lucrurile „bune”, 
respectiv „rele”, precum şi a celor „care nu-s nici rele, nici bune” le scapă din vedere 
lucrurile care sunt şi bune, şi rele în acelaşi timp (evident nu şi sub acelaşi raport), 
categorie sub care se încadrează majoritatea bunelor şi relelor cu care se preocupă morala — 
„bunătatea” şi „răutatea” unor aspecte ale realității depind foarte mult de loc, de timp, de 
împrejurări, de cantitate, de calitate, de modul lor de folosire etc. 

„Indiferentul”” atrage după el în mod inevitabil starea specifică „indiferenţei” care se 
pare însă că nu le este chiar indiferentă stoicilor, ci este chiar bună, din perspectiva lor, 


lucru care ne arată că „indiferenţa” şi „indiferentul” sunt mai mult teoretice decât practice 


274 Ibidem, p. 238 (VII, 92). 
275 Ibidem (VII, 93). 
276 Ibidem. 

şi că oricum le-am lua ele fie cad sub atributul binelui, fie al răului, fie sub amândouă, dar 
în nici un caz nu stau în afara „binelui” şi a „răului”, respectiv „deasupra” lor cum am 
văzut că se vrea a fi „mărinimia” stoică — mărinimia fiind după ei o virtute, şi virtutea fiind 
tot după ei un bine, nu are cum să fie deasupra celor bune şi a celor rele, din moment ce 
este un bine (binele nu poate să fie deasupra de el însuși). În plus, a dori „să fii deasupra a 
tot ce se întâmplă în mod obişnuit, fie rele, fie bune”, pe lângă că este o dorinţă utopică (e 
ca şi cum ţi-ai dori să nu mai fii în lume, ci „deasupra” ei, cât timp este evident că tu eşti 
mereu în ea şi nu deasupra ei), dacă ar fi posibilă împlinirea ei, această împlinire ar 
predispune la „ieşirea” din lume şi nu la implicarea (virtuoasă, bună, folositoare, 
armonioasă) în ea. 

Lucrurile „indiferente” ne sunt indiferente doar din anumite perspective şi în anumite 
momente de timp. În alte contexte temporale şi/ sau din alte perspective ele nu mai sunt 
deloc „indiferente”, ci chiar bune sau rele. Prin urmare, virtutea stoică, văzută ca 
discernere între bine şi rău, între ceea ce le este folositor şi ceea ce nu le este folositor, deşi 
în teorie are aerul unui „absolut”, în practică, când se merge spre rădăcinile reale ale 
acestei virtuţi şi spre raționamentele şi faptele concrete în care ea se poate „întrupa”, se 
ajunge de fapt la „relativ” (fiindcă ea este mereu relativă la criteriile de apreciere folosite 
pentru stabilirea a ceea ce este „bine”, „rău”, „folositor” sau „indiferent”). 

Criteriile propuse de unii stoici pentru a diferenția binele de rău sunt, printre altele, 
criteriul armoniei şi cel al folosului („astfel încât acţiunea noastră să fie folositoare”). 

După cel al armoniei, virtutea este „ceea ce face armonioasă întreaga viaţă”: /.../ 
„fericirea constă în virtute, căci virtutea e acea stare a spiritului care tinde să facă 
armonioasă întreaga viaţă. ””7. Această apropiere a virtuţii de armonie o găsim, anterior 
stoicilor, şi la Pitagora care, conform lui Diogenes, susținea că , Virtutea este armonie, tot 
aşa-i cu sănătatea, cu orice bun şi cu Zeul însuşi. Aceasta explică pentru ce pitagoricienii 
spun că toate lucrurile sunt construite după legile armoniei. "25 

Folosind criteriile armoniei şi folosului, stoicii împart diferitele aspecte ale lumii în 
aspecte bune şi aspecte rele, dar şi în aspecte „indiferente”. 

„Toate bune şi frumoase”, dar când să arate efectiv acele lucruri care sunt bune, rele, 


respectiv „indiferente” se pare că discernământul lor se cam desprinde uneori de realitate... 


277 Laertios, Diogenes, 1997, Despre viețile şi doctrinele filosofilor, Editura Polirom, laşi, p. 238 (VII, 89). 
278 Ibidem, p. 272 (VII, I, 33). 

2. Bunurile sufleteşti 

[...] „unele bunuri privesc sufletul, altele sunt exterioare pe când altele nu-s nici 
sufleteşti, nici exterioare. Cele dintâi cuprind virtuțile şi actele conforme cu virtutea; 
bunurile exterioare sunt, de pildă: a avea o patrie mândră sau un prieten bun şi a te 
bucura de prosperitatea lor. A fi bun şi fericit tu însuţi nu intră nici în categoria bunurilor 
exterioare, nici în a celor sufleteşti. "2 

Deci, conform stoicilor, ,„ binele este virtutea însăşi” şi „fericirea constă în virtute”, dar 
totuşi, prin nu se ştie exact ce minune, „a fi bun” şi „fericit” (tu însuţi) nu se încadrează în 
categoria „bunurilor sufleteşti”, deşi „virtutea” (care este binele şi fericirea) se încadrează 
în această categorie... 

„A fi bun şi fericit tu însuţi” nu este deci, după stoici, nici o „virtute” şi nici un „act 
conform cu virtutea”... Dar ce este atunci? Un „viciu”? (,,Virtutea” opusă acestui „viciu” ar 
fi aceea de „a fi rău şi nefericit tu însuţi”...) 

Gândirea lor în acest caz pare a fi construită astfel: — „Sunt lucruri interioare/ sufleteşti 
şi lucruri exterioare, dar mai sunt şi lucruri care nu sunt nici interioare, nici exterioare...” — 
Da?! Care?... — „A fi bun şi fericit tu însuţi”... 

Bunătatea şi fericirea stoicilor se plimbă deci aiurea prin spaţiul aflat dincolo de 
„sufletul şi exteriorul lor”, prin spațiul „indiferenței spaţiale” care nu este nici interior/ 
sufletesc şi nici exterior... (Cam pe unde se află acest „spaţiu al indiferenţei spaţiale” se 
află şi „indiferența morală” a stoicilor — adică doar prin spațiul fanteziei complet rupte de 
realitate.) 

„[96] La fel şi cu lucrurile rele, unele sunt de domeniul sufletului, anume viciile şi 
acțiunile pornite din viciu, altele sunt rele exterioare, ca de exemplu: a avea o patrie 
lipsită de înţelepciune sau un prieten nerod şi nefericirea care decurge de aici, altele nu-s 
nici exterioare, nici sufleteşti, ca de exemplu a fi tu însuţi rău şi nefericit. ” 2% 

Prin urmare, după stoici, „a fi tu însuți rău şi nefericit” nu are nici o legătură cu „viciile 
şi cu acțiunile pornite din viciu”, pentru că se pare că pentru ei acestea (,„viciile”) sunt 
„chestii sufleteşti” pe când răutatea şi nefericirea (lor) nu sunt „chestii sufleteşti”... Tare!... 

Vedem astfel că în mintea stoicilor cam orice e posibil să se întâmple: inclusiv ca un 


„suflet” să fie „vicios” fără ca să fie „rău” şi „nefericit” (el însuşi)... 


279 Ibidem, p. 239 (VII, 95). 
280 Laertios, Diogenes, 1997, Despre viețile şi doctrinele filosofilor, Editura Polirom, Iaşi, p. 239 (VII, 96). 

Dacă ne-am „lămurit” în legătură cu ce sunt „bunurile sufleteşti” şi cele „exterioare”, 
respectiv cele de tip „fantomă” (ne-sufleteşti şi ne-exterioare), să vedem acum abordarea 
„bunurilor” din perspectiva „scopurilor” şi a „mijloacelor”: 

„Bunurile sunt fie scopuri, fie mijloacele acestor scopuri sau, în acelaşi timp, scopuri şi 
mijloace. Un prieten şi foloasele pe care le avem de la el sunt mijloace către bine, în timp 
ce încrederea, noblețea sufletului, libertatea, încântarea, bucuria, lipsa de durere şi orice 
act virtuos sunt, prin natura lor, scopuri. 

<Virtuţile> spun ei, sunt bunuri de natura mijloacelor şi de natura scopurilor. Pe de o 
parte, în măsura în care ele aduc fericirea, ele sunt mijloace şi, pe de altă parte, în măsura 
în care desăvârşesc această fericire şi sunt parte din ea, ele sunt scopuri. "2! 

Mai întâi e de remarcat că nu sunt listate între „bunuri” bunurile care „nu sunt nici 
scopuri, nici mijloace” („bunurile indiferente la scopuri şi mijloace”), ceea ce este un 
progres notabil (pentru stoici)... 

Apoi e de observat că apar „bunurile” care sunt şi scopuri, şi mijloace... adică bunurile 
reale — ceea ce de asemenea este un progres... Este evident că orice bun se încadrează doar 
în această categorie — că judecat din anumite puncte de vedere el poate fi un scop şi din alte 
puncte de vedere poate fi un mijloc. De exemplu, deşi stoicii îşi consideră prietenii doar ca 
„mijloace” (prietenul stoicului „este un mijloc” către „bine”), ei ar putea foarte bine să-i 
considere şi ca „scop” la un moment dat. La fel, „încrederea”, „libertatea”, „actele 
virtuoase” pot fi deopotrivă şi scopuri de atins (întărit, dezvoltat) şi mijloace de folosit 
pentru atingerea altor scopuri (nu doar scopuri cum le consideră stoicii)... 

La fel cum o virtute oarecare (cumpătarea, prudenţa...) poate fi şi mijloc, şi scop, tot aşa 
ŞI „prietenia” sau „libertatea” pot fi şi ele „bunuri de natura mijloacelor şi de natura 
scopurilor”... 

Împărţirile stoice de mai sus sunt deci relativ arbitrare şi forţate şi astfel îi duc pe stoici 
la a face afirmaţii ca cele de mai jos: 

„La fel cu relele, unele sunt scopuri, altele mijloace [...] Duşmanul tău şi răul ce ţi-l 
face sunt mijloace; consternarea, umilirea, sclavia, tristețea, disperarea, supărarea prea 
33282 


mare şi orice acțiune vicioasă sunt scopuri. 


Oare pentru cine sunt „scopuri” tristețea, disperarea, sclavia şi „supărarea prea mare”? 


281 Ibidem (VII, 96-97). 
282 Laertios, Diogenes, 1997, Despre viețile şi doctrinele filosofilor, Editura Polirom, laşi, p. 239 (VII, 97). 

Pentru stoici? Scopul lor în viață este să fie trişti şi în sclavie? Să întristeze pe alţii şi să-i 
ducă în sclavie?... 

Oricum ar fi, se pare că tristeţea nu poate fi „scop” decât pentru stoic (pentru el însuşi), 
deoarece „răul ce i-l face duşmanul său” nu este un scop, din perspectivă stoică (din nici un 
punct de vedere), ci doar un „mijloc”... 

Să lăsăm însă aceste „lămuriri” (în nevoie de lămurire) şi să trecem la alte confuzii 
stoice: „În general, există bunuri sufleteşti amestecate, de exemplu: faptul de a avea copii 
reuşiți sau a avea o bătrâneţe fericită. "25 

Deci copiii (reuşiţi), după ce s-au născut, au reuşit performanţa de a deveni din „bunuri” 
exterioare exact „bunuri sufleteşti” şi încă unele „amestecate”... Cu ce? Cu o „bătrâneţe 
fericită”! Deci „a fi fericit” el însuşi (cel puţin la bătrâneţe) a ajuns până la urmă pentru 
stoic un bun sufletesc (puţin „amestecat”, dar în esenţă, totuşi, un „bun sufletesc”), deşi lui 
i se părea la un moment dat (probabil prin „rătăcirile tinereții”) că nu ar fi. Se pare însă că 
la bătrâneţe le-a venit „mintea la cap” şi fericirea în „suflet” chiar şi stoicilor... Dar să 
vedem ce mai ziceau ei prin „tinereţe” (probabil pe la „grădiniţă”): 

„[98] Dintre bunurile sufleteşti, unele sunt deprinderi, altele dispoziții, pe când altele 
nu Sunt nici deprinderi, nici dispoziţii. Virtuţile sunt dispoziţii, în timp ce realizările 
profesionale sunt deprinderi, iar acțiunile, ca atare, nu sunt nici una, nici alta. °” 

Realizările profesionale (de exemplu, o casă pentru zidar sau o carte pentru scriitor) ne- 
am aştepta să fie (măcar o parte din ele) bunuri „exterioare”, dar iată-le şi pe ele (doar?) 
„bunuri sufleteşti”. Iniţial „bunuri sufleteşti” erau doar „virtuţile” şi „actele conforme cu 
virtutea”, dar aici au devenit „bunuri sufleteşti” toate „acțiunile, ca atare” (chiar dacă zic 
stoicii că ele nu sunt nici „deprinderi”, nici „dispoziţii”). 

Deci, după „capul” stoicilor, virtuțile nu sunt, sub nici un chip, „deprinderi”, ci doar 
„dispoziţii”, dar ele nu sunt nici „acţiuni, ca atare”, deoarece acestea (chipurile) nu pot fi 
nici „deprinderi” (acţiuni deprinse, ca de exemplu: mersul, scrisul, vorbitul etc.) şi nici 
„dispoziţii” (orice ar mai fi şi ele pentru stoici)... Ce noroc însă pe ei că „acţiunile, ca 
atare,” sunt bunuri sufleteşti şi că „Orice bun sufletesc, spun ei, este oportun, obligatoriu, 


profitabil, folositor, comod, frumos, avantajos, merită a fi dorit şi drept. '**... 


283 Ibidem (VII, 98). 
284 Ibidem. 
285 Ibidem (VII, 99). 

3. Binele, răul, indiferentul şi preferabilul 

Pentru stoici „Dintre lucrurile existente unele, spun ei, sunt bune, altele rele, iar altele 
nici bune, nici rele. Bunurile sufleteşti cuprind virtuțile prudenţei, justiției, curajului, 
cumpătării şi celelalte, pe când opusele lor sunt rele, anume imprudenţa, injustiția şi 
celelalte. 

Sunt nici bune, nici rele acele lucruri care nici nu folosesc, nici nu dăunează unui om, 
ca viața, sănătatea, plăcerea, frumuseţea, forța, bogăţia, gloria, noblețea şi contrariile 
lor: moartea, boala, durerea, urâţenia, slăbiciunea, sărăcia, lipsa de glorie, originea 
modestă şi cele asemănătoare cu acestea, cum afirmă Hecaton în lucrarea Despre scop în 
cartea a VII-a, şi Apollodoros în Etica sa, ca şi Chrysippos; căci ei spun că aceste lucruri 
de care am vorbit nu sunt bunuri, prin ele însele, ci din punct de vedere moral, sunt 
indiferente, deşi intră în specia lucrurilor de preferat'"%* [...] 

Criteriul propus mai sus pentru diferențierea binelui de rău este „folosul”, respectiv 
„dauna ” şi acesta nu e un criteriu rău — aplicarea lui de către stoici îi scoate însă pe aceştia 
total în afara sferei raționalului... Cum adică sănătatea şi plăcerea nu-i foloseşte omului (în 
nici un fel)? Şi cum adică boala şi slăbiciunea nu-i dăunează (în nici un fel)?... 

Şi dacă virtuțile sunt bune, deoarece sunt folositoare, la ce sunt ele folositoare, dacă nu 
la păstrarea şi întărirea sănătăţii, la protejarea şi armonizarea vieții, la obținerea plăcerii şi 
fericirii, a forței şi a frumuseţii? Dacă acestea (sănătatea, viaţa...) i-ar fi indiferente 
stoicului, i-ar fi indiferent şi folosul/ câştigul/ avantajul obţinut prin dobândirea lor şi, prin 
urmare, i-ar fi indiferente şi „virtuţile” care îl ajută să dobândească acest folos „indiferent” 
(care nu este folositor pentru el). Ce să mai facă el cu „virtuţile” folositoare, dacă ele, până 
la urmă, nu sunt folositoare, ci „indiferente” (ducând la obţinerea unor „foloase 
indiferente”). 

Dacă viaţa, sănătatea, forța, slăbiciunea, moartea, boala i-ar fi cu adevărat indiferente 
stoicului (adică, dacă prin absurd, conform criteriilor lui de discriminare, nici nu i-ar folosi 
cele considerate, îndeobşte, „folositoare” şi nici nu i-ar dăuna cele considerate, de mai 
toată lumea, „dăunătoare”), atunci prudenţa, cumpătarea, curajul, justiţia i-ar deveni şi ele 
în mod automat indiferente, deoarece astfel ele devin lipsite de consistență internă şi de 
scop de manifestare clar şi precis delimitat — ele ar rămâne astfel doar cuvinte goale de 


conținut, în lipsa legăturilor directe şi indirecte pe care ele le au cu starea de sănătate, cu 


286 Ibidem, p. 240 (VII, 101-102). 

protecția şi dezvoltarea vieții, cu evitarea morţii şi a bolii, cu asigurarea celor necesare 
existenţei ş.a.m.d. 

Şi apoi de ce să „prefere” stoicul ceva ce îi este „indiferent”? Pentru că preferă 
indiferența? Dar dacă preferă indiferența față de bine sau față de rău, el ar trebui să le 
prefere pe cele „indiferente” față de „virtute” sau de „viciu”... 

Se pare că pentru mintea stoicului „indiferenţa” (apatia, indolenţa, nepăsarea, delăsarea, 
dezinteresul, insensibilitatea) față de „indiferente”, deşi îi este teoretic indiferentă (fără 
importanţă, neînsemnată, fără nici un interes pentru el), „intră în specia lucrurilor de 
preferat” transformându-l astfel într-un „indiferent” (nepăsător, apatic, indolent, nesimțitor) 
căruia totuşi îi pasă de cele „indiferente”, pentru că le „preferă” (le dă întâietate, le 
consideră mai bune decât pe altele, ține mai mult la ele, le consideră mai valoroase şi mai 
importante decât pe altele). 

A prefera înseamnă conform DEX a considera pe cineva/ ceva mai bun, a-l aprecia mai 
mult decât pe un altul, (şi astfel) a-i da întâietate faţă de un altul — ori astfel înţeleasă 
„preferința? presupune nemijlocit judecată valorică şi morală, presupune discriminarea 
dintre bine şi rău, presupune implicarea şi nu apatia, simțirea şi nu nesimtirea, 
sensibilitatea şi nu insensibilitatea, interesul şi nu dezinteresul, acțiunea energică şi nu 
indolența, grija şi nu nepăsarea — adică „preferinţa” (prin caracteristicile ei specifice: 
implicare, simţire, sensibilitate, interes, acțiune, grijă), prin definiţie, se cam opune 
indiferenţei (apatiei, nesimţirii, insensibilităţii, dezinteresului, indolenţei, nepăsării). 

A spune despre unul şi acelaşi lucru, în acelaşi timp şi sub acelaşi raport că îți este şi 
„indiferent” şi „preferat” e aproape ca şi cum ai spune, din aceeaşi perspectivă, că el este şi 
„bun” şi „rău”. 

Nu poţi să „preferi” un lucru, dacă nu-l găseşti ca fiind mai valoros, mai important şi 
mai bun decât pe un altul (dintr-un punct de vedere sau din altul) — dar el ca să fie „mai 
bun” trebuie să fie mai întâi „bun” (şi nu „indiferent”). 

Stoicul vrea însă să funcţioneze cu mintea confuză, fără a diferenția cum se cuvine între 
„preferinţă” şi „indiferență” şi ajunge astfel, de exemplu, „să-i fie indiferent ce mănâncă, 
dar să prefere merele față de pere sau prune”... 

Mintea lui funcționează teoretic pe principiul „mi-e indiferent, dar nu chiar...” (a se citi 
„mi-e indiferent, dar nu mi-e indiferent”...). Această „indiferență-nu-chiar-indiferenţă-ci- 


preferință” nu mai are nimic de-a face cu indiferența şi aproape totul cu preferința. 


142 


„Indiferenţa” stoicilor 


„Indiferenţa” lor (faţă de sănătate, viață, boală, moarte...) se dovedeşte a fi doar una fictivă, 
imaginară, introdusă în doctrina lor, doar pentru a-şi crea singuri contradicții mentale 
inutile. 

„Mai departe ei susţin că nu poate fi considerat ca bun lucrul pe care poți să-l foloseşti 
şi în bine şi în rău, or bogăţia şi sănătatea pot fi folosite şi spre bine şi spre rău. 

Argumentul de mai sus nu are consistență. Oare „prudenţa”, „curajul” şi „justiţia” nu 
pot fi folosite şi ele şi spre „bine”, şi spre „rău” (dintr-un punct sau altul de vedere)? Cel ce 
înțelege că „binele” este relativ înţelege că în lume nu există nici un „bine absolut” care să 
fie „bun” după toate criteriile posibile de judecată. Orice există („virtute”, „viciu”, 
„acțiune”, „folos” etc.) poate fi considerat ca fiind „bun” dintr-un punct de vedere şi „rău” 
din alt punct de vedere. 

Şi oricum, bogăţia şi sănătatea nu pot fi folosite „şi spre bine, şi spre rău”, în acelaşi 
timp şi sub acelaşi raport (după aceleaşi criterii de judecată), astfel că ele sunt bune dintr-o 


anumită perspectivă şi rele din altă perspectivă — la fel ca „virtuțile” sau ca „viciile”... 


Marc Aureliu (Marcus Aurelius Antoninus Augustus > 26 aprilie 121 e.n. — 17 martie 
180 e.n.) susţinea că: „Moarte şi viaţă, cinste şi necinste, durere şi plăcere, bogăţie şi 
sărăcie, de toate lucrurile acestea pot să aibă parte fără deosebire, atât oamenii buni, cât 
şi cei răi, căci ele nu sunt în sine vrednice nici de cinste, nici de ocară, adică, în realitate, 
nu sunt nici bune, nici rele. "2% 

„Argumentul” de mai sus, redus la esenţa lui, arată astfel: din moment ce „atât oamenii 
buni, cât şi cei răi,” „pot să aibă parte” atât de „bine” (dacă viaţa, cinstea, plăcerea şi 
bogăţia nu sunt „bune”, atunci ce este bun?), cât şi de „rău” (dacă moartea, necinstea, 
durerea şi sărăcia nu sunt „rele”, atunci ce este rău?), înseamnă că lucrurile bune şi cele 
rele „nu sunt în sine vrednice nici de cinste, nici de ocară, adică, în realitate, nu sunt nici 
bune, nici rele. ” (Pe scurt: „Dacă omul („bun” sau „rău”) poate avea parte de lucruri bune 
şi rele, „înseamnă” că lucrurile respective nu sunt nici bune, nici rele”!?). 

Sau altfel formulat: „Din moment ce şi oamenii albi şi cei negrii pot vedea şi culoarea 
albă şi pe cea neagră „înseamnă” că aceste culori nu sunt nici de natura albului şi nici a 


negrului...”. 


287 Laertios, Diogenes, 1997, Despre viețile şi doctrinele filosofilor, Editura Polirom, laşi, p. 240 (VII, 103). 
288 Aureliu, Marc, 2006, Către sine însuşi, Editura Vestala, Bucureşti, pp. 49-50 (II, 10). 

Ce are una cu alta? Pentru că un om („bun” sau „rău”) poate avea parte şi de „bine”, şi 
de „rău” asta nu înseamnă că „binele” de care el are parte nu este „bine” şi nici că „răul” 
nu este „rău” (dintr-un punct sau altul de vedere)... Din cauza faptului că ceea ce este bun 
dintr-un punct de vedere este rău din alt punct de vedere nu înseamnă că nu există bine şi 
rău, ci doar că acestea sunt relative mereu la un criteriu oarecare de evaluare... 

Neprecizarea clară a sensului unor cuvinte duce doar la jocuri gratuite cu vorbele şi cu 
argumentele, adică doar la sofisme şi paralogisme neatente la principiile discursului logic... 

Dacă un „om rău” poate să aibă parte de „binele” pe care, de exemplu, i-l poate face o 
mâncare gustoasă (când îi e foame) sau un pahar cu apă curată (când îi e sete), asta 
înseamnă, după mintea lui Aureliu, că nici mâncarea, nici apa nu sunt „bune” pentru omul 
cu pricina? 

Şi apoi ce înseamnă pentru Aureliu un „om rău”? Un om care face „răul” tot timpul, din 
orice perspectivă imaginabilă, adică un „rău înrăit în mod absolut” — un „răutăcios angajat 
cu normă întreagă care face şi ore suplimentare şi care de fapt nu ia nici o pauză de la 
serviciul răului”... şi care, în plus, nu poate face binele nici măcar din greşeală — un „rău- 
făcător” care nu face pauze şi nu cunoaşte „binele” sub nici o formă?... Dar un „om 
bun”?... Unul care orice ar face e „bine” (indiferent de ceea ce face şi din ce perspectivă e 
judecat „binele” lui)? 

Omul prin natura sa este şi bun, şi rău, nu în acelaşi timp şi sub acelaşi raport, dar natura 
sa morală cuprinde în ea ca potenţialitate şi binele, şi răul — iar această potenţialitate este 
actualizată la un moment dat, mai mult sau mai puțin, spre o direcție sau spre alta — dar nici 
un „om bun” nu este bun în mod absolut şi nici un „om rău” nu este „răul absolut” — iar a 
nu înțelege relativul moralei şi nuanțele vieţii este doar a te pierde în sofisme şi 


paralogisme care fie îți demonstrează „răutatea” (relativă), fie „prostia” (relativă)... 


Stoicul Epictet (55 — 135 e.n.) susţinea că „3. Dacă vrei să fii bun, convinge-te mai 


întâi că eşti rău. "2%... Oare, după stoici, „bunătatea” izvorăşte din „răutate” („convingerea 
că eşti rău”)?... Poate un om care s-a convins pe sine că este „rău” de felul său (care este 
convins de „răutatea” sa) să facă „binele”? (Să facă altceva decât acţiunea „naturală” 


„răul”) ce izvorăşte din ceea ce el este convins că este (anume, „răutate”)?)... 


289 Epictet, Manualul, Marcus Aurelius, Către sine; 1977, Editura Minerva, Bucureşti, p. 38 (Epictet, 
Fragmente, 3). 

Pe aceeaşi „logică” stoică oare cel care se convinge că este bun, datorită acestei 
convingeri, se va apuca imediat să voiască să fie rău?... Ce are una cu alta? Ce legătură 
directă, suficientă şi necesară, este între „convingerea” că e noapte şi „dorinţa” să fie zi? 
(Convingerea că e noapte poate coexista şi cu dorinţa să fie în continuare noapte...) Iar 
dacă unii ar zice că nu poți să-ți doreşti decât ceea ce eşti convins că nu ai, li se poate 
răspunde că poți foarte bine să-şi doreşti să ai în continuare ceea ce deja ai... 

Afirmația lui Epictet pare a fi construită pe „logica” următoare: „Dacă vrei să fii rău, 
convinge-te mai întâi că eşti bun!”... adică incită la o confuzie inutilă între „bine” şi „rău”. 

Convingerea vine de obicei de la nişte observaţii şi argumente solide: cel care e convins 
că e bun are probabil şi „argumente” pentru a-şi susține această convingere, printre care, la 
loc de cinste, cu siguranţă se află şi „facerea de bine” făcută în trecut şi mai ales în prezent 
— oricum nu în viitor — el este convins (acum) că este bun (acum) şi nu e convins că va fi 
bun cândva... 

Prin urmare, cel care vrea să fie bun şi în viitor trebuie să înceapă să fie bun în prezent 
şi să constate că este bun prin efectele bune (interioare şi exterioare) pe care le produc 
gândurile şi acţiunile sale — şi pornind de la aceste efecte să se convingă că este bun şi să 
facă în continuare binele... 

Dacă însă va încerca să se convingă că este „rău” (cum sugerează Epictet), va trebui să- 
şi aducă „argumente” pentru susținerea unei astfel de convingeri şi astfel va fi tentat „să 
facă răul” spre a se convinge că este rău... 

Precizarea cât de cât corectă ar fi, în acest caz, următoarea: „Constată (în loc de 
„convinge-te”) că eşti „rău” (în raport cu anumite ființe, situaţii, aspecte, în anumite 
momente specifice de timp) prin constatarea efectelor negative ale acestei „răutăți” (durere, 
suferință...) şi apoi doreşte-ți să fii bun şi să faci „ce e bine” pentru a obține astfel efectele 
pozitive ale facerii de bine (plăcere, linişte, fericire, relaxare, mulțumire...)”. 

Epictet continuă însă cu exprimările sale confuze: 

„71. Când te năpusteşti cu ameninţări şi violenţe împotriva cuiva, adu-ți aminte să-ţi 
spui că eşti totuşi bun. Nu vei mai săvârşi nici o brutalitate şi vei trăi viața fără mustrări 


de conştiinţă, fără să dai socoteală cuiva. "2 


290 Epictet, Manualul; Marcus Aurelius, Către sine; 1977, Editura Minerva, Bucureşti, pp. 48-49 (Epictet, 
Fragmente, 71). 

Aici Epictet încearcă oare să se convingă că „este bun” ca „să devină bun”? (Şi nu cum 
ne spunea mai înainte (Fragmente, 3) — să se convingă că „este rău” ca „să devină bun”?) 

Oare el zice că atunci când eşti „rău” (cuprins de ameninţări, violenţe şi năpustiri) „să-ţi 
spui că eşti totuşi bun” (în acele momente)?... 

Până la urmă se pare că stoicului Epictet îi este „indiferent” ce încearcă să se convingă — 
dacă se convinge că e „rău”, e bine, dacă se convinge că e (totuşi) „bun”, iarăşi e bine... 

Orice convingere ar adopta se pare totuşi că el cam încearcă să facă lucrurile oarecum 
pe dos: fiind relativ „indiferent” (față de „bine” şi „rău” — adică în starea în care nu este 
„nici bun” (ci doar vrea să fie bun), „nici rău” (nu e convins că este rău)) el încearcă să se 
convingă că este „rău” ca să devină „bun” şi fiind „rău” încearcă să se convingă că este 
„bun” ca să devină „bun” (şi să nu-şi facă un rău brutal conştiinţei sale) în loc să constate 
realitatea specifică unui moment dat (că e „rău” sau „bun”) în funcţie de efectele resimţite 
şi apoi să ia măsurile ce se impun spre schimbarea acestor efecte prin schimbarea acțiunilor 
din care ele au rezultat (dacă acest lucru este posibil). 

La Epictet se observă, astfel, tendinţa de a nu diferenția foarte clar între emoţii, dorințe, 
raționamente (convingeri) şi percepții (constatări)... Omul poate să-şi simtă emoțional 
„răutatea”, poate să-i constate perceptiv efectele şi poate să-şi dorească „bunătatea” 
(specifică unor raționamente corecte concretizate în acțiuni „bune”) fără ca aceste aspecte 
să se excludă unele pe altele, dar şi fără ca ele să se suprapună în mod nediferențiat şi 
confuz, precum în cazul celui care priveşte superficial şi în grabă realitatea psihică şi fizică 


în care se manifestă... 


4, Înţelesuri ale indiferenţei şi indiferentului 

„Termenul ,„ indiferent” are două înțelesuri: primul arată lucrurile care nu contribuie 
nici la fericire nici la nenorocire, ca bogăţia, gloria, sănătatea, forța şi cele asemănătoare, 
căci e cu putinţă să fii fericit şi fără acestea. ””” 

„În cu totul alt sens sunt numite „indiferente ” lucrurile care nu sunt de natură a stârni 
nici dorința şi nici aversiunea, de exemplu faptul că numărul firelor de păr de pe cap e par 


sau impar, sau că fii degetul drept sau îndoit. "2? 


291 Laertios, Diogenes, 1997, Despre viețile şi doctrinele filosofilor, Editura Polirom, Iaşi, p. 240 (VII, 104). 
292 Ibidem, pp. 240-241 (VII, 104). 

„Dar nu în acest sens lucrurile menţionate au fost numite indiferente ele fiind foarte 
capabile să excite [stârnească] dorinţă [înclinaţie] sau aversiune. De aceea dintre acestea 
din urmă unele sunt preferate, altele respinse, în timp ce indiferența în celălalt sens nu 
permite nici un motiv nici pentru alegere şi nici pentru evitare. "2% 

Dacă poziția degetului nu ar stârni nici o dorinţă, el ar rămâne în aceeaşi poziție tot 
timpul. 

Apoi, dorinţa în general are o întindere care tinde spre infinit, astfel că în circumstanţe 
potrivite ea poate să-şi dorească cam orice — mai ales că e destul de simplu să ai dorinţe 
(mai greu e să le pui în practică). 

Cât despre faptul că „sănătatea? sau „forța? (puterea fizică, intelectuală, familială, 
economică, politică, religioasă, armată...) nu contribuie la „fericire” şi că e posibil să fii 
fericit în „sărăcie lucie” (cauzatoare de foamete, disconfort termic etc.) şi în „slăbiciune” 
sau „boală” numai un stoic ar fi capabil să spună şi să creadă (uneori) aşa o absurditate... El 
practic zice astfel că el poate fi fericit când este nefericit, că e zi când e noapte şi altele de 
acest gen... 

Termenul „indiferent” poate avea o grămadă de alte înţelesuri (nu doar două) în funcție 
de cum e judecat după un criteriu sau altul (de exemplu, din perspectiva importanţei 
funcționale a ceva pentru desfăşurarea unei acțiuni specifice... sau al însemnătății cuiva în 
devierea cursului probabil al unei acţiuni, sau al valorii asociate unui lucru după un criteriu 
specific, sau al impulsului exterior pe care ceva ni-l transmite spre a acţiona într-o anumită 
direcție ş.a.m.d.). Indiferent însă de „sensurile” pe care cuvântul indiferent” le poate lua 
dintr-o perspectivă sau alta, în el rămâne un mare miez de „indiferență” care nu prea poate 
să se suprapună peste „sănătatea proprie” a stoicului sau a membrilor familiei sale sau 
peste poziţia degetelor mâinii lui atunci când desfăşoară o acțiune sau alta urmărind un 
scop şi nu altul. 

„Dintre lucrurile indiferente, după cum spun ei, unele sunt „preferate, altele 
„respinse”; acelea care au valoare sunt „preferate” în timp ce acelea care au o 
nedemnitate sunt „respinse ”. "2 

În ambele sensuri în care stoicii înțeleg termenul de „indiferent” (fie ca ceva „care nu 


contribuie nici la fericire, nici la nenorocire”, fie ca ceva „care nu stârneşte nici dorință, 


293 Laertius, Diogenes, Lives of the Eminent Philosophers, VII, 104-105 
(ebook, http://en.wikisource.org/wiki/Lives_of_the_ Eminent Philosophers/Book_VII/Zeno). 
294 Laertios, Diogenes, 1997, Despre viețile şi doctrinele filosofilor, Editura Polirom, laşi, p. 241 (VII, 105). 

nici aversiune”) sănătatea, viaţa, bunăstarea materială etc. nu au cum să le fie 
„indiferente”, dar din motive doar de ei ştiute continuă să le numească aşa, deşi le 
„preferă” pe unele (în mod „indiferent”) şi le „resping” pe altele (tot aşa de „indiferent”). 

E drept că recunosc că din perspectiva „dorinţei şi aversiunii” indiferentele nu le sunt 
indiferente, pentru că le stârnesc dorință sau aversiune şi că astfel ele devin preferate 
(dorite) sau respinse, dar tot ei susțin că „indiferența în celălalt sens nu permite nici un 
motiv nici pentru alegere şi nici pentru evitare” (celălalt sens al indiferenţei/ indiferentului 
fiind cel în care lucrurile „nu contribuie nici la fericire, nici la nenorocire”), chiar dacă ei 
aleg să prefere/ dorească ceva care cred ei că nu contribuie cu nimic nici la fericirea, nici la 
nenorocirea lor... Dar de ce preferă ei ceva care nu „contribuie cu nimic la fericirea lor” în 
locul a ceva care, de exemplu, ar contribui cu ceva la această fericire? 

(Stoicismul constituie un exemplu perfect despre cum şi-au creat unii tot felul de 
probleme absurde, ridicole şi total inutile, care erau extrem de uşor de evitat cu un mic 
efort de gândire coerentă, atentă la detalii şi la realitate...) 

[106] Astfel din categoria lucrurilor preferate fac parte [...] calităţile trupeşti: viaţa, 
sănătatea, forța, constituția bună [...] iar din sfera lucrurilor exterioare: bogăţia, gloria, 
noblețea şi cele asemănătoare. '** 

Se vede astfel că stoicilor le este „indiferentă” sănătatea, dar că nu le e chiar aşa de 
indiferentă, fiindcă o preferă şi că le este indiferentă-dar-nu-chiar-indiferentă-ci-de-fapt- 
chiar-preferabilă bogăția... — sau altfel spus, că ei preferă să prefere ceva decât să nu 
prefere nimic (adică decât să prefere indiferența faţă de orice preferință). Şi se mai vede că 
ei astfel preferă (doar verbal) indiferența/ indiferentul, dar nu sunt deloc indiferenți 
(practic) la preferință (adică, cum ar veni, că doar vorba e de ei — cel puţin în ce priveşte 
mult trâmbiţata lor „indiferenţă”). Toată „doctrina” lor („indiferentă”) se reduce astfel la 


sintagma „mult zgomot pentru nimic”... 


295 Laertios, Diogenes, 1997, Despre viețile şi doctrinele filosofilor, Editura Polirom, laşi, p. 241 (VII, 106). 

5. „Fără diferență”? 

Termenul „indiferent” (gr. adiaforos/ aðıápopoç < a — fără, diăforos/ Srăpopog — diferit, 
divers, variat > ), f. pl. „indiferente” (gr. adidfora/ A6răpopa, < a — fără, diăfora/ S+ăpopa 
— diferenţă, variaţie > ), vine din lat. indifferens (/ indifferentia < pref. in — fără, lipsit de; 
differentia — diferenţă > ) şi se opune oarecum „diferenţei” (din lat. differens — diferit şi lat. 
differentia — diferenţă, deosebire). 

Între „indiferenţă” (gr. adiaforia/ aiapopia < a — fără, diaforia/ Siapopia — diferenţă >, 
lat. indifferentia) şi „diferență” (gr. diaforia/ Siapopia, lat. differentia) — deosebire, 
distincție, neasemănare — există deci şi următoarea diferenţă: „diferenţa” face diferenţe/ 
deosebiri/ distincții în timp ce „indiferența” nu prea face diferenţe! 

Indiferenţa înţeleasă ca însemnând „fără diferenţă” — a_diaforia/ in_differentia (prefixul 
„in” jucând în acest sens un rol similar precum cel pe care îl joacă în cuvinte precum 
„intoleranţă”, „inaccesibil”, „incoerent”, „inconsistent”, „inutil” sau „indivizibil”) poate 
căpăta în funcție de context tot felul de sensuri — de exemplu, „indiferența la folos” 
înțeleasă etimologic ca „fără diferenţă” (a _diaforia/ in_differentia) faţă de folos poate 
însemna, pe de o parte, însuşi folosul (ceea ce nu se distinge de el) şi, pe de altă parte, ceva 
care nu aduce un folos cuiva (dintr-o perspectivă sau alta), dar poate însemna şi un refuz de 
a face o diferenţă între cele „folositoare” şi cele „nefolositoare”. 

Indiferent însă de sensurile „indiferenţei(-fără-diferenţă)” şi ale „indiferentelor(-nu- 
chiar-indiferente)” viaţa, sănătatea, bogăţia, respectiv moartea, boala, sărăcia... nu sunt 
„indiferente” în raport cu folosul sau cu fericirea, din foarte multe puncte de vedere 
(„indiferentele” lor nu-i lasă „indiferenţi” nici măcar pe stoici.) 

De cele mai multe ori, cel „indiferent” (faţă de cele „indiferente”) este deci doar cel care 
nu prea face diferențe, distincţii, deosebiri clare şi exacte. Incapacitatea lui de a diferenția 
este cam tot una cu incapacitatea lui de a discrimina (a deosebi, a separa, a diferenţia, a 
distinge, a discerne). Ori, cel indiferent (faţă de „indiferente”), dacă nu e capabil să facă 
deosebiri atente şi detaliate, nu poate distinge corect nici între bine şi rău, iar cel care 
distinge între acestea două nu mai este indiferent („fără diferență”), pentru că e capabil şi 
dornic să facă deosebiri şi diferențieri detaliate şi precise (de exemplu, între ceea ce 
contribuie la „fericire”, respectiv la „nenorocire” sau între „ce este folositor” şi „ce nu este 


folositor”, la un moment dat). 

6. Binele şi non-binele („răul”) 

De aceea, cel puţin din această perspectivă etimologică, cel care diferenţiază între bine 
şi rău nu mai poate fi indiferent față de nici un element al mulțimii faptelor asupra cărora el 
îşi aplică capacitatea de diferenţiere în legătură cu „binele” şi cu „răul” luat de el în calcul. 

De exemplu, cel care diferențiază binele de rău din perspectiva „folosului” (sau obţinerii 
„fericirii”) nu poate obţine, pe de o parte „bune”, pe de altă parte „rele” şi pe a treia parte 
„indiferente” față de „bine” şi de „rău” — cel puţin nu mai mult decât cel care chemat fiind 
să diferenţieze în cadrul fructelor (din perspectiva „folosului merelor”) între mere şi non- 
mere mai găseşte printre fructe şi „indiferente” față de mere şi non-mere — ceva fructe care 
nu sunt nici mere, nici non-mere... 

Între „bine” şi „rău” („„non-bine”) nu e acelaşi raport ca cel dintre mere şi pere — în 
cazul cărora, cel chemat să diferențieze între ele mai poate găsi şi alte fructe care nu sunt 
nici mere, nici pere. Între „bine” şi „rău” („„non-bine”) raportul este precum cel dintre mere 
şi non-mere, iar non-merele cuprind orice alte fructe, altele decât merele. (Dacă, din 
perspectiva aceluiaşi timp şi aceluiaşi raport, „răul” nu este considerat ca fiind „non- 
binele” (ca fiind ceea ce se opune „binelui” şi ceea ce îl exclude), atunci printre „rele” ar 
putea fi găsite cu uşurinţă o mulţime de „bune”, fapt ce ar duce doar la crearea unor 
confuzii relativ inutile între „bine” şi „rău”.) 

La fel, cel chemat să distingă/ diferenţieze între „rău” („non-bine”) şi „bine”, folosind 
criteriul „folosului” sau al „fericirii, obţine, pe de o parte, bunuri folositoare, respectiv 
care îi aduc fericirea (cele „bune”) şi, pe de altă parte, bunuri non-folositoare 
(„nefolositoare”), respectiv care nu îi aduc fericirea (cele „rele”/ „non-bune”)... 

Cele considerate de stoici „indiferente”, după criteriul folosului, sunt de fapt fie 
folositoare (la o analiză mai atentă unele din ele (sănătatea, bogăţia...) putând să le aducă 
un „folos oarecare”...), fie non-folositoare („„nefolositoare”). În categoria celor care nu aduc 
folos se află nu doar cele care odată folosite produc pagubă, ci şi cele care nu pot fi folosite 
deloc pentru obţinerea folosului urmărit la un moment dat. 

(Non-folositoarele („nefolositoarele”) cuprind şi indiferentele faţă de folos şi pe cele 
care dispreţuiesc folosul, şi pe cele care îl urăsc, şi pe cele care iubesc dauna, şi pe cele 
care doresc răul şi viciul, şi orice altceva în afară de cele considerate că aduc folos...) 

Chiar şi când stoicii folosesc două criterii de diferenţiere (de exemplu, folosul şi dauna) 


ei nu au practic cum să ajungă la „indiferente” — din perspectiva folosului (judecat în 

acelaşi timp, sub acelaşi raport) lucrurile sunt fie folositoare, fie nefolositoare (non- 
folositoare); din cea a daunei, sunt fie dăunătoare, fie nedăunătoare (non-dăunătoare). 

Apoi, „nefolositoarele” nu sunt tot una cu cele „dăunătoare” (printre nefolositoare se 
află şi nedăunătoare, nu doar dăunătoare) şi nici „folositoarele” nu sunt tot una cu 
„nedăunătoarele” (printre „nedăunătoare” se află nu doar lucruri „folositoare”, ci şi lucruri 
„nefolositoare”, dintr-un anumit punct de vedere). 

La fel e şi cu criteriul fericirii — aplicat, el ar împarte lucrurile (/ fiuințele/ acţiunile) în 
cele care produc fericire şi cele care nu produc fericire (respectiv, în cele care sunt 
„fericite” şi cele care sunt „non-fericite”/ „nefericite”) — în categoria celor care nu produc 
fericire se află deopotrivă şi cele care produc suferință, şi cele care nu produc suferință, dar 
nu produc nici fericire (în categoria celor „non-fericite” se află deopotrivă şi cele 
„suferinde”, şi cele care nu sunt nici „fericite”, nici „suferinde”...). 

Adică, împărțirea în bine şi rău (non-bine) făcută după acelaşi raport/ criteriu (şi în 
acelaşi timp) nu mai lasă loc pentru apariţia, în urma împărțirii, a ceva care să nu fie nici 
bine, nici rău (non-bine) — „indiferentele” sunt fie rele, pentru că nu produc binele (sunt ne- 
bune, nu sunt bune), fie bune, pentru că nu produc răul (nu sunt rele)... 

Împărţirea lumii în interior” şi „non-interior” („exterior”), „existență” şi „non- 
existenţă” („inexistenţă”), „viaţă” şi „non-viaţă” („„moarte”), „realitate” şi „non-realitate” 
(„irealitate”) — adică, în „opoziții universale mutual exclusive” (considerate în acelaşi timp 
şi sub acelaşi raport) — adică, în A şi non-A — nu lasă loc pentru existenţa unor realități 
specifice lumii care să nu fie nici A, nici non-A — sau altfel spus, împărțirea lumii în două 
nu poate duce la apariția prin acea împărţire a trei părți. 

Dacă lumea este împărțită după un anumit criteriu în A şi non-A, din perspectiva 
aceluiaşi criteriu, nu mai este loc pentru un al treilea element X, care să nu fie nici A şi nici 
non-A... lar dacă potrivit unui criteriu oarecare o mulțime dată este împărțită în A, B şi X 
(care să nu fie nici A şi nici B), atunci A nu se află în raport cu B în „opoziţie universală 
mutual exclusivă” (non-A nu este B) — A nu-l „exclude” doar pe B, ci şi pe X (B nu este 
identic cu non-A, ci non-A cuprinde deopotrivă în sine şi pe B, şi pe X). 

De exemplu, împărțirea fructelor în mere, pere şi, respectiv, „alte fructe” ne spune că 
merele şi perele nu se află în „opoziţie universală mutual exclusivă”. Împărţirea însă în 
mere şi non-mere produce o astfel de opoziție şi atunci nu mai este posibil să existe printre 


fructe ceva care să nu fie nici mere şi nici non-mere. 


151 


Radu Lucian Alexandru 


Binele şi răul (non-binele) se află însă în raport de „opoziţie universală mutual 
exclusivă” (ceva nu poate fi şi bun, şi rău (non-bun) din aceleaşi perspective) şi astfel nu e 
posibil ca un aspect al realității judecat după unul şi acelaşi criteriu, într-un moment sau 
altul de timp, să fie împărțit în bine, non-bine (rău) şi ceva care nu este nici bine, nici non- 
bine (rău), adică „indiferent” faţă de bine şi non-bine (rău). 

Împărţit în două, şapte nu este patru plus trei plus ceva care nu este nici patru şi nici trei 
— ci şapte este doar patru plus trei sau doi plus cinci, sau unu plus şase etc. — şapte împărțit 
în două părţi nu dă trei părți... El poate duce la apariţia a trei părți doar dacă este împărțit în 
trei — chiar şi atunci însă, nu se poate pretinde despre a treia parte, că dacă şapte ar fi 
împărțit doar în două părți, această a treia nu ar face parte din nici una din cele două... 

Prin urmare, la fel cum nu există „indiferente” față de interior şi non-interior 
(„exterior”) sau faţă de existenţă şi non-existenţă (,„inexistență”), sau față de viaţă şi non- 
viață („„moarte”), sau faţă de real şi non-real („ireal”), sau față de comunicare şi non- 
comunicare („necomunicare”), sau faţă de cunoaştere şi non-cunoaştere (,„necunoaştere”) 
(adică lucruri/ aspecte care să nu fie nici interioare şi nici non-interioare („exterioare”), nici 
existente şi nici non-existente („inexistente”), nici în viaţă şi nici în non-viaţă („„moarte”), 
nici reale şi nici non-reale („ireale”), nici comunicabile şi nici non-comunicabile 
(„necomunicabile”), nici cunoscute şi nici non-cunoscute (,„necunoscute”) — judecate din 
aceleaşi puncte de vedere), tot aşa, nu există lucruri/ aspecte care să nu fie nici bune, nici 
„rele” (non-bune) — „indiferente” faţă de bine şi „rău” (non-bine) — judecate sub unul şi 
acelaşi raport, în acelaşi timp... 

e 3 

Apoi, la fel cum cineva poate fi „dincolo” de un bine sau de un rău oarecare, dar nu 
„dincolo” de orice bine şi de orice rău, tot aşa, el poate fi „indiferent”, la un moment dat, 
față de un bine sau de un rău oarecare (de exemplu, „bogăţie” sau „sărăcie”), dar nu poate 
fi „indiferent” faţă de orice bine şi orice rău — adică cel care este „indiferent”, la un 
moment dat, față de un „bine” (sau de un „rău”) particular, nu poate fi „indiferent” faţă de 
„bine” (sau față de „rău”) luat „în general”... 

Poate exista astfel o atitudine de indiferență față de un bine (care consideră un bine ca 
fiindu-i indiferent — o atitudine care, de exemplu, ştie că o acţiune este bună, dar nu 


purcede la efectuarea ei, fiindu-i astfel pe moment indiferentă) şi poate exista o atitudine 

de indiferență față de un rău (care consideră un anumit rău ca fiindu-i indiferent, pe 
moment). 

Indiferentul nu exclude binele şi răul. Cineva poate să ştie, de exemplu, că ceva este rău 
pentru el şi totuşi să nu ia măsuri imediate împotriva acestui rău, ca şi cum i-ar fi 
indiferentă acțiunea răului cu pricina. 

Indiferența are mai mereu acest caracter de ignorare voită, de nebăgare în seamă, de 
fugă din fața luării unei decizii în favoarea binelui sau a răului... sau (dacă o astfel de 
decizie este luată, atunci) de ezitare în a acţiona, de amânare a punerii în mişcare a unor 
fapte coerente cu decizia luată. Indiferentul este astfel, mai mereu, fie doar o fugă de lume, 
o fugă de responsabilitate, o fugă de decizie, o fugă de discriminare; fie o fugă de acțiune 
şi faptă coerentă cu deciziile şi discriminările făcute... 

Apoi, „atitudinea de indiferență”, chiar dacă, la un moment dat, apreciază unele lucruri 
considerate „bune” sau „rele”, dintr-un anumit punct de vedere (de exemplu: 
„discriminarea tolosului”), ca fiind lucruri relativ „indiferente” (chiar dacă ele pot fi 
considerate „bune” sau „rele”) din alt punct de vedere (de exemplu: „acțiunea concretă 
imediată de urmărire a folosului”), poate să nu fie „indiferentă” când e apreciată din 
perspectiva împărțirii în „bine” şi „rău”, realizată dintr-un al treilea punct de vedere (de 
exemplu: „dorința de a face ceva cu folos”)... 

Deci, „indiferenţa” faţă de cele considerate ca fiind „indiferente” poate fi socotită, la 
rândul ei, ca fiind „bună” sau „rea”, dintr-un punct sau altul de vedere — şi prin extensie 
„indiferentele” la care se referă această „indiferenţă” vor fi socotite şi ele „bune” sau 
„rele”... De exemplu, se pare că pentru stoic pare, uneori, un lucru bun a considera 
„sănătatea” ca fiindu-i „indiferentă” (nici „bună”, nici „rea”) sau a considera această 
„sănătate-indiferentă” ca fiind bună, respectiv mai bună decât „boala-indiferentă” şi astfel 
a o „prefera” (în raport cu „boala”)... 

Când stoicii apreciază unele „indiferente” ca find „preferabile”, ei schimbă criteriul de 
judecată după care au socotit acele lucruri ca fiind „indiferente” — adică, după unul şi 
acelaşi criteriu, acelaşi lucru, în aceleaşi circumstanțe, nu prea poate fi, în acelaşi tip, şi 


„indiferent”, şi „preferabil”... 

7. Indiferenţă sau preferinţă? 

Despre indiferența şi preferința stoică I. Banu afirmă următoarele: „Viața socială e 
prezentă cu solicitările ei. Cei care printre indiferente, practică pe cele preferabile, cei ce 
le practică în mai mare măsură decât alții, lucrând spre folosul umanității vor fi, deşi încă 
non-virtuoşi, totuşi la rândul lor, preferabili. "2% 

Stoicul gândeşte deci pe baza maximei următoare: „Te prefer, dar îmi eşti indiferent!”, 
dar nu gândeşte prea profund ca să vadă, de exemplu, pe de o parte, dacă poţi prefera ceva 
ce îți este indiferent (adică, dacă nu cumva indiferența cam exclude preferința, la fel de 
natural cum cercul „exclude” pătratul) şi, pe de altă parte, ce se întâmplă dacă (prin 
absurd), „coexistând” împreună, indiferența intră în conflict „spontan” cu preferința... De 
exemplu, în cazul în care „înțeleptul stoic” „preferă” ceva, dar nu obţine ceea ce preferă, ci 
cu totul altceva... Ce face el atunci? Se mulţumeşte, resemnat, cu ceea ce i se dă? Adică cu 
indiferența (faţă de preferinţă)?... 

Cu alte cuvinte, dacă are de ales între preferință şi indiferență, care din acestea două 
primează? Ce va alege el: preferința sau indiferența? 

Povestire exemplificativă: 

„— Ce să vă dau domnule stoic? (La piață.) 

— Prefer ridichile, dar îmi este indiferent ce-mi daţi!... Prefer să fie ieftine, dar îmi este 
indiferent preţul!... 

— Foarte bine atunci, domnule Portic!... Poftim nişte urzici!... Vă costă o găleată cu 
aur!... 

Stoicul stă, chibzuieşte o secundă, apoi merge acasă şi se întoarce cu o găleată plină cu 
aur (că nu-şi purta peste tot găleata cu aur, ci doar pe unde se nimerea, fiindcă îi era 
indiferent dacă o poartă sau nu cu el, deşi prefera să nu o poarte că era destul de grea...). 
Fac tranzacţia şi stoicul adevărat îşi ia acasă cu el urzicile... Vânzătorul încă uimit de 
întâmplare îşi spune în sinea lui: 

— O Zeus! Pe toate cerurile!... Cum să-i zicem prostiei, dacă nu prostie?!...”. 

Un stoic oarecare s-ar putea gândi deci la următoarea problemă: stoicul care preferă nu 
mai este indiferent, dar stoicul care nu mai este indiferent nu mai este „stoic”! (Ci doar un 


om oarecare — ce-i drept însă, având câteva probleme mentale inutile, în plus față de 


296 Banu, Ion, 1980, Filosofia elenismului ca etică, Editura Ştiinţifică şi Enciclopedică, Bucureşti, pp. 114- 
115. 

ceilalți, prin capul lui pseudo-indiferent). Care e, prin urmare, stoicul „adevărat”? Cel 
indiferent la preferinţă (cel care consideră preferința/ dorinţa pentru cele exterioare printre 
„indiferente”) sau cel care preferă să nu fie indiferent faţă de preferinţele sale exterioare 
(preferând „indiferentele”)? 

Aşadar: pus să aleagă între preferință şi indiferenţă, ce va alege „stoicul adevărat”? (Cel 
indiferent şi în practică, nu doar în teorie — adică „stoicul din poveste” — că cel real ştim că 
va alege preferința, fiindcă aceasta nu-i este indiferentă...) Ce va alege el?... Preferința 
indiferenţei (indiferența față de preferință) sau preferința faţă de ceea ce nu-i este indiferent 


(preferința faţă de o preferință oarecare)?... 


8. Ceea ce depinde de stoic 

Epictet: „1. Există printre realitățile care ne stau în faţă, unele în puterea noastră şi 
altele independente de voința şi puterea noastră. Ţin de noi părerea, impulsurile, dorinţa, 
aversiunea, într-un cuvânt, tot ceea ce reprezintă propria activitate. Sunt în afara voinței 
noastre trupul, faima, forța de conducător, într-un cuvânt tot ceea ce nu constituie treburi 
specifice nouă. "2 

Epictet susține nişte distincții cam negândite: cum adică „trupul” este în afara voinţei 
noastre? El acţionează, independent de voinţa noastră, cum are ele chef — adică după 
„capul lui”? Şi cum adică „trupul” nostru nu „reprezintă propria activitate”? Dar a cui 
activitate o „reprezintă” trupul nostru?... 

Şi cum adică „trupul” nu constituie o „treabă specifică nouă”? Dar cui?... Celor „fără 
minte”? (Dacă „noi” ar fi doar „mintea”...) 

Iar că „părerile”, „impulsurile” şi „dorinţele” „noastre” ţin numai şi numai de „puterea” 
ŞI „voinţa” noastră aceasta este doar o utopie fără nici un suport în realitate... 

Cât despre „faimă” — de cele mai multe ori, ca să ai o „faimă” oarecare, trebuie ca, în 
primul rând, tu să faci ceva cu trupul, cu părerile şi cu dorinţele tale care să fie demn de 
faimă... 

Iar dacă „forţa de conducător” este în afara voinţei noastre, atunci şi „forţa de a bea apă” 


o fi tot în afara voinţei noastre, conform lui Epictet... 


297 Epictet, Manualul; Marcus Aurelius, Către sine; 1977, Editura Minerva, Bucureşti, p. 5 (Epictet, 
Manualul, 1). 

„2. Cele ce depind de noi sunt libere prin esența şi natura lor şi nu pot fi oprite sau 
frânate de vreun obstacol. Cele asupra cărora nu avem nici o putere sunt lipsite de vlagă, 
supuse robiei, şovăielnice în fața piedicilor şi la cheremul unor voințe străine. "2% 

„Forța de conducător” proprie, capacitatea de a (ne) conduce este în totalitate doar la 
„cheremul unor voințe străine”? Asupra „trupului” „nu avem nici o putere”? 

Cele asupra cărora „nu avem nici o putere” sunt „slabe” („lipsite de vlagă”)? Păi dacă 
sunt aşa de „slabe”, cum de nu avem nici o putere asupra lor? 

„Cele ce depind de noi” sunt „libere”?... Cum sunt ele „libere”, dacă ele „depind de noi” 
şi dacă „libertatea” ar fi, aşa cum pare că sugerează Epictet, un fel de „independență” a 
celui liber față de cel în raport cu care el e considerat ca fiind „liber”?... 

Poate oare Epictet să rostească vreo propoziţie în care fie să nu se contrazică „de la 
mână până la gură”, fie să nu contrazică în mod flagrant realitatea empirică a faptelor 
realității?... 

„Părerea”, „impulsurile”, „dorinţa” şi „aversiunea” depind exclusiv de „noi”? Ele se 
nasc cumva din vreun neant social-cultural-material? Ele nu au nici o legătură cu „trupul”, 
„faima” şi „forța de conducător”?... 

Dorinţele „noastre” şi impulsurile „noastre” nu au nici o legătură cu ceilalți membrii ai 
unei societăți şi cu celelalte aspecte ale realităţii (în afară de „noi”)? Şi oare nu pot ele să 
fie „oprite” sau „frânate” cu nici un chip de ei şi de ele?... De unde au apărut aceste dorinţe 
ale „noastre”?... 

[...] „dacă socoteşti drept ale tale, numai cele ce-ţi aparțin şi străine de tine, cum de 
fapt şi sunt, pe cele din afara ta, nimeni nu va putea vreodată să te constrângă, nimeni şi 
nimic nu-ți va sta piedică, nu vei cârti împotriva nimănui, nu vei învinovăţi pe nimeni, nu 
vei săvârşi nimic împotriva voinţei tale, nimeni nu va putea să-ți aducă vătămare, nicicând 
nu vei avea duşmani, niciodată nu te vei lăsa doborât de ceea ce este dăunător. "2% 

Presupunând prin absurd că „sinele” lui Epictet ar fi fost ceva total rupt de „trupul” lui 
şi că dorinţele şi părerile, şi impulsurile, şi aversiunile „sale” (Stoice? Specifice unui grup 
de oameni?) nu ar fi avut nici cea mai mică legătură reală cu cele ale familiei, 
comunităților şi societăţilor în cadrul cărora el s-a manifestat („„ruptură” a cărei afirmare 


este pur şi simplu stupidă) cum se face totuşi, că ştiind că „dorinţele lui” sunt doar ale 


298 Ibidem (Epictet, Manualul, 2). 
299 Ibidem, p. 6 (Epictet, Manualul, 3). 

„lui”, din asta să rezulte în mod necesar şi suficient că nu va „cârti împotriva nimănui” şi 
că nu va „învinovăţi pe nimeni”? 

Dar dacă dorinţa lui (existentă doar în fantezia lui — adică total ruptă/ desprinsă de 
realitatea exterioară) ar fi dorit tocmai să „cârtească” şi să „învinovăţească” practic o 
realitate „inexistentă” (imaginar) pentru ea, ce mai făcea atunci Epictet? Că acestei dorinţe 
(de „cârtire”, de exemplu), zice el, că nu i-ar mai fi stat nimic „împotrivă”... Sau îi stă 
împotrivă o altă dorință/ voinţă de a lui?... Dar atunci care mai era „voinţa lui”, căreia nu-i 
mai stătea nimic împotrivă? Dorinţa/ voința de „a cârti/ învinovăţi” sau „dorinţa/ voinţa” 
de a nu cârti/ învinovăţi? 

Şi care este criteriul strict „intern”/ „sufletesc” (care nu are absolut nici o legătură cu 
„trupul” şi „forţa de conducător”) potrivit căruia alegea el care din cele două „voinţe” era a 
„lui”?... Şi apoi, din faptul că o dorinţă este a „ta” şi nu a „altuia” nu rezultă nici o 
consecință intrinsec bună — dorinţa cu pricina poate la fel de bine să fie „bună” sau „rea”... 

(Această „confuzie interioară” a „voinţelor/ dorințelor” se poate observa în exprimarea 
lui Epictet şi în fragmentul următor: „1/14. Nimeni nu este un om liber, dacă nu se domină 
pe el însuşi. "5% 

„EI se domină pe „el”? Care „el” pe care „el”? El e unul singur! Iar o exprimare ca cea 
de mai sus presupune apariția unei rupturi psihice, a unui eu dublu — un „eu” care domină 
şi un „eu” care este dominat. În condițiile în care acest „eu” (fie dominat, fie dominator) 
este tot „eu”, o astfel de împărțire absurdă nu poate duce decât la conflict interior fictiv, 
specific unui individ care suferă de personalitate multiplă... 

Omul ca „întreg” trebuie să-şi domine şi să-şi controleze părțile sale componente — dar 
aici „întregul” (X) domină/ controlează/ coordonează părțile sale (X1, X2, X3...), iar părțile 
sale nu sunt „sine” (în întregime), ci doar părți „din sine” — ele nu sunt „sine”, ci „în 
sine”... 

Şi apoi, cum poate fi cineva „om liber”, dacă „el” este dominat de altcineva — de un alt 
„eu”, care chipurile, nu este „el”?... Epictet foloseşte aici o exprimare confuză care nu 
spune nimic despre nimic şi care în cel mai bun caz repetă fără să analizeze nişte 


incoerențe antice larg răspândite prin cultura timpului său...) 


300 Epictet, Manualul, Marcus Aurelius, Către sine; 1977, Editura Minerva, Bucureşti, p. 54 (Epictet, 
Fragmente, 114). 


157 


Radu Lucian Alexandru 


Am văzut că Epictet susţine, pe de o parte, că are „dorinţe” şi „aversiuni” care stau 
(doar) în puterea lui (conform Manualul, 1) şi, pe de altă parte, că dacă socoteşte ca fiind 
ale sale numai cele ce-i aparțin (dorinţele lu1?... aversiunile lui?) şi „străine” de el pe cele 
din „afara sa” (dorinţele altora?... aversiunile altora?) nimeni nu îl poate constrânge 
(conform Manualul, 3) — ori aici este un non-sens evident — orice observator atent al scenei 
sociale ştie că cea mai bună metodă de constrângere (manipulare) este prin apelul la 
„dorinţele” şi „aversiunile” celui pe care vrea să-l „constrângă”/ manipuleze (şi, respectiv, 
prin apelul la „dorinţele” şi „aversiunile” celor dragi lui (familie, prieteni...) — dorinţe şi 
aversiuni care nu prea pot să-i fie „străine” şi care îi influenţează, mult mai mult decât ar 
putea crede, propriile lui dorinţe şi aversiuni, chiar dacă se află în „afara lui”...). 

Existenţa unor dorințe şi aversiuni clare/ vizibile crează în mod direct posibilitatea 
„constrângerii” fie pozitive (oferindu-i celui „constrâns” posibilitatea împlinirii dorințelor 
„lui”), fie negative (ameninţându-l pe cel „constrâns” cu „aversiunile” de care el caută să 
se ferească). 

În plus, dorinţele şi aversiunile se manifestă, de obicei, în legătură cu ceva exterior 
minții în care ele apar — fiind îndreptate spre ființe, obiecte şi acțiuni exterioare... Ele nu 
sunt „dorinţe de dorinţe” şi „aversiuni de aversiuni”, ele nu sunt „dorinţe abstracte”, goale 
de conţinut, ci dorințe/ impulsuri spre ceva anume, de cele mai multe ori, din afara 
doritorului... 

Dorinţele nu se opresc în capul lui Epictet... Ele au o „curioasă” tendinţă de a ieşi afară 
din el şi de a se exprima, de exemplu, prin acţiuni specifice refuzului de a „cârti” sau de a 
„învinovăţi” şi prin acțiuni specifice actului de evitare a „vătămării” şi a „duşmanilor”... 

Dar apropo de „duşmani”: cum ar putea oare gândirea şi dorinţa ta, doar prin faptul că 
ştii clar că e a ta (şi presupunând prin absurd că e doar a ta) să facă prin magie să dispară 
„duşmanii” exteriori (cei care te duşmănesc cu „propriile” lor dorințe şi voințe) şi 
„vătămările” venite „fără voie” de la „natură” (de exemplu, prin accident sau prin 
cataclism, prin acțiunea genelor sau a gravitației etc.) sau „cu voie” şi respectiv „fără voie” 
de la alți oameni sau de la alte ființe? 

În propoziţiile 1-3 ale Manualului lui Epictet este suficientă confuzie de idei, încât să se 
poată crea impresia că cel care le-a rostit sau cel care le-a scris nu prea era capabil să facă 
nici cele mai elementare aprecieri corecte cu referire la „esenţa şi natura” dorințelor „sale” 


sau a „trupului” său... Şi ne putem gândi la două posibilități explicative pentru această 

confuzie: fie Epictet avea obiceiul de a vorbi fără să gândească (prea mult), fie elevul său 
Arrianus, care a conspectat vorbele lui Epictet, nu a fost prea atent la spusele „maestrul” 
său... 

Având însă în vedere faptul că Epictet nu a prea gândit cu „capul lui”, ci cu „capul 
stoicilor”, înscriindu-se în „şcoala” lor, şi faptul că o parte din contradicţiile şi absurdităţile 
susținute de el se regăsesc şi la alţi stoici e mai degrabă să fie adevărată prima ipoteză... 

„3. Prin urmare, aminteşte-ţi că, dacă socoteşti libere pe cele care, prin natura lor, sunt 
roabe, dacă vei considera drept proprii pe cele străine de tine, te vei poticni în fața 
obstacolelor, vei fi frământat, mâhnit şi vei cârti împotriva zeilor şi a oamenilor." 

Într-adevăr: dacă vei socoti că „trupul” tău nu este al tău şi că toate dorinţele şi 
aversiunile care se întâmplă „să-ţi treacă prin cap” sunt ale tale şi doar ale tale, cu 
siguranță, „te vei poticni” în faţa a multe „obstacole” şi vei fi frământat ca un stoic, şi 
mâhnit ca un „înțelept stoic”, şi vei sta în confuzie maximă ca un prost (stoic) întrebându- 
te: „De ce oare...?”... 

Apoi, cel care socotește libere pe cele care sunt libere şi drept proprii doar pe cele care-i 
sunt „proprii”, acela devine automat, prin această „socoteală”, un fel de „super-man” față 
de care toate „obstacolele” se dau la o parte? 

Un simplu act de cunoaştere (a ce e „liber” şi ce e „propriu”) îl face pe Epictet imun la 
„obstacole” şi „duşmani”?... O astfel de afirmaţie are tot atâta însemnătate ca a zice că cel 
care fiind „blond cu ochi albaştri”, dacă ştie că e „blond cu ochi albaştri”, devine automat, 
prin această „ştiință” a lui, „stăpânul lumii” şi nu mai are nici o „frământare” şi nici o 
„mâhnire”... 

La care mai adăugăm şi faptul că ştiinţa nu se reduce la o parte a ei şi că nu toată ştiinţa 
„blondului” se reduce la cunoaşterea „culorii părului” şi nici toată cunoaşterea serioasă la a 
şti relativ bine care sunt cele „libere” (din ce punct de vedere?... în ce circumstanţe?... etc.), 
respectiv care sunt cele care „îți aparțin” (din ce punct de vedere?... în ce împrejurări?... 
pentru cât timp?... în ce măsură?... etc.). 

„5. În concluzie, față de tot ce dă impresia de dificultate, sileşte-te să glăsuieşti aşa: 
„Eşti doar o închipuire şi nu ceea ce vrei să pari.” Examineaz-o apoi cu atenţie şi pentru 


a o judeca, foloseşte-te de normele pe care le ai şi mai cu seamă de această primă normă 


301 Epictet, Manualul; Marcus Aurelius, Către sine; 1977, Editura Minerva, Bucureşti, p. 6 (Epictet, 
Manualul, 3). 

şi anume dacă se include în cele ce stau în puterea noastră, sau în afara voinţei şi puterii 
noastre. Şi dacă se include în afara tăriei noastre, cu uşurinţă să-ţi vină în minte << 
aceasta nu mă afectează cu nimic> >. "2 

Dificultăţile stoicului (Epictet) nu prea sunt dificultăți pentru el, ci doar vor să-i pară 
dificultăţi... Foarte bine... lată atunci câteva „dificultăţi” pentru stoic: Dorinţele lui stau 
doar în puterea lui? Trupul lui nu stă în puterea lui?... Şi dacă prin ignorarea răspunsurilor 
evidente la aceste întrebări, ele nu i se par dificile, iată o altă dificultate pentru el: dacă 
ceva nu depinde de voinţa lui (de exemplu, ploaia), acest ceva nu îl afectează cu nimic? 
(Doar şi numai doar deoarece nu „depinde de voinţa lui”?)... 

Doar stoicul (Epictet) se poate (/ putea) „afecta” pe el? „Afectarea” lui stă (/ stătea) doar 
în puterea lui? („Pe bune?”...) 

Să zicem, de exemplu, că pe un stoic fanatic cineva l-ar lovi repetat cu o scândură în cap 
(nu foarte tare însă, ci doar atât cât să-l „afecteze” puţin): oare acțiunea scândurii stă în 
puterea stoicului?... Nu?... O să zică el atunci „Aceasta (scândura) nu mă afectează cu 
nimic”? (Şi fiindcă el, astfel, o să nege realitatea evidentă, aceasta se va conforma cumva 
magic negaţiei sale solipsiste?) 

„Afectarea” sau „neafectarea” nu se suprapune cu „ceea ce stă în puterea noastră”, 
respectiv cu „ceea ce nu stă în această putere”... Chiar şi pe stoic, sau pe un altul ca el, îl 
poate afecta şi propria lui prostie (stoică) care într-o oarecare măsură nu stă în puterea lui... 
Şi cu siguranță îl afectează şi cele care mai mult sau mai puţin „nu stau în puterea sa” (ca 
de exemplu: vremea, acţiunile celorlalți, legile societăţii, structura trupului şi a psihicului 
etc.), chiar dacă, sau mai ales dacă, ele „nu stau în puterea sa”... Un stoic mai breaz la 
minte ar putea totuşi să se gândească că trupul său stă totuşi în puterea sa şi astfel să se 
ferească din calea scândurii şi a celui care o mânuieşte, evitând pe bune, nu doar în mod 
imaginar, „afectarea” cu pricina... 

„Aşadar, şi cel care nu reuşeşte în dorinţele lui este nefericit, precum vrednic de plâns 
apare şi cel care dă peste împrejurări provocatoare de aversiune. Deci, dacă vei îndepărta 
de tine, numai pe acelea, care prin natura lor, sunt în puterea ta, nu vei întâmpina nimic 
declanșator de aversiune. Dacă, însă, vrei să înlături, boala, moartea sau sărăcia, te vei 


cufunda în nenorocire. "5 


302 Ibidem, p. 7 (Epictet, Manualul, 5). 
303 Epictet, Manualul; Marcus Aurelius, Către sine; 1977, Editura Minerva, Bucureşti, p. 7 (Epictet, 
Manualul, 6). 

Şi dacă nu vei căuta să le înlături/ eviți (de exemplu, când apare posibilitatea unei 
contaminări cu o boală sau pericolul de a deveni sărac sau când apare un factor care 
neevitat poate să-ți aducă moartea), atunci cu ce te vei confrunta? Nu tot cu nenorocirea?... 
Adică cu „boala, moartea sau sărăcia”?... Ba da. Te vei confrunta cu ele mai ales atunci 
când nu cauţi să le înlături/ eviţi... Faptul că stoicul ar vrea să le ignore pe acestea nu 


înseamnă şi că ele îl vor ignora pe el... (ba chiar dimpotrivă...). 


Conform Manualul, punctul 1, „dorinţa” depinde de noi („ţine de noi”), dar se pare că 
potrivit lui Epictet nu prea avem nevoie de ea: 

„Dorinţa însă, smulge-o cu desăvârşire, în clipa de faţă. Căci, dacă ai să doreşti ceva 
din cele ce nu stau în puterea noastră, în mod obligatoriu vei fi nefericit, iar dacă ai să 
pofteşti ceva din cele ce nu se află în tăria noastră şi e frumos şi bine să le doreşti, încă nu 
este vremea să le ai la dispoziție. Mulţumeşte-te deci numai să doreşti ceea ce trebuie şi să 
respingi ceea ce se impune respins, dar cu moderație, discret şi reținut. ””” 

Deci, pe scurt: dorința „smulge-o cu desăvârşire” (a se citi în totalitate/ întregime), dar 
totuşi doreşte ceva („ceea ce trebuie”)!? Păi, ori o smulgi cu desăvârşire, ori o „ciupeşti pe 
la colţuri”? Cum e?... Şi ce înseamnă mai exact „doreşte ceea ce trebuie” dorit? Cine 
stabileşte „ceea ce trebuie” dorit? Şi pe ce se bazează acest „trebuie”?... 

Dacă „dorinţa” ţine doar de stoici (aşa cum cred ei) şi e „liberă” şi nu poate fi „oprită” 
„de vreun obstacol” (conform Manualul, 1 şi 2), atunci cum ar putea ei să „smulgă dorinţa” 
şi cum ar putea să o „oprească” (conform Manualul, 7)? 

Făcând clar distincția între „dorință” şi „obiectul ei” („dorit”) se observă că dorinţa ține 
şi de noi, iar obţinerea obiectului dorit nu ține întotdeauna doar de noi... Asta nu înseamnă 
însă că trebuie să ne dorim doar lucrurile care depind strict de noi, fiind evident că putem 
obține şi lucruri a căror obținere nu depinde numai de noi... (Mai ales „dorințele sociale” 
au această dublă natură...) 

Distincția clară dintre „dorință” şi „obiectul dorinţei” este utilă, pentru că, de obicei, 
acest obiect este ceva exterior „dorinţei” (minţii noastre), ceea ce însă nu înseamnă în mod 
automat că nu se poate împlini... Şi apoi, chiar dacă „obiectul dorinţei” ar fi doar o altă 


„dorinţă”, nu e garantat că această „dorinţă” se poate împlini, chiar dacă actul de a o „dori” 


ar sta exclusiv „în puterea noastră”... 


304 Ibidem (Epictet, Manualul, 7). 

De exemplu, un stoic ar putea să zică: „Îmi doresc să nu-mi mai doresc nimic 
(„Doresc să-mi smulg dorința din minte, cu desăvârşire, chiar în clipa de față!” — în 
conformitate cu Manualul, 7). Exprimarea acestei dorinţe, deşi depinde de stoic, nu duce 
automat şi la împlinirea ei (la atingerea „obiectului dorinţei” — adică la oprirea apariției 
dorințelor în stoic). Avem astfel un exemplu de „dorință? a cărei formulare/ apariţie 
„depinde” (şi) de stoic, dar care în ciuda acestei dependinţe nu poate fi împlinită... Şi mai 
sunt o grămadă de alte „dorinţe psihice” care ar dori să încalce legile de funcționare ale 
psihicului şi care astfel nu pot fi împlinite (chiar dacă formularea lor depinde de stoic — 
adică chiar dacă „stă în puterea” stoicului să formuleze o dorinţă, nu stă întotdeauna în 
puterea lui să împlinească această dorință, chiar dacă ea priveşte în principal doar 
„psihicul” său). 

Cazul doi de dorință prezentat de Epictet — adică să-ţi doreşti „ceea ce e bine” să-ți 
doreşti, „dar încă nu poţi obține”, pentru că nu stă încă în puterea ta să obţii, deşi stă în 
puterea ta să-ți doreşti, arată din nou complexitatea a „ceea ce stă în puterea ta”... Şi arată 
că chiar şi pentru stoici e în regulă (uneori) să-şi dorească ceea ce încă „nu stă în puterea 
lor să obțină” (adică să-şi dorească „ceea ce trebuie”) în loc să zică cu stoicism „aceasta nu 
mă afectează cu nimic” (în conformitate cu Manualul, 5), fiindcă se include (deocamdată) 


„în afara tăriei/ puterii lui”... 


9. Rațiunea şi intenţia 

„În continuare, luăm în considerație teza stoică ce ne recomandă să separăm net aria 
intenţiilor noastre lăuntrice, a voinţei ce decurge din ele, de aria actelor în care ne aflăm 
angajaţi, altfel spus a evenimentelor exterioare la care participăm. Vom spune că acestea 
din urmă — acte, evenimente — nu intră sub incidenţa atributelor bine-rău, ci sunt, sub 
acest raport, indiferente. Separaţia se impune prin faptul că doar ceea ce depinde de noi, 
adică de judecata noastră bine diriguită, poate primi calificativul de bun sau rău, în timp 
ce evenimentele nu sunt susceptibile de a primi atare aprecieri, ca unele ce nu depind de 
rațiunea — voinţa noastră. "5 
„Not” nu suntem doar raţiunea/ judecata noastră — aceasta de aceea e a „noastră”, pentru 


că noi suntem ceva mai mult decât ea — ceva chiar cu mult mai mult. Reducerea stupidă a 


„omului” doar la rațiune sau voință/ intenţie nu poate să ducă decât la greşeli majore de 


305 Banu, Ion, 1980, Filosofia elenismului ca etică, Editura Ştiinţifică şi Enciclopedică, Bucureşti, p. 108. 

interpretare şi de înţelegere a lumii. Filosofii care fac deci greşeala de a confunda raţiunea 
cu psihicul şi/ sau psihicul cu omul sunt departe de a înțelege, chiar într-o mică măsură, 
mecanismele de acţiune ale psihicului, respectiv identitatea integrală a omului. Acest 
reducționism neîntemeiat fiind demascat, apare imediat ca fiind total aberantă, pe de o 
parte, ruperea brutală a fiinţei umane în „gândire” şi respectiv „acțiune” (şi punerea acestor 
două ipostaze în opoziţie şi excludere reciprocă) şi, pe de altă parte, desprinderea la fel de 
neinteligentă a gândirii şi acțiunii umane de contextul natural-biologic-social-cultural în 
care se manifestă. 

Rațiunea şi/ sau intenţia/ voința omului nu apare din neant şi nu se manifestă în paralel 
cu restul realității specific umane, de o manieră total independentă de restul constitutiv al 
omului şi de cadrul existențial în care el fiinţează. 

De aceea, este evident că actele şi evenimentele în care ne aflăm angajaţi sunt judecate/ 
discriminate la fel de natural ca şi intenţiile, gândurile, amintirile, intuițiile, dorinţele, 
percepțiile, fanteziile, emoţiile şi sentimentele de care ele sunt însoţite în manifestare. 

Făcând o distincţie clară între judecată/ discriminare şi obiectul/ subiectul care este 
supus acestei judecăţi/ discriminări putem vedea foarte limpede că chiar dacă judecata/ 
discriminarea ca proces psihic are loc în psihic (/ „suflet”/ „interior”), pe de o parte, acest 
proces nu este rupt de „exterior”, fiind influenţat în desfăşurarea lui (în mod direct sau 
indirect) de diferite aspecte exterioare (judecăţile altor oameni, contextul social, influențe 
materiale etc.) şi pe de altă parte, obiectele/ subiectele supuse judecății/ discriminării 
omului nu se limitează doar la „interiorul”/ „sufletul”/ „psihicul” lui sau doar la o parte din 
acest interior (de exemplu, doar la judecarea raționamentelor sau intenţiilor), ci aceste 
obiecte/ subiecte se extind în mod natural spre orice realitate cu care omul 
interacționează... Ba mai mult chiar: pentru ca „judecata” omului să fie cât mai în acord cu 
realitatea ea trebuie să ia în considerare cât mai multe din aspectele (interioare şi 
exterioare) specifice unei situații judecate la un moment dat. 

De aceea judecarea raționamentelor (şi împărțirea lor în bune şi rele) este la fel de 
naturală ca şi judecarea altor oameni sau a faptelor şi evenimentelor (şi împărţirea lor în 
bune şi rele). 

Omul nu este „chemat de natură” să judece doar ceea ce depinde de el la un moment dat 
(sau doar ceea ce se află în „capul său”), ci şi multe alte lucruri care nu depind de el într-un 


moment sau altul... Sfera de cuprindere a judecății lui nu se poate reduce practic niciodată 

doar la „ceea ce depinde de el” sau la ceea ce el crede că depinde de el, deoarece, printre 
altele, omul nu poate să se judece corect pe sine, dacă nu judecă concomitent şi lumea în 
care se manifestă şi din care face parte... 

Este evident că putem să facem o separație între judecata noastră şi acțiunile noastre — 
dar această separație nu este nici radicală, nici totală — aceste două aspecte ale ființei — 
rațiunea şi acțiunea — se condiționează reciproc în existență şi funcționează intercondiționat 
cu multe alte aspecte ale realităţii: percepția, memoria, emoţiile, acţiunile celorlalți, 
contextul cultural şi ecologic etc. A supra-simplifica realitatea complexă a funcționării 
psihismului şi fizicului uman nu poate să ne ducă prea departe în înţelegerea întregului 
psiho-fizic care este omul şi a realităţii care este lumea în care el se exprimă existențial. 

A spune că doar rațiunea depinde de noi şi că trupul nostru funcționează, aşa, după 
„capul lui”; a afirma că evenimentele sociale la care participăm nu depind într-o oarecare 
măsură de noi, nu denotă o atitudine prea atentă la realitatea înconjurătoare. 

Este adevărat că judecata noastră depinde într-o oarecare măsură de „noi” şi că ea poate 
fi corectă sau greşită — dar binele şi răul nu stau doar în judecată, ci stau deopotrivă şi în 
emoție, şi în intuiţie, şi în vorbire, şi în memorie... şi stau de asemenea şi în acțiunile 
noastre şi ale celor din jur. 

A reduce morala doar la „ceea ce depinde de noi” este, pe de o parte, doar a nu înţelege 
partea masivă a moralei care nu depinde de noi (de exemplu, acea parte care ne precedă 
biologic (manifestată prin răspuns înnăscut la stimulii de durere şi plăcere, prin acţiuni 
instinctuale, prin activităţi „intuitive” etc.) şi cultural (prin normele morale ale societăţii, 
prin normele ei religioase, prin tradiţiile şi cutumele societăţii ş.a.m.d. — preexistente 
venirii noastre în lume)), iar pe de altă parte, este doar a nu înţelege că „binele” şi „răul” nu 
s-au născut odată cu noi şi nu vor muri la moartea noastră şi a nu pricepe că aceste 
concepte nu sunt închise exclusiv doar în mintea noastră şi că ele nu sunt excluse din 
mintea celorlalți şi, prin urmare, din societate. 

Apoi, „binele” şi „răul” sunt doar cuvinte fără conținut, dacă nu se precizează criteriul 
după care aceste concepte sunt puse în relaţie cu ceva anume — ori a restrânge „din burtă” 
aria binelui şi a răului doar la cuprinsul specific pentru rațiune şi intenţie şi a nu preciza 
clar criteriul sau criteriile după care judecăţile sau intențiile sunt considerate a fi bune sau 
rele este doar a efectua o acţiune filosofică fără sens şi fără miză reală. Doar după ce se 


stabileşte criteriul sau criteriile discriminării, aceasta devine posibilă. 

Care este deci criteriul după care stoicul apreciază ceva (din interiorul sau exteriorul 
său) ca fiind bun sau rău, sau „indiferent”? „Conformitatea cu natura” e suficient de vagă 
ca să nu spună nimic! „Virtutea” e uneori un cuvânt chiar mai vag de atât... „Folosul” rupt 
de „roade”? 

„Pomul după roade se cunoaşte.” Roadele sunt actele, emoțiile, simțurile, percepțiile, 
evenimentele provocate de individ. Roadele sunt durerea sau plăcerea, suferința sau 
fericirea, liniştea sau agitația, confortul sau disconfortul, foamea sau sațietatea... pe care el 
le resimte ca urmare a gândurilor şi acțiunilor sale... A rupe binele şi răul sau „folosul” de 
aceste „roade”, e doar a nu înţelege ce este binele, ce este răul sau ce este „folosul”... 

Stoicul însă pretinde uneori că-i sunt „indiferente” „roadele” exterioare ale gândurilor şi 
acțiunilor sale (de exemplu, sărăcia sau bogăţia, faima, sănătatea etc.). Pe cine minte el? Pe 
el însuşi?... Şi la ce-i foloseşte această minciună?... 

Cel care nu vrea să scoată criteriul de apreciere a binelui şi răului în afara intenției/ 
dorinţei sale, pe de o parte, în emoţiile şi în sentimentele sale (pozitive sau negative), în 
percepțiile, simțirile şi amintirile sale (corecte sau eronate, plăcute sau dureroase, suferinde 
sau fericite) şi, pe de altă parte, în afara sa, în societate, în familie, în colectivitate, în 
acțiune concretă (bună sau rea, care împlineşte sau dezamăgeşte) nu poate să rămână decât 
confuz din punct de vedere etic, prins hipnotic într-o stare de auto-păcălire morală de genul 


1? 


„Eu am vrut să iasă bine!... A ieşit rău? Mi-e indiferent!”... 
Scuzele explică, dar nu justifică. „Cine nu cunoaşte legea nu e scutit de la pedeapsă 
dacă o încalcă, doar pentru că ar pretinde că nu ştie de ea”. La fel e cu „intenția” — ea, în 
cel mai bun caz, este doar începutul actului moral. Acesta se definitivează însă în faptă 
concretă, evidentă, şi nu rămâne (blocat) doar la (,„bune”) „intenții” şi „dorinţe” 
(„virtuoase”)... 
Kk k 
Apoi este evident că, de cele mai multe ori, actele noastre, evenimentele pe care noi le 
provocăm „depind de noi” în cel puțin aceeaşi măsură ca şi gândurile şi intențiile „noastre” 
— şi pentru că depind de noi ele ar trebui incluse în sfera morală, fiind apreciate ca bune sau 
rele, chiar şi după acest criteriu propus de stoici. 
Iar dacă în ciuda acestor legături/ dependențe directe existente între noi şi actele noastre 
(fizice), respectiv a acestor legături/ dependențe directe şi indirecte, implicite şi explicite 


existente între noi şi ceilalți, între noi şi natură, între noi şi societate, acţiunile noastre şi ale 

celorlalți ar fi socotite, după criterii doar de „stoici” ştiute, ca fiind „indiferente moral”, 
atunci, după aceleaşi criterii „misterioase”, orice altceva care „depinde de noi”, cum ar fi 
gândurile sau raționamentele, sau intențiile ar trebui să fie socotite la fel de „indiferente”. 

Dacă dependenţa de noi e criteriul stabilirii cuprinsului sferei morale, ea trebuie să se 
întindă peste tot unde apare chiar şi cea mai mică dependenţă de noi — adică nu se justifică 
în nici un fel reducerea acestei dependențe doar la cea legată de intențiile proprii... 

Însă e foarte discutabilă chiar şi această reducere nejustificată (nici măcar de criteriul 
propus de stoici), deoarece e foarte discutabilă măsura în care raționamentele şi intențiile/ 
dorinţele noastre depind de noi şi doar de noi — adică măsura în care am putea să le numim 
ale „noastre”. 

Prezenţa influențelor biologice, ecologice, sociale, culturale, conjuncturale în 
determinarea intențţiilor/ dorințelor „noastre” ne arată că ele se află într-o oarecare măsură 
sub influența, de multe ori covârşitoare, a ceea ce nu depinde (doar) de noi. 

Binele (sau răul) apreciat ca atare de cineva, de cele mai multe ori, nu este atât 
rezultatul „judecății lui”, cât al preluării din exterior a judecății altora, judecată prezentă în 
faţa lui prin tradiție, prin cutumă, prin religie, prin obişnuință, prin reclamă, prin 
persuasiune, prin constrângere mai mult sau mai puţin vizibilă. 

De exemplu, dorințele şi intențiile religioase ale stoicilor greci antici coincid 
(surpriză!?) cu cele ale religiei greceşti specifică timpului lor. Virtuţile pe care ei le 
recomandă (curajul, prudenţa, cumpătarea, înțelepciunea, dreptatea) şi care sunt „dorite de 
ei” corespund, de asemenea, în mare, cu virtuțile morale ale întregii antichităţi greceşti. 
Dorinţa lor de „filosofie” şi „înţelepciune” se pare că au preluat-o, de asemenea, de la alții. 
La fel şi dorinţa lor de a insista exagerat asupra rațiunii... 

Dorinţele şi intențiile stoice, în marea lor majoritate, se dovedesc deci a nu fi chiar aşa 
de stoice — multe din dorinţele lor nu sunt chiar ale lor... Şi atunci, cât a depins de stoici în 
conturarea „propriilor” lor dorințe, dacă (să vezi surpriză), de foarte multe ori, ei au ales 
(practic şi de multe ori şi teoretic) la fel ca alții dinaintea lor, respectiv din timpul lor? 

te kk 

Dar teoria „morală” încâlcită şi confuză a „dependenţelor de stoici? mai are încă cel 
puţin un mare neajuns (care o face impracticabilă din punct de vedere social): dacă actele 
şi judecăţile celorlalți oameni nu pot primi calificativul de („bine”/ „bun”/ „bună”/) „bune” 


sau calificativul de („rău”/ „rea”/) „rele”, pentru că, chipurile, aceste calificative s-ar putea 

da doar „dependințelor” stoice, respectiv fiindcă aceste acte exterioare nu ar „depinde” 
(după mintea stoică) „de ei”, rezultă că orice tribunal trebuie desfiinţat şi orice Justiție 
socială trebuie gonită de stoic în aria aspectelor „indiferente” faţă de buna convieţuire în 
societate — ceea ce evident este stupid din start. 

O societate haotică şi anarhică astfel constituită, în care nu e judecată în nici un fel ca 
fiind bună sau rea acțiunea celorlalți, nu poate justifica „moral” nici o instituție socială 
(pornind de la familie, până la judecătorie, armată, parlament, administraţie publică, 
infrastructură culturală etc.) şi astfel ea nu este altceva decât o junglă animalică în care 
fiecare îşi urmăreşte „intențiile? lui „bune” total „indiferent” la durerile şi plăcerile 
celorlalți. O astfel de concepție „morală? complet autistă neagă în mod absurd însuşi 
caracterul de ființă eminamente socială (culturală, politică) specific omului. 

Deşi Zenon se pare că chiar a predicat întemeierea unei astfel de „Republici” lipsite de 
„republică”, cei mai mulţi stoici s-au făcut pur şi simplu că nu văd această consecință 
imediată a refuzului lor infantil de a judeca „binele” şi „răul” din societate (în acest sens un 
exemplu bun de stoic lipsit de stoicism „anarhic” e cel al lui Marcus Aurelius sau cel al lui 
Seneca). Dar chiar şi Zenon, dacă ar fi trăit şi numai o zi în republica lui lipsită de 
republică, poate s-ar fi convins şi el de gravitatea socială a aberaţiilor sale filosofice. 

„38. După cum nu se propune niciodată un ţel ce nu poate să fie atins, tot astfel nu 
există în univers natura răului. "5 

Sunt destui nebuni (de exemplu, Epictet) care îşi propun țeluri ce nu pot fi atinse — ca de 
exemplu, să încerce să se desprindă de rău (viciu) şi să trăiască conform naturii (binelui), 
deşi ei zic că natura răului nu există — adică, dacă răul ar lipsi cu desăvârşire din univers 
(şi, prin urmare, inclusiv din om, ca parte a universului), cum pretinde Epictet, ar fi 
imposibil să nu trăieşti conform „naturii binelui”, indiferent dacă ai fi „virtuos” sau 
„vicios” (sau cel puţin ar fi imposibil să trăieşti conform naturii răului/ viciului, pentru că 
aceasta zic ei că nu există...) 

(Copleston F. : „Dar fiind că stoicii au susținut că divinitatea le ordonează pe toate în 
cel mai bun mod posibil, ei au trebuit să explice existenţa răului din lume sau cel puţin să-l 


armonizeze cu „optimismul ” lor. 5%) 


306 Epictet, Manualul; Marcus Aurelius, Către sine, 1977, Editura Minerva, Bucureşti, p. 20 (Epictet, 
Manualul, 38). 
307 Copleston, Frederick, 2008, Istoria filosofiei I Grecia şi Roma, Editura ALL, Bucureşti, p. 349. 

Cât despre aberaţia că nu există în univers (în nici un fel) „natura răului” (viciului, 
activității „rele”), chiar şi un stoic care încerca să scape de ceea ce el zicea că nu există 
(rău, viciu) s-ar fi putut prinde la un moment dat de ridicolul unei astfel de afirmaţii (dacă 
gândirea serioasă, coerentă, necontradictorie, realistă nu i-ar fi fost cam „indiferentă”, dând 


de prea multe ori impresia că o astfel de gândire „nu prea îi stă în putere” stoicului). 


10. Interiorul şi exteriorul 

Epictet vrea uneori să se detaşeze complet (/ în mod autist) de „lumea din afară” față de 
care el vede o ruptură totală, împotriva oricărei evidențe contrare: „Fiindcă trebuie să ştii 
că nu este deloc uşor ca să-ți păstrezi în acelaşi timp şi o voinţă în acord desăvârşit cu 
natura şi preocuparea stăruitoare pentru lucrurile din afară, ci că este absolut obligatoriu, 
dacă ţi-este gândul la una din acestea, să neglijezi în întregime pe cealaltă. '** 

„Natura” nu se află deloc în „lucrurile din afară” (de exemplu, în lucrurile (obiectele, 
activitățile, evenimentele) existente în „natură”)? De când şi de ce s-ar închide „natura” 
exclusiv doar în „interiorul” stoicului?... 

Un stoic care vrea să fie „în acord desăvârşit cu natura” (orice ar mai însemna aceasta 
pentru el) trebuie deci oare „să neglijeze în întregime” orice „preocupare stăruitoare” 
(insistentă, perseverentă, fermă, statornică, durabilă) pentru oricare din „/ucrurile” 
(obiectele, acţiunile, muncile, problemele, fenomenele, întâmplările, faptele, evenimentele) 
care există „în afara sa”?! (De exemplu: resurse de hrană şi apă, resurse materiale şi 
energetice, haine, unelte, locuinţă, instalații, mijloace de transport, starea mediului 
înconjurător, fenomenele naturale cu potenţial distructiv, acțiunile altor ființe din 
vecinătate, muncile efectuate de alți oameni în interes social, activitățile şi faptele celor 
apropiați (de exemplu, ale copiilor, părinților, soției, prietenilor etc.), problemele altor 
membrii ai societății cu care stoicul intră în contact direct — şi respectiv, problemele 
sociale, politice, economice ale comunităţii/ statului în care el trăieşte (legate de drumuri, 
spaţii şi activităţi administrative, hale şi activităţi de producție, depozite, spaţii şi activităţi 
comerciale etc.), întâmplările şi evenimentele familiale, sociale, politice, culturale etc. cu 


impact direct asupra vieţii stoicului ş.a.m.d.) 


308 Epictet, Manualul, Marcus Aurelius, Către sine; 1977, Editura Minerva, Bucureşti, p. 12 (Epictet, 
Manualul, 19). 

„Neglijarea în întregime” a tuturor „preocupărilor statornice” pentru „lucrurile din 
afară” nu poate duce decât la disfuncționalități majore de integrare socială (în contextul 
caracterului puternic social al omului) şi la o funcţionare defectuoasă a propriului sistem 
psiho-corporal al fiinţei umane (în contextul necesităţii evidente a existenţei unor 
„preocupări statornice” pentru „lucruri din afară” (cum sunt sursele de hrană şi apă, 
adăpostul, sursele de confort termic, aspectele care asigură siguranța, sănătatea şi 
protejarea vieții etc.) necesare pentru realizarea şi menţinerea unei funcționalități optime a 
acestui sistem). 

Susținerea spre manifestare doar a „preocupărilor nestatornice” („spontane”, repede 
trecătoare, „mofturoase”, lipsite de orice urmă de perseverență) pentru „lucrurile din afară” 
nu e o caracteristică de bază a omului creator de civilizaţie şi cultură, ci ea e caracteristică 
poate doar animalelor sălbatice „aiurite”... 

E clar că, de prea multe ori, „rotițele mentale” ale lui Epictet nu prea se roteau cum 
trebuie şi că, astfel, afirmaţiile sale sunt uneori mult mai apropiate de nebunie decât de 
filosofie — şi acest lucru îl recunoaşte oarecum chiar şi el: 

„19. Dacă vrei să faci progrese, îndură cu resemnare să fii socotit nechibzuit şi nebun, 
din cauza disprețului tău pentru lucrurile din afară. '** 

Stoicul (Epictet) vrea deci să facă progrese cât mai mari în „nebunie” şi astfel el 
disprețuieşte orice lucru (obiect, activitate, muncă, rezultat al muncii, problemă, 
întâmplare, eveniment) aflat efectiv în afara sa (respectiv, orice „lucru” (aspect al 
existenţei) pe care mintea lui vrea să-l ţină (pe baza unor justificări, de multe ori, evident 
neîntemeiate) „în afara sa”...)! 

Astfel, el nu numai că devine aproape total nefolositor societății/ comunităţii în care 
trăieşte (disprețuind „lucrurile” şi „lucrările? (/ muncile/ activităţile/ evenimentele/ 
înfăptuirile/ realizările) „din afara” lui necesare bunei ei funcţionări) şi căreia cu astfel de 
atitudini solipsiste, autiste, demente nu poate să-i creeze decât daune, dar el îşi este astfel 
nefolositor/ dăunător şi sieşi... 

În plus, contrar „prețuirii” sale teoretice pentru „natură”, el devine, astfel, şi complet 
neputincios în „natură” (pădure, junglă etc.) unde „disprețul său” pentru propria viață, 
sănătate şi pentru „alte cele din afară” l-ar duce la moarte într-un timp foarte scurt... De 


unde se vede foarte clar că el vrea de fapt să se sinucidă, dar nu prea ştie cum să şi-o spună 


309 Ibidem. 

şi nici nu prea are curajul să o facă. Stoicul (Epictet) este astfel doar un „sinucigaş ratat”, 
un om cu mintea ruinată pe jumătate, un „mort psihic” care îşi aşteaptă „resemnat” moartea 
corporală. 

Stoicul îşi afirmă, uneori, o credință oarbă în nişte propoziţii de obicei rupte de 
realitatea evidenţei — care astfel, în mare parte, sunt incoerente, superficiale, contradictorii 
şi chiar aberante şi hilare — propoziţii pe care le repetă „ca un prost” care este incapabil să 
înțeleagă prostia pe care o spune. „Sinucigaşul stoic” gândeşte doar în alb şi negru, fără 
nuanțe, fără detalii, fără repere reale, fără viaţă şi oarecum aproape total lipsit de 
discernământ... 

„Trebuie să fii un singur om, fie bun, fie rău. Trebuie sau să-ți desăvârşeşti partea 
cârmuitoare a celor din tine însuţi, sau să porți grijă numai celor din afara ta" [...] 

O astfel de dihotomie mutual exclusivă este total nejustificată. Desăvârşirea „părții 
cârmuitoare a celor din tine însuți” nu numai că nu exclude „grija” pentru cele „din afara 
ta”, dar chiar o presupune cu necesitate. Dacă interiorul stoicului nu comunică cu 
exteriorul, nu conlucrează cu el şi nu se adaptează față de cele din exterior, el nu mai are a 
se „desăvârşi” decât în solipsism, autism şi demenţă... 

„În alt chip însă, nu vei ajunge la un asemenea echilibru, dacă nu te vei smulge din 
mijlocul celor ce nu stau în puterea noastră şi nu vei pune binele şi răul numai în cele ce 
sunt în tăria noastră." 

S-ar putea susține că „binele” şi „răul” sunt doar în interior, deoarece aprecierea lor în 
relație cu ceva sau altceva ține de judecată/ rațiune şi aceasta este interioară. Această 
atitudine este greşită din mai multe puncte de vedere. 


29 


Mai întâi că vorbele/ conceptele/ ideile (ca de exemplu, „bine”, „rău”, „sus” , „Jos”, 
„alb”, „negru”, respectiv „casă”, „elefant”, „om”) şi judecățile/ raționamentele/ propozițiile 
nu sunt doar în interiorul stoicului, ci şi în interiorul celorlalți oameni, care însă pentru 
stoic constituie un exterior ca oricare altul... şi prin urmare, pretenția ca aprecierile de 
„bine” sau „rău” să se circumscrie, pentru stoic, doar la interiorul său nu are nici un suport 
real. 


Apoi aceste cuvinte/ concepte/ idei nu au sens prin ele însele — ele fac trimiteri, referințe 


spre alte cuvinte şi mai ales spre realități din afara limbajului — cu alte cuvinte, ele sunt 


310 Ibidem, pp. 22-23 (Epictet, Manualul, 40). 
311 Ibidem, p. 24 (Epictet, Manualul, 42). 

semne care trimit spre ceea ce este semnalizat; sunt nume care trimit spre ceea ce este 
numit; semnificanți care trimit spre ceea ce este semnificat. 

Astfel cuvântul/ conceptul „bine”, manifestat ca şi cuvânt interior (idee interioară 
neverbalizată), face trimitere fie spre realități din interiorul psihicului (raționamente/ 
judecăţi bune/ corecte, percepții bune/ corecte etc.), fie spre realități exterioare psihicului 
(acţiuni/ evenimente bune/ utile/ folositoare), fie (şi acesta este cazul cel mai des întâlnit) 
spre ambele realități (interioare şi exterioare) deopotrivă — de exemplu, un raționament este 
„bun”, dacă este urmat de o acţiune bună... sau o judecată/ prevedere este bună/ corectă, 
dacă ea este confirmată de realizarea empirică a faptelor prevăzute de acea judecată/ 
prevedere... 

La fel cum cuvântul/ conceptul „cal” (bun) (sau „om” (bun)) nu are o existenţă strict 
interioară, de „semn pur” fără nici o referinţă exterioară psihicului, acelaşi lucru se 
întâmplă şi cu vorbele/ conceptele de „bine” şi „rău”. Şi aşa cum „calul” şi „omul” nu se 
află doar în interiorul stoicului, la fel, nici „binele” şi „răul” nu se află doar în interiorul lui. 

Acelaşi lucru se întâmplă şi cu alte cuvinte/ concepte care au o conotație mai 
„interioară”, ca de exemplu, cele de „suferinţă” (psihică), „durere”, „emoţie” sau cele de 
„utilitate”, „folos”, „valoare” etc. De exemplu, „emoția” şi „suferinţa”/ „neliniştea” 
interioară nu sunt doar „cuvinte” interioare — ele fac trimitere spre o stare corporal-psihică 
foarte complexă care se manifestă în acte corporale şi sociale specifice şi în plus omul 
poate sesiza prezența emoțţiei şi neliniştii şi în ceilalți oameni. 

Iar când vorbeşte de „utilitate” sau „folos” este evident că stoicul (cel puţin în practică) 
nu face referire la un folos strict verbal (strict „interior”, „rațional”), ci la unul care ia în 
considerare corpul său, familia sa şi societatea în care se manifestă (adică pe cele „din 
afara sa”) — fără aceste referinţe „folosul” cu pricina îşi pierde aproape orice semnificație 


reală ce ar putea să fie asociată cu ideea de „folos”... 


Prin urmare, ca să aprecieze ceva (un raționament, un fapt etc.) ca fiind „bun” sau „rău” 
trebuie să existe mai întâi ceva care să poată fi apreciat ca atare... Ori, mai întâi că nu toate 
„lucrurile” existente sunt „interioare” şi apoi că aprecierea „bunătăţii” sau „răutăţii” celor 
interioare nu depinde doar de alte lucruri „interioare”, ci mai ales de „lucruri exterioare” 
lor (de efectele exterioare pe care acele „lucruri interioare” (raționamente, emoţii, dorinţe) 


le generează „în afară”). 

Ca stoicul să aprecieze un cal ca fiind alb sau negru, acel cal trebuie să existe pe 
undeva. Ori, mai întâi că nu toţi caii stoicului existau doar în „interiorul” său — practic el 
mai putea avea (uneori) şi cai „exteriori” — şi apoi că aprecierea culorii cailor săi 
„exteriori” nu depindea atât de culoarea cailor săi imaginari („interiori”), cât depindea de 
culoarea efectivă a cailor săi „exteriori”. 

Aşa cum aprecierea „albului” şi „negrului” cailor nu depinde doar de „interiorul” 
stoicului (că atunci ar fi condamnat să trăiască în demenţă totală şi autism complet purtând 
în capul său doar „cai verzi pe pereţi” şi nimic altceva), tot aşa, aprecierea „binelui” şi/ sau 
„răului” specific unei acţiuni (interioare şi/ sau exterioare) nu depinde doar de „interiorul” 
lui, pentru că, oricât ar vrea, el „nu e singur pe lume” (sau mai precis spus, „interiorul” lui 


nu este rupt (în totalitate) de lumea lui „exterioară”). 


Identificarea unui „bine” (/ „rău”) în „lumea interioară” (în „gândire”) nu exclude 
existenţa „binelui” (/ „răului”) şi în „lumea exterioară” (în acțiunea proprie, în acțiunea 
celorlalți oameni sau în alte „acţiuni ale naturii”), ba dimpotrivă: îl presupune şi îl implică, 
el formând baza de referință şi criteriul cel mai important de judecată al „binelui” (/ 
„răului”) interior... 

„Binele interior” şi „binele exterior” se corelează şi se implică unul pe altul. Un „bine 
interior” care produce „rău exterior” (în acţiune) este un non-sens la fel de absurd ca a unui 
măr care produce non-mere (prune, caise, gogoşari...). 

Calitatea unei „gândiri bune” se stabileşte (şi) pe baza acţiunilor exterioare „bune” pe 
care ea le generează. Astfel o „gândire bună” care produce în mod direct „boală”, 
„sărăcie”, „ignoranţă”, „slăbiciune” este „bună” doar în imaginația unora care ignoră în 
mod intenționat (de exemplu, prin indiferență şi lipsă de acțiune îndreptată spre eliminarea 
acestor aspecte din viaţa celui ce le resimte) realitatea în care se manifestă. 

La fel cum este un bine (/ rău) în gândurile noastre, socotit în funcţie de efectele 
interioare şi exterioare bune (/ rele) pe care el le provoacă, la fel există un bine (/ rău) în 
acțiunile noastre (pornite din gândurile noastre), socotit în funcţie de efectele interioare şi 
exterioare, mentale şi corporale (informaţionale, energetice şi materiale) bune (/ rele), pe 
care aceste acțiuni le provoacă (în raport cu noi, respectiv cu celelalte ființe)... 

(Stoicul Seneca (4 î.e.n. — 65 e.n.) vedea, uneori, şi el legătura strânsă care există între 


„contemplaţie” şi „acțiune”: „Avem obiceiul să spunem că a trăi potrivit cerințelor naturii 


172 


„Indiferenţa” stoicilor 


este binele suprem. Natura ne-a creat pentru ambele moduri de viaţă: contemplaţie şi 


»3 se) 


acțiune. ”*!? „, Contemplaţia nu se face fără acțiune, nici acțiunea fără contemplaţie. 

A ignora realitatea exterioară (/ „din afară”) considerând-o „indiferentă”, „dispreţuind- 
o” şi eliminând fictiv din ea „binele” şi „răul” (pe lângă că este o acțiune pur egoist- 
solipsistă care exclude existența unui alt discernământ judecător în „afara ta” şi 
relaționarea morală dintre diferitele ființe capabile de judecată) e doar a ignora în mod 
răuvoitor sau nebunesc natura şi esenţa „binelui” şi „răului” interior (din gândire), care nu 
există prin sine şi doar pentru sine, ci în intimă şi directă relație cu „exteriorul” (cu 
acțiunea corporală, socială, economică etc.). 

Ceea ce „depinde de tine” se află în strânsă relație cu „ceea ce nu depinde de tine” şi 
cele două aspecte, de foarte multe ori, nu au o relație fixă, ci una în continuă mişcare care 
îşi mută mereu limitele de contact (şi de diferenţiere) în funcție de fiecare alegere pe care o 
facem la un moment dat. De exemplu, dacă anticii credeau că anumite boli le erau „date” şi 
că „nu depindeau de ei”, ulterior s-a văzut că prin câteva minime măsuri de igienă „care 
depindeau de ei” sursa multor boli putea fi de multe ori evitată. 

De asemenea, s-a putut constata că prin acțiuni politice ferme şi bine intenționate 
sărăcia (extremă) poate fi mult diminuată sau chiar eliminată dintr-o societate civilizată. La 
fel şi sclavia, inegalitatea sexelor ş.a.m.d. 

Cu alte cuvinte, „ceea ce depinde de noi” nu se restrânge doar la „gândirea” noastră 
(aceasta fiind continuată intim mai ales în acțiunea noastră), iar în interiorul „gândirii” 
(dorinței, rațiunii...) „ceea ce depinde de noi” variază mereu în funcție de propriile alegeri, 
dorinţe şi voințe... 

Apoi, gândirea „noastră”, la o analiză mai atentă, se vede clar că „depinde”, de cele mai 
multe ori, mult mai mult de „exterior” (de credinţele/ tradițiile/ obiceiurile nutriționale, 
vestimentare, lingvistice, comportamentale, religioase, psihologice, filosofice, economice, 
politice şi artistice existente în societate în momentul manifestării acestei gândiri — adică 
de valorile familiale, comunitare şi sociale care sunt specifice societății în care ea se 
manifestă la un moment dat) decât de „interior”: „gândirea individului” este în primul rând 


o „gândire socială”... 


312 Seneca, Lucius Annaeus, 1981, Scrieri filozofice alese, Editura Minerva, Bucureşti, p. 190. 
313 Ibidem, p. 193. 

(Chiar şi unui stoic, precum M. Aureliu, îi este evidentă (uneori) legătura profundă 
existentă între individ şi societate: „Insă unde se află felul suprem, se află şi binele şi 
fericirea fiecăruia. Binele unei fiinţe raţionale se află cuprins în societatea omenească. 


Căci este demult definitiv demonstrat că suntem născuţi pentru sociabilitate. ””®) 


11. Pasiunea, apatia şi indiferența 

„Pasiunea, aşa cum o defineşte Zenon, este o mişcare neraţională şi contra firii a 
sufletului sau un impuls ce creşte în mod exagerat. Hecaton, în tratatul său Despre 
pasiuni, Cartea a Il-a, şi Zenon, în lucrarea sa cu acelaşi titlu, spun că există patru genuri 
de pasiuni: durerea, frica, pofta şi plăcerea. Ei mai susţin că emoțiile sunt judecăţi" [...] 

Nu se ştie exact din ce fantezii eroice au dedus stoicii faptul că durerea şi frica sunt 
„pasiuni”, fiindcă e destul de greu de găsit omul care să fie atât de „pasionat” de durere şi 
de frică încât să vrea să le experimenteze pe el însuşi cât mai „pasional” cu putință. 

Şi de unde au tras ei concluzia că durerea şi plăcerea sunt „neraţionale/ iraționale” şi 
„contra firii” (nenaturale)? Dacă le-ar fi studiat mai atent, ar fi văzut că e chiar pe dos: sunt 
foarte raționale (pot fi „explicate rațional” şi au un rol rațional de îndeplinit în întregul 
uman) şi sunt „pentru fire” (naturale, fireşti)... 

Şi cum adică „emoţiile” sunt „judecăţi”? Adică pentru stoici expresia că „cineva are 
emoţii” e tot una cu a zice că acel cineva „stă şi judecă”? Emoţiile au legătură cu 
judecăţile/ raționamentele, dar nu sunt judecăţi... 

Diogenes ne mai spune despre stoici că „După ei, înțeleptul e lipsit de pasiuni. "10 

Lăsând la o parte faptul că un om care să fie total lipsit de durere, plăcere, poftă sau 
frică (adică de „pasiuni” în accepțiunea stoică) nu există nicăieri şi nici nu prea poate 
exista vreodată, dacă totuşi, prin vreo întâmplare nefericită, ar apare un astfel de om, el nu 
ar prea putea să fie funcţional în „natură” şi „societate”, deoarece „durerea”, „plăcerea” şi 
„pofta”/ „dorinţa” sunt părți constitutive foarte importante pentru buna adaptare, orientare 
şi funcționare a omului în mediul în care el se manifestă la un moment dat. 

Apoi, pasiunea (gr. pathos/ zmăGoc — pasiune/ patos) înţeleasă (conform DEX) ca şi 


sentiment puternic, afecțiune intensă, dorință arzătoare, intelect entuziast — este mereu un 


314 Aureliu, Marc, 2006, Către sine însuşi, Editura Vestala, Bucureşti, p. 77 (V, 16). 

315 Laertios, Diogenes, 1997, Despre viețile şi doctrinele filosofilor, Editura Polirom, laşi, p. 242 (VII, 110- 
111). 

316 Ibidem, p. 243 (VII, 117). 

semn de implicare şi interes, de dorință aprinsă de a face ceva, semn că cel cuprins de 
pasiune nu trăieşte doar „ca să facă umbră pământului” şi nici ca o „umbră”, ci ca să se 
exprime printr-o viaţă cu sens şi printr-o acțiune trăită cu intesitate, printr-o viețuire 
interesată de vieţuire şi realizare, şi nu printr-o mişcare făcută doar din inerție. 

Lipsa de pasiune, apatia (gr. apatheia/ azaOera < a — fără, pathos/ nă0oc — pasiune/ 
patos > ) — lipsa de interes, indolența, indiferența (faţă de plăcere, durere şi poftă) se vrea 
deci uneori, pentru stoici, a fi o stare de „eliberare” de plăcere şi durere, dar nu ajunge să 
fie decât o stare de „apatie” bolnăvicioasă, de alungare prostească din sine a oricărei 
pasiuni — de înăbuşire brutală şi barbară a pasiunilor, a patosului (avântului, entuziasmului, 
însuflețirii). 

Între „pasiune” şi „apatie” (lipsă de pasiune) se desfăşoară nu activităţi „indiferente” 
emoțional, ci toate activităţile normale, curente. Diferenţa este ca între „a sta” (apatie) şi „a 
alerga” (pasiune) — între ele se află „mersul normal”. Între apatie (sentiment şi emotie 
foarte redusă, părând chiar că lipseşte) şi pasiune (sentiment şi emoție puternică) se află 
emotivitatea obişnuită (sentimentul şi emoția „normală”) — toate acestea trei (apatie, 
emotivitate normală, pasiune) au însă rolul lor bine stabilit în buna funcționare emoțională 
a omului — de aceea, dorinţa de eliminare a „pasiunii” şi de exacerbare a „apatiei” dincolo 


de anumite limite acceptabile nu poate duce decât la dereglări majore în psihicul uman. 


„Apaticul” nu e tot una cu „indiferentul” — a nu pune pasiune/ entuziasm/ însuflețire 
într-o activitate nu e tot una cu „a nu face diferenţe”. Însă, cu siguranţă, activitatea de a 
prefera exclude, pe de o parte, indiferența, deoarece pentru a prefera trebuie să faci 
diferenţe, iar pe de altă parte, exclude şi „apatia”, deoarece preferința care este lipsită de 
pasiune, de dorinţă vie, nu mai este o „preferință”, ci cel mult o „nevoie”, o „obligaţie”, o 
fortare care, într-o oarecare măsură, trezeşte în cel împins de ea la acţiune o rezistenţă, un 
instinct de opoziţie, poate mai firav, poate mai consistent, dar în nici un caz „indiferent” 


emoțional şi voliţional. 

12. Plăcerea şi durerea 

„După părerea stoicilor, sufletul are opt părți. Aceste părți sunt cele cinci simţuri, 
organul vorbirii, organul gândirii, care este însăşi mintea şi partea generatoare. "5 

„După ei, durerea este o strângere neraţională a sufletului. Speciile ei sunt: mila, 
invidia, gelozia, rivalitatea, tulburarea, supărarea, îndurerarea, supliciul, prăbuşirea. "5 

Ce mai este şi această „strângere nerațională” a „sufletului”? De unde vine durerea? De 
la „strângere” sau de la „neraţională” (iraţională)? Există o „strângere rațională a 
sufletului”? Sau o „expansiune neraţională” a lui?... 

Şi care din cele opt părți ale „sufletului” se strânge în mod „nerațional”? Simţurile? 
Organul vorbirii  (sufletului?)? Partea  generatoare/  procreatoare“!” (sufletele 
„procreează”?)? Respectiv „mintea”? (Cum se „strânge mintea în mod nerațional?”) ... 

„Dorinţa este o poftă neraţională, sub care sunt rânduite stările următoare: lipsa, ura, 
părtinirea, mânia, iubirea, pica, ciuda. ”?” 

De ce ar fi „dorinţa” o „poftă nerațională”? Oare pentru stoici nu existau „dorinţe 
raționale”? Şi de ce ar fi „lipsa” sau „iubirea” „pofte neraționale”? Ce însemna oare pentru 
ei că ceva era „neraţional/ irațional”?... 

„Plăcerea este o exaltare iraţională, care rezultă din ceea ce pare de a fi demn de 
alegere, ea cuprinde: încântarea, bucuria de răul altuia, desfătarea, bucuria violentă. 
Încântarea este plăcere care farmecă prin intermediul urechilor"! [...] 

De ce ar fi „plăcerea” o „exaltare iraţională” şi de ce să rezulte ea din ceea ce doar pare 
a fi demn de alegere? (Foarte multe plăceri sunt perfect raționale şi demne de alegere.) 
Încântarea farmecă doar prin intermediul urechilor?... 

Apoi, pentru stoici există oare o „exaltare rațională”? Se pare că da! Se numeşte 
„bucurie” (dar nu „bucurie de răul altuia” şi nici „bucurie violentă”): 


„[116] Stoicii mai spun că există trei stări emoționale bune, anume bucuria, prudența 


şi voința. Bucuria, opusul plăcerii, este o exaltare justificată de rațiune" [...] 


317 Laertios, Diogenes, 1997, Despre vieţile şi doctrinele filosofilor, Editura Polirom, Iaşi, p. 242 (VII, 110). 

318 Ibidem (VII, 111). 

319 Conform Laertios, Diogenes, 1997, Despre viețile şi doctrinele filosofilor, Editura Polirom, Iaşi, nota 
294 de la p. 479. 

320 Laertios, Diogenes, 1997, Despre vieţile şi doctrinele filosofilor, Editura Polirom, Iaşi, p. 242 (VII, 113). 

321 Ibidem (VII, 114). 

322 Ibidem, p. 243 (VII, 116). 

De când şi până unde a ajuns bucuria „opusul plăcerii”? (Bucuria stoicilor este o 
„bucurie dureroasă”?... Îi „doare cumva mintea” de la afirmaţiile cam negândite pe care le 
fac aproape la tot pasul?) 

După definițiile lor „urecheate” (a se citi „încântătoare”) „bucuria” în genere este o 
exaltare rațională (justificată de rațiune) cam „dureroasă” (opusă plăcerii) — şi astfel 
„bucuria de răul altuia” înseamnă pentru ei şi o „exaltare justificată de rațiune” pentru „răul 
altuia” (care este o „emoție bună” — fiind o specie de bucurie), dar şi o exaltare 
nejustificată de rațiune („bucuria de răul altuia” fiind după stoici o „plăcere” care este o 
„exaltare irațională”...). 

„Pentru stoici voinţa este opusul poftei, întrucât este o dorință rațională '** [...] 

Deci pentru stoici „voința” este „ne-pofta” (pe principiul: „Pune-ţi pofta-n cui!”) şi 
voitorii stoici se pare că voiesc doar „ne-poftirea” şi „doresc să nu dorească” — iar această 
dorinţă, numită de ei „voinţă”, este pentru ei o „dorință rațională” (cea „iraţională” ar fi 
probabil, pentru ei, să-şi dorească ceva, altceva decât să nu-şi dorească nimic) în condițiile 


în care tot ei susțin că „dorința este o poftă neraţională '** 


— adică pentru ei ne-pofta 
(ne-)poftită de ei (adică „voinţa” lor) este o „poftă neraţională — raţională”, deşi este totuşi 
„opusul poftei”... E bine că s-au „lămurit” (să nu se lămurească)!... 

Sufereau ore stoicii de boala incoerenţei de le era aşa de greu să spună ceva cu sens? 

„Prin infirmitate se înțelege o boală însoţită de slăbiciune, iar prin boală se înțelege o 
închipuire a unui lucru care pare foarte de dorit. '*% 

Ciudată „înţelegere” mai aveau şi stoicii pentru „boală” — ,„ închipuire a unui lucru care 
pare foarte de dorit”... Probabil că ei înțelegeau prin „sănătate” „închipuirea unui lucru 
care nu pare că este de dorit”. Oare de aceea le era lor „indiferentă? (Fiindcă era pentru ei 
o „închipuire” şi ceva care doar pare a fi de dorit?...) Şi apoi dacă pentru ei „boala însoţită 
de slăbiciune” este o „infirmitate”, „boala însoțită de putere” ce este? — O „putere 
paranormală”?... 

Stoicul disident Dionysios, care a privit mai atent boala şi durerea, a înţeles cât de 


„indiferentă” este durerea şi cât de „dorită” este boala: „Dionysios, transfugul, spunea că 


scopul vieții noastre este plăcerea; la această părere a ajuns, fiind încercat de un atac de 


323 Laertios, Diogenes, 1997, Despre vieţile şi doctrinele filosofilor, Editura Polirom, Iaşi, p. 243 (VII, 116). 
324 Conform Laertios, Diogenes, 1997, Despre viețile şi doctrinele filosofilor, Editura Polirom, laşi, p. 242 
(VII, 113). 

325 Laertios, Diogenes, 1997, Despre vieţile şi doctrinele filosofilor, Editura Polirom, Iaşi, p. 243 (VII, 115). 

ofialmie. Suferinţa i-a fost aşa de cumplită, încât a ezitat să numească durerea drept un 


lucru indiferent. 50 


Seneca ne spune, în Despre viaţa fericită, că: „Mai putem defini binele suprem şi 
afirmând că fericit este omul pentru care nu există bine şi rău, ci suflet bun şi suflet rău, 
omul care iubeşte ceea ce este moral, căruia îi aduce mulțumire virtutea, pe care 
evenimentele întâmplătoare nici nu-l ridică, nici nu-l doboară, care nu cunoaşte un bine 
mai mare decât cel pe care şi-l poate oferi singur şi pentru care adevărata plăcere va fi 
disprețuirea tuturor plăcerilor" 

Cum poate fi fericit „omul pentru care nu există bine şi rău” e greu să ne închipuim. 
(„Fericirea” lui nu e „bună”?) Sau cum s-ar putea ca pentru cel pentru care există „suflet 
bun şi suflet rău” să nu existe totuşi un „bine” şi un „rău” oarecare după care el să poată 
aprecia dacă sufletele, faptele, cireşele şi altele sunt bune sau rele?... Dacă nu există „bine”, 
nu poate exista nici „binele sufletului”, respectiv „sufletul bun”... Atributul „bun” vine şi 
din considerarea prealabilă a calităţii abstracte de „bun” (respectiv „bine”)... Generalul şi 
particularul merg mână în mână şi nu pot fi despărțite... 

ŞI apoi cum e cu putință ca pentru omul „pentru care nu există bine şi rău” să existe 
totuşi (doar câteva cuvinte mai încolo) un „cel mai mare bine” şi încă un „bine” pe care el 
să-l cunoască şi să şi-l ofere „singur” (un bine-inexistent-cu-auto-servire)? De unde până 
unde ceea ce omul îşi poate oferi singur devine condiția cea mai importantă a „binelui? E 
evident că omul îşi poate oferi singur şi „răul” (deci condiția invocată nu e suficientă). 
Apoi „binele” omului este de cele mai multe ori rezultatul unei relații cu familia, cu 
societatea şi cu mediul înconjurător — o relaţie în care factorul dăruire (reciprocă), respectiv 
schimb este primordial (omul nu ar depăşi nici măcar primul an de viață, dacă ar sta doar în 
grija „binelui pe care şi-l poate face singur”). 

E de observat şi următoarea aberaţie prezentă în exprimarea lui Seneca: „adevărata 
plăcere va fi disprețuirea tuturor plăcerilor”. În „toate plăcerile” intră şi „plăcerea 
dispreţuirii plăcerilor” care astfel ar trebui să fie şi ea la fel de dispreţuită ca orice plăcere. 
Seneca ne spune astfel că „adevărata plăcere” este plăcerea care se disprețuieşte pe sine — 


adică disprețul (plăcerii). Exprimarea lui, pe lângă că este aberantă, prin egalizarea 


326 Ibidem, p. 254 (VII, 166). 
327 Seneca; Sfântul Augustin, 2004, Despre fericire, Editura Humanitas, Bucureşti, pp. 20-21 (Lucius 
Annaeus Seneca, Despre viața fericită, IV. 2). 

„dipreţului” (plăcerilor) cu „plăcerea” (adevărată), este şi contradictorie, deoarece, dacă 
„adevărata plăcere” este şi „dispreţul” (adevăratei plăceri), atunci „adevărata plăcere” va fi 
şi disprețul a ceea ce este prețuit (pe de o parte, e preţuită „adevărata plăcere”, dar, pe de 
altă parte, ea e şi dispreţuită, făcând parte din „toate plăcerile” care sunt dispreţuite). 

(Exprimarea lui Seneca e de genul: „adevăratul bine va fi dispreţuirea oricărui bine” sau 
„adevărata virtute va fi disprețuirea tuturor virtuților”... — adică, „binele adevărat va fi 
binele care se disprețuieşte pe sine”, respectiv, „virtutea adevărată va fi virtutea care se 
disprețuiește pe sine”... Exprimarea lui e astfel asemănătoare unei formulări care ar face 
din „dispreț” „calitatea supremă” a binelui (adevărat) sau a virtuţii (adevărate), în condiţiile 
în care acest „bine adevărat” şi această „virtute adevărată” ar fi şi prețuite, şi dispreţuite — 
adică doar foarte confuz apreciate şi extrem de confuz delimitate... Pe acest stil obscur/ 
nebulos, probabil că după Seneca „falsa plăcere va fi prețuirea tuturor plăcerilor”, „falsul 
bine va fi prețuirea oricărui bine” şi „falsa virtute va fi prețuirea tuturor virtuţilor”...) 

„Adevărata plăcere” este în primul rând o plăcere care nu se neagă pe sine, iar cel care 
simte plăcerea (de a mânca, de a se hidrata, de a se odihni etc.), „de obicei”, preţuieşte/ 
apreciază/ valorizează atât plăcerea, cât şi sursele/ cauzele/ condiţiile care o produc/ 
generează/ favorizează, nu doar pentru faptul că „plăcerea este plăcută”, ci şi pentru actele 
utile/ folositoare, pentru buna funcționare a organismului individual, social şi ecologic, cu 
care ea se însoţeşte în condiţii de bună funcționare a mecanismelor ei specifice. 

Cel care simte „adevărata plăcere” nu disprețuieşte/ desconsideră/ devalorizează 
„plăcerea”, pentru că înțelege, mai întâi de toate, că „adevărata plăcere” este, înainte de 
orice, o „plăcere” şi apoi, pentru că înţelege foarte bine rolul pe care ea îl joacă în buna 
funcționare a fiinţei umane. Ori, actul de „a disprețui” plăcerea nu prea are cum să fie o 
formă de plăcere, ci mai degrabă una de suferință/ nefericire, iar „a dispreţui” o 
componentă esențială pentru buna funcționare a organismului, nu e decât a disprețui 
această bună funcționare şi a dori astfel distrugerea ei... 

A face deci din „dispreţul” plăcerii (sau mai ales al plăcerii) un criteriu al „adevăratei 
plăceri” şi o „virtute” demnă de urmat de o minte sănătoasă („la cap”) poate fi orice, doar 
semn de sănătate mentală nu e... 

O minte „adaptată împrejurărilor” este o minte vie, care trăieşte într-o realitate concretă 
mereu în schimbare — una însă pe care „evenimentele întâmplătoare” o lasă indiferentă 


nici nu o „ridică”, nici nu o „doboară”) este doar o minte paralelă cu realitatea, care o 
9 2 

ignoră voit pe aceasta, care „nu trăieşte” şi „nu simte” — una care numai în „acord cu 
natura” („vie”) nu poate fi considerată a fi. 

„Ce ne împiedică oare să spunem că o viaţă fericită înseamnă un suflet liber, mândru, 
neînfricat şi ferm, un suflet aflat dincolo de teamă şi de dorință, al cărui bine unic este 
frumuseţea morală, al cărui unic rău este dezonoarea, iar tot restul, o mulțime de lucruri 
fără valoare, care vin şi pleacă fără să sporească şi fără să scadă binele suprem, 
neluându-i şi neadăugându-i nimic vieţii fericite? '*% 

Cum se poate ca „un suflet aflat dincolo de teamă” şi mai ales de „dorinţă” să poată 
socoti „dezonoarea” ca fiind „răul unic” (şi, prin urmare, ceva pe care doreşte să-l evite), 
respectiv, să poată socoti „frumuseţea morală” ca fiind „binele unic” (prin urmare, dorind 
să-l atingă)? Sesizăm oare aici o dorință de onoare şi o frică de dezonoare la cel aflat 
(chipurile) „dincolo de teamă şi de dorinţă”?... 

„În ziua în care omul se va ridica deasupra plăcerii se va ridica şi deasupra durerii; 
vezi în ce robie infamă şi primejdioasă se va afla cel pe care îl vor stăpâni, rând pe rând, 
plăcerile şi durerile, cei mai capricioşi şi mai tiranici stăpâni dintre toți. "5 

Apariţia şi manifestarea „plăcerilor” şi „durerilor” este în deplin acord cu „natura 
omului” şi are un rol pe deplin „natural” în funcționarea acestuia. Cel ce caută să se ridice 
„deasupra plăcerii şi durerii” este asemănător aceluia care încearcă să zboare dând din 
mâini, adică aceluia care merge contra naturii (umane şi animale)... Cel care „nu mai 
simte”, sub nici un chip şi sub nici o formă, plăcerea şi durerea este doar un „mort viu”, un 
„mort psihic”, care dacă nu-şi revine cât de repede din paralizia lui mentală, va ajunge şi 
mort corporal... 

[...] „unii oameni sunt nefericiţi nu pentru că sunt lipsiţi de plăcere, ci chiar din cauza 
plăcerii'5% [...] 

Dacă unele evenimente aduc cu ele şi plăceri, şi neplăceri, asta nu înseamnă că acestea 
vin în acelaşi timp şi sub acelaşi raport. Dacă o conjunctură cauzală produce dintr-o 
anumită perspectivă plăcere şi din altă perspectivă neplăcere, acest lucru nu transformă 


magic plăcerea în neplăcere şi invers (în momentul şi din perspectiva sub care plăcerea e 


resimţită ca plăcere, respectiv neplăcerea ca neplăcere). 


328 Ibidem, p. 21 (Seneca, Despre viața fericită, IV. 3). 
329 Ibidem, pp. 21-22 (Seneca, Despre viaţa fericită, IV. 4). 
330 Ibidem, p. 26 (Seneca, Despre viaţa fericită, VII. 2). 

Astfel „unii oameni” nu sunt „nefericiți” din cauza simțirii unei plăceri atunci când o 
simt şi o apreciază ca atare (din perspectiva unui criteriu specific de apreciere), ci din altă 
cauză — de exemplu, a simțirii concomitent cu plăcerea menţionată a unei neplăceri/ dureri/ 
nefericiri apreciată ca atare din perspectiva unui alt criteriu de judecare a plăcerii şi durerii. 

A zice că un om e nefericit „din cauza plăcerii” e oarecum echivalent cu a zice că cineva 
ar putea fi fericit „din cauza durerii”... Dispreţul faţă de plăcere nu poate decât să facă din 
„virtute” durere...: 

„Virtutea este ceva înalt, măreț şi regesc, care nu cunoaşte înfrângere şi nici osteneală: 
plăcerea în schimb este ceva degradant, înrobitor, slab şi trecător, al cărui sălaş şi adăpost 
sunt bordelurile şi cârciumile. Peste virtute vei da în templu, în for, în curie, ținând piept 
înaintea zidurilor, plină de praf, arsă de soare şi cu mâinile bătătorite. ”” 

A opune „virtutea” plăcerii este doar a o asocia cu durerea (opusă de asemenea plăcerii). 
A vedea prezenţa plăcerii doar în „bordeluri”, „cârciumi” şi „băi publice” este a ignora 
esența plăcerii: a ignora, printre altele, „masa” regelui şi a cetățeanului (cu plăcerile 
specifice), a nu înţelege „înălțimea”, „sfinţenia” şi „legitatea” plăcerii de a-ți astâmpăra 
setea cu un pahar cu apă sau plăcerea naturală ce însoţeşte actul sexual „virtuos” făcut de 
un rege, un filosof sau un soldat, plăcerea unui act artistic, plăcerea resimţită la răsplătirea 
unui fapte bune ş.a.m.d. A smulge „virtutea” de lângă plăcere este doar a o apropia în mod 
samavolnic de durere... 

E interesant apoi de constatat cum virtutea lui Seneca, care nu cunoaşte „osteneală”, stă, 
câteva cuvinte mai încolo, „ținând piept înaintea zidurilor, plină de praf, arsă de soare şi cu 
mâinile bătătorite” (probabil de la „lipsa” ei de „osteneală”), iar în altă parte „se sforțează 
şi se luptă”: „Se îndoieşte cineva că răbdarea, tăria de caracter, perseveranţa şi orice 
virtute care fine piept greutăților şi supune soarta trebuie să urce, să se sforţeze şi să 
lupte? "5% 

Cât despre virtutea „care nu cunoaşte înfrângere” este de discutat din partea cui ar putea 
să cunoască înfrângerea şi dacă poate fi învinsă. Dacă poate fi înfrântă (de exemplu, de 


viciu), atunci, cu siguranță, poate cunoaşte „înfrângerea”, iar dacă nu poate fi învinsă (cum 


pretinde Seneca), e curios cui şi de ce „ţine ea piept înaintea zidurilor”? 


331 Ibidem (Seneca, Despre viața fericită, VII. 3). 
332 Seneca; Sfântul Augustin, 2004, Despre fericire, Editura Humanitas, Bucureşti, p. 68 (Lucius Annaeus 
Seneca, Despre viaţa fericită, XXV. 6). 

„130. Când a fost întrebat de cineva, cum poate să-şi îndurereze duşmanul, Epictet a 
răspuns: „Fiind, tu însuţi gata oricând să-i faci cel mai mare bine. ” "55 

Epictet e gata să-i facă bine duşmanului său doar ca să-l vadă îndurerat? Oare duşmanii 
lui se „îndurerau” când el „era gata” să „le facă bine”?... 

„— Te rugăm Epictet: fă-ne orice rău, dar bine să nu ne faci, că ne produci o mare 
durere! 

— Aşa vă trebuie! Na bine de la mine! Să simțiţi şi voi durerea şi îndurerarea!...” 
Maxima aceasta e construită pe schema următoare: 
„— Cum să-ți înfometezi duşmanul? 

— Fiind oricând gata să-i dai cea mai bună mâncare!” 

Adică, ar zice Epictet, „dacă vrei să flămânzeşti, mănâncă şi dacă vrei să mănânci, 
flămânzeşte”!... Adică doar „vorbe în doi peri” aruncate pe gură fără o minimă chibzuinţă... 

„143. În realitatea, nimic nu este plăcut sau neplăcut prin natura sa, ci totul depinde de 
obişnuinţă. 55% 

„144. Alege cel mai cinstit fel de viaţă, căci, după aceea, deprinderea ţi-l va face şi 
plăcut. "555 

Dacă plăcerea ar depinde de „obişnuinţă”, atunci de ce nu şi-ar alege cineva „cel mai 
necinstit fel de viață”, pentru că după aceea, după mintea lui Epictet, „deprinderea” i-l va 
face „plăcut”? 

„Cinstea” este „plăcută” prin „natura” sa şi nu prin „deprindere” sau oricum, cu mult 
mai mult prin „natura sa” (virtuoasă), decât prin „deprindere”... Dacă „nimic nu este plăcut 
sau neplăcut prin natura sa”, ci devine astfel prin obişnuință, aceasta ar însemna că „răul”, 
„minciuna”, „necinstea”, „viciul” ar putea să devină „plăcute” prin „obişnuinţă/ 
deprindere”... 

În plus, de cele mai multe ori, obişnuinţa presupune din start faptul de a te obişnui, de a 
te acomoda, de a te adapta la ceva care exista deja (prin „natura” sa) şi nu a-i schimba 


(radical) această „natură”. Gustul acru sau cel sărat nu devine dulce prin obişnuinţă!... Şi 


nici dulcele nu devine amar prin obişnuinţă... Senzaţia/ percepţia e acolo — şi doar te 


333 Epictet, Manualul, Marcus Aurelius, Către sine, 1977, Editura Minerva, Bucureşti, p. 56 (Epictet, 
Fragmente, 130). 

334 Ibidem, p. 57 (Epictet, Fragmente, 143). 

335 Ibidem, p. 58 (Epictet, Fragmente, 144). 

„obişnuieşti” cu ea — altfel ar însemna că tu ai putea să transformi durerea în plăcere şi 
plăcerea în durere (fizică) după cum ai avea tu chef, cu o oarecare „obişnuinţă”... 

La fel de bine Epictet ar fi putut susține că putea transforma cercul în pătrat şi triunghiul 
în dreptunghi prin „obişnuinţă/ deprindere”, său că el ar fi putut să-şi transforme „mersul” 


în „zbor” prin „obişnuinţă” şi prin „deprindere”... 


13. Intenţia şi acțiunea 

„Conform stoicilor, nici o acţiune nu este rea şi condamnabilă în sine: intenţia, 
condiția morală a agentului făptuitor, e ceea ce face acţiunea rea — acțiunea ca entitate 
fizică este indiferentă. '**%* 

Intenţia este în sine bună sau rea, indiferent de consecinţele sale, de acțiunile pe care ea 
le generează şi le susține? „Ai vrut să faci bine!” nu e tot una cu „Ai făcut bine!” — 
diferenţa este la fel de mare ca şi diferența dintre dorință/ voinţă/ intenţie (a vrea) şi 
acțiune/ faptă/ realizare (a face). lar cel care se preface că nu vede această diferență 
probabil că nu cunoaşte nici diferenţa între a vrea să mănânci şi a mânca efectiv... 

Aprecierea binelui şi răului doar în funcție de ceea ce vrea un individ este o atitudine cel 
mult infantilă — inexistența unor criterii cât de cât obiective, exterioare „toanelor” 
intenționale strict subiective ale individului nu poate duce în societate decât la anarhie 
(fiecare face ce vrea, cu condiţia să aibă „intenţii bune”, din punctul lui de vedere...), iar în 
individ la totală dezorientare morală manifestată prin însingurare, autism şi rupere 
imaginară de lume... 

Cel care defineşte răul, după cheful său personal, ca fiind „doar ceea ce crede el că e 
răul”, nu mai are nici o şansă să înţeleagă coerent manifestarea răului în lume — la fel de 
bine el ar putea să definească în mod similar orice altceva: „suferinţa” („doar ceea ce crede 
el că e suferință”), „vaca” („doar ceea ce crede el că e vacă”), „ploaia” („doar ceea ce crede 
el că e ploaie”) etc. Cel care îşi reduce criteriile discriminării la „intenţie” reduce limba la 
vorbire aiuritoare în „limbi personale” şi comunicarea la monolog. El reduce societatea la 
un individ şi chiar întreaga natură la „distinsa” sa persoană aberantă stoic. Despărțirea 
abruptă a intenției de acțiunea morală nu duce decât la o proastă înţelegere atât a intenției, 


cât şi a acțiunii morale. 


336 Copleston, Frederick, 2008, Istoria filosofiei I Grecia şi Roma, Editura ALL, Bucureşti, p. 349. 

Iar a reduce toate criteriile de discriminare posibilă între bine şi rău la unul singur (cel 
specific „intenției”) este doar a nu pricepe ce e aceea discriminare şi cum funcționează ea. 
Şi pentru discriminarea interioară şi pentru discriminarea exterioară sunt nenumărate 
criterii posibile după care omul poate şi trebuie să discrimineze între „bine” şi „rău” şi doar 
o privire cât mai cuprinzătoare a cât mai multor astfel de criterii şi o corelare armonioasă a 
lor poate să-i permită să discrimineze, cât mai bine cu putinţă, între „bine” şi „rău”. 

Apoi dacă „intenţia” este criteriu de discriminare, cum discriminează un stoic între 
intenții? Dacă el are două intenții la un moment dat, potrivit căror criterii ştie să spună care 
din ele este „bună” şi care este „rea”? Un singur criteriu de judecată este de cele mai multe 
ori insuficient — de abia mai multe, corelate între ele şi cu contextul în care se manifestă, 
pot duce la o discriminare relativ corectă (intenţiile trebuie judecate prin acţiuni, prin 
dorinţe, prin rațiune, prin memorie etc.; acţiunile prin efecte, prin utilitate, prin coerenţă, 
prin împlinire, prin reacții sociale etc.). 

(Comte-Sponville: „,Epicurienii şi stoicii, cu toată măreția lor considerabilă, mi se par 
puțin dogmatici sau exageraţi. Să spunem că ei simplifică excesiv viaţa. 3%) 

„Răul” şi „binele” sunt aspecte ale existenţei care nu stau ascunse doar prin anumite 
zone „privilegiate” ale realităţii (doar în „intenție? sau doar în „dorinţă”, sau doar în 
„rațiune”, sau doar în „societate”, sau doar în „acţiune” etc.) — „răul” şi „binele” sunt 
concepte generale, universale, care, dintr-o perspectivă sau alta, sunt inserate în întregul 
cuprins al realului — de aceea discriminarea între bine şi rău nu se poate opri nici ea doar la 
discriminarea în interiorul unor zone înguste ale „naturii”, mai ales dacă ele sunt rupte în 
mod brutal şi total nejustificat de celelalte „zone” cu care interacționează în mod implicit 
sau explicit. 

„Răul” nu este doar în „noi” sau doar în „afara noastră”, el nu este doar în „suflet/ 
minte” sau doar în trup, sau doar în lucruri — prezenţa lui (atunci când ea se manifestă) 
poate fi constatată în orice parte a realităţii... Şi la fel este şi cu „binele”. Sunt judecăţi rele 
pentru minte şi lucruri rele pentru trup şi sunt aspecte rele pentru societate — iar a reduce 
răul doar la interior şi în interior doar la o parte a lui, de exemplu, doar la „intenție” 
(morală), nu înseamnă decât a ignora complexitatea întregului (individual-social-natural) în 


care ne manifestăm capacitatea discriminatorie a fiinţei. 


337 Comte-Sponville, André; Delumeau, Jean; Farge, Arlette, 2007, Cea mai frumoasă istorie a fericirii, 
Grupul editorial ART, Bucureşti, p. 33. 

Cunoaşterea („intenției bune”) şi acţiunea („bună”) nu sunt unul şi acelaşi lucru: de 
exemplu, un stoic oarecare ar fi putut să vadă („„bine”), la un moment dat, că chiar dacă ştia 
(„bine”) cum să-şi potolească („bine”) foamea şi chiar dacă voia să facă (,„bine”) acest 
lucru, într-o anumită împrejurare nefavorabilă („rea”), se putea întâmpla să nu găsească 


imediat o sursă („bună”) de hrană („„bună”) în preajma sa... 


14. Indiferenţa şi intenţia 

Pierre Hadot precizează următoarele (în legătură cu „discriminarea morală” şi „intenţia” 
stoicilor): „Putem defini deci opoziția între domeniul  „,moralului” şi cel al 
„indiferentului”. Astfel, va fi moral, adică bun sau rău, ceea ce depinde de noi şi va fi 
indiferent ceea ce nu depinde de noi. Singurul lucru ce depinde de noi este în fond, intenția 
noastră morală, sensul pe care îl dăm evenimentelor. Ceea ce nu depinde de noi 
corespunde înlănțuirii necesare a cauzelor şi efectelor, adică destinului, evoluției naturii şi 
acțiunii altor oameni. Astfel sunt indiferente viaţa şi moartea, sănătatea şi boala, plăcerea 
şi suferința, frumusețea şi urâţenia, puterea şi slăbiciunea, bogăția şi sărăcia, noblețea şi 
originea umilă, carierele politice, pentru că niciuna nu depinde de noi. "5% 

„Definiția? subiectivă a stoicilor scoate practic morala în afara moralei — dacă 
„indiferentul” se opune „moralei” şi dacă „indiferentul” cuprinde viața şi moartea, 
sănătatea şi boala, bogăţia şi sărăcia ş.a.m.d., „morala” (individuală şi socială) rămâne fără 
„obiect de activitate” — ea rămâne astfel să-şi privească, oarecum aiurită, doar „propriile ei 
intenții morale” rupte total de contextul (interior şi exterior) în care apar. Când pui în 
opoziţie „moralul” (discriminarea între bine şi rău) cu „fericirea şi suferința” sau cu 
„plăcerea şi durerea”, sau cu „viaţa şi moartea”, îi iei practic moralei cam orice criteriu 
solid de apreciere a „binelui” şi „răului” — iar o morală fără criterii solide de discriminare 
morală mai este „„morală” doar cu vorba... 

De exemplu, ce ar mai fi justiţia într-o societate stoică în care „acțiunile altor oameni” 
nu sunt nici „bune”, nici „rele? — în care aceste acţiuni nu sunt „morale”, ci sunt 
„indiferente” judecătorului chemat să le judece? Ea nu ar fi decât o lipsă totală de justiţie/ 
dreptate (socială) „aplicată” de ne-judecători, nechemaţi să judece (sau chemați să nu 


judece) acțiunile „altor oameni”! 


338 Hadot, Pierre, 1997, Ce este filosofia antică?, Editura Polirom, Iaşi, pp. 159-160. 

Deci, în cazul stoicilor, nu mai vorbim nici măcar de „intenţia” justiţiei, nici măcar de 
intenția de a face dreptate (socială), ci vorbim doar de opusul acesteia: de intenţia 
injustiției şi de intenţia tolerării explicite a nedreptății (sociale), respectiv a ignorării ei 
(prin „indiferență” faţă de ea). Intenţia stoică este astfel ruptă brutal de acțiune: stoicul nu 
prea intenționează să acționeze, el intenționează doar să nu acţioneze (prin trupul său, 
adică fizic, respectiv social) — adică el are doar intenţia de a nu intenţiona (să realizeze nici 
o acțiune fizică, materială). 

Susținând, total împotriva evidenţei, că sănătatea sau boala lui nu depinde şi de el, că 
bogăţia sau sărăcia lui nu depinde şi de el, că plăcerea sau suferinţa lui nu depinde şi de el, 
stoicul trăieşte într-o lume fantastică în care cuvântul „depinde” (de el) nu prea mai are nici 
un sens... Intenţia lui pluteşte anesteziată printr-un vid de intenţie (acţională) şi astfel îşi 
pierde şi ea conținutul: ce mai este intenția care nu intenţionează (mai) nimic? Intenția 
indiferentă la viaţă şi moarte nu mai este intenţie cu sens de viaţă... 

Intenția/ dorinţa de a face (/ întreprinde/ realiza) ceva, care nu doreşte să întreprindă (/ 
facă/ realizeze) nimic cu trupul său şi nimic în raport cu acțiunile celorlalte fiinţe, nu mai 
este intenţie (morală), ci este nebunie curată, iar locul ei este doar la ospiciu şi nu în 


„şcolile de filosofie”... 


Apoi a tăia brutal lumea în două: în „interior” (suflet, minte) şi „exterior” şi a exila 
copilăreşte „destinul”, legile naturii şi „înlănțuirea necesară a cauzelor şi efectelor” doar în 
„exterior” dă dovadă dacă nu de infantilism cronic, atunci cel puțin de o prostie 
(ne)filosofică care cu greu poate fi înţeleasă şi acceptată ca dovadă de gândire de la o ființă 
umană (stoică sau altfel). 

Legile şi „natura” (cauzele şi efectele) „guvernează” toată realitatea nu doar o parte a ei: 
intenția omului se supune propriilor ei legi de intenţionare şi tuturor legilor psihice şi fizice 
care acționează asupra naturii umane. Dacă în exterior există astfel un „destin” şi un 
„implacabil” specific, el există în mod vădit şi în „interior”: „sufletul” (mentalul) nu 
pluteşte aerian deasupra legilor naturii şi în afara lor — ci este supus lor deopotrivă cu 
trupul şi cu tot cosmosul în care se manifestă. Şi astfel omul este la fel de capabil de o 
„alegere morală interioară” pe cât este de capabil de o alegere morală „exterioară” şi este la 


fel de „indiferent” faţă de exterior pe cât poate fi de „indiferent” față de „interior”... 

Apoi, „indiferentul” poate fi bun şi/ sau rău (în funcţie de circumstanţe) — şi de aceea, a 
scoate „indiferentul” în afara binelui şi răului şi a-l pune în opoziție cu „morala” este doar 
o absurditate stoică printre multe alte absurdităţi de aceeaşi natură. 

„Indiferenţa” stoicului (față de „indiferente”) depinde de el! (El o alege, el o susţine, el 
şi-o imaginează.) Prin urmare, a susține că „indiferența” lui (faţă de „indiferente”) nu 
depinde de el, de diferenţierea pe care el o face între bine şi rău, de aprecierea pe care el o 
face asupra „utilităţii” practicării „indiferenței” (faţă de „bogăţie şi sărăcie”, de exemplu) 
este doar a nu înţelege clar lucrurile care depind de el. 

Ceea ce „va fi indiferent” (pentru noi) depinde uneori în mare măsură de noi. Fiindcă 
intenția de a fi indiferent față de „X” sau față de „Y” depinde uneori de gândirea stoicului, 
această indiferenţă (faţă de sănătate şi boală etc.) nu-i mai este indiferentă — ea depinde în 
mod direct de el: dacă el va hotărî că sănătatea lui îi este indiferentă, atunci sănătatea îi va 
deveni oarecum indiferentă, dar ea va continua să depindă în mare măsură de el şi de 
indiferența lui intențională față de ea. 

Despărțirea celor care depind de stoic de cele care nu depind de el este deci mult mai 
complicată decât poate mintea lui simplă şi simplistă să priceapă. Stoicul nu e capabil 
decât de o privire superficială asupra „intenției? şi „indiferentelor”, chiar dacă ele 
constituie pentru el elemente de bază ale doctrinei sale, ceea ce ne arată că stoicul este 
preocupat mai degrabă de împărțiri relativ arbitrare decât de analize atente ale împărțirilor 
pe care le face. 

. „intenția noastră morală, sensul pe care îl dăm evenimentelor” corespunde unei 
înlănţuiri necesare a cauzelor şi efectelor („naturale”, sociale, individuale, respectiv 
culturale, psihologice, religioase etc.) şi prin urmare, la o analiză atentă a acestei „intenţii”, 
putem constata că de cele mai multe ori ea depinde doar într-o mică măsură de „noi”... 

Intenția teoretică a stoicului de a fi „indiferent” față de lucruri şi față de acțiunile 
celorlalți se concretizează însă practic în chiar inversul unei astfel de intenții (printre alții, 
stoicii au contribuit masiv la exemplificarea incoerenței filosofice). Hadot ne spune astfel 
că „Stoicul acționează întotdeauna „sub rezervă”, dar acționează, ia parte la viaţa 
socială şi politică. ””” [...] „„Acţionează nu în interes propriu, material sau chiar spiritual, 


ci într-un mod dezinteresat, în serviciul comunității umane. "5% 


339 Hadot, Pierre, 1997, Ce este filosofia antică?, Editura Polirom, laşi, p. 161. 
340 Ibidem. 

Trecând peste faptul că e greu de găsit un stoic coerent cu „indiferenţa” lui verbală, 
această „indiferenţă” transpusă în practică ca şi „dezinteres” şi „dezinteresare” poate face 
cam orice, dar mai puțin să aducă „servicii comunităţii umane”... 

Celui căruia nu-i pasă de propria sănătate cum îi va păsa de sănătatea altuia? Celui 
căruia îi este indiferentă propria viaţă cum îi va păsa de viața altuia? 

Ce „servicii” poate aduce cineva comunităţii umane, dacă această comunitate îi este 
indiferentă — dacă lui îi este indiferent dacă în ea este Justiţie sau injustiție, dacă oamenii 
sunt bolnavi sau sănătoşi, dacă trăiesc sau mor, dacă sunt în durere sau nu?... Serviciul de a 
„intenţiona” ceva fără nici o consecinţă acţională? „Serviciul” de a „intenţiona moral” să-i 
fie indiferentă acțiunea proprie şi acţiunea celorlalți oameni? Serviciul nebuniei (stoice) în 
acțiune? 

Şi oricum, ce scuză viabilă îşi poate găsi un stoic coerent cu „indiferenţele sale” pentru 
a-şi justifica acțiunea morală în folosul comunităţii umane când el nu are „spaţiu moral” 
pentru „trup” şi „umanitate”? 

Neputând să aplice acțiunilor politice şi acţiunii sociale a indivizilor calificativul de 
„bine” şi/ sau „rău” (acţiune bună şi/ sau acţiune rea), ci doar pe acela de „indiferent” 
(acţiune indiferentă), stoicul, prin „serviciul lui indiferent moral”, are teoretic şanse egale 
de a face bine sau rău... 

Serviciul său fiind făcut fără judecată (morală) îndreptată spre exterior (şi ignorând o 
bună parte din propriul său interior) este practic un serviciu făcut „cum se nimereşte” — 
„datul cu banul” înainte de orice „serviciu” făcut umanităţii ține la el, practic, loc de 
discernământ social. 

Cum poate cineva avea grijă de alții (familial, politic), de binele altora sau de binele 
comun, dacă el pretinde că acesta îi este indiferent sau chiar mai rău uneori — anume că 


acest bine nu depinde nici măcar în mică măsură de el? 

15. Îndatoririle indiferente 

Jon Banu ne spune că: „Dat fiind că tot ceea ce nu intră sub imperiul Binelui este 
pentru stoic de ordinul indiferentului, s-ar părea că el urmează să-şi interzică orice fel de 
angajare exterioară. Toţi stoicii, pornind de la Zenon, îşi dau seama că o asemenea 
pretenţie teoretică ar fi excesivă. Ei nu întorc spatele vieții sociale şi ca atare consimt să 
accepte ceea ce reprezintă consecințele necesare ale vieții colective, în speță anumite 
îndatoriri. 5%! 

Nu este deloc evident că stoicii realizau că „pretenția lor teoretică la indiferenţă” ar fi 
fost „excesivă”. În fond, dacă ar fi realizat acest lucru, puteau fie să renunţe la ea în 
întregime, fie să o reformuleze de aşa natură încât să poată deveni cât de cât coerentă cu 
practica şi cu restul teoriei. 

Dar nu au reformulat deloc iubita lor „indiferenţă” imaginară (faţă de „indiferentele” 
scoase de ei în afara „moralei”)... Le era foarte dragă şi de dragul ei au preferat să fie 
incoerenţi şi inconsecvenți. 

„Îndatoririle” stoice sunt scoase deci din „pălărie? doar prin „iuţeală de vorbă şi 
nebăgare de seamă (filosofică)” pe principiul magico-filosofic „Uite indiferența!... Nu e 
indiferenţa!...” („Uite ceva „indiferent”!... Nu e „indiferent”!...”). 

Pentru că dacă „exteriorul” şi „angajarea exterioară” le-ar fi cu adevărat „indiferent”, 
respectiv „indiferentă” (moral), la fel le-ar fi şi „îndatoririle” față de societate sau măcar 
punerea lor în practică... lar o îndatorire indiferentă ce fel de îndatorire mai este? (Ce 
datorie/ îndatorire/ obligație/ angajament ar mai avea un stoic față de cel de la care a 
împrumutat o sumă de bani, dacă i-ar fi cu adevărat indiferent dacă îi mai dă sau nu banii 
înapoi creditorului său?) 

Dacă „îndatoririle față de societate” ar fi cu adevărat indiferente stoicului care „le-ar 
avea”, lui i-ar fi indiferent dacă şi le îndeplineşte sau nu (nu ar face nimic concret ca să şi 
le îndeplinească), iar dacă nu 1-ar fi indiferente, ar trebui să facă ceva mai degrabă decât 
nimic şi astfel ar aprecia ca fiind „bună” acţiunea îndeplinirii unei îndatoriri — judecând 
astfel (în raport cu binele şi răul) o acţiune trupească proprie, respectiv o acţiune socială... 

Oricum ar fi, îndeplinirea unei „îndatoriri” fie nu este indiferentă față de discernământul 
stoicului (care aplicând-o într-un fel mai degrabă decât în alt fel este obligat să aleagă între 


(acţiuni) „bune” şi/ sau „rele” exterioare), fie este indiferentă, dar atunci nu mai prea este 


341 Banu, Ion, 1980, Filosofia elenismului ca etică, Editura Ştiinţifică şi Enciclopedică, Bucureşti, p. 110. 

„îndatorire”/ datorie/ obligație/ angajament/ sarcină (cel puţin pentru el — el nu este obligat 
să facă ceva mai degrabă decât nimic sau ceva mai degrabă decât altceva, dacă cu adevărat 
îi este indiferent ceea ce face în (sau i se face de către) „exterior”). 

Odată ce susține „indiferența” față de ceea ce-şi imaginează „că nu depinde de el” 
stoicul este obligat să devină incoerent şi contradictoriu cu sine, în primul rând, deoarece 
prin această susținere el devine, în imaginaţia sa, un „nesimțit” social care totuşi „simte” 
social şi un indiferent care nu este indiferent... şi în al doilea rând, deoarece astfel el se 
trezeşte în contradicție cu realitatea sa corporală şi socială imediată care, în ciuda 
imaginaţiei sale, depinde în mare măsură (uneori chiar covârşitor) şi de el... 

Stoicul se blochează astfel singur în opoziții fictive şi în incoerenţe destul de uşor de 
evitat, dacă el ar evita, din start, negarea evidenţei prin împărțirile sale forțate (de exemplu, 
prin împărțirea grăbită şi brutală, superficială şi relativ negândită, pe care el o face între 
cele pe care el le consideră că „depind”, respectiv că nu „depind” de el) şi prin retragerea 
neîntemeiată şi imaginară a „binelui” şi „răului” din lume doar spre „interiorul” său. 

Aplicarea exclusivistă a atributelor de „bine” şi „rău” doar la o anumită parte a 
„sufletului” (minţii) — anume doar intenţiei — considerată ca fiind singura „care depinde de 
noi”, îi reduce stoicului moralitatea la un solipsism moral pur mental, care pluteşte mai 
mult prin imaginaţie decât prin realitate. 

Universul stoic este magic-copilăresc prin excelență: „Eu vreau ca eu să fiu bun şi 
lumea să fie bună!” ne spune el cu elan infantil, „Dar numai atât! Adică, doar vreau/ 
intenţionez/ doresc!... Doresc şi cu asta basta!”... Ce e „binele”, ce e „eu”, ce e „lumea”, ce 
e „vreau”... — nu intră însă prea serios în sfera preocupărilor sale „copilăresc-filosofice”. 
Lumea mentală a stoicului pluteşte relativ nedefinită sub conducerea verbală a unei „voințe 
de bine” rătăcită pe undeva între el şi lume (printre niscaiva cuvinte filosofice „măreţe” — 
„bine”, „virtute”, „folos”, „indiferente”, „datorie” etc.) şi pierdută printre câteva figuri de 
„copil bosumflat” (care se crede, pe moment, rupt de emoţii, de acte, de social etc.), fiind 
mai pe punctul de a se regăsi pe sine într-un autism deplin instalat peste „copilăria” sa 
(astfel) nefericită... 

Stoicul (imaginar) este astfel, uneori, doar un fel de poet de grădiniţă care aşteaptă să 
vină zâna fermecată (zeii sau înțeleptul „superman” stoic) cu bagheta ei magică să-i 
rezolve practic problemele lui „exterioare” şi pe cele ale societății, deşi este, chipurile, 


„indiferent” față de ele... 

16. Bogăția şi sărăcia 

Epictet: „13. Nimeni nu este iubitor de avere, iubitor al plăcerii, dornic de faimă sau 
legat de cele omeneşti, decât numai cel închinat viciului. "** 

Cu siguranță că stoicul Marc Aureliu putea să fie considerat ca fiind un ins foarte dedat 
„viciului”, dacă ar fi fost judecat după faptele sale şi după „criteriile” lui Epictet: el nu şi-a 
donat averea (ca să arate practic că o dispreţuieşte şi nu o iubeşte), a mâncat mâncăruri 
plăcute în loc să mănânce doar urzici usturătoare şi dureroase şi nu a renunţat la funcția de 
împărat, lucru care în mod inevitabil îi aducea o faimă destul de considerabilă în vremea 
sa... 

Apoi e greu de priceput cum el sau orice alt om „s-ar putea dezlega” de „cele 
omeneşti”... 

„Cele omeneşti” sunt prin definiţie egale cu viciul? (Virtutea, de exemplu, nu face parte 
din „cele omeneşti'”?...) O asemenea atitudine nu este demnă decât de un fanatic smintit 
care nu-şi judecă mai deloc vorbele aruncate în lume... 

Noroc că nu l-a băgat nimeni în seamă cu adevărat (în fapte, nu în vorbe) — nici măcar 
„discipolul” sau „vicios” Marc Aureliu... 

Epictet: „Ori dacă te-ai născut în sărăcie, de ce năzuieşti să te îmbogăţeşti şi mai 
degrabă nu te împaci cu sărăcia? '** 

Întrebarea lui Epictet este pe modelul „Oare de ce nu se împacă flămândul cu foamea?” 
sau „Oare de ce nu se împacă albina şi furnica cu ce mănâncă pe moment şi îşi mai fac 
„provizii” pentru „iarnă” adunând astfel „bogăţie”?... Sau şi mai tare: „Dacă te-ai născut în 
ignoranță, de ce nu te împaci cu ignoranţa aceasta? (De ce încerci să înveţi o limbă, nişte 
tradiții, obiceiuri, comportamente, informaţii etc.?)”... 

Oare pentru că o fi vreo utilitate/ folos în „bogăţie”, în astâmpărarea foamei, în 
realizarea de provizii pentru zile negre, în cunoaşterea realității în care te manifeşti? 

Oare omul nu năzuieşte să se îmbogăţească, pentru că este un folos destul de mare în 
„îmbogățirea? mentală (educaţională, culturală, artistică, informaţională etc.), materială 


(avere), socială (faimă) ş.a.m.d.? 


342 Epictet, Manualul; Marcus Aurelius, Către sine; 1977, Editura Minerva, Bucureşti, p. 39 (Epictet, 
Fragmente, 13). 

343 Epictet, Manualul, Marcus Aurelius, Către sine, 1977, Editura Minerva, Bucureşti, p. 41 (Epictet, 
Fragmente, 23). 

Punerea „fericirii” în opoziţie cu „bogăţia” (în genere) nu e o mişcare foarte isteaţă din 
partea lui Epictet... Şi nici punerea „fericirii” pe acelaşi plan cu „sărăcia”: „Căci oricine, 
33344 


în sărăcie îşi poate petrece în chip fericit viaţa şi foarte rar, în bogăţie şi onoruri. 


Sărăcia nu aduce în mod implicit fericirea... Şi asta chiar şi un stoic ar fi putut să o ştie... 


17. Viaţa şi moartea 

„Cum faptul de a ne fi născut n-a depins de decizia noastră, viața nu este un Bine. Ea 
aparţine celor indiferente, întocmai ca sănătatea, puterea, bogăția, onorurile. Stoicul ce ar 
milita pentru ele, ori, bolnav fiind, sau sărac, s-ar simţi tulburat, şi-ar trăda doctrina. "** 

Doar un filosof „aerian” (stoic sau de altă natură) ar putea să spună că sănătatea, puterea 
sau bogăţia nu depind, de multe ori, într-o mare măsură de noi: de eforturile pe care noi le 
facem pentru a ne păstra şi întări sănătatea, puterea şi bogăţia. Şi la fel e şi cu viaţa — ea nu 
se menţine de la sine — apariţia ei nu a depins de hotărârea noastră, dar menţinerea şi 
continuarea ei depinde, clipă de clipă şi zi de zi, de deciziile pe care noi le luăm şi de 
acțiunile pe care noi le facem (dacă respirăm, dacă bem apă, dacă mâncăm, dacă ne ferim 
de intemperii şi de accidente ş.a.m.d.). 

Şi apoi doar un nesimtit (la propriu, nu la figurat) nu s-ar simți „tulburat”, „bolnav fiind, 
sau sărac”... Actul de a masca nesimţirea după o pseudo-doctrină filosofică (după o colecție 
deşirată de contradicții şi incoerenţe evidente) nu poate să ducă pe nimeni prea departe în 
viaţă... 

Seneca: „Cine nu ştie cum să moară, nu va şti să trăiască. Înainte de toate, să 
micşorăm însemnătatea vieţii şi să o socotim printre lucrurile lipsite de preț. "** 

„Aşa cum spunea Cicero gladiatorii nu ne sunt pe plac, pentru că ei râvnesc cu orice 
chip să-şi păstreze viața. I-am înţelege dacă am vedea că o disprețuiesc. '*" 

Omul care disprețuiește viaţa, ajunge să fie disprețuit de viață. Dispreţul față de viaţă nu 
poate duce decât la moarte, boală şi durere... Această atitudine care socoteşte viaţa ca fiind 
„printre lucrurile lipsite de preț” poate declanşa în stoic doar o „virtute morbidă”, care în 


realitate este un viciu grav de atitudine faţă de viaţă şi ființă, o „virtute” care nu poate 


conduce decât spre o stare de „mort viu” specifică unuia care, deşi în viață fiind, se vrea a 


344 Ibidem, p. 39 (Epictet, Fragmente, 14). 
345 Banu, Ion, 1980, Filosofia elenismului ca etică, Editura Ştiinţifică şi Enciclopedică, Bucureşti, p. 109. 


346 Seneca, Lucius Annaeus, 1981, Scrieri filozofice alese, Editura Minerva, Bucureşti, p. 96. 
347 Ibidem. 

fi mort (mental şi fizic), dorindu-și să nu „trudească” pentru „viaţă” (fiindcă ea este pentru 
el un „lucru fără preţ”): „Mai înainte de orice, să nu trudim pentru lucruri fără preț, sau 
care nu aduc nici un folos. "5% 

Cel care nu „trudeşte” pentru viață, nu poate rămâne prea mult în viață, pentru că viața 
nu se menține de la sine, ci trebui întreţinută cu un efort mai mare sau mai mic (după 
împrejurări). 

[...] „dacă priveşti nesfărşitele întâmplări potrivnice ca şi cum li s-ar întâmpla altora, 
vei fi la adăpost înainte ca ele să te doboare. '** 

Această atitudine de ignorare voită a realităţii în care trăieşte nu poate să-l facă pe stoic 
decât să-şi ignore propria viaţă (ceea ce i se întâmplă lui, nu altora) şi încă în mod inutil, 
deoarece „întâmplările” nu se duc în „treaba lor” doar pentru că „stoicul” se face că nu le 
vede şi se minte pe sine că ceea ce i se întâmplă lui se întâmplă de fapt altuia. 

Dacă omul „nu trudeşte pentru viaţă” şi nu este atent la ce i se întâmplă, lui şi altora 
(făcând distincție între aceste două feluri de întâmplări), el nu poate să fie folositor nici 
propriei vieți şi nici vieţii sociale. 

Când îi cere omului, deopotrivă, să fie folositor vieții (sociale şi individuale) şi, 
respectiv, să o trateze (/ socotească) ca pe ceva „lipsit de preț”, Seneca se pare că nu 
sesizează contradicția existentă între cele două tipuri de cereri: 

„Nu cerem altceva omului decât să fie folositor societății. Dacă poate, întregii 
societăți, dacă nu, măcar unei părți din ea. Dacă nici aceasta n-o poate înfăptui, să-i ajute 
atunci pe cei apropiaţi. Sau, în sfârşit, să fie de folos pentru el însuşi. "5% 

(Eugen Cizek: „În orice caz, stoicismul prezintă contradicții complicate, deoarece 
doctrina Porticului tinde concomitent spre un individualism exacerbat, care predică 
autodesăvârşirea în izolare, şi spre umanismul autentic: căci, deşi înțeleptul n-are nevoie 
de nimeni pentru echilibrul propriu; stoicii recomandă solidaritatea între oameni şi 


întrajutorarea reciprocă. ”**) 


Epictet: „Dacă îţi îmbrățişezi copilul sau femeia spune-ţi că cel pe care-l îmbrăţişezi 


este un om, căci astfel, dacă moare, nu te vei tulbura. '** 


348 Ibidem, p. 99. 

349 Ibidem, pp. 97-98. 

350 Seneca, Lucius Annaeus, 1981, Scrieri filozofice alese, Editura Minerva, Bucureşti, p. 188. 
351 Epictet, Manualul; Marcus Aurelius, Către sine; 1977, Editura Minerva, Bucureşti, p. VIII. 
352 Ibidem, p. 8 (Epictet, Manualul, 8). 


193 


Radu Lucian Alexandru 


Pe acelaşi principiu, al „trecerii/ dispariției/ morţii” stoicul ar putea gândi mai departe: 
„Dacă ţii la virtuțile tale (cumpătare, curaj etc.), când le practici, spune-ţi că acestea sunt 
trecătoare şi astfel, dacă la un moment dat vei ajunge să trăieşti vicios, nu te vei tulbura.”... 

Epictet nu realizează că pe om nu-l tulbură doar faptul că „femeia sau copilul” său este 
muritoare, respectiv muritor sau faptul că ea/ el moare la un moment dat, ci îl tulbură, mai 
ales, toate consecinţele (emoţionale, sensuale, materiale, sociale etc.) care decurg dintr-un 
astfel de eveniment. 

Apoi, cel pe care „nu-l tulbură (nici măcar) moartea” celor dragi, de ce i-ar mai 
„îmbrăţişa” pe aceştia? Ca să ce?... Ce să le arate prin îmbrăţişarea sa? Că nu-i pasă dacă 
sunt vii sau morți? 

Nu le-ar arăta mai bine „indiferența” sa faţă de ei, dacă nu i-ar mai îmbrăţişa deloc, dacă 
nu i-ar mai mângâia, dacă nu i-ar mai consola la greu, dacă nu i-ar ajuta la nevoie? Motivul 
„netulburării” în fața morţii lor nu funcţionează la fel în faţa îmbrățişării, mângâierii, 
ajutorării? De ce să se tulbure el cu o „îmbrăţişare” sau cu o mângâiere, sau cu efortul unui 
ajutor, dacă cei care le primesc pe acestea sunt „oameni” şi „muritori”?... 

Acest „motiv mortuar” dus până la capăt, de un stoic consecvent cu obsesiile sale 
morbide, nu poate să ducă decât la răceală sufletească, la indiferență emoțională, la 
nesimţire sentimentală şi în cele din urmă chiar la incapacitatea de a mai face ceva de o 
manieră motivată de empatie sau simpatie — căci orice ar face — acea acțiune sau acel lucru 
sunt destinate în cele din urmă morții (distrugerii, dispariției)... Şi indiferent pentru cine le- 
ar face, şi indiferent de intenția şi raționamentul pe care s-ar sprijini în acțiunea sa, acel 
„cineva”, acea intenţie, acel raționament, „moare” şi el/ ea la un moment dat... 

Chiar şi trăirea într-o relativă „lipsă de tulburare” are un sfârşit... 

Dacă ştii dinainte că durerea este dureroasă şi că ea are un sfârşit, nu te va mai durea 
atunci când ea va apare la un moment dat? Dacă ştii că însetarea este neplăcută şi că ea are 
un sfârşit, nu vei mai simți neplăcerea ei specifică când vei fi însetat?... Ce legătură 
cauzală, necesară şi suficientă, există între „a şti că oamenii sunt muritori” şi simţirea 
(imaginară a) „netulburării” la moartea celor dragi?... 

Deşi există o legătură între susţinerea unui raționament greşit în psihic şi apariţia unei 
suferințe/ nelinişti psihice, această legătură este imediată — nu trebuie să te comporți cu un 
om în viaţă ca şi cum ar fi mort că atunci nu o să te linişteşti, ci chiar dimpotrivă: o să te 


tulburi, nefiind în acord cu realitatea... 

Apoi, apariția morţii (unui apropiat) trebuie să „tulbure”, să tragă un semnal de alarmă, 
să semnalizeze că cel care a suferit moartea a fost influenţat de o serie de factori cauzatori 
ai morții (printre care s-ar putea număra: accidente mortale, agenți patogeni, condiţii 
neigenice, factori nocivi de mediu, duşmani, animale sălbatice etc.) care ar trebui cercetaţi, 
înțeleşi şi evitați pe viitor de cei rămaşi în viață, dacă ei vor să evite moartea, pe cât le stă 
în putință. 

„A murit fiul altuia, sau femeia? Nu este nimeni care să nu spună că este un eveniment 
firesc pentru orice om. Dar dacă-i moare cuiva, unul din ai săi, îndată se vaită: ,, Vai mie, 
Cât sunt de îndurerat!” 

Apariţia „îndurerării” la moartea cuiva („din ai săi”) este dintr-o anumită perspectivă un 
eveniment la fel de firesc ca şi moartea care a declanşat-o. Şi ea este cu atât mai mare cu 
cât cel care moare îi este mai apropiat celui „îndurerat? — această proporționare a 
îndurerării este tot un „eveniment firesc”/ natural/ normal/ obişnuit! Nefiresc/ neobişnuit ar 
fi ca această proporţionare a intensității durerii să nu apară... 

„Moartea” se vede altfel din depărtare şi de aproape — dar în ambele cazuri ea produce 
de obicei „îndurerare” şi „dureri” şi e bine să fie aşa ca viaţa să ştie să se ferească pe cât 
posibil de ea, ferindu-se de factorii cauzali care o determină să se manifeste. 

Evitarea morţii este pentru viaţă un eveniment foarte firesc şi simţirea „îndurerării” la 
moartea altei vieţi face parte din stimularea ei spre a evita, pe cât îi stă în putere, moartea 


sa şi a altora. 


„10. Pe oameni îi tulbură nu lucrurile în sine, ci părerile pe care şi le fac cu privire la 
lucruri. De exemplu, moartea în sine, nu este o primejdie, fiindcă nici lui Socrate nu i s-a 
părut astfel; dar fiindcă opiniile asupra morţii o consideră un pericol, în acestea stă de 
fapt pericolul.” 

Opiniile unuia cu puternice tendinţe sinucigaşe, cum a fost Socrate în momentul 
condamnării sale (care şi-a ales într-o oarecare măsură condamnarea la moarte prin iritarea 
intenționată a juriului care-l judeca, care a ales între posibilitatea evadării şi moarte din nou 


moartea şi care apoi a ales între moartea provocată de alții şi sinucidere, sinuciderea (bând 


singur otrava)), nu sunt de luat în considerare prea serios, decât exact pe dos — şi anume, ca 


353 Epictet, Manualul; Marcus Aurelius, Către sine; 1977, Editura Minerva, Bucureşti, p. 19 (Epictet, 
Manualul, 37). 
354 Ibidem, p. 9 (Epictet, Manualul, 10). 

argument că „opiniile care consideră că moartea nu e o primejdie” sunt periculoase, 
deoarece duc la grăbirea întâlnirii cu ea... 

Şi în acest sens, orice stoic consecvent cu sine şi cu astfel de argumente de sinucigaş sau 
cu altele de acest gen, imediat după ce le-ar scoate pe gură ar trebui să se sinucidă sau 
măcar să nu mai facă nici cel mai mic efort pentru a evita moartea, care, chipurile, pentru 
ei, „nu este o primejdie”. 

Pe oameni „îi pot tulbura” şi lucrurile şi părerile despre lucruri, dar mai ales lucrurile. 
De exemplu, pe cineva înfometat din lipsă de mâncare nu-l tulbură atât părerea lui despre 
mâncare şi despre lipsa ei, cât îl tulbură faptul că nu mănâncă, fiindcă nu are ce să 
mănânce (suferinţa şi tulburarea specifică foamei nu este o „părere”, ci este la fel de reală 
ca ŞI „părerea” despre această suferință). 

Problema lui Epictet (şi a altor stoici) este că sub titulatura generală de „tulburare” sunt 
lăsate să se manifeste spre confuzie, prin lipsă de diferențiere clară, pe de o parte, durerea 
fizică şi suferința psihică şi, pe de altă parte, semnalul de tulburare (durere, suferință) şi 
ceea ce el semnalizează (un pericol, o greşeală, o acţiune distructivă efectuată asupra lor), 
adică factorul exterior şi/ sau interior care generează prin acțiunea lui distructivă apariția 
acelei „tulburări” semnalizatoare. 

Pericolul morţii, atunci când este, stă mai ales în „lucruri” şi abia apoi în „păreri” — dar 
şi când stă mai ales în păreri (ca cele sinucigaşe ale unor stoici) nu părerea singură îi aduce 
stoicului pieirea, ci „lucrul” specific care îi cauzează efectiv moartea (otrava, o boală, o 
armă etc.). 

De exemplu, „părerea” despre pericolul reprezentat de apropierea de un tigru (sau de un 
„duşman” în război, sau de o „gloată întărâtată” la o judecată) şi de iritarea lui voită fără 
nici o intenție de a se apăra în caz că îl atacă, nu ucide direct stoicul ce are vreo părere 
oarecare despre pericolul cu pricina — ci tigrul (/ duşmanul) trebuie, de obicei, să facă 
treaba de lovire/ distrugere (adică „lucrul”/ activitatea/ acțiunea) din care apare pericolul 
real al morții. 

Pericolul de a nu vedea sau de a ignora pericolul real din cauza unor „păreri 
sinucigaşe”, rupte de realitate, este însă foarte prezent pentru acel stoic care ameţit de prea 
multe confuzii între păreri şi lucruri confundă vorbele şi părerile cu faptele, acțiunile, 
lucrurile şi ființele la care aceste păreri fac referire (chiar dacă teoretic susţine că vrea să 


distingă între ele). 

„16. Niciodată şi în nici o ocazie să nu-ți spui: „Am pierdut aceasta”, ci „Am dat-o 
înapoi. ”. A murit copilaşul? L-am dat înapoi. A murit femeia? A fost dată înapoi. Ţi-a fost 
răpită țarina? Nicidecum, ai dat-o şi pe aceasta înapoi. Dar cel care mi l-a smuls e un 
răufăcător! Ce te interesează din moment ce acela care ţi le dăruise, ţi le-a cerut înapoi? 
Pentru cât timp ţi-l dă, îngrijeşte-l ca pe proprietatea altuia, întocmai cum se îngrijesc 
drumeții de hanurile unde poposesc. "5% 

Stoicul de care vorbeşte Epictet este „prostul perfect” — este victima perfectă: orice 
„răufăcător” poate să-i ia absolut tot ce are şi „prostul stoic” (nu-i putem zice altfel, în 
contextul celor susținute de el mai sus) o să considere că tot ce i s-a luat a „fost dat înapoi” 
numai el ştie cui... (Zeilor/ zmeilor? Răufăcătorului?...) şi prin urmare, nu va căuta să-şi 
recupereze bunurile „luate” şi nu va da în judecată „răufăcătorul” — „lumea stoicilor” este 
paradisul hoţilor şi tâlharilor... 

ŞI apoi țarina cu pricina stoicul a luat-o de la răufăcător? (Ca să poată să i-o dea 
„înapo1'”?) Şi dacă nu a luat-o de la el, cum i-o poate da „înapo1” acestuia? 

Şi ce hangiu destoinic ar fi un astfel de stoic iubitor de „înapoiere”? — În maxim o 
săptămână (îngrijindu-se de hanul său ca de proprietatea altuia) îi va dispare din han tot ce 
are, fiindcă, cu siguranță, vor veni destui clienți care să-şi „înapoieze” la ei acasă paturile, 
scaunele, mesele etc. de prin han. Singura „„meserie” care i se potriveşte stoicului cu nărav 
de „înapoiere” (mentală?) ar fi aceea de cerşetor care mănâncă doar ceea ce primeşte fără 
să ceară... 

Cât despre plasarea „copilului” şi „femeii” în aceeaşi categorie cu „ţarina” — şi anume, 
printre „proprietățile” indiferente stoicului, care se dau cu uşurinţă „înapoi” (de exemplu, 
răufăcătorilor care i-ar răpi spre sclavie sau celor care i-ar ucide)... aceasta indică spre o 
imagine de nebunie completă pe care doar nişte nesimţiţi „duşi rău de tot cu sorcova” ar 
putea să o considere „filosofie”... 

„Ti-au risipit untdelemnul, îți este furat vinul? Spune-ţi că un astfel de preț cumpără 
calmul desăvârşit, deplina linişte a spiritului. Nimic nu se dobândeşte pe gratis. "5% 

Se pare totuşi că toată averea stoicului autentic poate fi dobândită pe gratis — o poţi lua 
(ti-o poți „înapoia”) cu „maximum de calm” şi „deplin liniştit” că nu vei păţi absolut nimic 


din partea lui... 


355 Epictet, Manualul; Marcus Aurelius, Către sine; 1977, Editura Minerva, Bucureşti, p. 11 (Epictet, 
Manualul, 16). 
356 Ibidem (Epictet, Manualul, 18). 

Į s-a luat deci stoicului toată averea şi toată mâncarea? (De exemplu, de către sclavul 
lui.) Nu-i nimic: o să moară fericit (de foame): „Căci este preferabil să mori de foame, 
fără teamă însă şi fără griji, decât să trăieşti în belşug dar cu sufletul tulburat şi e 
preferabil ca sclavul tău să fie rău decât să fii tu nefericit. Y 

Stoicul este deci un mare masochist — el nu poate fi fericit, dacă nu i se face rău: îşi 

x LE) Dată >> : Ss: . x x z A yu 
„plăteşte” „fericirea” prin suportarea răutăților care 1 se fac de către ceilalți — ba încă 
această răutate a celorlalți lui îi aduce „deplina linişte a spiritului”... 


Dacă aceasta nu ar fi o gândire demnă doar de un dement, atunci ar fi de râs de-a 


dreptul... 


16. Obsesia morţii 

Obsesiile mortuare sunt o caracteristică generală a stoicilor, dar dintre toți stoicii ele 
sunt foarte vizibile mai ales în cazul lui Marc Aureliu, care, în cartea sa Către sine însuşi, 
face foarte multe referiri la moarte — şi încă unele destul de morbide (bolnăvicioase, 
nesănătoase): „Ba încă, moartea nu este numai un efect al naturii, ci este chiar o acțiune 
binefăcătoare pentru natură. "5 

În logica de mai sus, probabil că (uneori) pentru Aureliu, „viaţa” nu era doar un „efect 
al naturii”, ci poate chiar o „acțiune răufăcătoare a naturii”!?... 

[...] „Să aşteptăm cu inima împăcată moartea, şi să nu vedem în ea altceva decât 
dezagregarea corpului în elementele primordiale din care este alcătuită orice fiinţă 
viețuitoare. "5% 

Celui căruia „plăcerea şi durerea” îi sunt indiferente (nici bune, nici rele — conform, de 
exemplu, Către sine însuşi, II, 10) ar trebui teoretic să-i fie indiferente şi „împăcarea”, şi 
„neîmpăcarea”; şi „aşteptarea”, şi „acțiunea” — şi astfel, la fel de bine, conform cu 
indiferența sa verbală, ar putea să „acționeze” (nu să aştepte) cu inima „neîmpăcată” (sau 
„împăcată”) fie pentru prevenirea morții, fie pentru grăbirea ei. Unui indiferent practic doar 
întâmplarea i-ar ţine loc de rațiune şi discernământ... 


„Priveşte timpul imens dinapoia ta şi un alt infinit înaintea ta! Ce deosebire mai este 


aici între unul, ce a trăit trei zile şi între altul, care a viețuit trei vieți de om?" 


357 Ibidem (Epictet, Manualul, 17). 

358 Aureliu, Marc, 2006, Către sine însuşi, Editura Vestala, Bucureşti, p. 50 (II, 11). 
359 Ibidem, p. 52 (II, 16). 

360 Ibidem, p. 71 (IV, 50). 

E chiar o „imensă” deosebire! Sau cel puţin una „enorm de vizibilă”! E aceeaşi 
deosebire ca aceea existentă între 3 zile şi 100.000 de zile (365 x 100 x 3 = 109.500 zile). 
lar dacă mintea unora nu poate face diferenţă între 3 şi 4 sau chiar între 3 şi 10, sau chiar 
între 3 şi 100, sau chiar între 3 şi 100.000... atunci acea minte cam are o problemă, 
deoarece nu prea e capabilă de discriminare. 

Apoi dacă durata vieții unui om este pentru Aurelius „indiferentă” în raport cu infinitul, 
la fel de „indiferentă” ar trebui să fie pentru el şi „viaţa virtuoasă”/ „fericită” raportată la 
acelaşi „infinit”. Ce-i pasă „infinitului” dacă Aurelius a fost „virtuos” sau „vicios”? 

„Argumentul infinitului” adus pentru „indiferența” faţă de moarte (față de durata vieţii) 
poate să fie adus la fel de bine şi pentru a „demonstra” indiferența faţă de „virtute” sau 
„fericire”. Ar suna cam aşa: „Priveşte timpul imens dinapoia ta şi un alt infinit înaintea ta! 
Ce deosebire mai este aici între unul, ce a fost fericit/ virtuos trei zile şi altul, care a fost 
fericit/ virtuos trei vieţi de om?”... 

În ciuda indiferenţei sale teoretice față de ce e „puţin” în raport cu ce e „infinit”, nu se 
ştie din ce motiv, Aurelius găseşte însă o legătură între „iminența morții”, respectiv 
„scurtimea vieţii” şi necesitatea de a fi cinstit (virtuos): 

„Nu trăi ca şi cum ai mai avea mii de ani de viaţă. Moartea pluteşte deasupra capului 
tău. Câtă vreme mai trăieşti, cât timp mai poți, fii om cinstit. "5%! 

Ce are una cu alta? Dacă viaţa ar fi avut durata de 10 „vieţi” sau de un miliard de vieți, 
sau ar fi avut chiar o durată infinită, omul nu mai trebuia să fie virtuos? El trebuie să fie 
virtuos doar pentru că viaţa e scurtă? 

Şi de unde atâta grabă spre „cinste”, dacă oricum nu este nici o deosebire între cel care 
ar trăi „trei zile” şi cel care ar trăi „trei vieţi de om”?... (Dacă , Totuna este dacă contempli 
o sută, ori numai trei ani, cursul lumii. **%%) 

În plus, pornind de la premisa „scurtimii vieţii” altcineva ar putea „argumenta” exact 
contrariul celor susținute de Aureliu: „Pentru că viaţa e scurtă şi pentru că oricum nu 
contează în raport cu infinitul, omul ar trebui să fie cât mai vicios cu putință, pentru că altă 


12 


şansă la „viciu” nu mai are!”... 


„Incetarea vieții deci nu este neprielnică nimănuia, mai cu seamă, deoarece nu depinde 


de voința noastră, şi nici dăunătoare interesului universal, nu aduce nici o ruşine cuiva. 


361 Aureliu, Marc, 2006, Către sine însuşi, Editura Vestala, Bucureşti, p. 63 (IV, 17). 
362 Ibidem, p. 127 (IX, 37). 

Din contră, e un bine, fiindcă este folositoare şi prielnică lumii întregi, care în chipul 
acesta se înnoieşte. "5 

Dacă pentru unii stoici „moartea” era plasată (uneori) printre cele „indiferente” (nici 
bune, nici rele), vedem aici, că, pentru Aureliu, „moartea” se „îmbunează” şi devine chiar 
un „bine” pentru el. 

Argumentul invocat însă pentru această „îmbunare” a morții este însă unul foarte slab: 
„înnoirea” nu este în orice condiţii un bine (de multe ori ea fiind un rău). 

Dacă „încetarea (unei) vieţi (/1)” ar fi în orice condiţii „prielnică interesului general” şi 
ar fi „un bine”, (doar) pentru că duce la „înnoire”, atunci, pe acelaşi considerent (al 
„înnoirii”), orice distrugere, orice crimă/ ucidere, orice violenţă sau minciună, sau în fond 
orice faptă care duce la schimbare/ înnoire ar fi „un bine, fiindcă este folositoare şi 
prielnică lumii întregi, care în chipul acesta se înnoieşte”... 

Apoi: toate lucrurile care nu depind de voinţa noastră ne sunt „prielnice” (nu ne sunt 
neprielnice)?... Şi în plus, ce se face stoicul atunci când „interesul general” cere ca viața 
cuiva să dureze cât mai mult? Mai e atunci „nedăunătoare” „încetarea vieţii” pentru 
„interesul general”? 

Exprimările lui Aureliu, denotă o privire destul de superficială asupra „vieţii şi morţii” 
sau cel puţin o privire morbidă a lor. 

„innoirea (lumii) vieţii” (ca parte a „lumii întregi”) nu se face doar prin „încetarea 
vieţii”, ci mai ales prin reproducerea/ înmulțirea ei — adică, nu atât prin moartea ei, cât 
tocmai dimpotrivă: prin persistența şi continuitatea ei. Viaţa în general se înnoieşte mai 
ales prin „reproducere” şi prin „schimbare” (de sine) şi mai puţin prin „moarte” şi prin 
„încetare” (iar în ce priveşte viața în particular — cea care „încetează” nu se mai poate 
„înnot” pe sine...) 

Şi dacă tot voia să facă apologia a ceva (care „înnoieşte”), mai bine făcea stoicul nostru 
apologia „naşterii vieţii” şi nu a „încetării” ei... 

„Orice corp sensibil, ce priveşti, închipuieşte-ţi-l ca fiind deja în stare de 
descompunere, transformare, sau putrezire, ori risipire; cugetă că orice fiinţă se naşte 


; x < 2364 
numai Ca sa moara. 


363 Ibidem, p. 155 (XII, 23). 
364 Aureliu, Marc, 2006, Către sine însuşi, Editura Vestala, Bucureşti, p. 135 (X, 18). 

Cineva care este obsedat de moarte (cum era uneori Aureliu) devine un „nesimţitor” al 
vieții şi un „disprețuitor” față de ea. Stimulând în mintea lui întreținerea a tot felul de 
închipuiri morbide, rupte de realitatea timpului prezent în care se manifestă, el devine 
incapabil să vadă viaţa în „compunerea”, „construcția”, „adunarea” şi stabilitatea ei 
funcțională de moment şi astfel nu mai poate să o trăiască cu „patimile” şi „poftele” ei 
existenţiale reale (nu imaginare). 

El devine orb şi surd față de realitatea imediată a vieţii doar pentru a-şi ține mintea 
blocată în tărâmurile groteşti ale închipuirilor sale mortuare. 

Oricum, deşi încurajează închipuirile morbide asupra descompunerii şi putreziciunii 
unor aspecte ale realităţii (a corpurilor sensibile), pe altele nu are curaj să le atingă (de 
exemplu, „virtuţile”): el vede moarte şi descompunere peste tot mai puţin în „virtuţile” 
sale... Şi de aici se naşte o „schizofrenie”/ ruptură destul de ciudată în mintea sa. Pe de o 
parte, dacă chiar ar crede că toate („,ființele”) „se nasc numai ca să moară”, că toate 
(„corpurile sensibile”) se risipesc şi nimic nu se „adună”, că toate sunt doar în 
descompunere şi putrezire şi nimic în „compunere” şi „neputrezire”, ar fi normal să fie 
nihilist până la capăt şi să afirme acelaşi lucru şi faţă de „rațiune”, „virtute” sau față de 
„urmărirea binelui obştesc”. lar pe de altă parte, în măsura în care ar vedea viața cu 
pasiunile şi poftele ei reale şi vii, întinse înfocat spre „rațiune”, „virtute”, „fericire”, spre 
„binele celorlalți” şi al vieţii în general, ar putea foarte limpede să vadă în acțiune cotidiană 
viaţa ce vibrează în orice „corp sensibil” la viață. 

Aureliu însă este doar un nihilist pe jumătate şi un „virtuos morbid” obsedat de moarte 
şi mortificare — cineva care, deşi pare că „trăieşte”, de fapt, se comportă ca şi cum ar fi 
mort deja... 

Virtutea este un fel de „tabu” pentru nihilistul stoic — el vrea oarecum să distrugă, să 
descompună, să alunge viaţa din orice, mai puţin din „virtute” — nu reuşeşte însă decât să 
ucidă viaţa din virtute şi să alunge nejustificat virtutea din viaţă — se produce astfel în 
psihicul său o dublă personalitate — una care e obsedată de moarte şi se vrea indiferentă 
față de viaţă şi alta care se vrea a fi virtuoasă, fără însă a sesiza contradicția dintre cele 
două tipuri de personalitate. Aceste două părți funcționează oarecum în paralel şi se ignoră 
reciproc pe cât posibil şi astfel judecăţile stoicului, mai mereu, sunt lipsite de o minimă 


coerență... 

Virtutea stoicului este astfel, de multe ori, doar „virtutea” „mortului-viu” (a „corpului” 
cu o „minte” iubitoare de moarte), o „virtute morbidă” (bolnavă, nesănătoasă) care din 
cauza obsesiei sale față de moarte îl face relativ indiferent față de viaţă şi îl rupe de trăirea 
prezentă a vieții pentru a-l ţine psihic legat prin tot felul de închipuiri (de cele mai multe 
ori, cu totul desprinse de realitatea timpului prezent în care el se manifestă). 

„Farmecul unui cântec, sau al unui balet, sau al unui joc atletic, nu-l vei mai simți aşa 
deplin, de îndată ce, de exemplu, desfaci ansamblul armonic al cântecului în tonurile sale 
izolate şi la fiecare te întrebi: dacă nota aceasta, ori cealaltă poate să te farmece. Atunci, 
vei recunoaşte adevărul, şi tot aşa, dacă procedezi la analiza fiecărei mişcări sau gest de 
balet, precum şi la un spectacol de luptă atletică. Îndeobşte — în afară de virtute şi de 
efectele ei — încearcă să pricepi bine toate lucrurile cu privire la părțile lor alcătuitoare, şi 
datorită acestei analize o să ajungi să le prețuieşti mai puțin. '** 

Analiza atentă a diferitelor aspecte ale realităţii nu duce la o „preţuire” mai puţină a lor 
decât în cazul celor care fac o astfel de analiză în mod grăbit şi superficial. Ceilalţi înțeleg 
prin intermediul ei complexitatea organizatorică şi funcțională a acestor aspecte, atât luate 
în mod individual, cât şi în legătură cu unitățile existenţiale din care sunt părți componente. 
Analiza fără sinteză tinde să ignore întregul din care părțile analizate fac parte. 

Dar uneori stoicii par că nu vor deloc să înțeleagă viaţa în întreaga ei complexitate şi 
vor să o reducă copilăreşte la nişte scheme rigide de judecată, aflate în conflict vădit cu 
evidența rațională şi empirică. Ei nu prea vor să studieze viaţa în întregul ei structural- 
funcțional, ci încearcă să o „analizeze” prin „desfacere”/ „descompunere”/ „putrefacție”... 
Ei nu încearcă să înțeleagă viaţa aflată în activitate de vieţuire, ci vor să-i facă disecția, 
chiar dacă ea încă trăieşte, astfel ajungând, nu să o înţeleagă, ci să o „ucidă”. Ei nu prea vor 
să vadă cum funcționează viaţa, ci vor să o „rupă”, să o „spargă”, să o „taie” ca ea să nu 
mai poată funcționa. 

E ca şi cum ar dezmembra toate părțile unui car, le-ar arunca într-o parte sau alta şi pe 
urmă ar zice: „Vedeţi că acest car nu funcţionează!? Vedeţi că el a fost construit numai 
pentru ca să fie distrus!?” Vedeţi „că orice fiinţă se naşte numai ca să moară”? (Conform 
Către sine însuşi, X, 18.) 

De multe ori stoicul profeţeşte distrugerea (disecția, descompunerea, putrefacţia) şi pe 


urmă purcede să o aducă el însuşi în lume prin „rațiunea” sa lovită nihilistic cu tot felul de 


365 Aureliu, Marc, 2006, Către sine însuşi, Editura Vestala, Bucureşti, p. 141 (XI, 2). 

pseudo-argumente şi tot felul de „analize” morbide căzute în „indiferenţă” faţă de ceea ce 
analizează. 

Fiindcă el tinde să vadă în mod imaginar „stafia morţii” peste tot, devine incapabil să 
mai vadă în mod real viaţa în acțiune. 

„„ Când îți săruţi copilul”, zicea Epictet, „trebuie să-ți zici în gând: mâine poate e 
mori. 5% 

Având mintea mereu plină cu astfel de fantezii morbide, stoicul nu mai prea are în ea 
loc şi de „înţelepciune”... De fapt, din această atitudine morbidă asupra vieții — această 
privire a ei ca şi cum nu ar fi (când ea în mod evident este) poate duce doar la o „virtute 
morbidă” (bolnavă, nesănătoasă) care de fapt este un „viciu” ce constă în retragerea 
„bezmetică” (în „bezna morții”), „negativistă”, „pesimistă”, „indiferentă” din faţa trăirii 
plenare a vieţii. Închipuirile care îi fac pe unii stoici să vadă peste tot „fantoma morţii” sunt 
doar atât — închipuiri delirante care-i împiedică să vadă viaţa care trăieşte în ei şi în faţa lor. 

(,, 176. „Eşti un suflețel mărunt care târă cu el un cadavru”, aşa spunea Epictet. '*%) 

Această „virtute morbidă” (/ „cadaverică”) declară că urmăreşte „folosul obştesc şi 
interesul public” (conform Către sine însuşi, VII, 5), dar în fapt (fiindcă nu prea mai este 
capabilă de empatie, de simpatie, de emoție, de rezonanță, de afecțiune, de bucurie 
autentică, de trăire fericită a vieții, deoarece se lasă stăpânită de „viziunea” obsesivă a 
morții chiar şi în fața prezenţei evidente a vieţii) ea nu mai este decât o umbră a virtuții, nu 
mai este decât o imitare grotescă a ei făcută de către un „zombi - filosof” care nu mai ştie 
prea clar nici măcar dacă e mort sau viu („cadavrul” pe care îl poartă cu sine un astfel de 
„filosof” este cadavrul propriei sale minţi „ucise” de tot felul de indiferențe criminale şi 
obsesii mortuare care îi paralizează „corpul minții” sale în acea incoerență „virtuoasă” 
specifică „sufleţelului” care trăieşte doar închipuit în rațiune şi gândire cu sens...). 

Virtutea pe care o propovăduieşte un astfel de „zombi” nu mai este decât „virtutea 
mortului” — a celui „fără patimă”, „fără poftă” („indiferentă” la plăcere şi durere) — adică 
nu mai este decât virtute moartă. 

„Mormăiala” obsedată de moarte pe care o vedem manifestată în discursul lui Aureliu şi 
a altor stoici este relativ inutilă pentru incitarea manifestării puternice a virtuţii, deoarece 


virtutea nu se face în vederea morţii, ci în vederea vieţii, ea nu are nici un rost pentru 


366 Aureliu, Marc, 2006, Către sine însuşi, Editura Vestala, Bucureşti, p. 150 (XI, 34). 
367 Epictet, Manualul, Marcus Aurelius, Către sine; 1977, Editura Minerva, Bucureşti, p. 61 (Epictet, 
Fragmente, 176). 

morți, ci doar pentru cei vii. Virtutea sănătoasă a vieţii e aceea care o ajută pe aceasta să-şi 
trăiască viaţa şi nu să şi-o plângă încă înainte de încetarea ei, e acea virtute care nu trece 
prin viață adormită şi anesteziată mormăind „ca prin vis” (,, fine minte, fără întrerupere: 
lumea este prefăcere, viața — închipuire. "*%%) ceva despre „datorie” şi „interesul public” 
fără o minimă „tragere de inimă”... 

Dacă „viaţa este închipuire”, atunci „lucrările de folos public” ale vieţii nu sunt tot 
închipuiri? 

„Onorează pe zei, fă să prospere binele oamenilor! Scurtă e viaţa şi nu este decât un 
singur fruct al existenţei pământeşti: o concepție morală şi lucrări de folos public. "*% 

Ori viaţa nu este închipuire şi atunci lucrările ei nu sunt închipuiri, ori este şi atunci şi 
ele sunt... 

Mintea lui Aureliu pluteşte pe undeva prin tărâmul crepuscular al nehotărârii celui care 
nu se poate decide între viață şi moarte şi care, astfel, nu poate sau nu vrea să discearnă, în 
mod serios, între „nemernicia vieţii” şi „virtutea ei”: 

„Căci acela ce cumpăneşte repeziciunea năvalnică a valurilor de metamorfoze şi 
alterări în zbucium perpetuu, îşi dă bine seama de nemernicia făpturilor supuse morţii." 

Când mai uită de obsesia morții, împăratul Marc Aureliu, se mai gândeşte însă şi la 
„interesul public”: 

„Căci toate realizările, fie datorate numai puterii mele personale, fie împlinite cu 
ajutorul altuia, trebuie să aibă de scop folosul obştesc şi interesul public. ”?” 

Şi se gândeşte la „interesul public” ca şi cum s-ar gândi la interesul său, fiindcă el 
împărat fiind, şi încă al Imperiului Roman, cele două tipuri de interese de multe ori se 
confundau: 

„Nimeni nu oboseşte când e vorba să-şi caute folosul, folosul însă ni-l dă activitatea 
naturală. Deci nu osteni şi caută-ţi folosul făcând bine semenilor. '*” 


La Aureliu vedem deci uneori un uşor progres stoic ce constă într-o insistență mai mare 


pe „fapte” şi „acţiuni” de bine şi nu doar pe „virtuţi” interioare (sufleteşti). 


368 Aureliu, Marc, 2006, Către sine însuşi, Editura Vestala, Bucureşti, p. 61 (IV, 3). 
369 Ibidem, p. 88 (VI, 30). 

370 Ibidem, p. 125 (TX, 28). 

371 Ibidem, p. 96 (VII, 5). 

372 Ibidem, p. 106 (VII, 74). 

„Omul, oriunde ar fi lăsat, poate fi fericit în orice loc; fericit însă este acela ce şi-a 
pregătit singur o soartă fericită. Soarta fericită însă constă în voie bună, în porniri bune şi 
fapte bune. ”?” 

Acest progres este însă, de multe ori, umbrit de umbra care i-o lasă în suflet „fantoma 
morții” şi de o prea grăbită resemnare în faţa „răului” din lume şi a „apucăturilor 
oamenilor”: „Nici nu spera în vreun stat platonic, ci fii mulțumit, numai să meargă 
lucrurile cât de puţin înainte, şi nu socoti neînsemnat progresul acesta, fir-ar cât de mic. 
Căci cine poate schimba apucăturile oamenilor? "+ 

Mintea lui Aureliu pendulează deci mereu între resemnare şi imbold spre acţiune, între 
indecizie şi obsesie, între „indiferență” şi „virtute”: „Atunci spre ce trebuie să ne 
îndreptăm toată grija noastră? Spre un singur lucru: o simţire dreaptă, fapte de folos 
obştesc, a vorbi numai adevărul şi o dispoziție de spirit de a primi cu resemnare orice 
întâmpinăm în viaţă, ca pe o necesitate, ca pe un lucru cunoscut, care are acelaşi izvor şi 
origine ca şi noi." 

Uneori, el nu prea reuşeşte să vadă contradicția dintre „simţirea dreaptă”, respectiv 
„fapta de folos” şi „a primi cu resemnare orice întâmpinăm în viaţă”: facerea dreptăţii nu 
presupune deloc resemnarea, ci tocmai dimpotrivă — ea presupune, de multe ori, în mod 
direct, elanul, avântul, insistența („pasiunea” şi „pofta”) de a înlătura din societate 
nedreptățile pe care le „întâmpinăm în viaţă”... 

(Eugen Cizek ne spune despre Marcus Aurelius că /.../ „mesajul împăratului filozof se 
prezintă, de asemenea, contradictoriu, căci pendulează între idealism şi materialism, între 
individualismul solitar şi umanismul vibrant, între prezervarea structurii sociale date şi 
amortizarea efectelor ei dureroase pentru cei nevoiaşi şi năpăstuiţi. "*6) 

Când mai uită însă de resemnare, Aurelius înţelege şi el că „Adeseori săvârşeşte o 
nedreptate şi acel ce nu face nimic; cine nu împiedică nedreptatea, când poate, îndeamnă 


la săvârşirea ei.” 


373 Ibidem, p. 82 (V, 36). 

374 Ibidem, p. 125 (TX, 29). 

375 Ibidem, p. 67 (IV, 33). 

376 Epictet, Manualul; Marcus Aurelius, Către sine; 1977, Editura Minerva, Bucureşti, p. XX. 
377 Aureliu, Marc, 2006, Către sine însuşi, Editura Vestala, Bucureşti, p. 121 (IX, 5). 


205 


Radu Lucian Alexandru 


19. Omul înţelept 
Diogenes ne spune despre stoici că ,„/117] După ei, înțeleptul e lipsit de pasiuni. "*% 

„Într-adevăr, nici durere nu va simţi vreodată înțeleptul, ştiind că durerea este o 
strângere neraţională a sufletului, cum spune Apollodoros în Etica sa." 

„[119] Stoicii mai declară că filosofii sunt asemenea zeilor, fiindcă au ceva divin în 
ei. 33380 
„Mai adaugă că înţelepții sunt adoratori ai zeilor, căci ei cunosc cele cuvenite zeilor, 
iar pietatea este ştiinţa de a servi zeii. ””® 

Ca să rezumăm, „înţelepții” stoici sunt nişte tipi „lipsiți de pasiuni” care adoră (cu 
pasiune?) zeii/ zmeii şi nişte indivizi nesimțitori la durere care, deşi „au ceva divin în ei”, 
se pare că sunt de fapt doar nişte slugi/ servitori ai zeilor/ zmeilor... deşi nu se ştie exact 
cum au ajuns ei să-i cunoască pe zei/ zmei şi vrerea acestora. (Diogenes L. ne povesteşte 
despre Diogene din Sinope următoarea întâmplare: „Al/tădată, auzind pe unul vorbind 
despre fenomenele cereşti: „De câte zile, îl întrebă, ai sosit din cer? ””®...) 

Protagoras (~ 485 — 410 î.e.n.) era mult mai rezervat decât stoicii în legătură cu 
existența zeilor. În legătură cu părerile lui Protagoras despre zei Diogenes ne spune 
următoarele: 

„O altă lucrare a început-o aşa: „În ce-i priveşte pe zei n-am mijloace să ştiu nici că 
există, nici că nu există; căci multe sunt pricinile care împiedică cunoaşterea; atât 
obscuritatea problemei, cât şi scurtimea vieţii omeneşti. ” 

[52] Pentru această introducere din cartea sa, atenienii l-au expulzat şi i-au ars 
scrierile în piața publică, după ce-au trimis crainicul să le strângă de la toţi cei care le 
posedau. 555 

Deşi (în imaginaţia lor basmologică) „înțelepţii” stoicii sunt lipsiţi de pasiuni, plăceri, 
dureri şi de „alte cele” trebuincioase unui om cu „scaun la cap”, ei sunt, totuşi, amatori de 
politică: 

„[119] Stoicii mai spun iarăşi că înțeleptul va lua parte la viaţa politică, dacă nu-l va 


împiedeca nimic, deoarece astfel va opri viciul şi va promova virtutea "5 [...] 


378 Laertios, Diogenes, 1997, Despre vieţile şi doctrinele filosofilor, Editura Polirom, Iaşi, p. 243 (VII, 117). 
379 Ibidem (VII, 118). 

380 Ibidem (VII, 119). 

381 Ibidem. 

382 Ibidem, p. 202 (VI, II, 39). 

383 Ibidem, p. 299 (IX, VII, 51-52). 

384 Ibidem, p. 244 (VII, 121). 

Deci înțeleptul promovează virtutea prin politică doar dacă nu-l împiedică nimic. Dacă 
îl împiedică câte ceva, asta e: se descurcă politica şi fără „virtutea” stoicului... 

„Înțeleptul se va căsători, cum spune Zenon în Republica sa, şi va avea copii. ””® 

Cu cine se va căsători? Cu cine se nimereşte: 

„[131] Tot doctrina lor este că printre înţelepţi trebuie să existe comunitatea femeilor, 
astfel ca fiecare să aibă legături cu cine se nimereşte, aşa cum spune Zenon, în Republica 
lui,” 

Şi fiindcă se poate căsători cu orice femeie (adică cu cine se nimereşte) el nu prea poate 
nici să greşească (cel puţin în alegerea „nevestei” „lui”): 

„Mai departe, înțeleptul e infailibil, nefiind supus greşelii. ” 

Şi mai târziu „înţeleptul” a ajuns „papă” — de la fr. papa — tată şi eng. papa — tătic... şi 
nu de la ro. papă, ca în „papă-lapte”... 

ŞI nu e „papă-lapte”, pentru că el ştie să-i comande femeii, aşa cum ne asigură Seneca: 

„Am temeiuri să spun, Serenus, că între stoici şi ceilalți filozofi este aceeaşi deosebire 
ca între bărbaţi şi femei. Şi unii şi alții sunt părtaşi la traiul comun, dar femeile sunt 
născute spre a se supune, iar bărbaţii spre a comanda. ”?” 

Seneca pare să zică aici că doar stoicii sunt filosofi cu „bărbăţie” şi că ei ar trebui să 
comande tuturor celorlalți filosofi. Ne mai spune apoi că, chiar şi aşa cum sunt ei („născuţi 
spre a se supune stoicilor”), doar filosofii trăiesc cu adevărat (în supunere?): 

„Dintre toți muritorii sunt liniştiți doar cei care se consacră filozofiei; doar ei trăiesc 
cu adevărat. "5%... 


(„Oare poate fi ceva mai nesăbuit decât felul în care gândesc unii oameni, mă refer la 


cei care se laudă cu înţelepciunea lor? ”?®”) 


Iată ce ne mai spune Seneca despre „el” şi „înțeleptul ideal”: 
„Tu îmbrăţişezi plăcerea, eu o țin în frâu; tu te bucuri de plăcere, eu mă servesc de ea; 
tu o consideri binele suprem, în timp ce eu — nici măcar un bine; tu faci totul pentru 


plăcere, eu nimic. 


385 Ibidem. 

386 Ibidem, p. 246 (VII, 131). 

387 Seneca, Lucius Annaeus, 1981, Scrieri filozofice alese, Editura Minerva, Bucureşti, p. 33. 
388 Ibidem, p. 62. 

389 Ibidem, p. 53. 

XI. 1. Când spun că „eu ” nu fac nimic pentru plăcere, vorbesc despre înțeleptul ideal, 
singurul căruia îi îngădui plăcerea. Dar eu nu-l numesc înţelept pe cel deasupra căruia se 
află ceva, şi cu atât mai puţin plăcerea "*[...] 

Minciuna cu siguranță trebuie că era o „virtute” stoică, pentru că altfel nu se explică 
cum a putut Seneca să zică cu maximă seninătate că el nu face (nu a făcut) nimic pentru 
plăcere. 

Orgoliul maxim trebuie apoi că e o altă „virtute” stoică din moment ce „el” („eu” din 
„eu nimic”) se consideră (cel puţin în propoziția XI.1) nu doar „înţelept”, ci „înțeleptul 
ideal”... 

Incoerenţa trebuie că era a treia „virtute? stoică, deoarece singurul căruia îi este 
„îngăduită” plăcerea (de către Seneca) — adică „înţeleptului ideal” — nu face nimic pentru 
ea... Nu se înțelege de ce îi este „îngăduită”, dacă nu are nici o „tragere” spre ea, respectiv 
nu o consideră „nici măcar un bine” (probabil că, „din principiu”, „înţelepților” stoici le 
sunt îngăduite numai „plăcerile” (/ stările/ lucrurile/ acţiunile) pentru obţinerea (/ 
realizarea) cărora ei nu sunt dispuşi să facă nimic (adică, doar acelea pe care de fapt ei nu 
prea le doresc...)). 

Apoi, dacă „cel deasupra căruia se află ceva” nu mai e numit de Seneca „înţelept”, cel 
deasupra căruia se află „virtutea”, „binele suprem” şi „Zeus” cum o fi numit de Seneca 
(prin alte propoziții)? 

„Prin urmare, în virtute se găseşte adevărata fericire. Care va fi sfatul pe care ţi-l va 
da această virtute? Să nu judeci nimic drept bun sau rău, dacă nu este fie rezultatul 
virtuţii, fie al viciului. 5 

„Ce-ţi promite virtutea în schimbul acestei încercări? Răsplăţi uriaşe, pe măsura celor 
divine: nu vei fi legat prin nici o constrângere, nu-ți va lipsi nimic, vei fi liber, în 
siguranță, nevătămat, nu vei face nici o încercare în zadar, în nici o privință nu vei 
cunoaşte oprelişte; toate îţi vor ieşi după plan, nu ți se va întâmpla nimic potrivnic, nimic 
contrar părerii şi voinţei tale. "5 
Stoicul trebuia deci „să judece” drept bun doar ce era „rezultatul virtuţii” şi gata — 


universul devenea magic pentru el şi lumea cădea supusă la picioarele lui, uimită de o 


390 Seneca; Sfântul Augustin, 2004, Despre fericire, Editura Humanitas, Bucureşti, p. 32 (Lucius Annaeus 
Seneca, Despre viaţa fericită, X.3 şi XI.1). 

391 Ibidem, p. 46 (Seneca, Despre viaţa fericită, XVI.1). 

392 Ibidem (Seneca, Despre viaţa fericită, XVI.2). 

asemenea formidabilă „judecată”... (Mai lipseau din „răsplățile uriaşe” de mai sus 
următoarele: „vei zbura pe un covor fermecat”, „vei intra în foc şi nu vei arde”, „tot ce vei 
atinge se va transforma în aur” şi „peştişorul de aur îţi va îndeplini orice dorință”, „vei 
stăpâni lumea” şi „chiar şi pietrele se vor da singure la o parte din calea ta ca să nu te 
rănească din greşeală”...) 

„De aceea, faci o greşeală când mă întrebi pentru ce caut virtutea; căci îmi ceri ceva 
superior binelui suprem. Mă întrebi ce aştept de la virtute? Pe ea însăşi. Căci nu are nimic 
mai însemnat decât propria ei valoare. "*** 

Seneca nu aşteaptă nimic de la „virtute”... decât „pe ea însăşi”... şi... „răsplățile uriaşe, 
pe măsura celor divine” prin care el crede că obține, de la virtute, „marea cu sarea” şi 
nimic mai puțin... 

Fantezia filosofului stoic face astfel saltul dinspre idealism şi utopie, prin magic şi 
mitic, spre basm şi poveşti de adormit copii, pe care, evident, nici măcar el (Seneca) nu le 
crede: „Nu sunt un înţelept şi — ca să-ți hrănesc răutăcioşenia — nici nu voi fi. '** 

E curios totuşi: dacă nu e înţelept, de unde „ştie” el atâtea despre înțelepciune? Din 
auzite?... 

Înţelepciunea era greu de atins şi pentru stoicul Marc Aureliu, care, vorbind cu el însuşi, 
îşi spunea următoarele: „În curând vei muri şi n-ai devenit nici ferm, nici fără neliniște, 
nici liberat de închipuirea că lucrurile din afară te-ar putea face nefericit, n-ai devenit nici 
binevoitor faţă de oricine, nici nu te-ai deprins încă a căuta înţelepciunea numai în faptele 


33395 


drepte. 


În legătură cu relația dintre părinții stoici şi copiii lor, Epictet afirma următoarele: ,„ 746. 
O fată este pentru tatăl său o proprietate cu totul străină. '** 

În acelaşi stil de exprimare Epictet ar fi putut continua spunând că „o fată este, pentru 
mama sa, o oală de bucătărie pe care n-a văzut-o niciodată”... sau „o fată este pentru tatăl 
său o şură de fân a unui străin de care nu a auzit niciodată”... Oare ce a vrut să zică Epictet, 


când a afirmat că fata (unui stoic) este pentru acesta „o proprietate” pe care el „nu dă nici 


doi bani” („cu totul străină”)? 


393 Ibidem, p. 31 (Seneca, Despre viaţa fericită, IX.4). 

394 Ibidem, p. 50 (Seneca, Despre viața fericită, XVIL.3). 

395 Aureliu, Marc, 2006, Către sine însuşi, Editura Vestala, Bucureşti, p. 68 (IV, 37). 

396 Epictet, Manualul, Marcus Aurelius, Către sine, 1977, Editura Minerva, Bucureşti, p. 58 (Epictet, 
Fragmente, 146). 

„150. Cel care se înțelege cu ginerele său află un fiu, cel care nu se înţelege îşi pierde 


şi fiica.” 

Cum îți poți pierde „o proprietate cu totul străină” (o „fuică”)? Şi cum te poţi înțelege cu 
soțul unei „proprietăți străine”? Şi cât de bine se putea înțelege acesta cu socrul său, dacă 
acesta îi considera soția ca fiind, nici mai mult, nici mai puţin, decât „o proprietate cu totul 
străină” (la fel de importantă, probabil, pentru el, ca orice altă „proprietate străină” — de 
exemplu, la fel de importantă ca o urzică oarecare crescută în China pe o „proprietate cu 
totul străină” lui Epictet...)? 

„156. Cine nu iubeşte pe nimeni să nu socotească vreodată că este iubit de cineva. ”?’’ 

Dar cel care îşi „iubeşte” fata ca pe o „proprietate” (de exemplu, o casă) cu „totul 
străină” (de exemplu, o casă a unui străin construită pe undeva prin India)? Acesta ce fel de 
iubire poate să aştepte de la fata lui?... Realitatea ne arată că chiar şi părinții nebuni 
(precum cei care îşi consideră fiicele „proprietăţi cu totul străine”) sunt de cele mai multe 


ori iubiți de fiicele lor, deoarece iubirea familială are tendinţa să dăruie în mod relativ 


necondiţionat... 


„Caracteristicile celui care face progrese în înțelepciune: nu critică pe nimeni, nu 
laudă pe nimeni, nu mustră pe nimeni, nu învinuieşte pe nimeni, nu vorbeşte nimic despre 
el, considerându-se cineva sau că ştie ceva. "5% 

După aceste caracteristici, propuse de Epictet pentru aprecierea „progresului în 
înțelepciune”, „mutul” pare a fi înțeleptul înțelepților şi muţenia/ tăcerea cea mai mare 
virtute: 

„În tot ce făptuieşti, nimic să nu-ți fie în cuget, decât preocuparea de a exista în 
siguranță iar tăcerea dăruieşte mai multă siguranţă decât vorba." 

La o analiză mai atentă, progresul de care vorbeşte Epictet nu se face în „înţelepciune”, 
ci cel mult în „indiferența” afişată faţă de cei din jur şi față de sine: critica şi lauda, 
mustrarea şi învinuirea au locul lor bine precizat în edificiul funcțional social al 


înțelepciunii — cel care nu e capabil să critice aproape că nu este capabil să gândească; cine 


nu e capabil să laude/ aprecieze, nu e capabil nici să iubească; cine nu mustră pe cel care 


397 Ibidem (Epictet, Fragmente, 150). 

398 Ibidem (Epictet, Fragmente, 156). 

399 Epictet, Manualul, Marcus Aurelius, Către sine, 1977, Editura Minerva, Bucureşti, p. 33 (Epictet, 
Manualul, 71). 

400 Ibidem, p. 49 (Epictet, Fragmente, 77). 

greşeşte îi permite acestuia să persiste în greşeală; cel care nu învinuieşte răul, atunci când 
el se manifestă, nu prea poate să-l elimine/ înlăture (fiindcă nu prea are motiv să o facă)... 
Iar „înţeleptul” care consideră că nu ştie chiar nimic mai corect s-ar numi „prostul 
suprem” decât mare înţelept... Cât despre „comunicarea” cu un individ care „nu vorbeşte 
nimic despre el” nici nu mai are rost să vorbim... („Cum te numeşti? Ce doreşti? Cu ce te 
pot ajuta? Ce mai faci? La ce te gândeşti? Cum te simți? Unde te doare? etc.” ar fi întrebări 
la care „înțeleptul mut” ar refuza să răspundă ca să fie sigur că „face progrese în 


înțelepciune”...) 


„Cu alte cuvinte, doreşte să se petreacă numai cele ce se petrec, să învingă, numai cel 
care învinge cu adevărat. Căci astfel, niciodată nu vei fi tulburat. ”*” 

Zicând cele de mai sus, Epictet îşi cam doreşte să nu-şi dorească nimic, ci doar să 
constate în prezent ceea ce se petrece acum şi atât. Dar un astfel de om nu-şi poate 
programa nimic pe „viitor” şi nu poate face nici un plan pentru vreo acțiune coerentă de 
durată. El vrea astfel ca „viitorul” (cele ce se vor petrece şi cele ce el ar vrea să se petreacă 
cândva) să se confunde spre indistincție cu prezentul (cu cele ce se petrec acum). 

O astfel de atitudine care fie nu face, fie nu vrea să facă, distincție între prezent şi viitor; 
o astfel de atitudine blocată în prezent, care nu vede utilitatea fiecăruia dintre aceste două 
„timpuri”, nu poate fi specifică decât unei fiinţe extrem de tulburate de „prezent”, care, în 
lipsa oricărui plan din partea ei, o duce oriunde vreau alții sau pe unde se nimereşte din 
întâmplare. 

O astfel de „atitudine” (de ignorare şi de eliminare totală a „viitorului” din minte) este 
însă imposibilă practic: dorința, de cele mai multe ori, se leagă mai ales de viitor... 

Astfel, atunci când mănâncă, în timp ce mănâncă, doar un „aerian” ar putea zice 
„Doresc să mănânc!” (Ca şi cum nu ar mânca.). Şi doar un „neatent” ar putea zice „Doresc 
să stau pe scaun la masă!” când el ar sta deja aşezat pe scaun la masă... Iar cel care ar zice 
„Doresc să continui să mănânc!” se referă deja la viitor... 

A-ţi dori „să se petreacă numai cele ce se petrec”, pe de o parte, ar putea să însemne că 
acum ţi-ai dori să se întâmple (în viitor) numai ceea ce se întâmplă deja (adică ceva 
imposibil: anume ca viitorul să nu fie cu nimic diferit de prezent, adică să nu existe 


schimbare)... 


401 Ibidem, p. 28 (Epictet, Manualul, 49). 

Pe de altă parte, ar putea să însemne că în prezent îți doreşti să se petreacă (în prezent) 
doar cele care se petrec în prezent şi nimic altceva — că ţi-ai dori ca dorința ta să fie blocată 
exclusiv în prezent (să se orienteze doar spre „acum” fără nici o preocupare pentru viitor) 
şi să fie legată strict de aprobarea (dorirea) lui nediscriminativă (indiferent dacă prezentul, 
sub diferite aspecte, e „bun” sau „rău”, tu ar trebui să ţi-l doreşti să fie exact aşa cum este — 
de exemplu, dacă e „rău”, să-ți doreşti ca acel „rău” „să se petreacă”), ignorând deci orice 
legătură a dorinței cu viitorul şi, respectiv, cu schimbarea prezentului — de exemplu, că ţi-ai 
dori (în prezent) să ai (în prezent) numai ceea ce ai deja... sau altfel spus, că ţi-ai dori să 
nu-ți mai doreşti nimic (în afară de ceea ce deja ai) — ceea ce ar însemna, pe de o parte, că 
îți doreşti o imposibilitate (anume ca dorinţa ta să nu se schimbe deloc pe viitor) şi, pe de 
altă parte, că îți doreşti ca dorinţa ta să nu vizeze în nici un fel schimbarea intenționată, 
schimbarea pe care tu să o faci în „lume” prin propria ta acţiune îndreptată spre schimbarea 
unei stări de fapt prezente la un moment dat... (E ca şi cum ţi-ai dori mereu să ştii numai 
ceea ce ştii la un moment dat şi nimic mai mult — adică să nu faci nici un efort voit spre a 
cunoaşte mai mult decât cunoşti în prezent...) 

Iar a-ţi dori „să învingă, numai cel care învinge cu adevărat”, în primul rând, e destul 
de greu, pentru că de multe ori nu ştii cine o să învingă cu adevărat. În al doilea rând, o 
astfel de dorinţă te predispune, uneori, spre adoptarea unei atitudini amorale (indiferente 
faţă de morală), deoarece susținerea unei astfel de dorințe înseamnă să renunţi la orice 
dorinţă de „implicare morală” în vreo „bătălie”/ „confruntare”/ „întrecere” (nu-ţi doreşti ca 
unul sau altul dintre combatanți („bun” sau „rău”) să învingă — şi astfel nu iei parte activ la 
a sprijini nici o parte din conflict („bună” sau „rea”), ci doar constaţi care din ei învinge şi 
atât). Şi în al treilea rând, o astfel de dorinţă te-ar duce, alteori, la un comportament imoral, 
deoarece ar însemna să-ți doreşti, de exemplu, „răul” şi „viciul”, doar pentru că acestea s- 


ar nimeri să „învingă cu adevărat” într-o împrejurare sau în alta... 
9 


„158. Dacă vrei să trăieşti o viaţă lipsită de necazuri, consideră evenimentele ce 
urmează să survină, la fel de ireversibile ca şi cele petrecute deja.” 
Ce legătură necesară şi suficientă este între a considera în mod absurd că viitorul e tot 


una cu trecutul (între considerarea evenimentelor „petrecute deja” ca fiind la fel de 


402 Epictet, Manualul; Marcus Aurelius, Către sine; 1977, Editura Minerva, Bucureşti, p. 58 (Epictet, 
Fragmente, 158). 

„ireversibile” ca cele care se vor petrece) şi a trăi „o viaţă lipsită de necazuri”?... Şi ce se 
întâmplă dacă, printre cele ce urmează să survină, va fi şi o viaţă cu ceva „necazuri”, după 
mintea stoicului, „ireversibile” şi „petrecute deja” (deşi ele încă nu s-au petrecut)? Viaţa lui 
va mai fi atunci „lipsită de necazuri”?... 

Nu prea! Stoicul are un talent special în a-şi crea singur „necazuri” prin faptul că nu 
caută să le evite pe cât îi stă în putință şi prin faptul că odată întâlnit cu ele nu prea doreşte 
să le rezolve (dorind mai degrabă să le „rabde” şi să se „resemneze” cu ele)... 

După caracteristicile atribuite înțeleptului de către stoici (slugărnicia pasională la zei/ 
zmei, nesimţirea (imaginară) la durere şi plăcere; „nimereala” femeilor, comandarea lor; 
înfumurarea de a se considera ca fiind „singurii care trăiesc cu adevărat” şi cei „care nu 
greşesc niciodată”; considerarea copiilor proprii ca pe nişte „proprietăţi străine”; lipsa de 
reacție socială (critică, laudativă, educativă, Justiţiară) concretizată în muţenie/ tăcere 
iubitoare de „siguranţă”; susținerea (teoretică a) distrugerii instituțiilor judiciare, 
educaţionale, religioase etc. ale statului; trăirea relativ „întâmplătoare” prin „prezent”, fără 
vreo dorinţă (serioasă) de schimbare „moral-socială” (prezentă sau viitoare); confundarea 
viitorului cu trecutul ş.a.) nu e de mirare dacă un astfel de „specimen uman” e greu de 
„îngăduit” într-un stat funcțional oarecare: „Dacă voi lua toate statele la rând, nu voi găsi 
măcar unul să-l poată îngădui pe înţelept, sau în care înțeleptul să-şi poată îndura 
traiul. "5 

Oricum, ca să fie „îngăduiţi” în vreun stat aceşti „înțelepţi” ar trebui mai întâi să existe, 
ori chiar un stoic dintre cei mai importanţi, cum e Seneca, recunoaşte că el nu e „înţelept” 
(conform Despre viața fericită, XVIL.3) şi acelaşi lucru îl recunoaşte şi „marele” stoic 
Marcus Aurelius (conform Către sine însuşi, IV, 37), ceea ce ne face să ne întrebăm: dacă 
Seneca nu era „înțelept”, de unde ştia el ce e acela un înţelept şi cu ce se ocupă el?... „Din 
auzite?”... Şi dacă Aurelius nu a atins „înţelepciunea stoică”, de unde ştia el că aceasta 
poate fi atinsă?... Tot „din auzite?”... 

Este oare „înțeleptul stoic” altceva decât o pură ficțiune mentală a stoicilor? Altceva 
decât un simplu personaj de basm precum „Făt-Frumos” şi „Moş-Crăciun”?... 

Şi dacă „înțeleptul stoic” nu era decât un „ideal” de gândire şi comportament, era el 
oare un „ideal”, pe de o parte, posibil de urmărit (în mod real) şi, pe de altă parte, „demn 


de admirat” (din punct de vedere „moral”) şi „folositor” din punct de vedere practic?... 


403 Seneca, Lucius Annaeus, 1981, Scrieri filozofice alese, Editura Minerva, Bucureşti, p. 194. 


213 


Radu Lucian Alexandru 


Comte-Sponville ne oferă o concluzie despre „înţeleptul” stoic şi „înţelepciunea” lui: 
„Stoicismul şi epicurismul sunt înţelepciuni exagerate, împinse dincolo de limite, şi, 


tocmai de aceea, lipsite de înțelepciune. ”** 


20. Libertate şi sclavie 

Seneca: „De aceea trebuie să ne găsim calea spre libertate. Însă nu există alt mod de a 
ajunge la ea decât prin indiferența faţă de soartă "** [...] 

Pentru sclavul „făcut sclav de soartă”, indiferența față de această „soartă” a lui, cu 
siguranță, nu-i va aduce degrabă libertatea. 

A fi „indiferent faţă de soartă” este, într-un anume sens, a ignora realitatea, a nu lua 
cunoştinţă de o situaţie dată. Iar ignorând-o, prefăcându-te că nu o vezi, nu vei încerca nici 
să o schimbi, deoarece pentru aceasta ar trebui mai întâi să o recunoşti ca atare (cu bunele 
şi cu relele ei). 

Ieşirea din „indiferenţa” față de propria „soartă” şi a celor din jur este unul din primii 
paşi pe calea spre obținerea unei libertăţi sau alteia (pentru cei care sunt lipsiți de ele) şi, 


respectiv, spre protejarea şi întărirea propriei libertăți. 


Marc Aureliu: „Lasă-te fără împotrivire în voia soartei şi rabdă să fii împletit de către 
ea în legăturile care-i plac ei. '* 

Stoicismul (roman) este unul care încurajează „morala sclavului”, resemnarea, 
nepăsarea, împăcarea cu realitățile sociale şi politice („bune” şi „rele”) ale vremii. 

(Eugen Cizek: „Acest fost sclav care era Epictet n-a elaborat o filozofie revoluționară, 
ci şi-a pus gândirea în slujba intereselor Imperiului Roman. ”*”) 

Epictet: „Aşadar, cel care vrea să fie independent nici să nu râvnească, nici să nu 
respingă ceva din cele ce stau în puterea altora. Dacă nu face astfel, în mod obligatoriu, 
devine sclav. **8 
Radicalizarea, vederea doar în alb şi negru, specifică lui Epictet şi altor stoici, se poate 


observa şi în citatul de mai sus: între „independenţă” şi „sclavie” stoicul nu mai este 


404 Comte-Sponville, Andre; Delumeau, Jean; Farge, Arlette, 2007, Cea mai frumoasă istorie a fericirii, 
Grupul editorial ART, Bucureşti, p. 34. 

405 Seneca; Sfântul Augustin, 2004, Despre fericire, Editura Humanitas, Bucureşti, p. 22 (Lucius Annacus 
Seneca, Despre viaţa fericită, IV, 5). 

406 Aureliu, Marc, 2006, Către sine însuşi, Editura Vestala, Bucureşti, p. 67 (IV, 34). 

407 Epictet, Manualul; Marcus Aurelius, Către sine; 1977, Editura Minerva, Bucureşti, p. XIV. 

408 Ibidem, p. 12 (Epictet, Manualul, 21). 

capabil să vadă nimic altceva — el se dovedeşte astfel a fi incapabil să vadă exact ceea ce 
este: dependenţa şi interdependenta „sociologică” şi „ecologică” specifică ființei umane. 

Traiul în societate presupune în mod implicit ca fiecare membru al ei să „râvnească”/ 
dorească ceva de la alții şi să „respingă” pe acelea care nu-i convin, primite de la ei. 

Nebunul care nu respinge nimic devine însă automat sclav, exploatat, victimă 
garantată... Iar cel care „nu doreşte nimic” de la semenii săi (de la brutar pâine, de la 
croitor haine, de la agricultor alimente, de la armată protecţie, de la judecător justiție, de la 
profesor educaţie, de la medic tratamente pentru a se vindeca de boală etc.) nu doar că nu 
există în vreo societate, dar dacă prin absurd ar exista, el nu prea ar avea ce să caute în 
„societate” — fiind potrivit pentru a trăi mai mult pe vreo „insulă pustie”, decât în 
„comunitate”... 

Stoicul se arată astfel a fi, uneori, doar un „animal social nebun”, fiindcă par a-i lipsi 
chiar şi cele mai elementare instincte de interacțiune socială funcțională... 

„Argumentele” lui sunt mai mult decât ridicole: aerul este în puterea sa? „Fabrică” el 
aerul pe care îl respiră? Şi dacă totuşi îl consumă (fără „râvnă” şi „respingere”), acest act îl 
face mai puţin dependent de consumul de aer? Şi dacă este „dependent” de el, înseamnă că 
el este „sclavul aerului”?... 

„Dependenţa” nu este în mod automat „sclavie”... 

(Eugen Cizek: /.../ „libertatea lui Epictet, mai pregnant chiar decât la alți stoici, se 
interiorizează, echivalează cu independența morală. Vrei să fii liber, evidenţiază Manualul 
nu dori şi nu te feri de ceea ce depinde de alții, căci altfel vei deveni în chip necesar un 
sclav. *%) 

A echivala „dependenţa” cu „sclavia” e o exagerare grosieră. De exemplu, stăpânul de 
sclavi depinde în mod direct de munca acestora — şi totuşi el nu este chiar sclavul sclavilor 
săi... 

Sau un alt exemplu: copilul depinde, pentru naşterea şi pentru creşterea sa până la o 
anumită vârstă, de mama sa, dar această dependenţă nu-l face totuşi „sclavul” mamei sale. 
Sau un alt exemplu: omul depinde, pentru a trăi, de actul de a respira, de a mânca, de a bea 
apă ş.a.m.d. — totuşi el nu este „sclavul” respirației, mâncării, apei ş.a.m.d. ... 


Dependenţa/ „dependinţa” (şi mai ales inter-dependenţa) e una din condiţiile cele mai 


intime de existenţă ale vieţii umane. A nu dori „ceea ce depinde de alţii” este, de exemplu, 


409 Epictet, Manualul; Marcus Aurelius, Către sine; 1977, Editura Minerva, Bucureşti, p. XII. 

a nu dori să vorbeşti o limbă oarecare a unei societăţi oarecare — pentru că limba aceea 
„depinde de alții”, iar „a nu te feri” sau „a nu respinge” învăţarea oricărei limbi de pe 
pământ, cu care un stoic mai plimbăreţ prin lume, ar intra în contact, ar înseamna să nu 
facă altceva toată viaţa decât să înveţe „limbi străine”... 

„A nu te feri” de „ceea ce depinde de alții” este practic reţeta sclaviei nu a libertății — 
căci dacă ei vor să te exploateze şi tu „nu te fereşti”, ajungi cu siguranță sclavul lor, chiar 
dacă zici că nu-ți doreşti acest lucru — a nu dori este şi a te feri, iar a nu te feri este practic 
ŞI a dori... 

Actul de a alege presupune în mod direct a dori ceva şi, prin urmare, a respinge altceva, 
iar un stoic care nu doreşte şi nu respinge, practic, nu vrea să facă nici o alegere 
„exterioară” şi nici o discriminare între cele „din afară” — ceea ce îl lasă efectiv, pe de o 
parte, la „mila sorții” şi la „voia întâmplării” şi, pe de altă parte, îl face „orb”, „surd” şi 
„paralizat” — mişcarea privirii presupune o alegere, ascultarea a ceva la fel, iar mişcarea 
„de bună voie” într-o direcţie sau alta presupune o alegere (dorință) a faptului de a te mişca 
şi o respingere a actului de a sta, o alegere (dorinţă) a unei direcții de mişcare şi o 
respingere a alteia, o alegere (dorință) a unor scopuri pentru acea mişcare şi o respingere a 


altora ş.a.m.d. 


„13. Nu căuta ca întâmplările să se desfăşoare aşa cum vrei, ci doreşte ca evenimentele 
să se petreacă în mod obişnuit şi astfel cursul vieții îți va fi liniştit. ””? 

După Epictet stoicul se pare că trebuie să stea oarecum „ca un prost” şi să se uite la 
„întâmplări” cum trec pe lângă el fără a căuta să le influenţeze în vreun fel (fără a căuta „ca 
întâmplările să se desfăşoare” aşa cum vrea el). De exemplu, dacă la un moment dat i se 
face foame sau sete, probabil că va aştepta „liniştit” până când „întâmplările” vor veni să-i 
bage mâncare în gură ca unui copil de ţâță (şi nici măcar ca acestuia, deoarece copilul 
doreşte să mănânce şi îşi exprimă şi el cum poate dorinţa aceasta, dovedind astfel că chiar 
şi un prunc are mai multă minte decât un stoic). 

O astfel de mentalitate „infantilă” cu greu poate duce la o „viaţă liniştită” (mai ales 


deoarece „întâmplările”, de obicei, mai „au” şi alte „griji” decât să-i dea de mâncare 


stoicului). Cel care nu caută să influenţeze întâmplările „aşa cum vrea el” o să ajungă la 


410 Epictet, Manualul; Marcus Aurelius, Către sine; 1977, Editura Minerva, Bucureşti, p. 10 (Epictet, 
Manualul, 13). 

„voia întâmplărilor”, care vor face cu el ceea ce „ele” vor dori (şi de obicei „întâmplările” 


„nu mor de grija” de a-i face stoicului „viaţa liniştită”). 


„15. Orice te-ar întâmpina în viaţă, aminteşte-ţi să te concentrezi asupra ta însuți şi să 
cauţi să afli ce putere îți e de folos, împotriva evenimentului respectiv. [...] Dacă o 
trudnică muncă ţi-e dat să înduri, ai la îndemână răbdarea. Împotriva unei jigniri, vei găsi 
resemnarea. Dacă te vei obişnui astfel nu te vor încătușa nicicând închipuirile. ”*” 

Pentru cineva care nu caută ca întâmplările exterioare să se desfăşoare aşa cum vrea el 
(conform Manualul, 13) a căuta totuşi să folosească o „putere” împotriva unui 
„eveniment”/ „întâmplare” arată în primul rând o doză consistentă de incoerenţă. A folosi o 
„putere” (interioară) împotriva unui eveniment (exterior) este a vrea ca acel eveniment să 
se desfăşoare cum vrea stoicul şi nu altfel. De exemplu, însoţit de „răbdare” şi nu de 
„iritare”, de „resemnare” şi nu de „atitudine activă şi demnă” etc. — şi însoţit, de asemenea, 
de toate efectele exterioare pe care acestea le produc asupra mersului evenimentului 
respectiv — într-un fel se desfăşoară un eveniment exterior care este întâmpinat cu răbdare 
şi resemnare şi altfel dacă e întâmpinat de „revoltă” şi de „luare de atitudine”... 

Răbdarea şi resemnarea nu sunt doar modalități de gândire şi nu rămân fără urmări 
concrete în exterior. Ele sunt mereu însoţite de acțiuni concrete (specifice, de exemplu, 
pentru „munca răbdătoare” şi „ascultarea resemnată”) care influențează în mod direct 
„mersul întâmplărilor”: fapta nu poate fi despărțită în mod artificial de gândirea care o 
conduce... Ele sunt intim relaționate şi astfel a-ţi schimba gândirea este, de cele mai multe 
ori, Şi a-ți schimba fapta ce decurge din ea... 

De aceea, a vrea să gândeşti într-un fel e şi a vrea să acţionezi într-un fel specific (şi 
astfel să influenţezi mersul evenimentelor într-un anumit mod şi nu în altul) — influențarea 
evenimentelor interioare (dorințe, gânduri, raționamente...) înseamnă, într-o măsură 
variabilă, şi influențarea modului de manifestare a celor exterioare (a faptelor şi 
evenimentelor sociale, de exemplu). 

De aceea, cel care nu vede legătura aceasta intimă şi foarte puternică doar crede că nu se 
lasă încătuşat de „închipuiri”. (Dacă „munca trudnică” (sau „jignirea”) este o „închipuire”, 
atunci şi „răbdarea” (sau „resemnarea”) e tot o „închipuire”. Şi dacă „nerăbdarea” şi „lipsa 


de resemnare” sunt „închipuiri”, atunci şi „răbdarea” şi „resemnarea” sunt tot „închipuiri”.) 


411 Ibidem, pp. 10-11 (Epictet, Manualul, 15). 

În plus, fugind de „încătuşarea închipuirilor”, stoicul cade fix în braţele sclaviei reale/ 
fizice. Cel care îşi rabdă jugul rămâne un „bou”, cel care se resemnează în faţa jignirii 
aduse de cel care-l exploatează şi-l batjocoreşte devine (dacă nu este deja) sclav în mod 
faptic, nu (doar) închipuit. Sub acest aspect, fostul sclav Epictet se pare că nu a fost capabil 
să propovăduiască decât „mentalitatea de sclav”. („Prostule stai liniştit! Trage la jug! 
Rabdă şi resemnează-te!...”) 

„Adu-ți aminte că eşti interpretul rolului dorit de maestru. [...] Căci datoria ta este să 
interpretezi rolul ce ţi s-a dat, într-o prezentare cât mai potrivită, dar să aleagă acest rol 
stă în puterea altuia. ”®? 


Sclavul stoic lasă deci pe alţii (pe maestru, pe stăpân) să-i aleagă „rolurile” pe care să le 


Joace, deoarece fie nu e capabil, fie nu vrea să-şi „joace” propriul „rol” pe scena lumii... 


21. Concluzii 

(on Banu: „Planul sistemic: e vorba acum de rupturile stoice, antidialectice, între 
atitudine şi eveniment, între intenţie şi act şi [...] între viaţa privată şi cea socială. Chiar 
viața interioară e ciuntită prin jugularea laturii ei pasionale şi, în ansamblu, împovărată 
de fatalismul Logos-lui cosmic. Îşi spune cuvântul aici viziunea nondialectică asupra 
libertăţii, izolată iluzoriu de sfera necesităţii. "**) 

În concluzie, actele şi evenimentele depind într-o măsură mai mare sau mai mică de noi 
(şi ale noastre, şi ale celorlalți), iar indiferența față de răul generat de unele din aceste acte 
nu face decât să-l ajute pe acesta să crească şi să se înmulțească, lucru subliniat chiar şi de 
stoicul Seneca: 

„Orice rău se înrădăcinează adânc dacă nu e stăvilit îndată ce se iscă. ””* 

Din această perspectivă „indiferenţa” stoică față de actele celorlalți (considerate de stoic 
ca fiindu-i „indiferente”) nu numai că nu este morală, dar este chiar profund imorală în 
esenţa ei. 

Evenimentele şi actele interioare (intenţii, gânduri, percepții, emoţii etc.) nu depind doar 


de noi, ci mai ales de contextul cultural-social-natural-istoric-lingvistic-moral-etc. în care 


ne manifestăm. De aceea, dacă cele exterioare ar fi „indiferente”, pe motivul unei 


412 Epictet, Manualul, Marcus Aurelius, Către sine; 1977, Editura Minerva, Bucureşti, p. 14 (Epictet, 
Manualul, 24). 

413 Banu, Ion, 1980, Filosofia elenismului ca etică, Editura Ştiinţifică şi Enciclopedică, Bucureşti, p. 120. 

414 Seneca, Lucius Annacus, 1981, Scrieri filozofice alese, Editura Minerva, Bucureşti, p. 3. 

presupuse independente radicale față de „noi”, atunci şi cele „interioare” ar fi, de cele mai 
multe ori, la fel de „indiferente” din acelaşi motiv — dar asta doar pentru cineva care ar 
gândi cât de cât şi ar şti ce e aceea coerenţă de idei... (În ultimă instanţă „indiferența” (atât 
cât e posibilă) faţă de exterior nu poate fi decât o „indiferenţă” faţă de interior...) 

Restrângerea tupeistă a posibilităţii aplicării atributului de „bine” (sau de „rău”) doar la 
unele dintre aspectele interioare (intenţie, rațiune), pe motivul imaginar al dependenței 
stricte a „„moralei” doar de stoic, nu are nici o justificare rațională — ba mai mult chiar — 
dacă această restrângere este urmată până la capăt în consecinţele ei teoretice şi practice, ea 
nu duce decât la contradicţie, confuzie şi incoerență, care invită manifestarea răului, 
haosului şi indiferenţei „nesimţite” nu doar în (şi față de) societate, natură şi ceilalți, ci şi în 
(şi faţă de) „sine-însuşi”... 

Norocul stoicilor a fost doar acela că nu prea au practicat „indiferența” pe care uneori au 
predicat-o faţă de „indiferente” (sănătate, boală ş.a.m.d.) şi în acte s-au mulțumit să facă şi 
ei cam aceleaşi fapte virtuoase pe care le considerau ca atare cele mai multe din filosofiile 


antichități. 

Concluzii 


1. Rezumat 

Omul antic şi cel contemporan au aceeaşi structură şi modalitate psihică de funcţionare 
armonioasă, în cadrul căreia „fericirea” şi „suferinţa” au, printre altele, şi rolul de semnale 
psihice care ne indică prezenţa în psihic a unor raționamente „corecte”, respectiv „greşite”, 
la fel cum prezența durerii şi, respectiv, a plăcerii indică acțiunea asupra corpului a unor 
factori nefavorabili bunei lui funcționări (factori distructivi, periculoşi), respectiv 
favorabili armonizării (refacerii armoniei distruse). 

În antichitate, după cum am văzut, în cazul lui Aristotel, al buddhismului sau al stoicilor 
acest rol important de „semnal” pe care îl are de jucat „fericirea”, respectiv „suferinţa”, de 
multe ori, dacă nu era trecut total cu vederea, atunci cel puţin s-a putut vedea că el era 
insuficient conştientizat şi înţeles, conducându-i astfel, uneori, pe unii antici, la concluzii 
aberante de genul „necesității eliminării dorinței” sau specifice căutării „transcenderii”, 
„detaşării” şi „indiferenţei” faţă de plăcere şi durere (atitudini caracteristice pentru unii 
buddhişti şi stoici). O astfel de poziționare în raport cu dorinţa, cu durerea şi, respectiv, cu 
plăcerea, din multiple puncte de vedere, nu poate fi decât nocivă pentru buna funcționare a 
ființei umane... 

Epicur şi cirenaicii au o atitudine mai concesivă faţă de „plăcere”, în timp ce Aristotel 
tinde să-şi piardă „fericirea” prin nişte spaţii abstracte cam „aerian” precizate... 

Pe urmele „îndatoririlor” stoice, respectiv a „folosului” clamat (de foarte mulți autori 
antici, printre care şi Aristip, Aristotel, Epicur, Zenon ş.a.) ca şi criteriu de apreciere a 
binelui s-a manifestat, pe de o parte, „datoria” lui Kant, respectiv curentul utilitarist... 

Fericirea, suferinţa, plăcerea (şi durerea) şi, respectiv, „indiferența” (,„detaşarea”, 
„desprinderea”) față de ele au constituit şi vor constitui în continuare teme fundamentale 
ale eticii şi moralei, fiecare din ele având de jucat un rol bine precizat în buna funcționare 
biologică, psihologică, sociologică şi ecologică a omului. 

Prin lucrarea de față, consider că am adus un plus de lumină în cercetarea acestor repere 
majore ale moralei (antice, moderne şi contemporane) care poate să ajute la o mai bună 


înțelegere a mecanismelor specifice moralei (practice) şi eticii (teoretice)... 

2. „Înţelepciunea ” antică 

Mulţi dintre contemporani au tendința de a-i idealiza pe unii sau pe alții din filosofii 
antici şi astfel sunt predispuşi să-i înțelepțească pe „favoriţii” lor cu mult mai mult decât e 
cazul... Ei trec prea uşor cu vederea marile neajunsuri ale gândirii lor şi au tendinţa de a 
expune şi de a analiza cu o prea mare „bunăvoinţă” sistemele lor doctrinare. 

Dacă ne prefacem însă că nu vedem eroarea, incoerenţa, contradicția, neclaritatea, 
răutatea, acolo unde ele există în mod evident, ele nu vor dispărea „de la sine”, ci, de cele 
mai multe ori, vor rămâne pe loc, având tendinţa să se întărească şi să se multiplice, exact 
prin aceste „prezentări” şi „analize” părtinitoare, superficiale şi grăbite făcute asupra lor. 

Atitudinea critică şi hiper-critică are însă o mult mai mare utilitate pentru progresul 
ştiinţei şi filosofiei — dulcegăriile şi complezențele, în cel mai bun caz, pot duce doar la 
stagnarea acestui progres... 

Cei mai mulți filosofi antici, nu doar că nu erau „înțelepți”, după multe din standardele 
ştiinţifice şi morale al vremii noastre, dar ei nu erau înţelepţi” nici măcar după multe din 
standardele valorice general considerate de societățile în care ei s-au manifestat... 

Exagerarea, excesul, ascetismul extrem, ignorarea evidențelor, pierderea în vorbe fără 
sens sunt câteva din caracteristicele ce conferă, de multe ori, pretinsei lor înțelepciuni, dacă 
nu o formă înrudită cu absurdul, atunci cel puţin una înrudită cu ridicolul şi hilarul. 

Reproducerea necritică a „prostiilor” (ştiinţifice, morale, biologice, sociologice) antice 
poate arăta o oarecare erudiție în cunoaşterea acestor „prostii”, dar ea nu poate arăta 
prezenţa, în cel care o afişează, a unei gândiri care se mai şi gândeşte la ceea ce 
„reproduce”... 

Care este folosul ce reiese din studiul a diferite sisteme/ doctrine/ expuneri filosofice 
propuse de un filosof sau altul dacă nu identificăm greşelile lui, dacă nu învăţăm din ele şi 
dacă nu le combatem suficient de mult încât, pe cât posibil, ele să nu se mai repete nici în 
noi şi nici în cei cărora le atragem atenția asupra acestor greşeli de percepție, rațiune şi 
acțiune? 

Unii ar putea să spună că, de cele mai multe ori, „înţelepciunea” antică cuprinde, pe 
lângă câteva minime conexiuni cu realitatea, doar multă prostie/ ignoranță/ neştiință 
„adunată grămadă” şi ascunsă după ceva „bune intenţii”, după câteva „fabulaţii” şi 
„fantasme” specifice locului şi timpului şi după multe salturi abrupte prin logică, prin 


percepţie şi prin emoție. 

Dacă i-am spune acestei „înțelepciuni” „poezie de grădiniță”, probabil că astfel am mai 
îndepărta din greutatea prostiei/ ignoranței care o apasă, făcând-o, astfel, nu doar 
impracticabilă şi ruptă de aproape orice relație cu evidenţa concretului, ci, mai ales, mult 
mai apropiată de registrul comicului şi absurdului decât de cel al seriozității, raționalităţii şi 
realismului. 

Alţii ar putea să susțină că „înțelepciunea” antică este mai mereu doar o glumă proastă 
făcută la adresa „înţelepciunii”; un demers care mai degrabă a compromis „înțelepciunea” 
în ochii „publicului” decât a ajutat la a o face pe aceasta de dorit „pe o scară mai largă”; o 
activitate „intelectuală” pierdută prin labirintul abstractului desprins abrupt de concret, care 
a menținut prea mult mintea umană în angoasele animalice specifice spiritului fanatic 
credincios unor tradiţii prosteşti, în loc să o ajute să păşească prin critică progresistă spre 
semnalizarea şi corectarea cât mai grabnică a unor erori majore de judecată şi acţiune 
(morală, politică, economică, ştiinţifică, artistică etc.). 

ŞI tot aşa, unii ar putea să aibă uneori impresia, parcurgând cu atenţie, în mod cât mai 
obiectiv, multe din textele de „înţelepciune” antică, că aceasta este, de foarte multe ori, atât 
de superficială şi de goală de conţinut încât nu e de mirare dacă cineva ar considera că ea 
pare a fi mai degrabă dovada unei lipse de gândire, decât a unei prezenţe a ei... 

Care este „progresul” teoretic şi practic adus de discursul etic al lui Aristotel, Buddha, 
Epicur, Zenon sau alți stoici? — De multe ori, el e aproape neglijabil sau egal cu zero: când 
nu reproduce nişte evidențe ale „cunoaşterii comune”, el tinde să se piardă pe sine în 
speculaţii fără cap şi coadă care îl fac să-şi piardă „bunul simț” pe care, de multe ori, 
„cunoaşterea comună” îl are... 

Dar e chiar mai grav de atât — uneori, unii din ei (ca de exemplu, Aristotel) au întărit (în 
loc să corecteze) o parte din greşelile „morale” ale societăţilor în care s-au manifestat 
(sclavagismul, inegalitatea de gen, diferenţa de clasă etc.), iar alteori unele din învăţăturile 
„morale” ale unora din ei i-au împins (mai ales pe buddhişti şi pe stoici) spre o rupere de 
lume, spre o ignorare a răului din ea, spre o evadare imaginară în fantasticul unei lumi 
lipsite de „suferință” şi „dorinţă”... 

De multe ori etica — înţeleasă ca şi reflecţie asupra moralității comune — nu a făcut decât 
să pervertească cu maximă nesimţire bunul-simţ, logica şi datele oferite de percepția 


empirică imediată. 

(Kolakowski: [...] „nici o banalitate nu e atât de banală încât sensurile ei să nu fie din 
când în când provocate şi contestate de filosofi. ””*) 

(Wittgenstein: „Filozoful este acela care trebuie să lecuiască în el multe boli ale 
intelectului înainte de a putea ajunge la noțiunile simțului comun. +10) 

Interpretarea eronată a originii, manifestării şi scopurilor „acțiunilor morale” (de multe 
ori scăpate exclusiv prin ceva tărâmuri „divine”, fantastice, „non-empirice” sau 
„abstracte”) nu doar că le-a făcut pe acestea relativ impracticabile, dar în măsura în care s- 
au găsit unii naivi care să încerce să le pună în practică (în acord cu aceste interpretări 
eronate), această încercare a lor nu le-a adus decât suferință inutilă, cauzată de însuşirea 
necritică a unor confuzii şi contradicții evidente pentru orice minte dotată cu o minimă 
luciditate morală... 

Celor care cred că aceşti „unii” şi „alţii” pomeniți mai sus exagerează caracterul negativ 
al „înțelepciunii” antice şi ignoră cu bună ştiinţă „progresele notabile” făcute de ea, s-ar 
putea să li se răspundă că, chiar dacă poate un pic exagerată, o astfel de „prezentare 
negativă” nu face decât să compenseze foarte puţin faţă de tonele de „propagandă pozitivă” 
făcute de-a lungul secolelor acestei „înțelepciuni” antice — propagandă care nu s-a sfiit să 
„bage sub preş”, să „ignore” şi să găsească tot felul de explicaţii hilare şi bizare pentru a-i 
justifica, „înțelepciunii” antice, „derapajele” şi „scăpările”, „exagerările” şi „fanteziile”, 
„erorile” şi „ororile”... 

Şi tot aşa, ar mai putea să i se răspundă acestei obiecţii că „înțelepciunea” se cunoaşte 
după „roadele” ei — ori dacă comparăm roadele morale, politice, economice, educaţionale 
şi mai ales tehnice şi ştiinţifice ale „înţelepciunii” antice cu cele ale „înţelepciunii/ ştiinţei” 
moderne şi mai ales contemporane, ne apare evident faptul că „înţelepciunea” antică nu 
este decât o glumă la adresa „înţelepciunii”, care nu justifică în nici un fel postularea vreo 
unei „epoci de aur” specifice antichităţii... 

(D.D. Roşca: „Din toate punctele de vedere din care omul a privit până azi existența, 
cel preconizat de ştiinţa pozitivă s-a dovedit mai eficace. Dovadă rezultatele obținute de 
aceasta în domeniul realităţii fizice. +17) 

Şi li se mai poate răspunde criticilor criticii „înțelepciunii” antice că doar prin critică 


această „înţelepciune” a fost dovedită în foarte multe aspecte ale ei ca fiind foarte 


415 Kolakowski, Leszek, 1997, Horror Metaphysicus, Editura ALL, Bucureşti, p. 101. 
416 Wittgenstein, Ludwig, 2005, Însemnări postume 1914 - 1951, Editura Humanitas, Bucureşti, p. 92. 
417 Roşca, D. D., 2010, Existenţa tragică, Editura Grinta, Cluj-Napoca, p. 184. 

„neînţeleaptă” şi a fost dată la o parte pentru a face loc progresului şi înţelepciunii reale, nu 
imaginare. 

Critica a făcut posibil progresul şi ea îl va face posibil în continuare: încă mai rămân 
ascunse şi insuficient criticate prea multe teze nocive (morale, filosofice, religioase, 
politice etc.) inventate prin antichitate, „expirate încă înainte de a fi inventate”, care, în 
ciuda caracterului lor aberant, îşi fac încă simţite efectele negative (dogmatice, fanatice, 
agresive, ignorante), tocmai datorită unor analize superficiale şi a lipsei unor dezbateri 
critice serioase făcute asupra lor şi în legătură cu ele... 

(Warburton N.: „Acceptarea necritică a ideilor altor persoane duce la stagnare 


mentală. **!%) 


3. „Etica Armoniei”! 

În ceea ce priveşte morala (binele/ virtutea/ plăcerea/ fericirea/ înţelepciunea/ utilitatea/ 
datoria/ legea/ libertatea/ dreptatea/ valoarea/ raționalitatea/ funcționalitatea etc.) privită „în 
general”, aceasta nu poate fi decât relativă la criteriile de apreciere a „moralităţii” (binelui/ 
virtuții/ fericirii/ înțelepciunii/ utilităţii/ datoriei/ legii/ libertăţii/ dreptăți/ valorii/ 
raționalitățiu/ funcționalități etc.) unui act sau altuia. 

În ce priveşte însă mecanismele naturale cărora le sunt supuse diferite aspecte 
importante pentru funcționarea ființei umane, cum sunt fenomenele specifice rațiunii, 
emoției, plăcerii, durerii, fericirii sau suferinței, acestea se desfăşoară după legi cauzale 
bine precizate care funcționează fără greş în cazul unui organism uman care se manifestă în 
cadrul unor parametrii optimi de funcționare. 

De exemplu, „durerea”, ca semnal care indică că ceva nu funcţionează cum trebuie, că 
există un „neajuns” (lipsă/ pericol/ factor nociv) pe care trebuie să-l înlăturăm — sub 
formele ei specifice de manifestare (ca de exemplu, foamea, setea, senzația de frig, febra, 
durerea de cap, durerea de stomac, durerea cauzată de o lovitură, de o tăietură, de o arsură, 
de o apăsare puternică, de un stimul vizual sau sonor aflat ca intensitate peste anumite 
limite acceptabile etc.) — se manifestă în acord cu legi de apariție şi manifestare foarte 


exacte (legi care îi determină apariţia, intensitatea, durata în timp etc.). 


418 Warburton, Nigel, 1999, Cum să gândim corect şi eficient, Editura Trei, Bucureşti, p. 138. 

419 Pentru dezvoltarea ideilor expuse în acest subcapitol, în legătură cu „fericirea”, cu „suferinţa psihică”, cu 
„raționamentele corecte” şi cu cele „greşite”, a se vedea Radu, Lucian Alexandru, 2009, Etica Armoniei, 
Editura G LINE, Cluj-Napoca. 

Senzaţia de foame, de exemplu, înţeleasă ca o senzaţie de „durere”/ „suferință”, apare în 
legătură cu mecanismul de hrănire şi are o formă specifică uşor discernabilă de durerea 
specifică senzaţiei de „sete” sau celei de „febră”, sau celei de „arsură” — fiecare din aceste 
forme distincte de manifestare a senzaţiei de durere fiind legate de stimuli specifici care le 
determină apariția, respectiv intensitatea, durata şi dispariția. 

Aceleaşi aspecte le putem constata şi în cazul „plăcerii”: varietatea plăcerilor, variația 
intensității şi duratei lor, cauzarea apariției şi dispariției lor de către stimuli şi factori 
specifici ş.a.m.d. 

Înţeleasă ca „semnal” care ne indică că suntem pe drumul cel bun în corectarea unui 
neajuns, în satisfacerea unei nevoi, în evitarea acțiunii unor factori distructivi, plăcerea 
indică mereu şi spre altceva decât ea — anume spre acele funcții organice în legătură cu 
care ea apare (hrănire, hidratare, acomodare termică, percepţie, reproducere etc.) şi a căror 
funcționare optimă implică, în cazul proceselor ciclice, luarea unor măsuri ciclice de 
refacere a unei anumite armonii funcționale distruse temporar, de obicei, prin acțiunea unor 
factori ce determină apariția unei lipse (de hrană, apă etc.). 

Durerea aceasta „fizică”/ „corporală”/ „organică” şi plăcerea corespondentă ei (pe un 
anumit segment de funcţionare al organismului) nu sunt „învăţate” (la „şcoală”), nu sunt un 
produs al „culturii” sau al „„moralei”. Ele apar cu precizie, după legi specifice de 
manifestare, în prezenţa unor stimuli specifici care le determină apariția, intensitatea, 
durata, diminuarea şi dispariţia — iar aceste legi e bine să fie cunoscute şi studiate prin 
observarea atentă a mecanismelor lor de manifestare. Studierea şi înţelegerea acestor legi 
naturale şi adaptarea la ele face mai mult pentru „acțiunea morală” decât o mie de 
speculaţii metafizice fără cap şi coadă asupra unor teme ale moralei şi eticii. 

Această corelație existentă între apariția şi manifestarea asupra unui organism a unor 
stimuli şi factori „dureroşi” (producători de durere) şi apariția şi manifestarea durerii este 
una legică la nivelul fiziologiei umane şi ea poate fi observată direct, prin constatarea 
perceptivă a unor evidențe... Ea este deci mai mult o problemă de „observare” decât una de 
„interpretare” rațională... 

Făcând o distincție didactică şi practică necesară între „durere” („fizică”/ „corporală”— 
legată de mecanismele „fizice”/ „corporale” specifice funcționării omului) şi „suferinţă” 
(„psihică” — legată de mecanismele funcționării psihicului), respectiv între „plăcere” şi 


„fericire” şi atribuind, în principal, „suferinţei” şi „fericirii” o legătură preponderentă cu 

funcționarea „psihicului” (a raţionamentelor, emoţiilor, intuițiilor etc.) şi înțelegând că aşa 
cum „corpul” funcționează după legi precise de organizare şi manifestare, tot aşa, nici 
„psihicul”/ „mintea”, nu funcţionează „la întâmplare” („după capul ei”), ci tot după nişte 
legi specifice, putem înţelege foarte bine că „suferința psihică” (senzația de nelinişte, 
agitație, stres, angoasă etc.) este la nivel „psihic” echivalentul a ceea ce „durerea” este la 
nivel „fizic”/ „corporal”, adică un „semnal” că ceva „nu este în regulă” în funcţionarea 
psihicului — anume, că de exemplu, acesta este supus acţiunii unor prevederi eronate, unor 
raționamente greşite, unor intuitii false etc. 

(Este evidentă legătura foarte puternică existentă între „fizic/ corporal” şi „psihic/ 
minte” (între „sistemul nervos” şi celelalte sisteme ale ființei), de aceea, despărțirea lor 
„strictă”/ „absolută” nu este posibilă — dar o despărțire „didactică” şi „relativă” bazată pe 
diferenţe specifice este posibilă şi chiar necesară.) 

Această „suferință psihică” se manifestă la nivel concret sub forme specifice, cum sunt, 
de exemplu: „senzația de teamă” (frică, fobie, groază), de „mânie” (iritare, nervozitate, 
ură), de „tristete? (supărare, „depresie”) etc. — adică prin ceea ce se pot numi „emoţii 
negative” şi, respectiv, „sentimente negative”. 

Cum durerea semnalizează, în momentul apariției ei, existenţa, în acelaşi moment, a 
acțiunii unui factor distructiv, respectiv lipsa unei acțiuni necesare pentru continuarea 
funcționării optime a „corpului”, tot aşa, această „suferință psihică” (concretizată printre 
altele, mai ales în emoții şi sentimente negative) ne indică că avem în psihic/ minte (în 
partea de „soft”/ „programare”), exact în momentul când o simțim, raționamente 
„distructive”, respectiv că ne lipsesc raționamentele „corecte” necesare funcţionării 
armonioase a psihicului şi a întregului organic din care el face parte“. 

Nici această „suferință psihică”, respectiv „fericirea” corespondentă (corespunzătoare 
simțirii unor emoţii şi sentimente „pozitive” în momentul corectării „raționamentelor 
greşite” prin susținerea rulării în psihic a unor „raționamente corecte” din perspectiva 
bunei funcționări a psihicului şi a întregului existențial specific uman) nu este „învăţată”, ci 


ea apare la fel de legic şi de natural în „psihic”, precum „plăcerea” şi „durerea” apar în 


relație cu funcționarea „corpului fizic”. 


420 Pentru sublinierea legăturii existente între emoții şi raționamente/ cogniţii a se vedea şi premisele pe care 
99 


se bazează „terapia cognitivă” — a se vedea în acest sens, printre altele, de exemplu, Brinster, Philippe, 
2002, Terapia cognitivă, Editura Teora, Bucureşti. 

„Raționamentul corect” s-ar putea exprima sub multe forme, dar probabil cea mai 
importantă este cea specifică unei „aşteptări/ prevederi corecte” a consecințelor unei 
acțiuni — adică un raționament (făcut de obicei în vederea prevederii unor condiţii viitoare 
sau în vederea constatării unor condiţii trecute sau prezente) poate fi considerat „corect”, 
dacă ceea ce se susține prin el, în relaţie cu viitorul chiar se va întâmpla, respectiv dacă 
ceea ce se susține prin el în relaţie cu trecutul sau prezentul s-a întâmplat efectiv sau se 
realizează efectiv în prezent”. 

Factorul „corespondenţă cu realitatea” („adevărul corespondenţă”) este deci decisiv în 
construirea unui raționament corect. 

De unde ştie trupul să transmită semnalul de durere specific unei lovituri atunci când ne 
lovim într-un loc specific? Din „experienţele trecute” specifice întregii linii evolutive a 
speciei noastre care au contribuit la formarea şi fixarea mecanismelor senzoriale actuale. 

Tot aşa organismul nostru ştie când să transmită semnale specifice de „suferință 
psihică”, respectiv de „fericire” în circumstanţe specifice. 

Se poate constata o legătură evidentă între „fericirea” exprimată sub forma a diferite 
emoții/ sentimente pozitive (calm, bucurie, elan, entuziasm, relaxare, linişte, mulțumire, 
iubire, curaj etc.) şi bunul mers al vieţii individuale (corporale şi psihice), respectiv sociale 
(omul fiind, evident, într-o mare măsură, o „ființă socială” încă de la apariția speciei din 
care el face parte) şi ecologice (ființa umană manifestându-se într-un context ecologic 
specific de care depinde, în foarte mare măsură, buna sa funcţionare). 

Aceste manifestări clare, severe, legice specifice „fericirii” şi „suferinței” („psihice”), 
respectiv plăcerii şi durerii („corporale”) fiind evidente şi manifestându-se la orice om 
sănătos, acesta poate să le ia în considerare spre a anticipa şi prevedea cu maximă 
probabilitate, respectiv pentru a înţelege, modul specific de manifestare al „plăcerii/ 
durerii” şi „fericirii/ suferinţei” — luând astfel măsurile necesare diminuării la maxim 
posibil a apariţiei, a intensității şi duratei specifice „durerii corporale” şi „suferinţei 
psihice” şi măsurile necesare pentru „eliminarea” lor prin înlăturarea acţiunii „factorilor 
nocivi”, semnalizată de apariția acestor „semnale” — fără însă a încerca să elimine 
„definitiv” şi „universal” manifestarea semnalului de „durere”, respectiv de „suferință”, cu 


funcția lor specifică. 


421 A se vedea în acest sens şi Radu, Lucian Alexandru, 2009, Etica Armoniei, Editura G LINE, Cluj- 
Napoca, capitolul „Ce înseamnă de fapt că un raţionament este greşit?”. 

Acestea au rolul lor bine precizat în buna funcționare a organismului — anume ele au o 
funcție de semnalizare a unui pericol (de exemplu, de extindere a unei distrugeri prezente), 
a unei lipse (de exemplu, în satisfacerea ciclică a unei nevoi), a acțiunii unui „factor nociv” 
(judecată greşită, boală, lovitură, arsură etc.)... şi prin această „semnalizare” ele ne permit/ 
ajută/ incită să luăm imediat măsuri concrete de eliminare a „pericolului”, „lipsei” sau 
„acțiunii factorului nociv”... 

Tot aşa, „semnalul” de „plăcere”, respectiv „fericire”, ne indică că suntem „pe drumul 
cel bun” în restaurarea unei armonii specifice funcționării optime a organismului — la fel 
cum simţirea „stării de normalitate” (nici plăcere, nici durere, nici fericire şi nici suferință) 
ne indică că pe moment segmentul pentru care este simțită această „stare de normalitate”, 
respectiv întregul existențial care suntem, funcționează „fără probleme” la acei parametri 
„normali” („„optimi”) de funcţionare, care îi sunt specifici. 

Această „stare de normalitate”, această „senzaţie de armonie” este deci a treia stare 
senzitivă prezentă în „trup” şi în „psihic” — şi ea apare când nu există, pe moment, nici un 
„neajuns” de semnalat prin „durere”, respectiv „suferinţă” („psihică”), respectiv când nu 
suntem în curs de efectuare a nici unei acțiuni de refacere, re-echilibrare, re-armonizare a 
ființei în urma întâlnirii cu aceste „neajunsuri” („,refacere” semnalizată prin „plăcere”, 
respectiv „fericire”). 

Aceste trei stări/ senzaţii sunt foarte uşor de diferențiat între ele — semnalele de durere/ 
suferință, respectiv plăcere/ fericire având, în condiţii normale, o durată de manifestare, 
mai redusă decât cea specifică simțirii stării/ senzaţiei de „normalitate”/ „armonie”. (Pentru 
un om sănătos, care nu este afectat de o boală, de o lipsă acută sau de un accident „major”, 
durerea/ suferința, respectiv plăcere/ fericirea apar, în cele mai multe cazuri, ca semnale de 
scurtă durată şi de mică intensitate.) 

Aşadar, pentru cine îşi doreşte starea/ senzaţia de „fericire”, respectiv starea/ senzația de 
„plăcere” sau starea/ senzaţia de „normalitate”/ „armonie” pot fi indicate acțiuni specifice, 
cunoscute „de toată lumea”. 

Şi la fel e cu cel care vrea să evite pe cât posibil starea/ senzaţia de „durere corporală”, 
respectiv de „suferință psihică”: odată acestea apărute pentru a-i semnaliza „contactul” cu 
un „factor nociv” bunei sale funcționări (aflat în „interiorul” şi/ sau în „exteriorul” său) el 
trebuie să caute să minimizeze intensitatea lor şi să reducă cât mai mult durata lor de 


manifestare prin luarea unor hotărâri ferme, imediate, de înlăturare a acţiunii acestui 

„factor nociv” asupra sa şi prin efectuarea unor acţiuni specifice în acest sens. (Dacă 
„măsurile” nu sunt luate la timp, „durerea” („,corporală”) şi/ sau „suferinţa”  („psihică”) 
vor/ va creşte în intensitate, arătând astfel agravarea situației prin extinderea acțiunii acelui 
„factor nociv”, respectiv mărirea potenţialului său distructiv, în lipsa unei acțiuni de 


contrare şi de eliminare/ înlăturare a manifestării lui în relaţie cu noi). 


4. Binele şi răul. „Starea/ senzaţia de bine” şi „starea/ senzaţia de rău” 

Suferinţa şi fericirea, respectiv durerea şi plăcerea, ca semnale, sunt „bune” pentru 
funcționarea optimă a corpului şi psihicului uman... 

Suferinţa şi durerea pot fi considerate însă şi „rele”, dacă prin aceasta înțelegem că 
trebuie evitată pe cât posibil apariția, respectiv manifestarea lor intensă şi de durată, prin 
evitarea contactului cu factorii care le declanşează de obicei această apariţie, respectiv 
manifestare — mai ales în cazul factorilor perturbatori ai „armoniei” care nu au o 
manifestare ciclică. Pentru aceşti factori cu o ciclicitate previzibilă (legaţi, de exemplu, de 
ciclul de satisfacere a nevoilor) „durerea” specifică lor (manifestată sub forma senzaţiei de 
„foame”, „sete”, „frig” etc.) este o realitate cotidiană, care trebuie limitată, atunci când 
apare şi atât timp cât se manifestă, la o intensitate şi o durată minimă, prin înlăturarea 
promptă a lipsurilor (de hrană, apă, confort termic etc.) semnalate de ea. 

De exemplu, stările/ senzațiile de „teamă/ frică”, de „mânie” sau de „tristeţe” („emoţiile 
negative” specifice acestor aspecte) sunt „bune” în sensul că semnalizează prezenţa în noi 
a unor „raționamente greşite” specifice şi a „acţiunilor rele” care le însoțesc. 

Pe de altă parte, ele sunt „rele” în sensul că nu sunt stări/ senzaţii plăcute (fiind forme 
ale „suferinţei psihice”) şi nici nu sunt ceva care să fie de dorit a se manifesta des, cu 
intensitate şi pe o durată îndelungată, ci dimpotrivă — manifestarea lor în noi e bine să fie 
evitată la maxim posibil, iar apariţia în noi, la un moment dat, a acestor „emoții negative” 
(specifice fricii, mâniei, tristeţii etc.) trebuie conştientizată cu promptitudine şi apoi e bine 
să luăm măsurile necesare pentru a le reduce intensitatea şi durata şi pentru a le înlătura/ 
îndepărta/ opri manifestarea lor „alarmantă” în psihic prin înlăturarea/ îndepărtarea cât mai 
grabnică a factorilor „nocivi”/ „periculoşi” semnalizați de prezenţa lor — adică a 
„raţionamentelor greşite” (aşteptărilor false, iluziilor, speranţelor deşarte, credințelor 
dogmatice etc.) şi a „acţiunilor/ comportamentelor rele/ greşite” pe care aceste 


raționamente le declanşează şi le susțin în manifestare (şi care astfel ne împiedică să 

înlăturăm (sau să evităm întâlnirea cu) acțiunea unor factori (individuali, sociali, zoologici, 
ecologici, climaterici etc.) nocivi/ periculoşi pentru buna funcționare a întregului psiho- 
corporal specific fiinţei umane şi a sistemului socio-ecologic în care ea se manifestă). 

Nu e de dorit o situație în care manifestarea lor (a tristeții, fricii, mâniei etc.) ca semnale 
de alarmă să fie complet şi definitiv înlăturată, ci doar una în care apariția şi manifestarea 
acestor semnale este evitată la maxim posibil, respectiv redusă ca intensitate şi durată şi 
îndepărtată/ înlăturată/ oprită pe moment şi pe o perioadă maxim posibilă de timp, prin 
evitarea/ reducerea/ îndepărtarea „factorilor nocivi/ periculoşi” a căror prezență (în noi sau 
în afara noastră, în legătură cu noi) ele ne-o semnalizează... 

Un „sistem de alarmă” nu trebuie distrus/ eliminat — e nevoie doar de evitarea/ 
reducerea/ oprirea „semnalelor de alarmă” pe care el le transmite la un moment dat (pentru 
a ne anunța existenţa, în „aria lui de acoperire”, a unui pericol, a unei „lipse” sau a unei 
„acțiuni nocive/ dăunătoare” pentru funcționarea optimă a „existenţei/ manifestării” în 
legătură cu care „sistemul de alarmă” este setat să funcționeze) prin luarea unor măsuri 
preventive de evitare, respectiv a unor măsuri prompte şi eficiente de înlăturare, a 
„pericolelor/ lipsurilor” semnalizate de respectivele „semnale de alarmă”. 

Existenţa unui complex de „sisteme de semnalizare” care pot transmite semnale de 
avertizare/ alertă/ alarmă/ atenţionare, respectiv semnale care să indice funcționarea în 
parametrii optimi şi semnale care să indice prezența unui proces activ de refacere a 
funcționării optime după deranjarea ei la un moment dat este extrem de importantă pentru 
buna funcționare a sistemelor existențiale umane, animale sau sociale (şi de multe ori şi a 
celor „tehnic-funcțional-complexe”, ca de exemplu: automobile, calculatoare, instalații 


industriale etc.). 


„Plăcerea” şi „durerea”, respectiv „fericirea” şi „suferința”, resimţite efectiv de ființa 
umană la nivel senzorial (intern şi extern, corporal şi psihic) nu sunt mai deloc o problemă 
de „interpretare”, ci doar una de „constatare” şi, din această perspectivă, cam acelaşi lucru 
putem să-l spunem despre „starea/ senzaţia de bine”, respectiv despre „starea/ senzația de 
rău”. 

În măsura în care legăm „binele” de „starea de bine” şi „răul” de „starea de rău”, 


manifestările lor specifice sunt uşor de diferențiat una de alta. 

Dacă însă „binele” (/ „răul”) este apreciat după alte criterii, atunci el este relativ la 
criteriile de judecată pe care le folosim pentru a-l aprecia — în acest caz „interpretarea” 
jucând un rol mai semnificativ decât simpla „constatare”... 

Astfel, desprinse de reperul precis specific „stării/ senzației de bine”, respectiv „stării/ 
senzaţiei de rău”, binele şi răul se relativizează în funcție de timp, spațiu, circumstanţe şi 
criterii de judecare. 

Şi astfel, ceea ce este considerat de unii, uneori, ca fiind un „bine”, (alteori) poate fi 
considerat de alţii ca fiind un „rău” şi ceea ce este considerat de unii ca fiind „bun” în 
anumite circumstanţe poate fi considerat, tot de ei, ca fiind „rău” în alte circumstanțe. 

Asta nu înseamnă însă că, pentru umanitate în general, nu ar exista un minim consens, 
măcar în ceea ce priveşte trăsăturile de bază ale „binelui” (legate, de obicei, de „starea de 
bine”, resimțită fie ca „plăcere” şi/ sau „fericire”, fie ca stare de „normalitate”/ „armonie”, 
respectiv de asigurarea acelor condiţii de funcţionare optimă a ființei umane) sau ale 
„răului” (legat, de obicei, de „starea de rău”, resimțită ca „durere corporală” şi/ sau 
„suferință psihică”, respectiv, legat de proasta funcţionare a individului (datorită 
nesatisfacerii optime a unor nevoi şi/ sau acţiunii unor boli, lipsuri, factori nocivi etc.) şi 
societăţii (proastă organizare şi coordonare, lipsă de „siguranță” şi de „protecție socială”, 
dezbinare etc.)). 

Astfel „binele” este legat de obicei de „plăcere” şi de „fericire”, respectiv de factorii 
efectivi, interiori (psihici şi corporali) şi exteriori, care generează apariţia în noi a acestor 
semnale de refacere şi/ sau dezvoltare a armoniei proprii — dar el este legat şi de starea de 
„armonie”/ „normalitate”, adică de constatarea manifestării optime a unor factori ce 
menţin, pe moment, „armonia” sistemului existențial numit om, pe diferitele sale paliere de 
manifestare (individual, social, ecologic) şi în legătură cu diferite sisteme şi subsisteme 
organizatorice şi funcționale din care el este constituit la nivel corporal sau la nivel psihic. 

„Starea/ senzaţia de bine” este o stare pe care o putem simţi senzorial, care nu e chiar 
aşa de relativă şi de subiectivă pe cât ar putea să creadă unii (oricum, nu mai mult decât ar 
putea fi „subiective” durerea sau plăcerea). Ea se poate constata şi mărturisi cu maximă 
siguranță prin expresii sincere corespunzătoare unei stări de fapt, ca de exemplu, „mă simt 
bine”... 

La fel şi „starea de rău”... De aceea, conceptele de „bine” şi „rău” pot să fie intim legate 


de „starea/ senzaţia de bine”, respectiv de „starea/ senzaţia de rău”. 

Relativitatea „binelui” este dată de relativitatea definirii individuale sau sociale a 
existenţei sale în legătură cu aprecierea valorică şi dezirabilitatea unor factori, respectiv cu 
respingerea şi refuzul altor factori. Din această perspectivă, singura regulă este aceea că 
este „bine” ceea ce un individ sau o comunitate alege să numească ca fiind „bine”, aducând 
în acest sens argumente şi justificări mai mult sau mai puțin convingătoare. 

Când „binele” este desprins de „starea/ senzaţia de bine”, el devine o simplă „problemă 
de dicţionar”, de numire a ceva sau altceva cu un nume sau altul după bunul plac al 
individului şi/ sau al comunităţii care face acea numire/ definire. 

În funcţie de criteriile propuse pentru acordarea atributului de „bine” apare şi se 
manifestă un „bine” specific. 

Cel care stabileşte „plăcerea” ca fiind un „bine” va considera „bun” orice factor care îi 
produce plăcere. Cel care stabileşte că „utilitatea” este un „bine” va aprecia ca fiind „bună” 
orice acțiune pe care el o consideră ca fiind capabilă să producă vreo utilitate oarecare (mai 
„plăcută” sau mai „neplăcută” pentru el sau pentru alții). Cel care stabileşte că „puterea” (/ 
„controlul”) este un „bine” va înțelege prin „bine” tot ceea ce-i permite creşterea în 
„putere” (/ „control”), de o manieră relativ indiferentă faţă de „utilitate” sau „plăcere”. 

Astfel, ceea ce este „bine” dintr-un punct de vedere poate fi „rău” din alt punct de 
vedere sau în alte circumstanţe de timp şi spaţiu. Judecat însă din aceleaşi puncte de vedere 
(sub aceleaşi raporturi) ceva nu poate fi şi bun, şi rău, în acelaşi timp. 

Plăcerea este mai mult sau mai puţin „plăcută” de fiecare dată când apare. Durerea este 
mai mult sau mai puţin „dureroasă” de fiecare dată când o resimţim. Tot aşa „starea/ 
senzația de bine” este „bine-venită” de fiecare dată când o experimentăm... 

Când sunt considerate „filosofic”, la nivelul unui abstract rupt de aproape orice contact 
cu concretul, „plăcerea”, „fericirea”, „armonia” şi „binele” pot lua cele mai ciudate 
înfăţişări (demonstrând astfel relativitatea extrem de subiectivă a considerării lor 
„abstracte”). Când însă acestea sunt reduse şi legate de „senzaţia de plăcere”, de „starea/ 
senzația de fericire” şi, respectiv, de „starea de armonie/ normalitate” (respectiv, când 
acestea sunt legate pe ansamblu cu „senzația/ starea de bine”), abstractul devine destul de 
concret şi relativul destul de bine precizat şi destul de clar delimitat încât să permită 
eliminarea multora dintre confuziile şi neînțelegerile care pot să apară în legătură cu 


„plăcerea”, „fericirea”, „armonia” şi „binele” fiinţei. 

(Sartre: „Exemplu: construcția unui flotor implică adevărul principiului lui Arhimede. 
Reciproc, adevărul principiului lui Arhimede implică verificarea sa prin construirea unui 
flotor. Utilul învăluie adevărul, adevărul învăluie utilul. Ideea nu este niciodată pur 
practică şi nici pur teoretică: ea este practico-teoretică sau teoretico-practică. "*2) 

„Binele senzorial” („binele simţit”) uneori nu e tot una cu „binele abstract”, dar acest 
„bine senzorial” („starea de bine”) este, de cele mai multe ori (şi în condiţii de funcționare 
sănătoasă/ optimă a ființei umane), un reper mult mai sigur şi mai clar al „binelui” decât 
oricare altul... 

Rătăcită prin „abstract” morala/ etica poate ajunge uneori la a avea legături destul de 
slabe cu realitatea senzorială. Determinată în „concret” şi ghidată de reperul pe care îl 
constituie „starea/ senzația de bine” (înglobând în ea starea de „plăcere”, respectiv 
„fericire” şi respectiv de „armonie”/ „normalitate”) şi de reperul specific corespunzător 
„stării/ senzației de rău” (manifestată ca şi senzaţie de „durere corporală”, respectiv de 
„suferință psihică”) ea poate căpăta rădăcini solide pe care se poate ulterior manifesta în 
limitele vocației sale — asigurarea unei funcționalități optime a sistemului corporal-psihic 
uman şi a celui social-ecologic în care acesta se manifestă, pentru ca apoi, funcționând la 
parametri optimi, omul să-şi poată atinge diferite alte scopuri (decât asigurarea acestei 


„funcționării optime”) pe care el şi le poate propune (oarecum, în plus faţă de ea). 


5. Virtutea 

Pentru a înţelege cât mai bine conceptul de „virtute” (ca de exemplu: curaj, prevedere, 
calm, cumpătare, iubire etc.) putem să menţionăm (printre diferite alte componente) 
următoarele trei componente majore ale ei: emoţiile şi sentimentele „pozitive” cu care o 
anume virtute se asociază; „raționamentele corecte” care însoțesc manifestarea acelor 
emoții şi sentimente şi acțiunile „bune” prin care se concretizează acele „raționamente 
corecte” şi emoții „pozitive”. 

Identificând aceste trei componente majore ale „virtuții” („raționamentul corect”, 
„emoția pozitivă” şi „acţiunea bună”) putem înţelege că „virtutea” este un fenomen 
complex care nu se reduce nici doar la „raţiune” şi „raționamente”, nici doar la 
„emotivitate” şi „emoţii”, nici doar la „acţiune” şi „fapte” — ci ea cuprinde în esenţa ei 


toate aceste componente (şi multe altele, ca de exemplu: „senzația/ percepția corectă”, 


422 Sartre, Jean-Paul, 2006, Adevăr şi existență, Editura Nemira, Bucureşti, p. 38. 

„memoria bună”, „voinţa de bine”, „motivaţia/ intenţia pozitivă” etc.) lucrând împreună în 
cadrul unui „mecanism” specific virtuții, potrivit unor legi specifice de manifestare, care 
duce la atingerea, refacerea sau păstrarea (după caz a) „stării de bine” (constituită din 
componentele specifice stării/ senzației de „plăcere”, „stării de fericire” şi, respectiv, stării/ 
senzaţiei de „armonie”/ „normalitate”) şi la buna funcţionare a sistemului corporal-psihic 
uman. Atingerea şi menţinerea acestor stări („de bine” şi, respectiv, de „bună funcţionare”) 
îi permit apoi ființei umane să-şi urmărească şi să-şi atingă şi alte scopuri, ca de exemplu, 
„educaţia”,  „cercetarea”, „creația”, „jocul”, „sportul”, „distracţia”, „munca” etc. 
(Bineînţeles însă că, dintr-o anumită perspectivă, aceste „alte scopuri” se dovedesc a avea o 
contribuție importantă la întărirea/ refacerea/ menţinerea stărilor „de bine”, respectiv de 
„bună funcționare”... — şi din acest punct de vedere putem constata o intercondiţionare a 
„scopurilor bune” pe care şi le poate propune omul la un moment dat.) 

De cele mai multe ori, omul urmăreşte să obțină „starea de bine” general, asociată în 
condiţii de sănătate „bunei sale funcţionării” pe ansamblu, dar în particular, el, de multe ori, 
confundă (prin raționamente greşite) cauzele care generează legic (obiectiv) „starea de 
rău”, respectiv de „proastă funcționare”, cu acele cauze care generează legic (obiectiv) 
„starea de bine”, respectiv „buna funcţionare” a fiinţei sale. 

Astfel, uneori, unii oameni îşi propun să simtă lucruri relativ imposibil de simţit (cum ar 
fi „o fericire neîntreruptă” sau dispariția funcției semnalizatoare a durerii („dispariția totală 
şi definitivă a oricărei urme de durere”), sau „o virtute ruptă în mod brutal de emoții şi 
acțiuni” etc.) care dacă, prin absurd (sau din alte cauze), ar fi simţite, nu ar face decât să 
deregleze în mod grav buna funcţionare a organismului uman. 

Oamenii lipsiţi de „maturitate mentală/ psihică” îşi doresc să atingă tot felul de 
„lucruri”, „stări” şi „trăiri” fabulatorii sau au impresia imaginară că chiar trăiesc într-un 
„univers fantastic” — ei cultivă astfel în psihicul lor tot felul de „raționamente greşite”, de 


"44 care îi fac să ignore realitatea evidentă pentru 


multe ori specifice „credinței dogmatice 
a trăi imaginar în lumi fantastice populate cu „z(m)ei” şi „magie adevărată”, lumi lipsite de 
„legi naturale” şi puse în mişcare de „legile supranaturale” specifice basmelor, legendelor, 


miturilor şi poveştilor de adormit copii (mari). 


423 A se vedea în acest sens şi Radu, Lucian Alexandru, 2009, Etica Armoniei, Editura G LINE, Cluj- 
Napoca, capitolul „Adeizarea Psihică”. 

424 A se vedea în acest sens şi Radu, Lucian Alexandru, 2009, Etica Armoniei, Editura G LINE, Cluj- 
Napoca, capitolul „Raţionamentele greşite specifice credințelor dogmatice”, precum şi Radu, Lucian 
Alexandru, 2009, Mitul credinței, Editura G LINE, Cluj-Napoca. 

Aceşti oameni neatenți la mersul real al lumii în care trăiesc reduc uneori, în imaginaţia 
lor „metafizică”, toată ființa umană la o singură componentă a ei (de exemplu, la „raţiune”, 
identificată, de multe ori, în mod implicit sau explicit, cu nebuloasa specifică noțiunii de 
„suflet”*5) sau ignoră (teoretic) fenomenul specific „morţii” (care după mintea lor „nu are 
nici o legătură cu ei”), sau încearcă să afişeze o „indiferență” (la fel de teoretică, respectiv 
la fel de nocivă când devine şi practică) faţă de „sănătate” şi „boală”, „viaţă” şi „moarte”, 
„sărăcie” şi „bogăţie” etc. 

(Doctrinele morale specifice lui Aristotel, lui Buddha, lui Epicur sau stoicilor prezintă 
numeroase neajunsuri — o parte din ele le-am arătat în lucrarea de față, propunând, mai 
mereu, o perspectivă care nu doar arată o greşeală, ci propune şi o corectare a ei...) 

(Popper: „Principiul corectării necontenite a greşelilor constă în metoda de a căuta 
necontenit greşelile şi de a le corecta din timp pe cele mici sau pe cele care abia încep să 


apară. '*%) 


6. Scopurile vieţii 

Când vorbim de bine în general nu vorbim de un „bine suprem”, de un „bine absolut” 
sau de un „bine ultim” (care să fie „scopul vieţii umane”), ci vorbim de un bine relativ sau, 
mai bine zis, de un „bine condiţionat” de forma: „Dacă vrem să-l obţinem pe X (stare, 
obiect etc.), considerat de noi, din diferite motive, ca fiind un „bine”, atunci e necesar să 
gândim într-un anumit fel (cu emoțiile aferente acestui „fel de gândire”) — adică să 
identificăm empiric şi rațional cauzele şi faptele reale care chiar ne ajută să atingem 
obiectivul pe care ni l-am propus să-l realizăm, considerându-l posibil de realizat — şi să 
acționăm, în conformitate cu aceste „gânduri/ raționamente” şi cu aceste realități empirice, 
într-un mod specific...” 

După ce se stabileşte o formă cât mai exactă, mai clară şi mai bine delimitată a acestui 
„bine relativ/ condiţionat”, de obicei, el poate fi atins (dacă este posibil de atins şi probabil 
să fie atins) pe mai multe căi (de gândire, simțire şi acțiune relativ diferite), evident 
adaptate contextului în care se manifestă — căi care, de multe ori, îmbracă forma unor „căi 


bătătorite”, a unor căi cunoscute ca fiind relativ sigure şi eficiente de mai toată lumea... 


425 Pentru câteva clarificări în legătură cu „sufletul” a se vedea Radu, Lucian Alexandru, 2009, Noua 
Ordine Religioasă, Editura G LINE, Cluj-Napoca, capitolul „Sufletul nu este altceva decât psitruvisul”. 
426 Popper, Karl R., 1996, Mizeria istoricismului, Editura All, Bucureşti, p. XIX. 

Viaţa (umană) nu are un singur scop (/ obiectiv/ ţel) sau o singură ţintă (/ menire/ 
misiune/ „chemare”). Ea are multiple scopuri (/ ţeluri/ ţinte/ obiective) majore pe care le 
urmăreşte (fie că este conştientă de acest fapt, fie că nu este) care de obicei sunt 
„armonizate” şi „coordonate” între ele. 

Dar când uneori aceste scopuri „majore”, distincte şi diferite, intră în conflict unele cu 
altele, pentru moment, în funcție de circumstanţe, dintre aceste scopuri „majore” (plăcerea, 
fericirea, armonia, funcționalitatea optimă, utilitatea, libertatea, dreptatea, creativitatea, 
înmulțirea, supraviețuirea, siguranța, puterea etc.) omul poate şi trebuie să aleagă nişte 
scopuri sau un scop prioritar, care odată atins, dacă nu duce automat şi la atingerea altor 
scopuri majore, este bifat şi apoi se trece la atingerea altui scop prioritar (dintre cele 
„majore” şi „minore” pe care ființa umană este nevoită sau împinsă de natura ei legică 
specifică să le urmărească sau pe care ea doreşte să le urmărească, chiar dacă dorinţa sa nu 
se manifestă sub forma unei „nevoi” sau „necesităţi”)... 

Omul vrea să realizeze şi trebuie să realizeze multiple acțiuni în existenţa sa — uneori 
destul de diferite ca scop... Dar cum nu le poate realiza pe toate deodată el este nevoit să-şi 
stabilească nişte priorități de moment, respectiv valabile pentru o perioadă mai scurtă sau 
mai lungă de timp, şi o ordine de atingere a acestor priorități (e nevoit să-şi stabilească 
nişte scopuri majore şi nişte scopuri minore de atins pe viitor şi apoi să-şi stabilească în 
raport cu ele priorități de moment şi de perspectivă adaptate circumstanțelor). 

Atingerea acestor scopuri propuse, de obicei, nu este însă nici totală şi nici definitivă — 
dorinţa atingerii unui scop şi atingerea lui efectivă, de cele mai multe ori, este ciclică şi se 
manifestă sub forma unor acțiuni temporare şi locale/ particulare şi a unor rezultate 
specifice lor care au aceeaşi natură. 

Astfel „fericirea” şi „plăcerea” propuse, uneori, ca scop „major” (şi/ sau prioritar, la un 
moment dat, față de alte scopuri majore sau minore) nu pot nicidecum să fie continue şi 
definitive — ci prin natura lor specifică ele nu sunt decât temporare, discontinue şi 
particulare (specifice anumitor segmente de funcționare a fiinţei — de exemplu, pentru 
sistemul digestiv, pentru cel tactil, pentru cel vizual, pentru cel reproducător, pentru 
„sistemul psihic” etc.). 

E relativ imposibil (şi destul de ridicol) să-ţi propui să simți în acelaşi moment toate 
„plăcerile” şi toate „fericirile” („emoţiile pozitive”) de care este capabilă fiinţa umană. 


Acestea vin pe rând şi variază în cantitate şi intensitate, în formă şi specificitate. Plus că, 

de obicei, aceste semnale de „plăcere” şi, respectiv, „fericire” semnalizează refacerea 
temporară şi particulară a armoniei unui anumit segment al ființei (specific hrănirii, 
hidratării, sexului, raționării etc.) şi astfel pretenţia de a le menţine definitiv într-o formă 
„completă” este oarecum echivalentă, de exemplu, cu pretenţia „de a mânca odată pentru 
totdeauna” şi respectiv cu aceea de a mânca practic tot timpul (pentru a resimţi plăcerea 
actului de a mânca) sau de a bea un pahar de apă care să ne hidrateze toată viaţa, respectiv 
de a bea în continuu apă (sau alte licori) pentru a simţi mereu plăcerea de a bea apă (sau 
alte băuturi)... 

Organismul nostru are cicluri de funcționare, corporală şi psihică, în care plăcerea/ 
fericirea, durerea/ suferinţa şi, respectiv, starea de „armonie”/ „normalitate” au un rol şi un 


loc bine determinat de manifestare... 


Nu există un „bine suprem” care să fie valabil tot timpul, indiferent de circumstanţe, şi 
pentru toate aspectele fiinţei, ci doar un „bine relativ” (considerat ca atare după criterii mai 
subiective sau mai obiective de apreciere valorică) care este valabil temporar, în anumite 
circumstanţe specifice şi pentru anumite aspecte de manifestare ale fiinţei. 

Când îşi realizează bine funcția pe care o au de îndeplinit în funcționarea optimă a 
organismului şi „durerea”, şi „plăcerea” sunt la fel de „bune” ca şi „starea de armonie/ 
normalitate” — fiecare semnalizând apariția şi manifestarea unor factori specifici în 
interiorul şi în exteriorul nostru. 

Apariţia „plăcerii” şi a „fericirii” poate fi denaturată de la manifestarea ei normală prin 
intervenţia unor factori precum alcoolul şi drogurile sau sub acțiunea unor boli care produc 
dereglări ale funcționării lor normale — cu efecte nocive de multe ori majore şi evidente. 

Acest lucru ne arată că „plăcerea” şi „fericirea” nu sunt de dorit doar „în sine” (adică 
pentru senzaţia lor specifică), ci mai ales pentru ceea ce ele semnalizează atunci când 
transmit un „semnal corect” (care nu este denaturat de boală sau „droguri”) — şi anume, că 
facem acţiunile necesare, la un moment dat, pentru a reface/ restaura buna funcționare a 
organismului. 

Dar nici inversul acestei situaţii nu este mai de dorit — şi anume, ca „virtutea” (adică, în 
principal, gândirea, simţirea şi acțiunea de refacere, de dezvoltare sau de menţinere a bunei 
funcționări) să nu fie însoțită deloc de „plăcere” şi/ sau „fericire” sau de „armonie” (ci 


poate chiar de „durere” şi „suferință”). 

Deşi uneori această situaţie poate să apară (de exemplu, atunci când suntem obligați să 
alegem, pe moment, între două „rele” pe cea mai puţin „rea” — de exemplu, între a înlătura 
o durere cronică şi a evita o durere de moment când mergem la dentist), ea nu constituie 
regula generală a relației dintre „virtute” şi „plăcere”/ „fericire”/ „armonie”. 

În condiții de „sănătate” şi de „normalitate” „virtutea” (adică, mai ales, gândirea, 
simţirea şi acțiunea considerate ca fiind „bune” pentru noi, în vederea obținerii sau 
refacerii, sau menţinerii, sau dezvoltării (după caz a) „stării de bine” (a „plăcerii”, a 
„fericirii” şi, respectiv, în special, a „stării de armonie/ normalitate”) şi de „bună 
funcționare”) este intim legată de evitarea pe cât posibil, respectiv de diminuarea 
intensității şi duratei durerii/ suferinţei la minimul posibil (o alarmă trebuie să sune doar 
până e luată în seamă) şi de eliminarea/ înlăturarea manifestării lor temporare şi locale, 
prin înlăturarea promptă (prin acțiuni specifice) a acţiunii „factorilor nocivi” (acțiune 
nocivă semnalizată de manifestarea durerii/ suferinţei). 

„Virtutea” este, de asemenea, legată de manifestarea „plăcerii”/ „fericirii”, atunci când 
refacem armonia temporar şi local „deranjată”... 

Şi ea mai este legată şi de manifestarea „stării de armonie/ normalitate”, atunci când 
semnalele specifice durerii/ suferinţei, respectiv plăcerii/ fericirii (în sens strict), nu se mai 
manifestă pe moment (semn că, momentan, pe anumite segmente specifice, respectiv „în 
general”, funcționăm „normal” fără a fi „deranjați” şi fără a realiza acțiuni de îndepărtare a 
unui „deranj” specific). 

Aşadar (în legătură cu „virtutea”) raţiunea, emoția şi acțiunea (precum şi alte 
componente ale omului, ca de exemplu, senzaţia, memoria, voinţa, dorinţa, imaginaţia, 
intuiţia, instinctul etc.) trebuie să funcţioneze „corect”/ „bine” şi să fie coordonate în mod 
armonios pentru asigurarea „bunei funcţionări” (psihologice, corporale, sociale, ecologice 
etc.) a fiinţei noastre — şi odată această funcționare asigurată (şi semnalizată printr-o „stare/ 
senzație de bine” care îmbracă, fie forma stării de „normalitate”/ „armonie”, fie pe aceea 
de „plăcere”, respectiv „fericire”) ea poate fi folosită şi pentru atingerea a diferite alte 
scopuri majore sau minore (altele decât cele strict legate de menținerea, refacerea sau 
dezvoltarea acestei „bune funcţionări” şi oarecum în plus față de ea — de exemplu, 
„călătoria”, „explorarea”, „cercetarea”, „joaca”, „distracția”, „creaţia” etc.) pe care şi le 
poate propune fiinţa noastră, la un moment dat, în funcție de anumite circumstanţe 


specifice... 

În mare, ființa care funcţionează la „parametri optimi” îşi poate explora şi realiza 
liniştită dorinţele/ aspiraţiile/ visele... Cea care nu funcţionează, la un moment dat, la aceşti 
parametri e obligată să lupte, mai întâi de toate, pentru a-şi satisface nevoile/ necesitățile/ 
obligaţiile... 

Scopurile vieții se mişcă mereu între nevoi şi dorințe, între necesităţi şi aspirații, între 
obligații şi vise, manifestându-se astfel în sfera „binelui relativ bine precizat” (specifică 
„stărilor/ senzaţiilor de bine” (caracterizate prin „plăcere” şi/ sau „fericire” sau prin starea 
de „normalitate”/ „armonie”) şi, respectiv, „bunei funcționări” a fiinţei umane pe diferitele 
sale componente şi în ansamblu), în aria de cuprindere a „virtuţilor” (adică, în principal, a 
„raționamentelor corecte”, „emoţiilor pozitive” şi „acţiunilor bune” care urmăresc 
realizarea/ menţinerea/ refacerea/ dezvoltarea acestor „stări de bine” şi, respectiv, de „bună 
funcționare”) şi în arealul de exprimare al „actelor existențiale” care pornind de la stările 
„de bine” şi, respectiv, „de bună funcționare” pot construi, pe baza lor şi în relaţie cu ele, 


prezenţa umanistă, ştiinţifică şi artistică a fiinţei prin lume... 

